
Di pasirenkame atskaitos tašką: įlanką arba vaizdą, 
prieplauką arba įvykį, plaukimą ar pasakojimą. Ne tiek svarbu, 
iš kur patraukėme kelionėn, svarbiau — kur nukakome, ką ir kaip 
pamatėme. Plaukiant kartais atrodo, kad visos jūros vienodos, o 
kitą sykį kiekvieną jų regime kitokią. Viduržemio jūra tokia pati ir 
skirtinga tiek kelionės pradžioje, tiek pabaigoje. 

Šiaurinėje pakrantėje, nuo Bosforo iki Malagos, pastatyta dau- 
giau prieplaukų nei pietinėje. O pietinėje, tarp Haifos ir Seutos, — 
mažiau įlankų. Esu lankęsis abiejose. Apkeliavau salas, pirmiausiai 
Adrijos, paskui Jonijos ir Egėjo jūros, Kikladas ir Sporadas. Ieško- 
jau tarp jų panašumų ir skirtumų, lyginau Siciliją, Sardiniją ir Kor- 
siką, Kornatus ir Balearus, Maljorką ir Menorką - kai kurios salos 
nesiduoda lyginamos su kitomis. Nukakdavau iki upių žiočių. Ne 
visuose krantuose sustodavau. Įdomu, ar kas nors kada nors yra 
apiplaukęs visas Viduržemio jūros pakrantes? 

Sunku nustatyti, kur toji jūra ištvinsta ir kur užsibaigia. Seni jū- 
reiviai jos ribas brėžė nuo Azijos iki Heraklio stulpų, nuo Euksino 
jūros [lot. Pontus Euxinus - Juodoji jūra — vert. past.]* iki Oke- 
ano. Išminčiai manė, kad jos paribiai ten, kur auga alyvmedžiai, 
figos, palmės. Ne visos vietos vienodai prieina prie jūros — kai kur 
sausuma jungiasi su jūra, kitur ją atstumia. Viduržemio jūros regi- 
ono ribos nėra vien geografinės. 


* Čia ir toliau laužtiniuose skliaustuose vertėjos pastabos. 

Jos nenubrėžtos nei erdvėje, nei laike. Jos nėra nei istorinės, 
nei valstybinės, nei nacionalinės: ratas kreida nuolat nubrėžiamas 
ir ištrinamas, jis plečiasi ir traukiasi. Čia driekėsi ir persipindavo 
aliejaus ir vyno, javų ir prieskonių, šilko ir gintaro, žinių ir mokslo 
keliai. Iš Rytų atkeliavo išminčių ir pranašų žodžiai, apaštalų mal- 
dos ir žinios. Viduržemio jūros pakrantėse užgimė Europa. 

Nelengva apibūdinti jūros spalvą. Vadiname ją mėlyna, nors ne 
visur ir ne visada ji tokia. Po debesimis ji pilka, naktį juoda, sau- 
lei leidžiantis ir kylant auksinė; vasaros pavakare pagelsta; kilus 
audrai, kai suputoja, ji pabąla; seklumose jūra šviesi, skaidri, daik- 
tais drumsta; kai vėjelis pašiaušia jos paviršių arba išjūruoja vėtra, 
negalime nusakyti, kokia ji. Laivai plaukdavo prie tolimų krantų, 
prisibaimindami nežinomų ir stebėdamiesi neregėtais dalykais. 
Sugrįžę iš plaukiojimo jūreiviai kitaip žvelgė ir į save, ir į jūrą. Tas, 
kas daugiau matė, panūsta išvysti dar daugiau, šitaip prasideda ir 
baigiasi istorijos apie Viduržemio jūrą. 


|. Viduržemio jūros dalių galima sudėlioti savotišką mozaiką. 
Tada paaiškėja, ką reiškia kiekviena jų paskirai arba viena kitos 
atžvilgiu: Europa, Magrebas ir Levantas; judaizmas, krikščiony- 
bė ir islamas; Talmudas, Biblija ir Koranas; Jeruzalė ir jos šventy- 
bė, Atėnai, Roma bei jos pakilimas arba žlugimas; Aleksandrija, 
Konstantinopolis, Šviesiausioji [nuo 4. Serenissima Repubblica di 
Venezia) Venecija ir kitos svarbios pakrantės arba tolimesnės sau- 
sumos vietos bei reiškiniai; graikiška dialektika, polisas ir politika; 
Romos teisė, forumas ir respublika; arabai ir Andalūzija; Italija 
ir Renesansas; Ispanija ir Naujojo Pasaulio atradimas; Prancūzija 
„Vidinėje jūroje“ ir Atlanto pakrantėje; slavai prie Adrijos ir Juo- 
dosios jūros; visos kitos aplink įsikūrusios tautos, didesnės ir ma- 
žesnės, senesnės ir jaunesnės, autochtonai ir atėjūnai. Viduržemio 
jūros šalis nėra vien priklausomybė. 

Atėnai tėvo M. V. Koronelio veikale „Memorie Storico-Geografiche“ 
(XVII a. pabaiga) 


Viduržemio jūros kraštai nemėgsta būti matuojami matais, 
kuriuos nustatė kiti. Neįmanoma visko suvesti į vieną vienintelį 
pradmenį - judaizmo ir krikščionybės ar islamo, senovės graikų 
ar Bizantijos, Romos ar romaniškąjį, ar kurį nors kitą. Valstybės, 
tautos ir tikėjimai šią teritoriją dalijosi ir savinosi. Tam pasitarna- 
vo tribūnos, pamokslininkai, laiku pasirodę poetai. Viduržemio 
jūros kraštai nėra vien istorija. 


K alba apie Viduržemio jūros kraštus kenčia nuo viduržemiš- 
ko šnekumo: saulė ir jūra; vėjai, bangos, paplūdimiai; palaimos 
ir tremties salos; anksti subrendusios merginos ir juodai apsigo- 
busios senutės; alyvos, mandarinai ir „citrina geltonoji“; palmės, 
pinijos, kiparisai; valtys ir kvietimas kelionėn; plaukiojimai ir lai- 
vų sudužimai, pasakojimai apie juos ir prisiminimai; prabanga ir 
skurdas; tikrovė ir regėjimai; gyvenimas ir sapnas. Retorika buvo 


12 


laisvės ir tironijos sąjungininkė, tarnavo demokratijai ir demago- 
gijai. Ji išnaudojo forumą ir šventyklą, tiesą ir pamokslą. Arenos 
garsai sklido toliau už areopago. Viduržemio jūros regionas buvo 
ir didesnis, ir sykiu mažesnis už patį save. 

Jis kurtas pasitelkus dermę ir saiką, geometriją ir logiką, įsta- 
tymą ir poetiką. Jį ardė priešiškumas ir nepakantumas, savivalė ir 
neapykanta, prievarta ir fanatizmas. Čia kaktomuša susitikdavo ir 
susipriešindavo Rytų ir Vakarų karalystė, kosmopolitizmo dvasia 
ir autarkija, ekumenizmas ir ostrakizmas, agora ir labirintas, Dio- 
nizo smagybė ir Sizifo akmuo, Atėnai ir Sparta, Roma ir barbarai, 
šventos knygos ir religiniai karai. Krikščionybės konfliktas su ju- 
daizmu, jų abiejų susikirtimas su islamu tęsiasi ir nūnai. Atsinauji- 
nimo spinduliai nespėjo nušviesti visų Viduržemio jūros regiono 


pakrančių. 


ūra apsupta žemės, o žemė — jūros, ta pati saulė, žvaigždės, kran- 
tai, įlankos, salos, miestai ir prieplaukos, tarpusavy sujungti keliai 
ir plaukiojimai, kurie susitinka ir išsiskiria, praeitis ir istorija, ku- 
rios susijungia ir persiskiria - nesunku patikėti, jog būtent čia yra 
pasaulio vidurys. Dangaus skliauto platumas ir skaidrumas kilsteli 
žvilgsnį aukštybėn ir drauge gimdo bekraštybės baimę. Vidurže- 
mio jūros šalyse pastatyti paminklai tikėjimui ir prietaringumui, 
didybei ir tuštybei. 

Viduržemio jūros regionas priklauso visiems jo gyventojams, 
tačiau nevienodai. Kiekvienam jis duoda tiek, kiek tas gali ar moka 
pasiimti įvairiomis sąlygomis: saulėkaitoje arba paunksmėje, vasa- 
rą, žiemą ir bet kuriuo metų laiku, per ilgalaikes kaitras ir staigius 
šalčius, terasose, verandose ir balkonuose, vėjy arba užuovėjoje, 
tarp vidurdienio ir sutemų, sutemų ir nakties, nakties ir aušros, kai 
aplink garuoja drėgmė arba, atvirkščiai — džiūva, kai tvanku prieš 
lietų, po audros, kai mus apima glebumas, o paskui atleidžia, prie- 
plaukoje, kur kvepia viskuo arba, atvirkščiai — išnyksta bet koks 
aromatas, nakvynės namuose ir turgaus aikštėje, kai neįmanoma 
likti namie arba, priešingai, kai reikia pasislėpti po stogu, kai galvą 

skauda nuo netikusio oro ir prasto vyno arba drumsčiasi atmintis, 
nežinia nuo ko, ir vėl išskaidrėja, nežinia kodėl, kai ima pūsti pie- 
tys, kartais vilgšnas ir sūdrus, kartais sausas ir šiltas, o retsykiais 
ir įgeltęs nuo Afrikos smėlio — kartą smėlio audra mane užklupo 
Tulone, kitą kartą — Sasaryje, — kai vėl atsigręžia šiaurys, šaižus 
ir ledinis, mistralis, štormas, tramontana, dienomis, kai pakrantė 
lieka tuščia arba per spūstį negali ja pereiti. Visi šie vyksmai jūroje 
ir pakrantėje vienija Viduržemio jūros šalių gyventojus labiau nei 
vieno vienintelio Dievo tikėjimas. 


A. Viduržemio jūros šalių žmones kalbama įvairiai. Jie re- 

tai pagiriami, kai to verti, ir dažnai nepelnytai koneveikiami. Aiš- 
kinama, kaip jie tapo miestiečiais, žvejais, jūreiviais arba kodėl liko 
valstiečiais, kerdžiais, žemdirbiais. Senieji gyventojai mažiau pri- 
klausė valstybei arba tautai negu miestui ir uostui — miestai ir uos- 
tai jiems atstojo ir valstybę, ir tautą, ir net reiškė kai ką daugiau. Jie 
labiau norėjo būti patricijais negu respublikonais. Labiau bendra- 
vo tarpusavyje negu su žemyno gyventojais — paprastai juos men- 
kindavo, vadindavo piktais vardais ir dar bjauresnėm pravardėm. 
Tiek kilmingieji, tiek prastuomenė su žemyno žmonėmis elgėsi 
panašiai: pavesdavo jiems grubesnius darbus mieste, sunkesnius — 
prieplaukoje. Vietiniai ir atėjūnai skiriasi ir savo požiūriu į jūrą: 
vieni artinasi prie jos ir pakrantėje statosi namus, antri traukiasi ir 
įsikuria atokiau nuo vandens. Pirmi žvelgia į jūrą, anie atsuka jai 
nugarą. Ir apie jūrą jie kalba skirtingai. Vieni puola į jos bangas, 
kiti nesimaudo (net mesusivilgo) nė per didžiausius karščius. Čia 
nešioja kepurę ant galvos, ten ją nusiima. Viduržemio jūra juos pa- 
skyrė kapitonais. 


S skiriasi ne tik dydžiu ar pakrante, bet ir tuo, kiek jos 
atitolusios nuo žemyno, koks kanalas jas skiria, kaip galima į jas 
nusigauti — irkluojant ar nuplaukiant. Apie vienas saleles galima 


pasakyti, kad jos plūduriuoja arba skęsta, o apie kitas — kad jas 

laiko inkaras arba jos suakmenėjusios. Vienos panėši į sausumos li- 
kutį, atplėštą ir neužbaigtą. Kitos, lyg būtų laiku atsiskyrusios nuo 
kranto, tapo savipakankamos. Yra ir visiškai apirusių, chaotiškų 
salų. O kitose viskas, rodos, stovi savo vietose ir susidaro įspūdis, 
kad jose galima įvesti tobulą tvarką. Saloms priskiriami žmonių 
bruožai, savybės, nuotaikos: vienos jų vienišos, tykios, ištrošku- 
sios, nuogos, tuščios, kitos - nežinomos, prakeiktos, skurdžios, o 
dar kitos — laimingos, palaimintos. Vienos susirūpinusios, kitos 
nerūpestingos. Salos skirstomos ir pagal tarpusavio ryšius. Seno- 
joje Heladėje buvo išskiriami du pagrindiniai tipai: Sporados ir 
Kiklados. Greičiausiai jos buvo pavyzdys vienuolių ordinams ir 
brolijoms, cenobitams ir anachoretams. Nelengva sudėlioti, kaip 
kai kurios jų buvo išsidėsčiusios, Balearų salos ir šalia jų Pitiu- 
sai, Kornatai aukštutinėje Adrijos jūroje arba piečiau, mažas ar- 
chipelagas, pavadintas Elafitais netoli Dubrovniko, arba štai dar 
mažesnė prie Jero, tarp Liono įlankos ir Žydrosios pakrantės, bei 
Krekenos salynas visai arti Tuniso, o dar Lipario salikės Tirėnų jū- 
roje, Toskanos salos tarp Tirėnų ir Ligūrijos jūros. Tokios įžymios 
salos kaip Malta su jos ordinu, Sicilija su šlovingomis šeimomis ir 
Korsika su karališka aureole nepakenčia apibendrinimų. Mažutės 
salelės be karstinių daubų ir uolinių smaigų, beveik bevandenės 
ir su skurdžia augmenija, dažniausiai pamirštamos labiau nei bet 
kuris karstinis reiškinys. Jei jos nepatenka į oficialų atlasą, praran- 
da savo vietą jūros ir pajūrio protokole, amžiams lieka atskalūnės, 
vienišės, viengungės. Uolos, styrančios jų pakraščiuose, davė pra- 
džią pasakojimams ir legendoms, ypač apie laivus skenduolius ir jų 
gelbėtojus. Viduržemio jūros pakrantėse jomis buvo tikima labiau 
nei kur nors kitur. 

Salos taip pat yra susikaupimo ir nusiraminimo, atgailos ir kal- 
čių išpirkimo, nelaisvės ir tremties vieta. Salose statomi vienuoly- 
nai, kalėjimai ir prieglaudos, vietos, kurios atskleidžia arba susti- 
prina salietiškas aistras ir keistenybes. O laimingiausios salos, kaip 
Atlantida, grimzdo į jūros gelmes drauge su visom savo vertybėm. 
Veik kiekvienos salos gyventojai tikisi, kad vieną dieną joje atsitiks 
kas nors svarbaus arba neįprasta: prisišvartuos laivas, atplaukęs iš 

nepažįstamų kraštų, iš jo išlips jūreiviai ir praneš gerą žinią, kad 
koks nors kapitonas paskelbs kažką kitką, naują. Atrodo, kad sa- 
liečiai laukia ilgiau nei kiti - galbūt laukimu skaičiuojamas jų lai- 
kas. Kadaise mirusiuosius laidodavo salose, kurios buvo laikomos 
belaikėmis. Šlovinga praeitis ir su ja susijęs išdidumas įgalindavo 
atskiras salas varžytis su žemynu ir epocha. Sunku pasakyti, kokios 
tokių ambicijų visame Viduržemio jūros regione priežastys ir ko- 


kios pasekmės. 


Viduržemio jūros kontūrai Ortelijaus atlase 
„Theatrum Orbis Terrarum“ (XVI a. pab.) 

Vienuma ir tyla saloje palankiai veikia svajojimą ir protinę vei- 
klą. Vienas iš pirmųjų Prolemajų dinastijos valdovų, pavadintas 
Filadelfu, sukvietė į Farosą septyniasdešimt rabinų, vadinamų Sep- 
tuaginta ir kilusių iš dvylikos Izraelio genčių. Valdovas juos atskyrė 
septyniasdešimt dviem dienoms nuo žmonių ir gyvenimo tėkmės, 
idant ramybėje išverstų Jeruzalės Bibliją iš hebrajų kalba parašyto 
originalo į graikų kalbą. Tai įvyko anksčiau, nei minėtoji sala buvo 
sujungta su Aleksandrijos uostu ir joje pastatytas didysis švyturys, 
priskirtas prie pasaulio stebuklų. Mokyti rabinai kiauras dienas 
ir naktis liejo prakaitą, kad vertimą padarytų ištikimą Įstatymui, 
suderintų su masorah [hebr. tradicija]. Salos įlankėlės labiau tiko 
šiam darbui nei būsimos Aleksandrijos bibliotekos, Viduržemio 
jūros šalių pasididžiavimo, aulos. 

Einant nuo pakrantės į salos gilumą palaipsniui keičiasi požiū- 
ris į jūrą: sausuma įveikia pajūrį, o pajūris - pačią jūrą. Gyventojai 
veikiau yra žemdirbiai nei jūreiviai, rečiau žvejai nei gyvulių au- 
gintojai. Tokią tendenciją aptinkame ne vien salose. Stebėjau ją, 
keliaudamas nuo Toskanos pakrantės link Florencijos ir Veronos, 
iš Atėnų ir Salonikų link Balkanų tarpeklių, iš Malagos per Siera 
Moreną iki Madrido, iš Dalmatijos į Dalmatinska Zagorą, iš Afri- 
kos paplūdimių į Sacharos oazes, iš Palestinos uostų iki Negyvo- 
sios jūros. Viduržemio jūros regiono savybės slopsta, bet vis dėlto 
reikiamose vietose neišnyksta. 


> Ar ne tokie lengvabūdžiai kaip aplinkinių pakrančių gy- 
ventojai — jūra ne tik atskyrė juos nuo likusio pasaulio, bet ir nu- 
kreipė į save. Žemė jiems tampa kieta tik toje kanalo pusėje, kuri 
juos atskiria nuo žemyno. Jų tarmės skiriasi labiau, nei galėtų, dėl 
esamo nuotolio. Jų atskalūniškumas turbūt veikia ir jų santykius 
su kitais žmonėmis, todėl kai kur į juos žiūrima kaip į keistuolius. 
Kai kuriose salose gyvuoja daugiau kalbų, tai priklauso nuo to, iš 
kur atsikėlę jų gyventojai ir nuo kada ten gyvena, kaip sala juos 
priėmė ir kiek juos įkalino savyje. Saliečiai atviresni atvykėliams 
nei kiti žmonės, galbūt ir dėl to, kad patys, vos persikėlę per kanalą, 

tampa kitais. Jie suvokia, jog ir patys yra iš kažkur atkeliavę. Jie 
svajoja tik jaunystėje. Ir anksti suvokia, kad pasivėlino su svajomis. 
Į ateitį žvelgia kaip į pasikartojusią praeitį, geresnę praeities dalį. 
Tai ne vieninteliai skirtumai tarp jų ir kitų Viduržemio jūros gy- 
ventojų. 

Vietovės, kur netoli jūros iškilę pavieniai miestai, kadaise buvo 
salos. Kanalas, skyręs jas nuo gretimos pakrantės, pirmiausia buvo 
užbertas žeme arba per jį nutiesti tiltai, tada sąsmauka padengta ir 
praplėsta — buvusi sala perdaryta į pusiasalį. Šitaip atsirado didysis 
Atėnų uostas Pirėjas, taip iškilo ir mažasis Primoštenas Adrijos jū- 
roje. Čia nekalbama vien apie naudą ir tikslą, nes vieniems padėtis 
saloje kelia nejaukumo jausmą, o kiti ja didžiuojasi. Nejaukumas ir 
išdidumas - bruožai, kuriuos pastebime saliečių prigimtyje. Pagal 
juos galime atpažinti kai kurias gimines, gyvenančias Viduržemio 
jūros regione ir šalia jo. 

Ten, kur daug salų, nelengva valdyti. Saliečiai to deramai nej- 
vertina, o ir nėra laimingesni. Ir žemyne egzistuoja salų zonos, su 
paskendusiais uostais ir molais. Sunku nustatyti, kur senais laikais 
driekėsi sausuma, o kur tyvuliavo jūra. Žemės slinktis ir atramos 
netekimas yra kasdienis reiškinys. Nedrąsu net ir spėlioti, kaip at- 
rodys rytojaus Viduržemio jūros kraštų žemėlapis - didingesnis ar 
labiau apstriukintas už dabartinį. 


Pi padėtis ne tokia kaip salų. Vienų pusiasalių žmonės 
laikosi nuomonės, kad jiems pasisekė, jog nėra atskirti, kiti prie- 
šingai, nes juos lengviau prijungti prie žemyno. Ne visus pusiasa- 
lius vienodai skalauja jūra: vienus ji pasiekia mažiau nei per pusę, 
o kitų supa kone visą plotą. Trys didžiausi — Pirėnų, Apeninų ir 
Balkanų — ne visai pusiasaliai. Sunku pasakyti, kurioje vietoje 
jie yra pusiasaliai, o kur jau nebe. Pusiasaliai, kurie yra kitų, di- 
desnių pusiasalių dalys, iš tiesų panėši į salas. Tai labiau nulemia 
krantas nei jūra. Italijoje Garganas ir Salentas yra pusiasaliai tie- 
siogine prasme, o Kalabrija - veikiau sala žemyne: nei Jonijos, 
nei Tirėnų jūros, skalaujančios jos krantus, neįstengė šio kraš- 

to pasisavinti. Peloponesas, prakasus Korinto kanalą, išsaugojo 
mažne visas savybes, kurios jam buvo būdingos kaip pusiasaliui, 
be to, įgavo ir salos bruožų. Chalkidikės pusiasalyje, besiskečian- 
čiame į „tris didelius pirštus“ Egėjo jūroje, yra Šv. Atono kalnas 
(4gion Oros) - pamaldumo sala. Istrija yra drauge ir pusiasalis, ir 
sala, pajūris ir žemynas. O štai Pelješaco pusiasalis, galima sakyti, 
labiau siekė būti sala, jis atskirtas tvirta Stono gynybine siena. 
Kiekvienoje pakrantėje rasime panašių išsiskiriančių dalykų. Jie 
nėra vien geografiniai, kartais tiesiog nulemti. Iš pusiasalio nėra 
lengviau pasitraukti nei iš salos, tačiau troškimas iškeliauti ne vi- 
sada stipresnis. Skirtumų tarp salos ir pusiasalio nereikėtų nei 
sureikšminti, nei sumenkinti. Viduržemio jūros teritorijai tai nei 
duoda naudos, nei pakenkia. 


Pas neturi nei pradžios, nei pabaigos. Sunku nustatyti, 
kaip jos tarpusavy susijusios, atrasti vietas, kur jų saitai stiprūs ir 
ilgalaikiai, o kur — daliniai ir laikini, aptikti erdves, kuriose jūra 
su sausuma susitaikiusios, o kur ne ir gal niekada nesusitaikys. 
Dirvos ir augalijos pavidalai ir sudėtis, žemės ir akmens rūšys, 
įvairiausi jų junginiai ir perskyros neleidžia apibendrinti ir ne- 
dvejoti. Uolos, jų išsikišę luotai ir keteros, įvairios olos ir nerijos, 
smėlis ir smėlėti paplūdimiai, tarpekliai, siauri ir dar siauresni, 
įvairaus dydžio ir pavidalo įlankos ir užutėkiai, įvairaus gylio ir 
kuo įvairiausių atspalvių seklumos, aštrūs rifai arba brastos, ky- 
šuliai — matyt, nė vienas pavadinimas nėra visiškai tinkamas, nes 
visada arba bent jau iš dalies reiškia ir kažką kita. Uolų luistai 
daiktais liko vientisi ir susijungę, idant tolėliau, nors jų sudėtis 
lieka ta pati, suskiltų į gabalus arba sutrupėtų. Antai čia jie virto 
plokštėmis, lygiomis, glotniomis, o ana va ten - kriaušiais, gruo- 
blėtais ir smailiaviršiais. Jų sluoksniai atskleidžia intymius kran- 
to ir jūros santykius, visumos dalių atskyrimą arba jų susijungi- 
mą, kartais prievartinį ir būtiną, kitąsyk - atsitiktinį ir beprasmį. 
Jie parodo įvairius reiškinius, tektoninius ir architektoninius. Su 
jais greičiausiai susijusi Viduržemio jūros regiono architektūra: 


Bilą 

jonėninė, dorėninė, korintinė ir kitos, senesnės ir naujesnės. To- 
kia akistata kai kuriose vietose, neperdėčiau pasakęs, dramatiš- 
ka: vienur uola nuzulinta, numarinta, kitur vis dar matyti gyslos 
ir nervai. Viduržemio jūros kraštų geologija kupina skausmingų 
pamokų ir dar skausmingesnių pranašysčių. 

Kaipgi ten, kur akmenų ir uolų daugiau nei lygios ir derlingos 
žemės, smėlio ir dykynės nei laukų ir arimų, iš genties gali rastis 
tauta? Kaip iš minios ir išsibarsčiusių žemių suburti bendruome- 
nę arba valstybę? Su šiuo klausimu Viduržemio jūros pakrantėse 
susidurdavo ir vietiniai gyventojai, ir atėjūnai, o pats Viduržemio 
jūros regionas siūlė įvairių atsakymų, neretai prieštaringų, 


„1 įlanka, mažesnė ir didesnė, daugiau ar mažiau atvi- 
ra ir prieinama, turi savo padavimą, istoriją, pasakojimą. Jose pra- 
sideda ir baigiasi plaukiojimai ir nuotykiai. Vieni į ją žiūri kaip į 
nusiraminimo ir poilsio vietą, kiti - kaip į aistros ir meilės užuo- 
glaudą. Jų tuštybė kartais primena salas: įlankos siekia tapti ištisa 
nenutrūkstama jūra, kaip kad salos trokšta tapti vientisu žemynu. 
Kartais joms pasiseka. Tokią padėtį arba pavadinimą vietos atla- 
suose gavo ne tik Ligūrijos, Tirėnų, Alborano, Marmuro ir Azovo 
jūros, taip pat Levanto ir dar kelios. Adrijos jūra ilgai buvo vadina- 
ma Venecijos įlanka. Kita vertus, Sidras, o jis didesnis ir už Adri- 
jos, ir už Alborano, ir už Ligūrijos su Marmuro ir kitas jūras, taip ir 
liko įlanka, ir visi jį taip vadina. Tai apsprendžia ne vien pakrantės, 
bet ir pats Viduržemio jūros regionas. 


Mais jūros miestai prisiminimais gyvena labiau nei kiti 
pasaulio miestai. Jiems praeitis dažnai svarbesnė už dabartį. Jų 
ateitis veikiau remiasi į prabėgusias dienas, o ne į einančias dabar. 
Tikrovės vaizdinys jiems svarbesnis už pačią tikrovę. Didžiau- 
si miestai išaugo ne iš kaimų kaip kitur, tiesiog miestiečiai savo 
reikmėms statė kaimus aplink savo miestą. Jų administracijos rū- 
pinosi statybomis ir nuosavybe, kadastru ir archyvu, tvarka ir ap- 

eigomis, šventėmis ir ceremonijomis, turgumis ir fontanais, prie- 
plaukomis ir jų eismu, gatvėmis ir gyvenimu jose. Miestai įvairiai 
susiję su jūra — kai kurie tik driekiasi palei ją, kiti su ja susijungia. 
Senieji jūrininkai skyrė miestus, esančius pajūryje, ir „miestus iš 
jūros“. Pirmieji gali būti bet kuriame Viduržemio jūros krašte, kiti 
tik tame, kuriame stovi. 

Panašus skirtumas tarp miestų su uostais ir uostamiesčių. Vie- 
niems artimesnė sausuma, kitiems — jūra. Pirmieji yra jūrininkys- 
tės ir prekybos priemonė, o kiti — ir priemonė, ir tikslas. Kai kurie 
miestai lieka tik prieplauka, o kiti tampa arena. Ir į vienus, ir į kitus 
atkankama iš sausumos ir prisišvartuojama atplaukus nuo jūros, 
tačiau ne tuo pačiu būdu. Iš jų išsiskiria laisvi uostai, nes kiekvienas 
tikras uostas siekia tapti laisvas. Jų kapitonai įsteigdavo lazaretus, 


MARSEILLE. 


Marselis G. Brauno ir E Hogenbergo veikale „Civitates Orbis Terrarum“ 
(paskelbta Antverpene, tarp 1572 ir 1618 metų) 

nustatydavo karantinus, statydino prieglaudas tiems, kurių siela 
pamesdavo inkarą, kurie blaškėsi be vairo. Miestai „iš jūros“ — kaip ir 
pati jūra — turi savo gelmę. Joje vis dar aidi pirmykščiai Vidurže- 
mio jūros balsai. 

Uostų vertė priklauso ir nuo to, kiek pati jūra juose dalyvau- 
ja, kaip ir kam ji prieinama. Laisvuose uostuose jos daugiau ir ji 
prieinamesnė negu kituose. Atlantas yra tolumų jūra, Vidurže- 
mio - kaimynystės jūra, Adrijos - artumo. Jų uostai tuo ir skiria- 
si. Tuose, laisviausiuose, uostuose jūreiviai gyvena kitą gyvenimą. 
Viduržemio jūros uostai buvo ir geras, ir blogas pavyzdys kitiems. 
"Tačiau juose atgailos nėra nuoširdžios, betgi bausmės už nuodė- 
mes - griežtos. Šitaip daug metų tęsėsi pakrikštytose Viduržemio 
jūros žemėse. 


r ERN pilys ir sienos gynė miestus ir uostus nuo užkariau- 
tojų, piratų ir maištininkų. Jos buvo statomos iš reikalo, galios 
ir tuštybės. Jos iškilo tose vietose, nuo kurių toliausiai matyti ir 
geriausiai stebėti. Šie statiniai skiriasi statymo būdu ir aplinky- 
bėmis, veikusiomis statybininkus: Venecijos tvirtoves sukūrė sė- 
kminga prekyba, o padailino Bizantijos įtaka; Genujos tvirtovės 
nepuošnios, aiškiai atspindi savo paskirtį; Pizos meistrai kartais 
parodydavo savo meistrystę, tačiau nepamiršdavo apie Ligūrijos 
kaimynystės grėsmę; normanų statiniai pietuose — drauge ir tvir- 
tovės, ir pilys, jos masyvios ir neįveikiamos; katalonų ir ispanų 
tvirtovės vietomis papuoštos mauriškais ornamentais; sunku 
nustatyti, kuriam stiliui priklauso senos tvirtovės ar jų liekanos 
Levante, Mažojoje Azijoje ir Šventojoje Žemėje - jos buvo staty- 
tos ir perstatinėjamos ilgus šimtmečius, kiekvienas užkariautojas 
ką nors pridėdavo arba nugriaudavo, tie patys jas vis apsiausda- 
vo arba gindavo; Turkijos pakrantės pilys griautos daug kartų ir 
dar daugiau atstatytos iš griuvėsių; prancūzų bastionai pavyzdį 
mieliau ėmė iš sausumos negu iš jūros, kaip ir tie, kuriuos statė 
Austrijos-Vengrijos imperija, kai leidosi į pajūrį — nei čia, nei ten 
jie šlovės nepasiekė; Afrikos žemyne tvirtoves pavergėjams pa- 

prastai statė pavergti vietiniai gyventojai — be to, arabai žinojo, 
kad tame Viduržemio jūros krašte dykuma apsaugo geriau nei 
tvirtovės siena. 

"Ivirtovių ir gynybinių sienų statybai akmenys buvo kruopščiai 
renkami apylinkėse, kartais gabenami iš toliau: į Atėnus — iš Pen- 
telikono, į Veneciją — iš Istrijos, į pietų Italiją — iš Lečės apylinkių, į 
Dubrovniką - iš Korčulos salos, oį Romą ir Heladę akmenys buvo 
gabenami iš senovinių istorinių akmens skaldyklų. Įtvirtinimų pa- 
skirtis buvo ne tik ginti miestus, bet ir juos puošti — egzistavo jų 
profiliai, scenos, belvederiai. Kas tik nestatė „tvirtovių iš branga- 
kmenių“ arba „ispaniškųjų rūmų“, siekdamas apsiginti nuo savo 
paties vaizduotės šmėklų! Iš daugybės įvairių dydžių ir įvairios 
paskirties, gynybinių ir puošybinių tvirtovių, kurias venecijiečiai 
sumūrijo ne tik savo „įlankoje“, bet ir Egėjo, Jonijos jūros pakran- 
tėse iki pat Kretos, Rodo ir Kipro, dėmesio verta mažai žinoma 
„Moterų tvirtovė“ (Torre delle Donne), pastatyta Adrijos jūros sa- 
loje Silba. Į ją užlipusios motinos, žmonos, merginos žvelgdavo 
jūros tolybėn ir laukdavo iš kurios nors Viduržemio jūros platybių 
pusės pargrįžtant sūnų, vyrų, sužadėtinių. 


M olai - pirmieji uostų gynėjai, todėl kai kur jie taip ir va- 
dinami „uostų gynėjais“. Vieni jų yra tarsi kranto pratęsimas ir 
atsiremia į jį, kiti - sukrautas kalnas akmenų, nežinia iš kur at- 
gabentų ir bet kaip sumestų. Pirmaisiais galima vaikštinėti sau 
pasišvilpaujant, kiek tik širdis geidžia, o ant kitų — tik prekiauti 
ir krauti krovinius. Jei molai suskeldėja ar įdumba, tai - blogas 
ženklas uostui. Ilgai tarnaujantys molai jau beveik nesiskiria nuo 
aplinkinių uolų. O kai kur jie supanašėję su laivais — taip ilgai lau- 
kė jų parplaukiant, kad net pasidarė į juos panašūs. Nuo jų seni jū- 
reiviai žvalgosi į savo jaunystę ir ilgesingai panyra į prisiminimus. 
Viduržemio jūros kraštuose dvasia sensta lėčiau už kūną. 
Akmeninių molų, jų išsidėstymo ir išvaizdos dėka uostas nėra 
vien prieplauka ar sandėlis. Kai kuriose salose jie vadinami ir „til- 
tais“. Ant jų pritvirtinti knechtai, prie kurių pririšami atplaukę 

ir atrišami uostą paliekantys laivai. Dalmatijoje jie dar vadinami 
„kolonomis“, lyg būtų rūmų atramos. Jie nuzulinti ir išgremžti 
lynų, grandinių, mazgų ir surišimų. Jie susitikimų, išsiskyrimų ir 
atsisveikinimų liudininkai. Apie molo amžių ir našumą sprendžia- 
ma pagal knechtus: kokie jie ir kas iš jų likę. Knechtai ant kranto 
atitinka knechtus denyje: molas ir laivas surišami ir laikosi vienas 
kito. Įsitikinimas, kad į jūros dugną nugrimzdusiuose miestuose 
išliko molai su knechtais, Viduržemio jūros kraštuose gajesnis nei 
kituose pajūriuose. 

Molas ir uostas suteikia laivams ir jų įguloms įvairias pagalbi- 
nes priemones, paspirtį: ne tik knechtus ir plūdurus, suktuvus, ta- 
kelažą ir krancus, bet ir žemėlapius, vadovus po uostą, vairininkus 
ir locmanus, vėliavėles ir ženklus, kuriais tarpusavy susikalba jūrei- 
vis su jūreiviu, denis su deniu, kapitonas su uosto administracija. 
Iš tikrųjų laivų įgulos privalo laikytis griežtesnių taisyklių, nei gali 
pasirodyti iš pirmo žvilgsnio. Tiksliai nustatyta, ką jūreiviai gali 


Modono molas Morėjoje tėvo M. V. Koronelio veikale 
(Venecija, XVII a. pabaiga) 

daryti, o ko ne, kodėl jie susirenka ir kaip turi elgtis plaukdami 
laive, ir ypač ką turi daryti iš jo išlipę. Ilgai plaukiodami jūreiviai 
prasimano daug žodžių, kartais sukuria net savą kalbą, kupiną 
šūksnių, ištiktukų ir ypač keiksmažodžių. 

Kontrabanda, susijusi su jūreivių darbu, mįslinga kaip ir pati 
jūra. Kapitonai negali kontrabandininkų pričiupti, nes šie ap- 
sukrūs tiek jūroje, tiek ant kranto. Uostuose sukčiavimas nėra 
vien puikus įgūdis. Kai kur - Neapolyje, Marselyje, Stambule ir 
dar keliuose senuose Viduržemio jūros miestuose - jis prilygsta 
menui. 


U.. administracija siekia įvesti tvarką laivų ir uostų, įgulos, 
darbo ir sukčiavimo reikaluose. Tai, kuo uosto administracijos 
struktūra kitokia, nėra ištyrinėta. Tačiau ji skiriasi nuo įprastinės 
administracijos. Tam tikrose pajūrio vietovėse ji retai prisiderina 


Modono molas Morėjoje tėvo M. V. Koronelio veikale 

prie aukščiausiosios valdžios, išskyrus atskirus laikotarpius. Pa- 
prastai uostų administracijos tarnautojai laikosi tvarkos, bet jie 
nėra pernelyg smulkmeniški, iš esmės tai būdinga ir kitoms Vi- 
duržemio jūros kraštų institucijoms, bet ne visur vienodai. Ten, 
kur uosto administracija dirba atmestinai arba yra užleista, blogi 
valdžios ir jūros, valstybės ir jūrininkystės santykiai. Uostų kapi- 
tonai kitokie nei laivų — jų laivai neskęsta, neskęsta ir jie drauge. 
Jų reputacija dažnai ginčijama Viduržemio jūros pakrantėse, net ir 
tada, kai jie niekuo dėti. 


Pauni priklauso uostui, jo įrangai. Niekada nežinai, kieno 
kompetencijai jie priskiriami. Darbą jie dalijasi su knechtais. 
Uosto administracija turi nustatyti vietas, kuriose jie pritvirti- 
nami inkaru ir turi plūduriuoti. Maždaug žinoma, kur kuris ir 
koks plūduras galėtų būti. Grandinės juos laiko, kad nenutrūk- 
tų ir nenuplauktų. Pro plūduruose įtaisytus žiedus prakišamas 
laivo lynas. Kadaise plūdurai būdavo skaptuojami iš medžio, 
dažniausiai iš ąžuolo arba uosio, o Levante ir iš maumedžio ar 
kedro. Jie kvepėdavo mediena, kol savo kvapais juos persmelk- 
davo jūra. Naujesniais laikais plūdurus pradėta gaminti iš įvairių 
medžiagų, daugiausia iš geležies, kuri rūdija lėčiau, nei sutrūnija 
medis. Šie plūdurai nudažomi tamsiai raudona spalva, kuri it pa- 
tina juos apsaugo ir jie iš toli pastebimi. Jie suskamba, daužiant 
bangoms, grandinėms ir ant jų įtaisytiems žiedams. Retai kas 
klausosi šios kuklios muzikos, mažai kas apie ją žino. Naktį kitaip 
nei dieną — plūduro melodija geriau ir toliau girdima. Kartais 
plūdurai savaime atsiriša ir nuplaukia Viduržemio jūra arba su- 
dūžta, atsitrenkę į uolas, ir virsta dužena. 


ar iš kanapių ir pakulų - naujesniais laikais iš palmių stiebų 
arba alavijų pluošto — sugeria uosto, jūros ir jūržolių, laivo dažų 
Lit. pitura], dervos [paklina], deguto ir dar nežinia kieno kvapą. 
Nors lynas nėra nei aštrus, nei kietas, laikui bėgant jis palieka rėžį 


26 


ant prieplaukos stulpelio. Kartais lynas atsiriša pats, kitąsyk nesi- 
duoda atrišamas nei tam, kuris jį užrišo, nei kitam. Daiktais jis taip 
nusibrūžina, kad pasidaro glotnus ir slidus, daiktais - sudiržta arba 
atskiri jo pluošteliai susisuka į mazgelius ir užsiraito. Špagatas ilgai 
tarnauja varguoliams, kol visiškai suyra arba suplyšta. Kiekvienas 
jį traukia į savo pusę. Storiausi ir sunkiausi yra špagatai, Adrijos 
jūros salose jie vadinami gumine, prikalami kūjeliu, vadinamu 7722- 
cola, o nugnybiami specialiomis replėmis, vadinamomis pince. In- 
karas laivo priekyje arba gale, ritė denyje, plūduras uoste, prieplau- 
kos stulpelis arba kolona ant molo taip pat tvirtinama skirtingais 
būdais. Šis menas žinomas nuo senovės laikų. Yra aibė praktinių 
patarimų ir menkos teorinės žinios. Ant kai kurių molų jūreivių 
ir žvejų sužadėtinės, draugės savo mazgus užrišdavusios taip, kad 
jų daugiau niekas, net ir pikta lemtis, negalėdavo atrišti. Jos tikėjo, 
jog šitaip mylimieji liks joms ištikimi ir tolimuose uostuose. Apie 
tai visada būdavo pasakojamos istorijos visomis Viduržemio jūros 
šalių kalbomis. 


: škalbingi ir mazgų, užrišimų pavadinimai: pagal sumazgymą ir 
formą skiriama aštuoniukė, puokštė, žnyplės, šnipas, pynutė, tur- 
banas, karūna; mazgai taip pat vadinami žvejiškais, jūreiviškais, 
vienuoliškais bei vyriškais arba moteriškais; vienų kilpelė minkš- 
ta, kitų — kieta, jie vadinami Aorentietiškuoju arba olandiškuoju 
surišimu, vieni rišami „drugeliu“ arba „žvaigždele“, kiti - „vištos 
koja“, kiekvienoje pakrantėje yra ir variacijų. Jūrų muziejuje Bar- 
selonoje aptikau tokius pavadinimus: „mauro galva“ ir „kiaulės 
skylė“. Lyno mazgais buvo matuojamas laivo greitis, pagal tai ir 
šiandien šis matavimo vienetas taip vadinamas. Prireikė didžiojo 
užkariautojo pasiryžimo, kad būtų perkirstas Gordijaus mazgas. 
Stipriausias ir galbūt lemtingiausias yra taip vadinamasis „mirtinas 
mazgas“. Anot liaudies padavimo, toks mazgas Dalmatijoje buvo 
vadinamas „karstu“: būdavo surišama „karstu“ arba „mirties vir- 
ve“. Mokėjimas tai padaryti siejamas su menu: Genujos gyventojai 
perėmė iš turkų arabišką žodį „makramė“, kuris Bosnijoje išlikęs 

kaip „ma(h)rama“ [skarelė], nešiojama žmonų, motinų ir dukterų. 
Šiandien makramė reiškia tam tikrą taikomojo meno rūšį. Korsi- 
koje, vadinamoje „grožio sala“, Kalvio mieste, susipažinau su virvi- 
ninku, gyvenimą paskyrusiu mazgų rezgimui, apie juos šis žmogus 
žinojo daugiau nei kas nors kitas: kaip jie rišami, iš kur atsirado, 
kam reikalingi. Iš jo mokiausi ir dalį jo pamokų čia perpasakojau. 
Vietiniai pašaipūnai, kokių apstu visose Viduržemio jūros pakran- 
tėse, prilipdė jam kažkokią keistą pravardę, dėl to jis kentė ir tai jį 
dar labiau pastūmėjo pasinerti į savo užsiėmimą. 


B. molų, prieplaukoje turbūt labiausiai daužomi ir trankomi 
krancai. Jūreiviai juos naudoja nuo neatmenamų laikų. Kai laivai 
buvo mediniai, krancai buvo daromi iš šiaudų (iš čia ir kilęs jų pa- 
vadinimas paglia). Sicilijoje jie vadinami stramazzo, „balionais“ — 
Kvarneryje. Šie įrenginiai įvairiose pakrantėse turi daug pavadini- 
mų, o ką jau kalbėti apie salas. Neišvaizdus virvių, pakulų, špagato, 
kanapių pluošto ir nežinia dar ko kūlys saugo laivo šoną nuo dūžių 
į molą, taip pat apsaugo ir molą. Profesionaliai tai vadinama boko- 
bran [atrama laivo bortui apsaugoti], nors laivo įgula retai vartoja 
šį žodį. Jis sugirgžda, galima sakyti, surauda, kai laivo svoris jį stai- 
giai primyga. Tokią akimirką — trumpą, bet pakylėtą — išryškėja 
mažojo kranco pasiaukojimas ir nepakeičiamumas. Plaukiojant ir 
kraunant krovinius krancai džiūsta šalia lynų arba guli su virvė- 
mis, numesti ant denio. Pamirštama, kad jie saugojo laivo grožį ir 
molo ilgaamžiškumą, šitaip Viduržemio jūros kraštuose pamiršta- 


ma daug kuklių dalykų. 


K adaise tyvuliavusių jūrų likučiai telkšo kažkur šalia šiuolai- 
kinių jūrų. Pavyzdžiui, Panonijos jūra skalavo Europos žemyno 
vidines pakrantes. Tų vietovių žemės ypatumai traukia tyrinėto- 
jus ir šiaip smalsuolius: suakmenėję jūros dumbliai, žolės ir žuvys, 
kriauklės, druskos arba smėlio sluoksniai, fosilijos skatina svajoti 
ir audrina vaizduotę. Iš to, kas liko, galima spėti, jog tos išnykusios 

jūros turėjo savo įlankas ir seklumas, gal net prieplaukas ir molus. 
Apie kai kuriuos žemyninius Europos miestus, nepaisant visko, 
sakoma, kad jie priklauso Viduržemio jūros regionui: Zalcburgas, 
kai jame vyksta muzikiniai festivaliai, senoji Praha rudenėjant 
arba, jei eitume dar toliau, net ir Peterburgas su savo baltosiomis 
bemiegėmis naktimis, nors jis ir šiaip stovi ant jūros, Baltijos jūros, 
kranto. Ten, kur dabar „sūrioji dykuma“ Turkijoje, į pietus nuo An- 
karos ir šiauriau nuo Konijos, taip pat kadaise plytėjo jūra - smėly ji 
paliko sūrius pėdsakus. Tunise, netoli Hamameto, dalis dykumos 
irgi sūri. Vėl kyla klausimas apie Viduržemio jūros ribas. 


K apinės kažkuo panašios į salas arba pusiasalius. Jos užima 
ypatingą vietą mieste arba priemiestyje. Kai kur jos atsisukusios į 
jūrą, kai kur — į sausumą, pagal tai sprendžiama, kad jūra geresnė 
arba žemė lengvesnė. Mažesnių maldos namų - bazilikų, sinago- 
gų, mečečių, koplytėlių - išsidėstymas panašus į kapinių. Tiek prie 
vienų, tiek prie kitų sodinami kiparisai ir pušys. Pirmieji aplinkai 
teikia ramybės, o pušys kelia niūrumo jausmą. Šie medžiai buvo 
sodinami ne tik prie kapinių ir Dievo namų, Viduržemio jūros 
kraštuose jie tarpusavy varžėsi ir prie aukurų bei akademijų. 

Kalba apie kapines veda prie mirusių kalbų temos. Viduržemio 
jūros pakrantėse jų būta daug, gal net ne ką mažiau nei salų. Kodėl 
vienos paskendo jūroje, o kitos išnyko sausumoje, šito neįstengia 
paaiškinti nė pati lingvistika. Kai kurie išnykusių kalbų žodžiai 
išliko, pasklidę po kitas dar gyvuojančias tarmes. Į šias kalbas sun- 
ku įsiskverbti, jos neteko savo aplinkos ir savybių. Naujos kalbos, 
kurios įsivyravo arba užgožė senąsias, vietomis išsaugojo senąjį 
kirčiavimą, tartį, gal net gestus, kuriuos, kaip mums atrodo, atpa- 
žįstame ir kurie liudija apie tai, kad kadaise buvo kalbama kitaip. 
Garsuose išliko tam tikra senoviška melodika, dažnai ji nostalgiš- 
ka. Tokių liekanų rinkėjai turi įdomių pasiūlymų, kurie paprastai 
yra nepraktiški: daiktus pakeičia žodžiais, nes tiki, kad kiekvie- 
nas žodis gali atstoti daiktą, kurį reiškia. Bet nepaisant visko, jų 
dėka kai kurie archyvai tapo reikšmingi. Mažne kiekvienas pajūrio 

miestas turi bent vieną tokį archyvą, viešą arba privatų, atvirą ar 
uždarą. Viduržemio jūros kraštuose archyvai panašūs į kriptas, o 
kriptos - į archyvus. 


B. veikia jūros ir kranto santykius. Jų pavadinimai priklau- 
so nuo to, iš kur į jas žvelgiama ir ko iš jų tikimasi - nuo laivo ir 
nuo kranto žiūrime nevienodai ir tikimės ne to paties. Kai kurios 
bangos mieliau įvardijamos būdvardžiais, o ne daiktavardžiais: 
taisyklingos arba netaisyklingos, tolygios, pailgos, skersos arba 
sukryžiuotos, „potvyninės“ arba „atoslūginės“; vienos paviršinės, 
o kitos giluminės; jos būna laikinos, pavienės, padažnėjusios, at- 
sitiktinės, siūbuojančios (visokios „kalvelės“ ir pan.), simetriškos 
ir asimetriškos. Cikliškos. Plaukiant jūroje svarbos įgauna jų jėga 
ir aukštis, tai, ar jos plakasi į šoną, laivo priekį ar paskuigalį, kaip 
prieš jas atsilaiko laivas ir įgula. Čia mus pirmiausia domina, kaip 
atskiros bangos sudūžta į krantą, kiek - po to, kai sudūžta, - jos 
išlieka stebinčiųjų akyse, ar jos tokios pačios, kai kartojasi, ar vis 
dėlto kuo nors skiriasi, kaip jos šniokščia, išsiliedamos po smėlį 
arba užsirisdamos ant uolų, kaip jos tampa negirdimos, įsėlinda- 
mos į pavargusiųjų ir snaudžiančiųjų sapną. Kai galiausiai bangos 
nuslopsta ir apmiršta, lieka tik kliukėjimas arba kleketavimas: 
pliuškenimas į molą arba laivą, į plūdurą arba uolą, kuris dar ilgai 
tęsiasi ir girdimas ypač naktį. Tas kliukėjimas ar kleketavimas — 
nežinau, kuris apibūdinimas tinkamesnis, — galiausiai virsta tyla. 
Sakoma, kad stipriai prisitvirtinusios kriauklės savyje lyg žodyną 
saugo bangų ošimą. Čia iš tiesų glūdi ženklai arba tam tikra jų 
seka, kurią veltui mėginame įspėti. Jos paslaptis atsiskleidė vos 
keliems poetams, paprastai vienam arba dviem iš vienos kartos. 
Jie - tie ženklai - primena senus Viduržemio jūros kraštų rašme- 
nis, išnykusius drauge su jais užrašytomis kalbomis. 

Žmonės, tyrinėjantys bangų atsiradimą ir veikimą, mums už- 
simena, kad kai kurios iš jų savo kelią pradėjo anksčiau nei prieš 
šimtą metų, jos iš kažkur atrieda, ateina, užplūsta. Tačiau tam, kas 
stebi ramų jūros paviršių, kai nėra vėjo, sunku patikėti, jog bangos 

iš tikrųjų kelią pradėjo toli ir vieną dieną, kas žino kada, atsiris iki 
čia. Kai ritasi pačios paprasčiausios bangos, kurios laikosi savo ke- 
lio ir eiliškumo, vaikams ir suaugėliams patinka jų laukti, skaičiuo- 
ti. Jie spėlioja, kuri banga bus didesnė, paskui didžiausia, pirma ar 
trečia, trečia ar septinta, kaip išsilies po krantą atriedanti banga, 
o kokia bus paskutinė? Kiekvienas norėtų sužinoti, ar yra bangų 
Viduržemio jūros gelmėse, ar jos virsta srove, paskęsta amžiams, o 
paskui vėl gimsta mūsų akivaizdoje. 

Kai jūra nepašiaušta vėjo ir nebanguota, mums patinka žiūrėti į 
savo atvaizdą joje — jei įstengtume, tai apsikabintume savo atspin- 
dį ir atsiduotume sau ir jūrai. Tokiomis akimirkomis įtikime, kad 
Viduržemio jūra yra mūsų prieglobstis, pastogė, tėvynė. 


a dažniau minimi nei bangos, gal todėl, kad jie labiau pa- 
veikia nuotaiką, o drauge ir pokalbį. Pakrantės skolina viena kitai 
jų vardus, kartais pakeisdamos jų kryptį ar prasmę, šitaip sukelda- 
mos nesusipratimus ir pradėdamos sąspyrius. Iš to galima spęsti, 
kuri šalis ilgiau valdė jūrą arba laivyną. Adrijos jūroje vienas kitą 
maino pietryčių vėjas ir šiaurys. Mistralis švelnus ir pučia nuo jū- 
ros maždaug vidurdienį, tačiau kitose pakrantėse, nors ir išsaugojo 
beveik tą patį vardą, šis vėjas atskrieja nuo sausumos ir, kaip bylo- 
ja Provanso patarlė, gairina taip, jog net „asilui uodegą išrauna“. 
Dažnai pučia, bet labai pakaitomis, /evantas iš rytų pusės ir pule- 
natas iš vakarų, sirokas, brizas, tramontana (tramuntana), buraca 
(jis skiriasi nuo šaižaus ir netikėto vėjo buraska šiaurės kraštuose, 
nors pavadinimas panašus), visokių rūšių vėtros, staigūs štormi- 
niai vėjai, įvairūs žieminiai vakarų, šiaurės vakarų vėjai, vietiniai ir 
atklydę iš tolių tolimiausių. Skirstymas, kurį siūlo meteorologai, 
praktiškesnis, bet pernelyg vienareikšmis. O štai poezija priski- 
ria vėjui vyriškas ir moteriškas, erotines, dieviškas, demoniškas 
ir išdykėliškas, syjančias su gimimu ar mirtimi, palaižūniškas, 
tūžmingumo, švelnumo ir muzikines savybes. Nuo vieno vėjo 
įsisopa galva, kitas padaro gyvenimą įstabesnį. Vieni mus įkve- 
pia, kiti mūsų įkvėpimą subjauroja. Kitados kiekviena epopėja 

turėdavo pavaizduoti, kaip Viduržemio jūroje kyla potvynis - tai 
nulemdavo visos dievybės. 

Vietovėse, kur vėjai dažni ir aršūs, gyventojai jų laukia ir nu- 
jaučia, aiškina ir nuspėja juos atūžiant. Jie pažįsta — arba bent jau 
manosi pažįstą — ne tik jų prigimtį ir užgaidas, kryptį arba jėgą, 
bet ir svorį, netgi tuštumą, jų ošimą ir ūžesį, kvapą ir patį prisilie- 
timą. Ar vėjas turi šešėlį? — vieni kelia tokį klausimą, kiti jį laiko 
beprasmišku. Koks vėjo svoris, kokia apimtis, ar kuo nors kvepia, 
kaip ir kuo prisiliečia prie erdvės, kuria juda? — apie tai byloja pa- 
tirtys ir regėjimai. Iš jų randasi padavimai ir legendos. Vėjai ošia it 
bangos, staugia lyg vilkai, rauda tarytum žmonės. Vėjo kelius, o gal 
ir pavidalus išduoda aplankstytos alyvmedžių ir pušų šakos, atvi- 
riausiose vietose suguldyti krūmynai ir kerai, išversti krūmokšniai, 
išlaužytos nendrės arba vynuogynai — juose lieka vėjo pėdsakai 
arba net siluetas. Tam, kas atsiduria vėjo kely, jis neatima spalvos, 
bet kartais ją keičia: daiktais ji išblanksta, daiktais sutirštėja. Vėjas 
surenka ir išnešioja vikšrinių kiškiakrūmių, levandų ar rūtų sėklas 
arba žiedus, pasisavina ir aplinkiniam pasauliui dovanoja šalavijų, 
svilažolių ir visų kitų daiktų, kuriuos aptinka pievose, pakriaušėse, 
anapus kranto arba pačioje jūroje, aromatą. Nuo jo antpuolių pa- 
sitraukia arba apsinuogina žemė ir smėlis, uolos ir sienos įdumba 
arba išsilenkia. Audros neįveikė nei Viduržemio jūros kraštų pra- 
cities, nei istorijos. 

Vėjas — ne vienintelis bangų varytojas. Kartais jos atsiranda, 
sakytume, pačios iš savęs, kai nėra nė menkiausio dvelktelėjimo. 
"Tada pasireiškia taip vadinamoji „negyva jūra“, pastūmėta savo 
pačios nerangumo arba įpročio: dūžiai, ateinantys iš kažkur ir ke- 
liaujantys kažkur, jie neturi tikro išeities taško ir tikslo, jie nete- 
kę siekio ir krypties, jie užbaiginėja kažką, kas jau įvykę. Vieni jų 
pakeičia pavidalą ir dydį, judėdami link kranto arba toldami nuo 
jo, kiti lieka vienodai tvirti, beveik nekinta. Vėjo, bangų ir lietaus 
sąveika akimirksniu pakeičia jūros išvaizdą arba spalvą: sirokas 
ją nuspalvina žalsvai, vietomis padrumzlina, o vėtra padaro jūrą 
mėlynesnę, negu ji yra iš tiesų. Šėlstantys štormai vietomis atveria 
jūros dugną ir pakeičia mūsų požiūrį į gelmę - jūra tampa lygi pati 

sau ir, taip sakant, lieka apsinuoginusi. Menininkai yra tapę to- 
kias jūros būsenas: seni italų ir ispanų meistrai, o arabų statytojai, 
vaizdavę žaliai melsvus marinistinius vaizdus ant mečečių sienų 
šalia stilizuotų Korano surų, šitaip sušvelnindavo jų griežtumą. 
Tokius spalvinius persiliejimus atpažįstame fragmentuose freskų 
ir ikonų, kurias tapė graikų, rumunų ir slavų dailininkai, atskalū- 
niškai gyvenę ir būdravę ant Adrijos, Jonijos ar Egėjo jūros krašto. 
Kai vėjai apmalšta ir jūra tampa permatoma labiau nei paprastai, 
vietomis suboluoja neįprastų daiktų ir statinių apybrėžos. Tomis 
akimirkomis įtikime, jog atradome paskendusią galerą su vertingu 
kroviniu, senovinius rūmus su kolonadomis, statulomis išpuošto 
antikinio miesto griuvėsius. Siūbuojantys siluetai užburia protą, 
duženos - istoriją, griuvėsiai - likimą. Viduržemio jūra yra kolek- 
cininkė, kuri slepia savo turtus. 


ūros srovės primena plačias upes. Jos atkaklios ir tykios, nesu- 
stabdomos. Nežinoma, kur yra jų ištakos, žiotys, jos glūdi kažkur 
pačioje jūroje. Sunku pasakyti, ar jos teka, ar plaukia, kaip ir ko- 
dėl jų vanduo atsiskiria nuo kito, didesnio, vandens, jų vaga neturi 
nei pakrantės, nei prieplaukos. Aiškiau sroves galima įžvelgti iš 
aukštumų, jūreiviai jas pamato nuo aukščiausio laivo stiebo, žvejai 
stebi nuo laivo priekio. Kai jūra aprimsta, srovės subraižo jos pa- 
viršių, nupiešia keistas figūras — įlankas be pakrančių. Žuvėdros 
geriausiai pažįsta atskirų srovių prigimtį, jų gylį ir tai, ką jos savyje 
slepia. Vairininkai atsižvelgia į tai, ar srovės priešinasi laivui ar jį 
palaiko. Nežinia, kur tos srovės nuteka ir kur išsenka! Kai kur jos 
palieka pėdsakus, bet paprastai nesuka verpetų. Jos veikia kaimy- 
ninių pakrančių, juoba salų gyventojų, elgesį. Gal jos susijusios su 
jūros judėjimu, panašiu į žuvų, paukščių arba tautų kraustymąsi, 
to negalime tvirtinti. Kiek egzistuoja pasaulis, tiek žinoma ir srovė 
Mesinos sąsiauryje šalia Sicilijos, srovė prie Dardanelų tarp Euro- 
pos ir Azijos, arba toji Euripo, visai greta Maratono, netoli žymių- 
jų Termopilų. Mūsų jūroje potvyniai nėra tokie vandeningi, kad 
papildytų tas sroves. Šių vietų srovės nepakeičia pakrantės ir uosto 

vaizdo, darbų ir dienų scenovaizdžio. Jos neatskiria laiko nuo Vi- 
duržemio jūros egzistencijos. 

Per Bosforą prateka stipri srovė, kurią galima išvysti nuo Balkanų 
kalnų šlaito. Bulgarijos pajūryje ją vadina „velnio srove“. Trys upės, 
atitekančios nuo rusų ir ukrainiečių žemumų bei stepių, Dniepras, 
Dniestras ir Donas, piečiau jų Dunojus ir jo intakai nuo Alpių ir Pa- 
nonijos lygumų — visi suteka į Juodąją jūrą. Manoma, kad Bosforo 
sąsiauriu atiteka daugiau vandens negu iš vandenyno per Gibraltarą. 
Šios upės papildo mūsų jūrą ir palaiko jos lygį. Juodoji jūra dėl įsilie- 
jančio gėlo vandens ne tokia sūri kaip Viduržemio. 


Ms jūros pakrantėse stinga vandens, todėl sausros yra 

dažnos. Žmones kaip ir dykumoje kankina troškulys. Nei žmonės, 
nei gyvuliai jūros vandens negeria. Gyvenvietės ir miestai įkuria- 
mi šalia šaltinių ir upių. Aikštes ir kryžkeles gaivina fontanai ir 
šaltiniai. Tekantis vanduo skleidžia sveikatą, pelkės platina ligas. 
Liūtys pražudo gyvybę ir sunaikina turtą. Potvyniai apsemia sa- 
pnus ir tikrovę. Kūno ir vandens draugystė - maudynės jūroje 
ir mineralinėse voniose sausumoje — suteikia malonių pojūčių ir 
troškimų. Vanduo ošia, čiurlena kiaurą naktį ir dieną, žybčioja 
saulėje, jis išdžiūsta vasaros sausroje ir suledėja pučiant žiemiui. Jis 
dalyvauja krikščioniškose krikšto ir palaiminimo apeigose, padeda 
musulmonams pasiruošti maldai ir meilei, grasina visų tikėjimų 
nusidėjėliams verdančiu pragaro tvanu. Vieni vandens šaltiniai at- 
siranda iš žemės arba uolų, kiti ateina su lietumi ir kitais krituliais. 
Pačioje jūroje pulsuoja versmės, atitekėjusios iš požeminių šaltinių 
ir upių, gėlų, sūrių ar sūrokų ežerų. Netoli pakrantės kalnų viršū- 
nės daiktais pabąla nuo sniego — sniego vandenys drauge su kitais 
įteka į Viduržemio jūrą. 

"Turbūt prireiktų šimto metų, daugiau nei žmogaus gyveni- 
mo, kad Viduržemio jūros baseine pasikeistų visas vanduo. Kiek 
kiekvienu momentu yra seno vandens, kurį reikia pakeisti, o kiek 
naujo, kuris tik arplūsta, šito niekas tiksliai nežino. Mes nežino- 
me, nei kokia tvarka tie vandenys vienas kitą keičia, kur vanduo 

užsilaiko, nei iš kur jis ateina. Jūros amžiaus ir žmogaus amžiaus 
neišmatuosi tuo pačiu matu. Nors Viduržemio jūra irgi keičiasi, 
mums ji atrodo amžinai tokia pati. 


P. dažniausiai atsiranda su bangomis ir vėju. Jos lyginamos 
su lengvumu ir nepastovumu, pykčiu ir netikėjimu, net ir su vai- 
singumu bei grožiu - nuostabioji Afroditė, pasak mito, išniro iš 
putų ir todėl gavo tokį vardą. Tačiau palyginimai neatskleidžia, 
kas yra pati puta: kokia jos sudėtis ir apimtis, ar ji tokia pat sūri 
kaip ir jūra ir kodėl toji ją drabsto po krantą ir ant uolų taip įnirtin- 
gai ir tokiais kiekiais? Net nežinau, ar įmanoma - kai kalbame apie 
putas — minėti jų kiekį arba apimtį. Putos burbuliukai, galima 
sakyti, savaime pučiasi, bruzda, spiečiasi, nors atrodo, kad ji ne- 
apčiuopiama, permatoma, tuščiavidurė. Ji išsisklaido lyg migla, 
dingsta kaip sapnas, padaryta beveik iš nieko ji tampa niekuo. 
Kai vėjas ją iškelia į jūros paviršių ir paverčia dulksna, saulė ją 
kartais padabina vaivorykštės spalvomis, ją pačią arba jos šešėlį. 
Ši akimirka yra įstabiausia ir liūdniausia laikinoje putų egzisten- 
cijoje tarsi ekstazė, o gal rauda. Atviroje jūroje ir prie kranto, ant 
bangos keteros arba smėlėtame paplūdimyje putos nevienodos - 
čia jos nuolat atgimsta, ten amžiams dingsta. Negyvojoje jūroje 
putų visai mažai, o Viduržemio jūroje apsčiai, čia turbūt putų 
gimtinė. 


= susiję tiek su vėjais, tiek su bangomis. Ankstų rytą 
juos vos atskirsi nuo aušros. O prieblandoje jie tampa jos dalimi. 
Naktį debesys tamsesni už pačią naktį. Ir į juos nuo laivo žvelgia- 
ma kitaip negu nuo kranto: kokie jie, kiek jų, iš kur atslenka, kur 
plaukia, kas apie juos praneša arba juos lydi. Pagal debesis jūreiviai 
sprendžia, koks bus oras; ar jis pagaliau pasitaisys, ar dar ne. Dyku- 
mos gyventojai jiems lenkiasi ir meldžia, kad atneštų išganingąjį 
lietų. Kai per vasaros kaitrą debesys uždengia saulę, Viduržemio 
jūros pakrančių gyventojai nebyliai dėkoja. 

Meteorologai surūšiavo ir pavadino debesis pagal jų išvaizdą ir 
daromą įspūdį. Šie pavadinimai nėra visiems suprantami: plunks- 
niniai, kamuoliniai, sluoksniniai, atnešantys lietų, kartais ir krušą, 
dar yra ir variantų — plunksniniai kamuoliniai arba plunksniniai 
sluoksniniai. Kasdienėje kalboje debesys apibūdinami tokiais žo- 
džiais: lietaus debesys, rytiniai arba vakariniai, „vilnoniai“, „pluoš- 
tiniai“, sniego. Arba dar pavadinami avelėmis, bandomis, grybais. 
Debesys dažnai įkvėpdavo dailininkus ir rašytojus. Baroko epo- 
chos meistrai mėgdavo juos vaizduoti susigrūdusius draugėn arba 
plačiai ištaršytus. Poezijoje debesys plaukia it laivai, nusileidžia 
ant Viduržemio jūros tartum užuolaida ar stogas. 


PA aa a kj a o Ezech V = a 
Hzc cht lerulalem, Ego eam in medio Genrium 


poli, er eius circuitu terras. 


OLYMA VABS SANC j$ 
A, IVDEAE, TOTIVSQVE~ 
ORIENTIS LONGE CLARIS: i 
IMA.QYA AMPLITVDINE AC 


TRO AVO CONSPICVA EST. 


EEEL IS 


Jeruzalė G. Brauno ir F. Hogenbergo veikale 
„Civitates Orbis Terrarum“ (XVI a.) 


L ietus nevienodai pasiskirsto po pakrantes. Jis gausesnis šiau- 
rinėse negu pietinėse. Vakarinėse pakrantėse lietūs dažnesni negu 

rytinėse. Į visus kraštus lietus ateina skirtingu metu. Tarpai tarp 
vieno ir kito lietaus vienur ilgesni, kitur trumpesni. Prie Gibralta- 
ro lyti pradeda turbūt pusmečiu anksčiau nei prie Negyvosios jū- 
ros. Šventojoje Žemėje vasarą nelyja, nebent atsitiktinai. Rudeniui 
prasidėjus ateina lietus, vadinamas ankstyvuoju, jo reikia sausai 
žemei ir išdžiūvusiems šaltiniams. Žiemos lietūs pripildydavo iš- 
tuštėjusius šulinius ir išdžiūvusias vagas. Senovės judėjai pavasario 
lietų laikydavo vėlyvu. O ką kiekvienu metų laiku krituliai reiškė 
dykumos gyventojams, nomadams, karavanams, neįmanoma nei 
apsakyti, nei aprašyti. Tie lietūs, kurie ateidavo tinkamu metu, 
buvo laikomi Dievo malone, o kruša - dangaus bausme. Tiek vie- 
ni, tiek kiti krituliai buvo dingstis melstis, viltis, atgailauti. Lietus 
yra ypatingas įvykis sausringuose kraštuose, ypač salose, kur įvykių 
visada reta. Lietaus vanduo Viduržemio jūros kraštų cisternose ir 
šuliniuose išsaugojo skurdžios vaikystės ir nepasotinto jaunystės 
troškulio skonį. 


S E irgi skirtingi, nelygu iš kurios pusės juos stebime — 
vienoje saulė glunda prie jūros paviršiaus ir neria jos gelmėn, kitoje — 
nurieda užu kalvos ir ten pranyksta. Saulėlydis skirtingas abiejuose 
Sicilijos kraštuose, Taorminoje ir Trapanyje; Korsikoje — rytinėje 
ir vakarinėje — tas pats: Golfo Arančyje, iš kurio matyti Italija, 
arba ant raudonų į Gibraltarą pasisukusių Pianos uolų. Taip yra ir 
Adrijos jūros, Kikladų ir Sporadų, Maljorkos ir Menorkos, Sidro 
ir Gabeso įlankų rytuose ir vakaruose. Saulėtekiai ir saulėlydžiai 
turtingi spalvų ir jų persiliejimų, ypač geltonų ir rožinių. Vidur- 
žemio jūros saulėtekiai ir saulėlydžiai vietomis raudoni, o kartais, 
ypač atvirukuose, perdėtai raudoni. 

Švintant jūra ir dangus susilieja. Prieblandoje riba tarp jų vėlei 
išnyksta. Tamsa kartais leidžiasi, kartais krinta, kai kur švelniau, 
kai kur staigiau. Pagal tai žvejai sudarinėja savo kalendorius. Niūri 
tamsa virš jūros niūresnė nei sausumoje — jūros gelmė susijungia 
su nakties gelme ir jos išdidina viena kitą. Tada aiškiau girdėti ir- 
klų girgždėjimas ir jų pliuškenimas vandens paviršiuje, girdėti, ar 

irklai juda sinchroniškai. Pasakojimai apie didžiuosius užtemimus 
pasaulio pradžioje ir pabaigoje lydi visą Viduržemio jūros šalių 
praeitį. 

Kai kuriose vietose, ypač įlankose ir prie salų, jūra yra tamsesnė 
ne tik dėl gylio. Kitur ji atrodo šviesesnė, net ir ten, kur nėra sekli. 
Čia daugybė prisiminimų, ten - visai jokių išgyvenimų. Pakrantės 
ir uostai, debesys ir vėjai, kurie juos atneša, bangos ir srovės, auš- 
ros ir saulėlydžiai - mums beplaukiojant pasikeičia įvairūs vaizdai. 
Viduržemio jūra tiek plaukiojimo pradžioje, tiek pabaigoje lieka 
tokia pati, o mes — ne. 


ūros kvapus užuodžiame artėdami prie kranto, juos prisime- 
name toldami nuo pakrantės. Jie skirtingi auštant ir vakarėjant, 
pučiant vėjui ir lyjant, stojus karščiui, spaudžiant šalčiui. Aplinka 
juos keičia arba papildo pušų ir jų sakų aromatu, sudžiūvusių dum- 
blių, jūržolių, viksvų, kryklių ir dar dievažin kieno kvapu. Kvapai 
aitresni ten, kur bangos užlieja nerijas ir sudūžta į uolas, arba ten, 
kur saulėje išgaruoja visa, kas gali išgaruoti, ypač vietose, kur ore 
jaučiama ir druska. Krantas kvepia jūra, jūra — krantu. Uostas turi 
savo kvapą, kuris keičiasi nuo molo prie molo. Atvira jūra kvepia 
kitaip negu prie kranto. Viduržemio jūros šalių gyventojai, ypač 
senieji, yra įsitikinę, kad jų jūros dalis kvepia maloniau ir svaigiau 
už visas kitas jūras. 


AB renkame nugludintus akmenis, laikome juos del- 
nuose, sugniaužiame, dedame į krūvą, nusinešame arba vieną po 
kito tiesiog sviedžiame į jūrą ir stebime, kaip jie šokčioja vandens 
paviršiumi, o paskui grimzta dugnan. Iš smėlio statome visokius 
statinius, ką nors braižome, brendame ir jaučiame tikrą artumą, 
jaukumą ir šilumą. Į tokius žaidimus įsitraukia vaikai ir suaugę, 
net ir seni žmonės. Kaip tik nepavadiname akmenų: apvaliukai, 
rieduliukai, pemzos gabaliukai, akmenėliai, akmeniukai! Vieto- 
mis iš žemės išneria raudonos uolos. Jų pavidalai neįprasti. Jų 

kilmė mus trikdo. Gal kai kurios jų yra meteorai, bet dauguma 
tikrai ne. Prieblandoje jos atrodo lyg kokios duženos. Naktį pri- 
mena vaiduoklius. Saulėje ir vėjy jos tampa dar raudonesnės. 
Provanse, įlankoje tarp Antibo ir Agės, Estrelos masyvo atšakos 
yra rožinės. Aplinka persiima ta spalva, ypač leidžiantis vakarui; 
rudenėjant viskas parausta. Kitose pakrantėse randame panašių 
vaizdinių: Sardinijoje, netoli Ojliastros, Arbatakso kyšulys visas 
raudonas; Marmuro jūroje rausvos yra Kizil Adalarų salelės ir 
greta Stambulo esanti sala Heibeliada; Istrijoje, šalia pakrantės, 
netoli Rovinjo, kūpso Crveni Otok [Raudonoji sala], toks jos 
pavadinimas. Graikijoje prie Santorinio yra Raudonasis paplū- 
dimys, o piečiau nuo Molo dar raudonesnis kyšulys Purja. Ne- 
toli Delfų orakulo taip pat stūkso pilkšvai raudoni luitai, kurių 
spalva buvo aiškinama įvairiai. Ant uolų, įsikirtusių į Korsikos 
pakrantę, tarp žvejų gyvenviečių Pjana ir Girolota, virš prarajos 
šoka dvi didžiulės akmeninės figūros, vyro ir moters - jos vadi- 
namos „susižadėję širdimis“. Niekur kitur Viduržemio jūros re- 
gione nemačiau tokios ryškios raudonos spalvos uolų, galbūt tik 
Korsikoje tokią galima išvysti. 


Mažų jūros kraštuose veikiančių vulkanų nėra daug. 
Kadaise jų būta daugiau. Apie juos buvo kalbama su baime ir at- 
sargiai kaip apie gamtos rykštes, baisesnes už žemės drebėjimą, 
marą, negandas. Graikiškosiose Miloso ir Santorino salose krate- 
rio stemplė užgeso dar iki krikščionybės laikų, tačiau net atvėsęs 
ugnikalnis nenustojo jaudrinęs vaizduotės. Santorinas, pavadintas 
šventosios Kankinės Irenos vardu, yra pastatytas ant lavos ir Teros 
gyvenvietės pelenų po ugnikalnio išsiveržimo, kurį senoji Hela- 
dė įsiminė ir atminimą perdavė palikuonims. Strombolis, viena iš 
septynių vėjuotųjų Eolijos salyno salų, panėši į apverstą sukutį - jos 
pavadinimas kilęs iš graikiško žodžio strombos, kuris ir reiškia „su- 
kutis“ (šis žodis - kurgi daugiau! — išliko Neapolio tarmėje kaip 
strúmmolo). Strombolio ertmė ir šiandien žerplėja, nerimsta, ji vis 
užverda ir perverda. Sicilijos rytuose, virš Katanijos, rūksta dūmai 

iš Etnos, jos lava tebesiveržia, kunkuliuoja, grūmoja. Virš mirusios 
Pompėjos ir Herkulanumo, prie pat Neapolio, stūkso užsislėpęs 
Vezuvijus, bet jis nėra visiškai apmiręs. Tarp Sicilijos ir Pantelerijos, 
Pelagų salose, maždaug prieš du šimtus metų virš jūros paviršiaus 
pasirodė vulkaninės kilmės sala, pavadinta Ferdinandėja, vieno iš 
dviejų Sicilijos karalių, Burbonų giminės palikuonio, vardu. Gra- 
žioji Ferdinandėja netrukus išnyko, kad vėl išnirtų kitoje vietoje, 
kur jos niekas nelaukė. Plati plokštuma, ant kurios plyti Afrika, 
ir dar platesnė, į kurią remiasi Europa su Azija, šios plokštumos 
spaudžia viena kitą ir trinasi žemės gelmėse, šitaip judindamos ir 
laužydamos žemės plutą. Kiekvieną šimtmetį jos persistumia pa- 
našiai per pėdą drauge su kontinentų, kuriuos laiko, našta. Žemė 
tarp jų susproginėja, lava išsiveržia pro plyšį, magma susikaupia 
prie kraterio, žemė ima tirtėti. Nuo žilos senovės mitinės dievybės 
valdė Viduržemio jūros kraštų požemį, bet šiandien jos — ne vie- 
nintelės. 


aš urvus, grotas dengia akmens skliautai. Jūros olos ski- 
riasi nuo sausumos olų. Kai kurios jų yra prieinamos, kitos - ne. 
Reikia panerti į vandenį, kad patektumei į tas olas, kurias gaubia 
uolų luitai, palenkti galvą - jei į olą įplauki valtimi — arba pa- 
laukti, kai atoslūgis sumažins vandens lygį jūroje. Olose spalvos 
keičiasi ir persilieja kitaip nei atvirose vietose. Mėlyna, tamsiai 
mėlyna, šviesiai ar tamsiai žalia, sidabrinė spalva nėra tokios pat 
kaip išorėje. Ten, kur šviesai pavyksta prasiskverbti į olos vidų, 
atrodo, jog ji teka arba skęsta. Čia, į vidų, sunkiai prasibrauna vė- 
jai, bangos, balsai. Tokiose vietose jūros paviršius išlaiko tuštumą 
arba vienumą. Šešėliai čia šmėsteli tik prorečiais ir yra slogūs. Kai 
kur jie panašūs į naktinį košmarą. Kiekvienoje oloje aidas savitas. 
Nė vienoje jų neradau koralų. Ir žuvys ten kitokios negu išorinė- 
je jūroje. Su virpuliu įplaukdavau į Kretos olas, į tas didžiausias, 
be kurių, rodos, ši sala nebūtų tai, kas yra. Tų olų sienos daik- 
tais plikos arba apaugusios plonu žolių sluoksniu, kurį palaiko 
drėgmė. Tuose urvuose viešpatauja tyla. Jų ir vardai neįprasti: 

Ida, Melidonas, Sendonas, Diktė, Eletija, Agija. Kiekvienoj oloj 
glūdi mįslė. Kiek laiko prireikė jūrai, kad jas išskaptuotų! Kai 
kurios jų yra tiek pat senos kiek ir pati Viduržemio jūra, gal net 
senesnės ir už ją. 


M šaltiniai pajūryje vadinami įvairiai: versmėmis, ver- 
denėmis, bet dažniausiai šuliniais: Jų pavadinimai keičiasi einant 
nuo pakrantės tolyn į sausumą arba nuo upės žiočių link jos išta- 
kų. Šuliniai visų pirma skiriasi savo gyliu ir vandeniu: priklauso- 
mai nuo to, ar jis šaltinio ar lietaus, šviežias ar pastovėjęs, skaidrus 
ar drumstas, labiau ar mažiau sūrus (boćata). Jų kraštai nubrūžinti 
svertų ir gervių, išgramdyti grandinių ir virvių, kuriomis traukia- 
mas kibiras ir samtis — iš tų žymių galima atpažinti, kiek šulinys 
buvo naudojamas ir kiek jis veikė. Šuliniai, ypač gilesni ir didesni, 
iš pirmo žvilgsnio primena urvus. Bet tai nėra svarbu tiems, kurie 
jais naudojasi — svarbesnis vanduo, kurį šuliniai saugo ir juo dali- 
jasi, ypač kraštuose, kur retai ir mažai lyja. Gyvenvietės, kaimeliai 
kūrėsi prie šaltinių ir iš jų perimdavo pavadinimą. Gyvybės van- 
dens šaltinis minimas šventose knygose. Jis buvo ir prieglobstis, 
ir poilsio vieta, Apreiškimo, o kartais ir kančios vieta — troškulį 
sunkiausia ištverti prie šaltinio. Krikštykla kažkuo į jį panaši. Ji 
suteikia šviežumo per pamaldas tvankiomis dienomis, sušvel- 
nina egzalraciją ir savaip guodžia. Šulinio ertmė saugo tiesą — 
taip tvirtino išminčiai, o liaudis tuo tikėjo. Šaltinis, įrėmintas 
akmens vainiko, skurdžiame krašte jau laikomas fontanu. Čia 
reikėtų įžvelgti kuklumą, o ne perdėtą didžiavimąsi, todėl tai ver- 
ta bent paminėti. Viduržemio jūros kraštuose dar nėra aprašyta 
santūrumo poetika. 


J ūros vandens žydėjimas nėra dažnas reiškinys. Jo priežastis kar- 
tais būna medūzos arba dumbliai, atplukdyti iš kitų, tolimų įlan- 
kų ir uostų. Toks įsibrovimas pasitinkamas nesvetingai. Pakrančių 
sergėtojai mėgina jų vengti. Tuo tarpu tam tikrose vietose, kaip 

antai dugne, jūra pražysta savaime. Ten, kur kadaise plytėjo lan- 
kos ir pievos, užtvindytos bangų arba nugramzdintos į gilumą, 
veša neįprasta augmenija. Laukuose ir kalvose, kur senovėje ganė- 
si prieštvaniniai gyvūnai, tarpsta povandeninės žolės ir smilgos, 
lyg broliai panašios į žaliuojančias viršuje, sausumoje. Kai kurie 
krantai nugrimzdo vėlai, tolimoje praeityje tose vietose jūros lygis 
buvo žemesnis. Rytinės Adrijos salelės sudarė Vakarų Balkanų kal- 
vas kur kas anksčiau, nei įgijo šį vardą. Tarp Ibisos, Formenteros ir 
Maljorkos, kaip ir tarpeklyje, kuris perskiria Maljorką su Menorka, 
ne taip jau seniai plytėjo lygi sausuma. Ir kitose pusėse - Toskanos 
pakraščiuose, po Taormina, šalia Armerijos, netoli Anatolijos - ža- 
liuoja ir vysta augalai, kurie iš kranto persikėlė į jūros dugną ir prie 
jo prisitaikė. Poseidonija yra žinomiausia. Ji sužaliuoja pavasarį, 
o vasarą pražysta. Rudenį ši gėlė numeta lapus ir žiedus, prieš tai 
užmezgusi kuklų vaisių, kurį atiduoda jūros srovėms. Poseidoni- 
ja išskiria daug deguonies, kuris yra labai svarbus jos aplinkai. Šio 
augalo santalkos - mokslininkai jas vadina banketais - apsaugo 
povandeninius rifus, stabdo uolų, kurias ėda jūra, nuošliaužas ir 
irimą. Tarp šių žolių žuvys slepia savo mailių nuo plėšrūnų. Čia 
stripinėja jūrų arkliukai ir liūliuoja medūzos. Kartais nardytojams 
nusišypso laimė bent sykį gyvenime nuskinti nuostabiąją posei- 
doniją, pavadintą jūrų dievo vardu. Ji labai vertinga, Viduržemio 
jūroje saugoma ir įstatymiškai. 

Jūriniai dumbliai yra sausumos žolių giminaičiai. Lelija irgi 
priartėjo prie jūros, bet nepaniro į ją — tapo „jūros lelija“ pačioje 
pakrantėje, smėly, virš kurio siūbuoja bangos ir sunkiasi druska. Ji 
mažesnė už paprastą leliją, bet tokia pat grakšti. Gražiausios lelijos 
puikuojasi Sardinijos pakrantėse: Šventosios Liucijos ir Posados 
kopose, netoli Tavolaros uolyno, po kuriuo gilumoje įsikūrė ir po- 
seidonija, žymi, nors ir nepakankamai žinoma Viduržemio jūros 
kraštuose. 

v 


SAER yra visuomeniniai statiniai. Jie skiriasi savo architek- 
tūra ir padėtimi; pastatyti matomose vietose — ant kalvų, uolų, 

molų; pažymėti įvairaus mastelio žemėlapiuose. Švyturiai rū- 
šiuojami pagal tai, ar supami jūros, ar sausumos, kiek yra atskirti 
arba stovi atokiose vietose, kiek susiję su artimiausiais uostais 
ir ar patys gali vadintis uosto švyturiais. Jie skiriasi ir pagal tai, 
kam šviečia ir iki kur jų šviesa siekia. Švyturyje dirbantys žmonės 
dažnai panašesni į vienuolius, o ne į jūreivius. Jie keisdavo vienas 
kitą tarsi sargybiniai tvirtovėje, vairininkai laivagalyje, tartum 
dvasininkai per pamaldas. Beveik kiekvienas iš skęstančio laivo 
išsigelbėjęs žmogus namuose laiko pasikabinęs votą ir švyturio 
atvaizdą. Viduržemio jūros jūreiviai žada daugiau, nei gali išpil- 
dyti — vienintelis jų pateisinimas turbūt yra tas, jog jie patys tiki 
savo pažadais. 


Bibliotheca Alexandrina. 


fita parte Mareotim lacum, quem alij Ma brum,& ex eo mari nauigacur ín: 
yzg Urbis pulcherrim aiunt efe mari: 

A fpečiu infula eft Pharos nomine, 
r j hur 


uros G doctores ecclefiafticos. Nempe Marcum 0 an, Amanum 


Clementem & Origenem presbyteros,Athanafiumepi copum,Didymum, 


Biblioteka ir švyturys senovės Aleksandrijoje pagal 
Sebastiano Miunsterio veikalą „Cosmographia Universalis“ 
(išleista Bazelyje, 1559) 


P.. vienuolynai primena švyturius. Jie įkurti atokiose vie- 
tose, dažnai greta pakrantės, kartais dykumos pariby. Kadaise jų 

būta daugiau nei nūnai, dideliais atstumais nuo Libijos iki Libano, 
Aukštutiniame ir Žemutiniame Egipte, Golane iš Sirijos ir Palesti- 
nos pusės, Sinajaus aukštumose, ypač Egėjo Makedonijoje - Ato- 
ne. Pačiose aukščiausiose vietose susilieja žvilgsnis į visatą ir malda 
Aukščiausiajam, atvira jūra ir jos bekraštybė. Graikijoje vienuoly- 
nai vadinami ir „meteorais“. Vienuolių ordinai ir brolijos nuo se- 
novės gyvuoja įvairiuose pasaulio kraštuose. Rytuose ir vakaruose 
jie skiriasi. Šiaurinėje Viduržemio jūros pakrantėje jie mažne visi 
krikščioniški, pietinėje pasitaiko ir musulmoniškų. Zakristijose, 
kluatruose, kapitulose saugomi šventi ir nešventi daiktai: knygos, 
rankraščiai ir nuorašai, ikonos ir ikonostasai, evangelijos su įvai- 
riaspalvėmis iliuminacijomis, vaistai ir gydymo vadovai (viduram- 
žiais pranciškonų provincijoje Sidabrinė Bosnija vadinti /škaruse), 
austi arnotai (kurių ornamentas yra vertingesnis už auksą, iš kurio 
jie išausti), liturginės taurės, prilygstančios karališkosioms, gies- 
mės, kurių su niekuo neįmanoma sulyginti. Vienuolynai pajūryje 
ir salose atrodo skaidresni ir šviesesni negu kitur. Prie pat jūros, 
kur kūnas apsinuogina, sunkiau atsispirti pagundoms. Vidurže- 
mio jūra yra žemiška jūra. 


pakrantę atkeliaudavo tautos iš žemyno, kurioms jūra buvo 
svetima. Jos įgavo žinių ir įgūdžių, perėmė papročius ir patirtį iš 
tų, kuriuos užtiko čia, perdavinėjo visa tai po jų ateinantiesiems. 
Kiekvienas mokėsi iš kito arba pats mokė. Amatai, susiję su jūra ir 
laivininkyste, įnagiai, kuriuos naudojo meistrai, visose pakrantė- 
se mažiau ar daugiau panašūs. Istorija įsiminė daugelio statytojų 
vardus, bet dažnai pamiršdavo laivadirbius. Tačiau išliko ženklų, 
kuriuose slypi jų istorija: luotai, biremos ir triremos, irklinės val- 
tys, irklinės ir burinės galeros, galeonai ir karakai bei garlaiviai 
su motoriniais laivais, kurie pradėjo naują istoriją. Pelkėse išliko 
kanojos ir luotai iš akacijų ar papirusų — pastarieji turbūt ir su- 
siejo plaukiojimą su raštu. Laivų liekanos mums atskleidžia, kaip 
buvo rišami Levanto maumedžiai arba Libano kedrai, naudojami 
šaltesnių kraštų ąžuolai, obliuojami akmeniniai ąžuolai arba guo- 

bos kyliui, bukai arba pušys laivo dugno lentoms, kiparisai foks- 
tiebiams ir stiebams, uosiai irklams arba mentelėms. Reikėdavo 
išrinkti tinkamus kamienus, geriausias metas juos kirsti būdavo 
„tarp dviejų Mergelių“ — Karmelos Mergelės ir Dievo Motinos — 
arba „vidur žiemos“, kai medyje mažiausiai sakų ir sulos. Daili- 
dės žinojo, kiek medžio kamieną reikia mirkyti jūroje, o paskui 
džiovinti saulėje, ištepti aliejumi arba žibalu, išpjauti ir nuobliuoti 
lentas, o tada tas lentas „kaitinti“, kad pasidarytų lanksčios ir jas 
būtų galima išlenkti. Laivus dirbino visokiausių sričių meistrai: 
smulkaus ir stambaus medžio obliuotojai, pjūklininkai ir dailidės, 
skardininkai, kalviai, kurie neretai atvykdavo iš žemyno (iš kraštų, 
kur buvo daugiau metalo ir didesnė jo apdirbimo patirtis), burių 
ir tentų audėjai, virvių pynėjai, dažytojai, degutu laivą sutepantys 
darbininkai, neišvengiamai prireikdavo darbų rangovų ir prižiū- 
rėtojų. Net ir mažose laivų statyklose, kokių dar galima aptikti kai 
kur Graikijoje, Italijos pietuose, Anatolijos pakrantėse, įvairiose 
vietose nuo Antibo arba Alchesiraso iki Kadiso Atlanto vandeny- 
ne, nuo Vliorės iki Triesto įlankos — būta ir vis dar naudojami 
įrankiai, kurių pavadinimai jau pamiršti. Adrijos jūros pakran- 
tėse nuo Baro iki Kvarnero ir mažosios Betinos Murterio saloje 
lingvistai užrašė daugybę pavadinimų, kai kuriuos jų pateikiu, 
tikėdamas, kad jie vis dėlto bus išgelbėti nuo užmaršties: sega, 
šegun [pjūklas], saraman, planja [kartelė] su gilesne ir seklesne 
įranta, gojba, įvairaus skersmens rebature ir trapani, įvairių dy- 
džių brūžikliai, ilgesni ir trumpesni gremžtukai ir raskete, škar- 
peli ir lita, aše, ašete arba plaktukas, didesni arba mažesni mace 
ir macole [kūjelis], visokiausi kantiri [laivų statyklos], kavaleti, 
tajaferi, platesni ir siauresni skliutai, spinjeli, skošuri, škvari ma- 
tavimui ir svambalai išlyginimui, specialūs įrankiai, kuriais dalys 
sudedamos į visumą, užliejamos derva arba degutu, juodesniu už 
juodžiausią jūros tamsą. Apžvelgus ir palyginus visas priemones, 
įrenginius ir įrankius galima daryti išvadą, kad Viduržemio jūros 
regione daugiau bendrumų randama materialinėje, o ne dvasinė- 
je kultūroje. 

Da prisitaiko prie vėjo ir oro, tiksliau prie pačios jūros. Ka- 
daise jos buvo gaminamos iš odos, pinto ar paprasto audinio. Jos 
būdavo iškerpamos kaip marškiniai, suknelės, paklodės. Pagrin- 
dinės burės nutiesiamos nuo bušprito pirmagalyje iki vairalazdės, 
šoninės burės nutiesiamos iš abiejų laivo šonų, pagalbinės — tarp 
pagrindinių ir šoninių. Jūrininkystės istorija mena daugybę burių 
rūšių — įstrižas, trikampes, lotyniškas, portugališkas, arabiškas, 
genujietiškas, naujesniais laikais ir bermudiškas. Egzistuoja daug 
burių pavadinimų, ypač vietinių, regioninių: burė 22 penu [nuo 
„plunksna“ ] ir „trikampė“, „raginė burė“, „karulys“, „švento Anta- 
no burė“. Burės pritvirtinamos ir laikomos specialiais įrenginiais, 
varžtais, sąvaržomis, įvairių dydžių tvirtinimo lentomis, skirtingo 
skersmens ritėmis ir ritiniais, visokiais užlankais, mazgais ir bor- 
diūrais, lynais ir trosais, virvėmis, kurios įtempiamos ir atleidžia- 
mos, kraunamos į krūvą arba užneriamos ant bitengo. Burės, nu- 
austos iš sintetinio pluošto, pavyzdžiui, poliesterio, neturi kvapo 
nei spalvos, kas būdinga burėms iš natūralaus pluošto. "„Neskalbk 
burių jūroje“, - toks senų jūreivių patarimas. Leisk jas išskalbti ir 
išdžiovinti lietui su saule. Senovėje jūreiviai su didele įstanga nu- 
leisdavo ir iškeldavo bures, dabar jiems padeda nauji įrenginiai, ku- 
rie vis dėlto negali pakeisti jūreiviškų rankų. Niekas negali atstoti 
vairininko patirties ir įgūdžių, kai burlaivis staigiai virsta ant šono, 
o banga šliūkšteli į denį. Kai audra aršiai puola, mus sukausto bai- 
mė pagalvojus, kad kilis per aukštai iškils ir draugę su laivu būsime 
nusviesti. Buriavimas prieš vėją, plaukimas zigzagais, staigiai pa- 
sukant tai į vieną, tai į kitą pusę, laikomas dideliu meistriškumu 
ne tik pajūryje, bet ir žemyne. Pietų slavų kalbose burės [jedra] ir 
krūtinė [vjedra] yra tos pačios kilmės ir šaknies - burės yra laivo 
krūtinė, jos išsipučia išplaukiant ir nusileidžia atplaukus. Jos kar- 
tais primena virš Viduržemio jūros slenkančius debesis. 


D. dažniausiai daroma iš eglių ir pušų, kurios nukertamos 
jau senos ir pjaunant iš jų nesisunkia sakai. Kamienas pirmiausia 
verdamas, paskui deginamas, kol galiausiai iš jo telieka vien drumz- 

lės — tirštos, geros, tamsios. Jos vėl valomos, kad būtų pašalintos 
nereikalingos priemaišos. Be dervos neįmanoma įsivaizduoti nė 
pačios mažiausios valtelės gamybos. Ji užkamšo plyšius tarp lentų 
ir tašų, neleidžia medienai įmirkti drėgmėje ar sutrūnyti karštyje. 
Derva būdavo aptepamos virvės, ypač drūtesnės, taip pat statinės, 
ypač didesnės. Kartais į dervą įmaišydavo lajaus arba vaško, kad ji 
pasidarytų minkštesnė ir švelnesnė. Derva greitai sustingsta, to- 
dėl karts nuo karto ją reikia pakaitinti. Ant ugnies ji suskystėja ir, 
pamerkus gabalėlį, ruošinys įkišamas tarp laivo lentų ir apmušalų. 
Dervos liepsna trumpa, o dūmai smardūs, kol derva laikoma ant 
ugnies, o kai sudega, lieka anglies pėdsakas. Kai kur pajūryje žmo- 
nės derva gydydavosi odą ir kaulų maudulį, o dar ir tokias ligas, 
kurias jūreiviai pasigaudavo Viduržemio jūros uostuose. 


K anapės irgi reikalauja dėmesio ir apdorojimo. Jos mirkomos 
ir šildomos, kad jų stiebeliai suminkštėtų ir apsivalytų nuo rieba- 
lų. Tada išplaunamos, perkošiamos ir džiovinamos. Paskui jas reikia 
trinti ir vanoti it kempinę, šukuoti ir kedenti kaip vilną, kol koteliai 
išsitiesins ir juos bus galima supinti į sruogas, kurios bus panaudotos 
virvėms vyti arba jaustos į bures. Kanapės sumerkiamos į gėlą van- 
denį kur nors nuošaliau, upės arba upelio atšakoje, kad neapnuo- 
dytų žuvų. Jų stiebeliuose yra svaigiųjų medžiagų, žinomų jau nuo 
senovės — antikos istorikas Euksino jūros pakrantėse yra sutikęs nuo 
kanapių apsvaigusių skitų. Jūreiviai kartais prisiglaudžia veidu prie 
virvių ir fenderių - galime pamatyti, kad kažką nosimi traukia iš jų, 
turbūt svajodami apie grįžimą į krantą. Pjemonte augo geriausios 
Apeninų pusiasalio kanapės, jos turėjo didžiausią paklausą šiaurinėje 
Viduržemio jūros pakrantėje. O egiptietiškosios panašios į nendres, 
jas daugiau naudojo pietiniuose ir rytiniuose kraštuose. Adrijos 
pajūryje garsios Istrijos kanapės. Marselio centre yra žymi kanapių 
gatvė La Canebière. Kanapės auga ir atšiauresniuose kraštuose, bet 
ten jos ne tokios lanksčios. Naujesniais laikais kanapes vis dažniau 
pakeičia agavų arba alavijų pluoštu, tačiau šie augalai kanapių neiš- 
stūmė. To neleido padaryti Viduržemio jūros jūreiviai. 

Pu - turbūt pati neišvaizdžiausia laivo įrangos dalis. Jos pa- 
našios į kanapinį pluoštą arba pašukas, neturi formos. Šis pluoštas 
iš esmės yra likučiai, galima sakyti, net atliekos. Tačiau ištiesinus 
ir iškedenus pakulos pasidaro lygios ir šilkinės, baltos lyg žilė arba 
pavirsta geltonomis it tabakas sruogomis. Ant kai kurių sruogų 
amžiams lieka dervos žymės - juodos ir, sakytum, riebios. Pakulos 
vienodai reikalingos tiek taisant mažas valteles, tiek didžiulius ga- 
leonus. Jomis galima užkimšti laivo korpuso plyšius arba spragas 
tarp denio lentų. Kai iš fokstiebio arba vairalazdės iškrinta gem- 
bė, pasitelkus ylą, veržlę ai: varžtą pakulomis užkemšama atsivė- 
rusi skylė. Kadaise pakulomis buvo valomi ir blizginami karabinų 
vamzdžiai ir laivų patrankos. Džiutui, atvežtam iš Rytų, iš toli- 
mosios Bengalijos, nepavyko jų išstumti. Pakulos labai vertinga 
medžiaga ypač tam, kas po Viduržemio jūrą iš salos į salą plauko 
trapia valtele, kuri lengvai gali patirti avariją. 


L priešakio figūras gamindavo meistrai, dailidės, raižyto- 
jai, skulptoriai. Jie ateidavo netikėtai, kai pagrindiniai darbai jau 
būdavo nudirbti, tarsi į kokias laivo krikštynas. Daugiau tardavosi 
su laivo savininku nei su kapitonu — tai būdavo ne paprastos su- 
tartys, mat laivo figūra nėra tik puošmena. Kai kuriuose kraštuose 
tokios figūros vadinamos bestione [lot. bestia — žvėris] ir kaukėmis, 
o Hvaro saloje jas vadina „žvėrimi“. Neįprasta jų išvaizda ir padė- 
tis. Jos nukreiptos į atvirą jūrą ir horizontą. Jų paskirtis - išgelbė- 
ti arba perspėti, nustebinti arba įbauginti. Šios figūros tašytos ir 
raižytos iš kietos ir atsparios medienos, kad jų negraužtų druska 
ir neardytų drėgmė. Laivo įgula tas figūras kartais laikydavo talis- 
manais ir tikėdavo, kad jos neša laimę. Slapta galbūt net garbin- 
davo. Viduržemio jūros uostai jas dažniau sutikdavo įtariai nei su 
pasitikėjimu. 

Laivo priešakio figūra pati nieko neįspėja ir nepasakoja, bet joje 
glūdi įspėjimo ir istorijos ženklai. Nelengva atspėti, koks jos san- 
tykis su jūra — ji susijusi su tuo, kas mums apie jūrą mažiausiai ži- 
noma. Kai sukyla audra, jūreiviai figūrą apdengia tentu arba bure, 

kad apsaugotų ir apgintų. Piratai jos neatidengdavo nei persekio- 
tojams, nei savo aukoms. (Čia laivyba vėl persipina su nuotykiais, 
to neįmanoma išvengti.) Ant naujų lavų vis mažiau figūrų: nyksta 
poseidonai ir neptūnai, tritonai su tridančiais, drakonai ir pabai- 
sos iššieptais nasrais, medūzos su didžiuliais čiuptuvais, sirenos ir 
nimfos drauge su svajomis arba jūromis, kurios jas lydi. Bračo sa- 
loje, mažajame Škripe, saugoma figūra iš burinio prekybinio laivo 
„Buon Viandante“, kuris nuskendo keistomis aplinkybėmis, visos 
laivo dalys dingo, išskyrus figūrą. Trogiro galera „La Donna“ su 
nuoga gražuole laivo priešakyje praplaukė tarp turkų laivų per Le- 
panto mūšį, gal būtent nuogybė ją ir išgelbėjo, įviliojo ar suviliojo 
priešų laivus. Vėliau ji dingo iš Trogiro muziejaus. Buvo kalbama, 
kad ji ne slapta pavogta, o pagrobta jėga. Tokių pasakojimų apie 
figūras vis mažiau. Jie nyksta kaip ir kalbos, kuriomis pasakojama. 
Mažai belikę tų, kurie dar mena, kaip kadaise laivai su priešakyje 
iškilusiomis figūromis išplaukdavo iš uostų arba įplaukdavo į juos, 
kas juos išlydėdavo, kas pasitikdavo. Palydos ir sutikimai Vidurže- 


mio jūros kraštuose nėra vien prisiminimai. 


BS reguliuotojai laiduodavo laivo stovumą. Jie pasiro- 
dydavo laivo statybų pabaigoje, bet savo patarimus ir pastabas 
išsakydavo jau anksčiau. Jie įvertindavo svorį ir nustatydavo balas- 
to - smulkių akmenų, kitokių daiktų - vietą. Numatydavo aplin- 
kybes, kuriomis balasto reikia daugiau arba mažiau, kada jį reikia 
patraukti arba suvis išmesti. Reikalinga didžiulė patirtis, kad ras- 
tumei tinkamą matą ir laiku atlaisvintum laivą nuo perteklinės ap- 
krovos. Daugybė plaukiojimų pasibaigė Viduržemio jūros dugne 
būtent todėl, kad įgula nespėjo atsikratyti balasto. 

Kai kur išliko valties krikštijimo arba laidojimo paprotys, kai 
ji baigta statyti arba kai baigiasi jos tarnystė. Tada susirinkdavo 
ne tik savininkai su savo šeima, bet ir jų artimesni ar tolimesni 
giminaičiai, kaimynai iš miesto ir apylinkių, prašalaičiai ir smal- 
suoliai. Ta proga seniausias žvejys pasakydavo kalbą, o dvasininkas 
palaimindavo. Adrijos jūros salos Vis, kuri iki joje apsigyvenant 

slavams buvo vadinama Isa, Kamižos miestelyje ir po šiai dienai 
sutinkamos ir išlydimos pailgos ir grakščios valtys /2/kusos, šį pa- 
vadinimą jos gavo iš kažkokio arabų kilmės žodžio (ba/ka), graikai 
arba gal venecijiečiai jį atvežė į šią salą. Pelenais, likusiais nuo se- 
nos valties, pabarstomas naujos valties kilis ir jai palinkima sėkmės 
jūroje. Nedaug beliko vietų Viduržemio jūros kraštuose, kur dar 
išlikę tokie papročiai. 


KO o sko OŠATĖ GK gi E ie DDP 

Ap ai BIT MOON rtea UI SMD AAO ON AN NME 

Daans tta GD mab CORNU Baskai ži AOL: JPE JOA DIIN 
040. 


tangaa acata 


Džovanis Andrea Vavasoris: Mare Hadriaticum 
(Venecija, 1539, pirmas spausdintas jūrinis žemėlapis) 


Poa daugybę kartų pradedami ir daugybę kartų bai- 
giami, bet ne su visam. Jie tęsiami laivo dienoraštyje, kelionių 
aprašymuose, svajonėse, galbūt tam tikra prasme ir tokiame bre- 
vijoriuje. Iš pradžių sėdame į valtį ir atsispiriame nuo kranto, 
mus globoja tie, kurie apie jūrą žino daugiau nei mes, mes klau- 
somės jų, sekame jų elgesį, pamėgdžiojame. Paskui nuplaukiame 
toliau, irkluodami arba iškėlę bures, o paskui dar toliau, kartais 

rizikuodami. Galiausiai savo valia ar kieno nors įkalbėti laipina- 
mės į prisišvartavusį uoste laivą, kurio laukėme, pasiruošę rei- 
kiamus daiktus arba duotus mums kitų. Plaukiant į nežinomus 
krantus baimė tampa sąjungininke. Geriausia yra ta įgula, kurio- 
je visi, plaukdami į tikslą, drauge baiminasi ir drauge džiūgauja, 
jį pasiekę. Labiausiai baugina plaukiojimas, kai nežinai tikslo ir 
to, ar jis iš viso yra. Net iškiliausi jūreiviai ne visada buvo tikri 
savo plaukiojimo tikslu. Viduržemio jūros jūreiviai buvo sukėlę 
maištą prieš Kolumbą. 

Plaukimas ir laivas minimi maldose, vaizduojami šventuo- 
se paveiksluose. Nojaus arka yra išsigelbėjimo simbolis. Senose 
evangelijose ji vaizduojama kaip gurbas arba medinis namelis, 
plūduriuojantis vandeny, kukli bazilika, plaukianti Jordano arba 
Nilo upe, Galilėjos ežeru arba Didžiąja jūra. Burlaivis ir žuvis 
tapo krikščioniško tikėjimo simboliais. Šventasis Ambraziejus 
lygino Bažnyčią su laivu, o Kryžių — su fokstiebiu. Šventojo 
Vincento simbolis — laivas. Šventasis Julijonas buvo laikomas 
valtininku. Šventasis Antanas ir šventasis Mykolas yra plaukio- 
jimų ir jūreivių globėjai. Pastarajam, gimusiam senovės Likijoje, 
skirta daugiau maldų nei kuriam kitam Viduržemio jūros kraštų 
šventajam. 


P. keiksmažodžiai skiriasi nuo vartojamų žemyne: posa- 
kiuose nešvankūs veiksmai, vartojant „kopuliatyvinį veiksma- 
žodį“, jungiami net ir su dievais arba šventaisiais, su tėvais arba 
giminaičiais, ypač su motina; pavadinimą „kopuliatyvinis veiks- 
mažodis“ radau vienoje vienuolyno liturginių skaitinių knygoje. 
Be kitų, taip keikiasi graikai, vengrai, turkai ir dalis pietų slavų, 
albanai ir dar kai kurios Balkanų pusiasalio ir kaimyninių kraštų 
tautos. Kitur, be kopuliatyvinio veiksmažodžio, tie patys dievai ar 
šventieji, tėvai arba giminaičiai suvedami į intymų ryšį su tokiais 
gyvūnais kaip šuo arba paršas (ypač kiaulė), ožys arba kalė. Šitaip 
keikiamasi Italijoje ir Ispanijoje, Katalonijoje, Provanse, kai kur 
Dalmatijoje ir dar keliuose katalikiškuose, lotyniškuose kraštuose, 

kur egzistuoja daug sinonimų. Abiejose keiksmažodžių kategori- 
jose minimi lyties organai ir jų paskirtis bei pridedami pastovūs 
būdvardžiai, nešvankybės, žodžiai iš skatologijos arba koprolo- 
gijos lobyno, pavartojama net ir sakrali leksika. Viduržemiškam 
įsiūčiui išreikšti vartojami tiek paprasti liaudiški keiksmai, tiek 
ir burnojimas prieš Dievą, vertas paskutinio pragaro rato, vienų 
ar kitų kūno dalių paminėjimas paliečiant kai kurias kūno vietas 
ar organus: pavyzdžiui, plekšnojant sau per užpakalį, sulenkiant 
ranką per alkūnę, griebiantis už kapšelio ir pabrėžtinai jį purtant. 
Lotyniškas digitus impudicus arba graikiškas katapygon — atkištas 
vidurinysis pirštas yra tam tikros rūšies deminutyvas ir nevertas 
didesnės bausmės. Jausmas ar gal įsivaizdavimas, dėl kurio dau- 
gelis mano, jog Viduržemio jūros dangaus skliautas erdvesnis, 
labiau permatomas ir todėl yra arčiau dangaus nei kitur, greičiau- 
siai prisidėjo prie to, kad keikūnų kalba pasidarytų tiesmukesnė 
ir skardesnė. Šventajame Rašte ir senoviniuose įstatymuose už 
tokias nuodėmes numatytos griežtos bausmės. Dievobaimingi 
žydai plėšdavo nuo savęs drapanas tų, kurie burnojo prieš Jeho- 
vą, akivaizdoje. Arabiški keiksmažodžiai mums nėra gerai žinomi, 
tačiau, sprendžiant iš neabejotinų faktų, galima spėti, kad jų yra ir 
jie ne tokie švelnūs. Kai stoja pragariškas karštis, kai šėlsta vėjai, 
drumsčiantys sielą ir alinantys kūną, kai pati jūra nežino, ką su 
savimi daryti, keikūno žodžiai sunkėja, šiurkštėja, tampa besaikiai. 
Tariantieji juos paskui atgailauja, kartais ir atnašauja. Jų nuodėmes 
atperka kankiniai, atskalūnai, dervišai, kurių, Dievo valia, Vidur- 
žemio jūros šalyse būta daugiau nei kitur. 
{v 


Z vejų veidai ir kaktos paprastai vaizduojami (ir ne tik provin- 
cialiuose paveiksluose) nugairinti saulės ir vėjo. Tačiau nematyti, 
kad jų rankos būtų pūslėtos, delnai įdiržę nuo druskos ir tinklų 
traukimo, pečiai perkreipti nuo irklavimo ir virvių tempimo. Seni 
žvejai keikiasi, bet nevagia. Jie niršta dėl bjauraus oro, menko lai- 
mikio, nevykusių padėjėjų, bet neširsta vienas ant kito. Jie susivai- 
dija, bet nesimostaguoja rankomis, kaip elgiasi uosto darbininkai 

arba dienpelniai. Tarp žvejų irgi kyla nesusipratimų - kur ir iš ku- 
rios vietos užmesti tinklus, kada ir kaip juos traukti, tačiau žvejai 
vis tiek kitokie, negu darbininkai krante, o ypač sausumoje. Jūrą 
lengviau pasidalyti negu žemę, bet ją sunkiau valdyti. Nėra tokio 
laimikio, kuris neprimintų ankstesnio, didesnio sužvejojimo, bent 
jau to stebuklingo iš Šventojo Rašto. Kiekvienas žvejys bent sykį 
gyvenime yra pagavęs daug žuvų arba jo tėvas, senelis yra pasakoję, 
jog kadaise laimikiai būdavę stambesni. Visuose Viduržemio jūros 
kraštuose žuvų mąžta. | 

Jeigu kuri nors laivyboje naudojama priemonė gali būti lai- 
koma simboline, tai - tinklai. Jų pavidalas priklauso ne vien nuo 
kuklumo ar ištaigingumo, bet ir nuo žuvų, kurios jais gaudomos, 
dydžio, nuo laivo ar valties, iš kurios jie užmetami ir į kurią tem- 
piami, nuo žvejybos dieną arba naktį („prie lempelės“), atviroje 
jūroje arba pakrantėje, gelmėje ar seklumoje, jūros dugne ar pavir- 
šiuje. Visa tai nulemia ir paties tinklo pynimo būdą, jo akių dydį 
ir virvių, viršutinių ir apatinių, storumą, kamštinių plūdurų (kurie 
pritvirtinami prie viršutinės tinklo virvės), švininio svarlio svorį 
apatinėje tinklo dalyje, krepšio, esančio tinklo viduryje, apimtį, 
šoninių sparnų nuotolio ir kitų dalykų. Įnagiai, kuriais seniau bū- 
davo pinami ir rišami tinklai, kone visose jūros pakrantėse pana- 
šūs: kietmedžio adata, naujesniais laikais varinė ar iš kokio kito 
metalo, šaudyklė irgi medinė arba metalinė, ja nustatomas tinklo 
akies dydis, lenktinis peilis, kuriuo nupjaunama virvė. Prireikdavo 
daug patirties ir įgūdžių permetinėjant įvairius siūlus aplink pirštą — 
pirštas dažnai atstodavo šaudyklę, — kad supintum akis ir kilpeles, 
į kurias įsipinkliotų žuvys. Turbūt iš čia atsiradę tiek daug tinklų 
pavadinimų, kartais net tokios pačios rūšies tinklas tam pačiam 
uoste ar įlankoje skirtingai vadinamas. Ypač skiriasi tie tinklai, 
kurie ištraukiami lankčiu, ir tie, kurie tempiami rankomis (čia la- 
biausiai nukenčia delnai, pečiai, stuburas). Tiek vienus, tiek kitus 
tinklus reikia atidžiai pervynioti, džiovinti, lopyti. Atėjus laikui 
tinklai būdavo dažomi arba tepaluojami skystyje su kėnių skujo- 
mis ir luobu, kartais su pušų spygliais ir pumpurais. Kai jaudulio 
apimti traukiame tinklus iš jūros, negalvojame apie darbą, kuris 

aukia juos plaunant po žvejybos, kad reikės tinklus išvalyti nuo 
vynų, dumblo, jūržolių. Kartais tinklai saugomi skryniose, kad 
relės neišgraužtų skylių. Džiovykloms, ant kurių džiovinami tin- 
lai ir šalia kurių jie lopomi, paprastai nėra vietos ant molo, jos 
rastatomos kur nors nuošaliau. Džiovyklos dirbinamos iš medi- 
ių karčių, kartais iš sausų vynuogienojų, jie susmaigstomi į žemę 
rba paremiami akmenimis. Tinklai, ištiesti pačiame laive — po 
okstiebiu, prie stiebo aikštelių ir bušpritų - apsaugo jūreivius nuo 
xitulių per audrą, kai jie sliuogia stiebais ištiesinti bures ir sutvir- 
inti skersinius, priešinasi vėtrai ir svaiguliui. Šalia laivo arba val- 
ies išdykaujantys delfinai garsėja kaip didžiausi tinklų niokotojai 
/iduržemio jūroje, panaudodami savo intelektą ir žinias, jie geba 
inklus išsklaidyti, sudraskyti, išlaisvinti iš jų ir save, ir kitas žuvis. 

Žvejybą tinklais papildo žuvų gaudymas meškere arba nakčiai 
u jauku užmesta meškere, trišakiu, varža, žeberklu ir kitais pana- 
iais prietaisais. Svarbu rasti tinkamą jauką, masalą, rajų - ne be 
cikalo šis apgaulingas dalykas turi daug pavadinimų. Pasirinki- 
nas nėra toks vienareikšmis. Jauką reikia priderinti prie rajumo ir 
votroškių tiek žuvų, tiek ir tų, kurie jas gaudo. Šis menas itin išto- 
lintas kai kuriose Viduržemio jūros pakrantėse, ypač seniausio- 
e, kur buvo žvejojama visokiausiais būdais ir visokiais prietaisais. 


DAA yra būtinybė, menas, aistra ir dar kai kas daugiau. 
čiekvienas plaukimas turi savo reikalavimus, būdą, stilių. Tie- 
ą sakant, panašūs yra tik tie plaukiko judesiai, kurių nereikia 
aokyti — užsimojimai rankomis ir atsispyrimai kojomis po arba 
irš vandens. Skirtingi yra judesiai, kuriuos reikia įvaldyti, kartais 
ankinantis prieš bangas arba prieš srovę, virš gelmės arba atviroje 
aroje. Kūno padėtis kaskart vis pakinta — vieną akimirką mūsų 
eidas vos lyti jūrą, paskui panyra į ją arba iškyla virš jos. Kuo 
ukščiau veidas iškyla virš vandens, tuo giliau panyra kūnas. Pagal 
ai, kaip plaukiame, galima nustatyti, iš kur esame — nuo kurios 
akrantės, iš salos ar pusiasalio, iš aukštutinės ar žemutinės upės 
ėkmės, iš didesnės ar mažesnės įlankos. Ne visi geriausi plaukikai 

gimė prie jūros. Tie, kurie ilgai gyveno toli nuo jūros, labiau troško 
būti šalia jos. Todėl jie kartais atvyksta prie jūros vedini didesnio 
noro ir ryžto. Saliečiai paprastai plaukioja kitaip. Paupio gyvento- 
jai yra papratę prie smarkios srovės. Pačiame pajūryje plaukiojan- 
tys iš būtinybės skiriasi nuo tų, kurie plaukioja iš pasimėgavimo ar 
dėl kitokių priežasčių. Apie plaukiko žygdarbius, plaukimo stilius, 
antikinius ir šiuolaikinius, jau viskas pasakyta — apie kūną ir jūrą, 
apie tai, kaip mūsų susikurta iliuzija, jog abu šie dalykai susitapati- 
na, mums patiems atrodo įgyvendinama. Mūsų protėviai maudy- 
davęsi rečiau nei mes. Jų žmonoms arba dukterims maudytis buvo 
nepadoru. Ne kiekvienam buvo leidžiama plaukioti Viduržemio 
jūroje. 


N ardymas reikalauja daugiau pastangų ir daugiau narsos nei 
plaukimas. Jį skatina stipresnis pasiryžimas arba didesnė aistra. 
Nardytojo galimybės ribotos, jūros gelmės nepasiekiamos. Nardy- 
mas, plaukimas ir irklavimas panašūs. Rankos su kojomis — irklų 
pirmtakės, o pats irklas primena delną ir pėdą. Irklavimas galeroje 
buvo baisiausias nuosprendis, karti dalia: jūros įstabumas sukel- 
davo didesnę irklininko neviltį. Galerininkai dažnai kentėdavo 
sunkiau nei patyrusieji laivo sudužimą. Viduržemio jūra įvairiais 
būdais apdovanoja ir baudžia tuos, kurie ja plaukioja, nardo arba 
irkluoja, kurie ją gerbia ir myli, jos bijo. 


ENR guli jūros dugne dažniausiai nematomos arba ne- 
prieinamos. Jos įžvelgiamos arba nuspėjamos vietose, kur jūra ne- 
sudrumsta ir sekli. Vėjas ir bangos jas išsviedžia į nerijas arba su- 
daužo į rifus. Kartais paskendusių laivų duženose išlieka turtų. Tai 
kelia smalsumą arba žadina godumą. Arčiausiai esančių pakrančių 
gyventojai trokšta tuos turtus pakelti iš jūros dugno ir pasisavinti, 
o uosto administracija siekia juos apsaugoti ir panaudoti. Skęstan- 
tis laivas pirmiausiai praranda kursą ir šešėlį, paskui vėliavą arba 
burę, vairą, fokstiebį, didesnę ar mažesnę korpuso dalį. Eilės tvarka 


5 BREVIJORIUS 


ne visada vienoda, kiekvienas skendimas yra skirtingas. Laivo kro- 
vinys išlieka ilgiau už laivą, o balastas ilgiau nesudūla ir už laivą, ir 
už jo krovinį. Laivo duženos gula ant šono arba ant kylio, kartais ir 
ant denio, laivo smaigo arba paskuigalio likučių. Duženų padėtis 
priklauso nuo laivą ištikusios avarijos ir jūros dugno reljefo, kur 
duženos nugrimzdo. Laikui bėgant paskendusio laivo liekanos irgi 
tampa dugno dalimi. Žuvys sulenda į jų plyšius lyg į olas, kriauklės 
prisitvirtina prie šonų lyg prie uolų, dumbliai apgaubia duženas 
tarsi mantijos. Smėlis ir dumblas saugo laivo korpusą. Druska ir 
rūdys graužia metalinį korpuso skeletą ir įrangą. Jeigu bangos jį 
išstumia į paviršių, jis vėl sužiba saulėje. Prieblandoje jis prime- 
na rifą. Mėnesienoje atrodo, tarytum jis vėl plauktų. Palyginimai 
su duženomis, ypač literatūroje, labai dažni, paprastai jie banalūs. 
Apie paskendusius laivus porinami pasakojimai, jie paprastai grau- 
dūs. Graudžiausių teko išgirsti Elbos saloje. Kai kurie Viduržemio 
jūros kraštai lyg milžiniškos duženos nugrimzdo savo praeitin. 


ius jūroje skirtingai nei sausumoje. Kai. plaukiojimas 
trukdavo ilgai, o apsaugos priemonės nuo gedimo ir irimo veikė 
trumpai, mirusio jūreivio kūnas negalėdavo likti laive ilgiau nei tris 
keturias dienas. Lavonas būdavo nuleidžiamas nuo denio įvynio- 
tas į burę ir aprištas virve, kad prieš pradėdamas skęsti ir nykti, jis 
dar šiek tiek paplauktų jūra. Audinio, į kurį miręs jūreivis įvynio- 
jamas, kraštas kartais būdavo perveriamas pro velionio nosį, o prie 
kojų būdavo pritvirtinamas svarmuo (akmuo, geležinis svarmuo, 
vadinamas gajazdya, patrankos sviedinys ir panašiai), kad kūnas į 
dugną nugrimztų stačias, kaip ir pridera jūreiviui. Šia proga į jūrą 
būdavo išpilami keli lašai aliejaus. Jei netoli pasitaikydavo sala ir 
įgula nuspręsdavo, kad draugo kūną reikia užkasti į žemę, senais 
laikais į kapą pirmiau būdavo įsmeigiamas irklas, o tik paskui kry- 
žius. Naujesniais laikais toks dalykas būdavo įrašomas į laivo die- 
noraštį — tokie duomenys svarbūs užrašinėtojams. Ne taip seniai 
Viduržemio jūroje dar buvo galima sutikti jūreivių, kurie mena 
tokius papročius, o tai svarbu tiems, kurie pasakoja. 

Ža sklando virš jūros ir pakrančių dažniau nei kiti 

paukščiai. Jos lydi laivus, suka ratus virš uostų, tupia ant laivų 
stiebų, leidžiasi ant molų. Nežinia, kur jos nakvoja. Dauguma jų 
neturi nuolatinio lizdo. Žuvėdrų jaunikliai išsirita tarp akmenų 
arba smėlyje — tėvai juos gina aštriu snapu ir be gailesčio kerta 
tam, kas kelia grėsmę jų atžaloms. Skrendanti žuvėdra dailesnė 
negu nutūpusi ant žemės. Ji balta tik tada, kai į ją žvelgiame aukš- 
tyje, viršutinė jos sparnų pusė tamsesnė. Galbūt dėl to paukštis ir 
stengiasi kuo ilgiau sklęsti aukštybėje. Žuvėdra atrodo labiau pa- 
sitikinti savimi, kai skrenda viena, o ne kai prisijungia prie pulko. 
Tarpusavyje žuvėdros skiriasi labiau, nei mums gali pasirodyti iš 
pirmo žvilgsnio. Vieni paukščiai sklendžia drauge su laivu neišsi- 
duodami, jog yra pavargę ir išalkę, o kiti, priešingai — rodo, kokie 
jie išsekinti ir peralkę. Stebintieji žuvėdras nuo denio čia žavisi jų 
skrydžiu, čia, žiūrėk, jau keikia jų virškinimą. Nedaugelis pastebi, 
kuo žuvėdra pirmiausiai prisiliečia prie jūros, kai ji rami, ir kuo, 
kai audringa - sparnų galiukais ar kūnu, krūtine, plonu snapu ar 
dar liaunesnėmis kojelėmis? Toliau nuo upės žiočių, ten, kur pra- 
nyksta sausumos ryšys su jūra, žuvėdros yra kitokios, jos, galima 
sakyti, priklauso kitai rūšiai. Tiltus perskrenda upinės žuvėdros. 
Seniau jūreiviai, įplaukdami į svečių kraštų uostus, stebėdavo, ko- 
kie paukščiai juos pasitinka. Pagal tai spręsdavo apie pakrantę, į 
kurią atplaukė, apie įlanką, kurioje meta inkarą, apie patį uostą, 
į kurį ketina įplaukti. Laivo įgulos ryšys su žuvėdromis yra viena 
seniausių jūros paslapčių, ypač Viduržemio jūros, kur ši paslaptis 
turbūt pati seniausia. 


K iauras dienas ir naktis pajūryje girdėti cikadų ir svirplių čir- 
pimas. Vienos cypia nuo ryto iki vakaro, kiti svirpia nuo vakaro iki 
paryčių pušų šakose (turbūt pušys šiuos vabzdžius svaigina savo 
sakų kvapu), po figų, vynmedžių arba alyvmedžių lapais, kryklėse 
arba krūmynuose, „ant juodojo kėnio gembės“. Per didžiausią kai- 
trą ir jai ant patyčių, kai jūra smarkiausiai ošia, cikados su svirpliais 
perrėkia jos ūžesį, stojus tylai - kad ir kaip triukšmingai čirptų — 

jie jos nesudarko. Bemiegę naktį jie padeda užmigti. Lenktyniauja 
tarpusavyje, susimetę į chorą, orgijoje, kuri užpildo aplinką, laiką, 
šviesą. Kuo tie paprasto vabalo dydžio padarėliai kelia tokį triukš- 
mą, garsą ar šauksmą, nežinau, kaip tai reikėtų pavadinti? Kartais 
jie staigiai nuščiūva, ypač kai dangus apsiniaukia ir sublyksi žaibai. 
Tada įsiviešpatauja tylėjimas, stoja tuštuma, tarytum viskas būtų 
sustingę ir niekas nevyktų. Laukiame, kada jie vėl ims čirpti. Šitaip 
vyksta keičiantis sezonams nuo vieno Viduržemio jūros krašto iki 
kito. 

Kai nusileidžia naktis, cikadas pakeičia svirpliai, jie ne tokie 
gerklingi, bet tokie pat ištvermingi. Tiek vienų, tiek kitų vabzdžių 
amželis trumpas. Po medžių lajomis galima rasti jų kevaliukų, 
skaidrių ir glotnių, su tinkluotais ir šviesiais sparneliais. Tai viskas, 
kas iš jų lieka, kai išeikvoja savo spėkas ir esybę ir amžiams nuty- 
la - belieka tuščias kiautas. Iš paskutinių jėgų vabzdys išspaudžia 
lipų šlakelį, kuriuo pamėgina užsilaikyti ant šakos ar lapo, kurio 
įsikibęs laikėsi ir ten gyveno. O paskui, pirmam vėjukui dvelkte- 
lėjus, krinta žemėn, į sausus lapus, tarp akmenų arba į krūmus. Be 
šių vabalėlių sunku įsivaizduoti Viduržemio jūros dienas ir naktis, 
ypač vasarą. 


Igio ir svorio matai pajūryje yra panašūs, bet nevienodi. Vidur- 
žemio jūros kraštuose jie galbūt skiriasi labiau negu kitur. Įvairiais 
laikotarpiais šie matai buvo pritaikomi pagal aplinkybes, poreikius 
ir paskirtį. Juos nustatydavo įstatymai ir tikėjimas, mokslas ir pre- 
kyba. Miesto statutai juos reglamentuodavo ir numatydavo baus- 
mę tiems, kurie jų nesilaikė. Ilgio ir svorio matai daugiau ar mažiau 
priklauso nuo tvarkos ir surėdymo. Tai suvokė tikri valdovai, kurių 
atvaizdai ilgiausiai išliko ant monetų - varinių, sidabrinių, auksi- 
nių. Numizmatika patvirtino jų svarbą ir ilgaamžiškumą. Posakis, 
žinomas visame Viduržemio jūros regione, pagal kurį „ne viskas 
yra pinigai“, buvo reikalingas skurdžiai liaudžiai kaip paguoda. 

Ilgio ir svorio matų pasikeitimai paliko pėdsakus praeityje ir iki 
šiol yra pastebimi. Biblinių matavimo vienetų atsisakė jau senovės 

krikščionys. Romėnai neperėmė visų graikiškų matavimo vienetų, 
nors Heladė jiems buvo pavyzdys. Venecijiečiai naudojo tiek grai- 
kiškus, tiek romėniškus, o ypač savo matavimo vienetus. Turkai 
viską matavo savo aršinu. Arabai, užkariavę naujas žemes, įvedė 
kitokį matą. Ispanijoje susijaukė visi matai, kai rekonkista išvijo ir 
arabus, ir žydus. Labiau skyrėsi kai kurie matavimo vienetai Mal- 
jorkoje ir Menorkoje, negu Neapolyje ir Palerme, Marselyje arba 
Avinjone. Slavai, kontaktuodami su Viduržemio jūros tautomis, 
atsisakė savo pagoniškų ilgio matų, bet išsaugojo svorio matą. Ita- 
lijoje vargiai rastum du savarankiškus miestus, net ir tame pačiame 
krašte, kurie vienodai matuotų. Nereikėtų stebėtis, kad saliečiai 
britai nenorėjo perimti mūsų metro ir kilometro, gramo ir kilogra- 
mo. Apie laikus, kai aikštėse ir turguose buvo specialios vietos, kur 
biralų, skysčių kiekį ir svorį galėjai patikrinti svarstyklėmis, akme- 
niniais arba metaliniais indais, kuriais būdavo sveriamas aliejus, 
druska ar javai, kalbama kaip apie aukso laikotarpį. Apie kraštus, 
kur vis dar gerbiamas liaudiškas ir pagoniškas matas — natūralus 
ir apytikris — toks kaip maišas vyno, ryšulys malkų, sauja druskos, 
pūras javų, šaukštas aliejaus, žiupsnis pipirų, truputis garbingumo, 
kalbama kaip apie laimingas salas. Kalbų apie ilgio ir svorio matų 
skirtumus Viduržemio jūros kraštuose neįmanoma paaiškinti vien 
sausumos ir jūros santykiu. 


Mateusas Merianas: Venecija iš paukščio skrydžio veikale 
„Italiae Nov-Antiguae“ (Frankfurtas prie Maino, 1640) 

Mis jūros kraštų turguose, o ypač žuvų, matuojama 
ir sveriama būdavo įvairiausiais būdais. Turgums skirtos vietos 
prilygo toms, kurias užima svarbiausios įstaigos: seniūnijos, tvir- 
tovės, teatrai, bažnyčios, kapinės. Miesto vidury kaktomuša su- 
siduria politika ir prekyba, jos arba susibičiuliauja, arba susigru- 
mia. Šitaip buvo ir graikų agoroje, ir Romos forume. Nedauge- 
liui valdovų pavyko viešą aikštę atlaisvinti nuo prekybos. Seno- 
vės Egipte moteris į turgų eidavo lydima sutuoktinio. Atėniečiai 
laikė, kad tai vyro priedermė. Išminčiai patardavo jaunuoliams, 
kad šie nevaikštinėtų ten, kur bastikauja sukčiai ir gatvinės. Ro- 
moje, dar prieš nuosmukį, tik vergės laisvai vaikščiojo po turgų, 
o matronos vengdavo ten rodytis. Islamiškuose kraštuose ište- 
kėjusios moterys ir merginos tose vietose kruopščiau negu kitur 
prisidengdavo veidą. Lyčių lygybė Viduržemio jūros šalių tur- 
guose sunkiai siekta. 

Už seniausius turgaus aprašymus turime būti dėkingi keliau- 
tojams ir metraštininkams. Jie užrašydavo, kokia turgaus padėtis 
mieste arba tame krašte, kaip jis pastatytas ir kokios prekės jame 
parduodamos. Žodis bazar kilęs iš Persijos, čaršija taip pat persų 
kilmės. Žodis suk kilęs iš semitiškos tarmės, galbūt aramėjiškos, 
kuria kalbėjęs Jėzus. Arabai paskleidė šį žodį žemėse, kurias užval- 
dė. Jį perėmė ispanai su portugalais ir nuvežė į užatlantę. Turgų 
keliai dažnai sutampa su tikėjimo keliais. O ten, kur jie išsiskiria, 
kyla susidūrimai. Viduržemio jūros kraštuose prekyba ne visada ir 
ne visais aspektais buvo svarbiausia — kartais aistra parduoti gy- 
vuodavo trumpiau už pačią prekybą. 

Levante ant specialių prekystalių buvo parduodama mira ir ci- 
namonas, smilkalai, gauruotasis švitrūnas ir kasija. Kiauras dienas 
plačiai sklido sodrus aromatas. Daugelis tikėjo, kad jis niekada ne- 
išsivėdins, kai kuriose vietose tas aromatas, sakytum, vis dar likęs. 
Kvapiosios medžiagos, skysčiai, aliejai buvo naudojami aukojimo 
ir religinėse apeigose, kūno priežiūrai ir kūniškai meilei. Priesko- 
niai gabenti laivais ir vežti karavanais, dažniausiai iš rytų į vaka- 
rus ir iš pietinių pakrančių į šiaurę: pipirai, cinamonas ir kmynai, 
vanilė, šafranas, gvazdikėliai, anyžiai, muskatų žiedai ir daržiniai 

builiai, raudonėliai, mairūnai, imbieras, o naujesniais laikais ir in- 
diškas karis, kur čia viską beišvardysi. Būta įvairių gėrimų, vaistų, 
nuodų. Kadaise vakarinės Viduržemio jūros pakrantės skurdo, 
Rytai ir Pietūs jas praturtino. 


BAN laukai susiję su turgumi. Miestui, uostui ar salai rei- 
kėjo apsirūpinti savo druska, kad būtų nepriklausomi. Prekiaujant 
su žemynu druską lengviausia iškeisti į grūdus arba mėsą, parduoti 
valstiečiams arba gyvulių augintojams. Druskos sankaupas keliau- 
tojai saugodavo kelionmaišiuose, šeimos — krepšiuose, seniūni- 
jos — sandėliuose. Išsiruošus į ilgus plaukiojimus maisto atsargas 
reikėdavo pasūdyti, kad negestų. Išminčių patarimas: baltą druską 
laikyk juodai dienai — šitaip druska tapo išminties ženklu. Valdžia 
rūpindavosi jos atsargų papildymu ir paskirstymu. Religijos skatino 
druską taupyti ir gerbti. Draugui druskos barstoma ant duonos, o 
priešui sviedžiama į akis. Gydytojai ją rekomenduodavo sveikiems 

ir uždrausdavo ligotiems. Poetai kūrė eiles apie šventą ir dieviš- 
ką druską. Klasikai visą jūrą vadindavo jos vardu. Anot jų, laivai 
„plaukė druska“, Viduržemio jūra. 

Visose Viduržemio jūros pakrantėse druskos laukai panašūs: 
Paroso ir Pago salose ar Maltoje (Maltos ordino riteriai ilgai laikė 
druskos monopolį), Ibisoje, pavadintoje „druskos sala“, dviejose 
ar trijose Kerkenos archipelago vietose, Alikantėje ir Taragonos 
įlankose, šalia Izmiro, Vliorės ar Červijos, kuri druska aprūpin- 
davo Šviesiausiąją Venecijos Respubliką, netoli senosios Tarkvini- 
jos ir Šventosios Eufemijos, bulgariškojoje, juodkalnieriškojoje ir 
albaniškojoje Balkanų pusėje, tokiuose pusiasaliuose kaip Istrija 
(Sečovlje ir Piranas Slovėnijos pajūryje) arba Pelješacas, šalia seno- 
jo Stono gynybinės sienos. Miestų ir gyvenviečių pavadinimuose 
taip pat randame druskos pėdsakų: Salina - Liparų salyne, vietovė 
Sali - Dugi Otok saloje, Salernas prie Tirėnų jūros, Soline prie 
Veliko Jezero įlankos, tyvuliuojančios Mljeto saloje, tokiu pačiu 
pavadinimu vadinama vietovė netoli Dubrovniko, galbūt ir So- 
lin arba Salona Adrijos pajūryje — ne visi tie žodžiai turi „druską“ 
šaknyje, bet liaudiška etimologija ją įžvelgia ir pritaiko prie savo 
suvokimo. Vaizdas, atsiveriantis į druskos laukus, tik dalinai ma- 
tomas iš išorės. Laukų struktūra paprasta, simetriška, archajiška, 
slenkant šimtmečiams ji ne ką tepasikeitė: lygūs plotai pakrantėje, 
kur jūra lengvai patvinsta ir lieka rami, užtveriami sampilais ir 
užtvankomis, suraižyti nuvedimais ir kanalais jie sudaro sūrius 
laukus. Tuose laukuose nedirbama nei plūgu, nei dalgiu. Čia rei- 
kalingi kitokie įrankiai: nedantyti grėbliai, kibirai, kaušai, sam- 
čiai ir kastuvai, brezentas, kuriuo apdengiamos baltos krūvelės, 
karučiai, kuriais druskos krūvelės išvežamos, mediniai sandalai, 
kurie apsaugo pėdas nuo ėdimo. Energijos suteikia saulė, varo- 
moji jėga — vėjas, žaliava — jūra. Druskos laukų darbininkai ly- 
ginami tiek su jūreiviais, tiek su valstiečiais. Jie yra ir viena, ir 
kita. Stebi, kaip kinta oras, kokia vėjo kryptis, lyg leistųsi į plau- 
kiojimą. Pluša nuo vieno derliaus iki kito, patys mini pjūtį arba 
derliaus nuėmimą, tarsi kalbėtų apie javus arba vynuoges. Čia ir 
atsiskleidžia druskos ryšys su duona ir vynu. Jie žino, kada reikia 

pradėti, o kada sustoti, kiek derlius turi išgulėti saulėje, kad ne- 
liktų daugiau drėgmės, negu reikia, kaip geriausiai jį apsaugoti ir 
kur laikyti. Paprastai druskos laukų darbininkai dirbdami tyli. 
Mažai žinoma apie jų kalbėjimą. Jų darbas nėra lengvas, jis pavo- 
jingas. Nukenčia jų pėdos, oda, akys, pečiai sulinksta, ima diegti 
nugarą. Jie reikalingi globos. Viduržemio jūros kraštuose drus- 
kos rinkėjus globoja šventasis Baltramiejus, jo diena švenčiama 
jo gimimo dieną rugpjūčio 24-ąją, > PAE dienos po Dievo 
Motinos dienos. 


Au gavybos įrankiai buvo ir liko kuklūs, paprasti: slėg- 

tuvas, kuris vadinamas įvairiai (preša, trokul arba trokuo, turanį, 
muljača), alyvų malūnas ir specialios girnos, tankesnis ir retes- 
nis koštuvai, didesni ir mažesni piltuvai, moliniai, mediniai arba 
stikliniai indai, į kuriuos aliejus, panašiai kaip vynas, daug kartų 
pilamas ir perpilamas, podėliai, kurie turi būti švarūs ir išvėdinti. 
Kas žino, ar dar yra kraštų, kur asilai suka girnas? Visai neseniai 
tokį vaizdą buvo galima išvysti Maroke ir Tunise, Mažosios Azijos 
pakrantėse, salose, ištikimose savo praeičiai, tam tikrose Kretos 
ir Rodo, Sardinijos, Džerbos, Alborano vietovėse, Pelagų salyne 
esančioje Lampedūzoje, Šipane Elafitų salyne, Balearų salose esan- 
čioje Formenteroje, Panarijoje Liparų salyne. Alyvos malamos 
kaip grūdai - Viduržemio jūroje aliejus ir miltai, riebus maistas ir 
duona neatskiriami. 

Aliejaus spaudimas nėra paprastas užsiėmimas, jis reikalauja 
ypatingų įgūdžių. Alyva nėra vien vaisius, bet ir šventas dalykas. 
Išmintis ir legendos mena šakelę balandžio, pranešančio apie tva- 
no pabaigą, snape arba maldą, išsakytą Getsemanės sode, alyv- 
medžių kamienus Eleusino slėnyje arba Sinajaus kalno viršūnėje, 
Atėnuose prie Partenono arba senosios Romos Forume. Religi- 
jos įvedė aliejų į apeigas, jis naudojamas paskutiniam patepimui 
gyvenimo pabaigoje ir tikėjimui amžinuoju gyvenimu palaikyti. 
Aliejus žibėjo žydų menorose ir Aleksandrijos švyturyje. Alyvų 
aliejumi buvo gydomas kūnas ir skaistinamas veidas, juo įtrindavo 

atletų raumenis ir masažuodavo heterų šlaunis. Iš vieno kranto į 
kitą aliejų gabendavo amforose, ąsočiuose ir statinėse mažomis 
valtelėmis ir krovininiais laivais. Iš pajūrio į sausumą aliejus vež- 
tas visais įmanomais būdais, net ir vynmaišiuose arba išdžiovinta- 
me moliūge. Norint išsaugoti alyvas, reikia daug žinių ir įgūdžių. 
Mūsų protėviai jas mirkydavo jūroje, kad išliktų sveikos ir nesupū- 
tų, džiovindavo ant didžiulių lėkščių ir tik paskui iš jų spausdavo 
aliejų iki paskutinio lašo. Pabaigoje reikia atskirti nuosėdas nuo 
gryno skysčio, tikrą aliejų apsaugoti nuo klastotės. Tad nepakanka 
darbuotis vien koštuvu ir slėgtuvu. Aliejus spaudžiamas ir iš linų, 
ricinmedžių arba migdolų, iš mirtų ir palmių, čiobrelių ir šventa- 
garšvių, iš įvairių gyvūnų, žuvų ir vaisių, tačiau alyvų aliejus buvo ir 
liko nepralenkiamas, pats tikriausias. Stebint, kur tarpsta alyyme- 
dis, kyla klausimas, kaip sausoje ir nederlingoje dirvoje sunoksta 
tokie tiršti ir riebūs syvai — ar augalas jų semiasi tik iš žemės, o gal 
kokiu nežinomu būdu prisideda ir pati jūra? Sunku patikėti, kad 
šis medis, kaip ir kiti, kadaise atvežtas į Viduržemio jūros kraštus, 
neauga čia nuo pradžių pradžios. 


D uonos pajūryje ne visada būdavo, kaip ir javai ne visur žemy- 
ninėje dalyje užderėdavo. Pirmosios varpos prinoko ne prie mūsų 
jūros, tačiau čia pirmiau nei kitur duona pašventinta. Pietiniuo- 
se ir šiauriniuose kraštuose auginti įvairūs javai: nuo vertinamų 
kviečių, rugių ir miežių iki paprastų sorgų ir avižų, kuriais mito 
varguoliai ir gyvuliai. Kukurūzai į mūsų žemes iš Naujojo Pasau- 
lio atvežti vėlai. Kukurūzų košė kartu su bulvėmis, kurios taip pat 
gabentos iš anapus vandenyno, padėjo Viduržemio jūros kraštams 
išgyventi nepritekliaus laikais. 

Grūdai būdavo gabenami iš vieno uosto į kitą, vežami iš sausu- 
mos į pajūrį, o iš pajūrio - gilyn į žemyną. Laivai, vežimai, karava- 
nai gabendavo grūdus amforose, maišuose, pintinėse, krepšiuose. 
Jie pervežinėti deniuose, balnuose, ant pečių — iš derlingų Kana- 
ano laukų Jeruzalėje, iš Peloponeso ir iš Arkadijos į Atėnus, iš af- 
rikietiškosios Kirenaikos ir romėniškosios Ostijos, iš Likijos ir Ki- 

pro link Konstantinopolio arba Stambulo, iš visų Arabijos kraštų 
Mekoje ir Medinoje. Karalystės norėjo numalšinti samdinių alkį, 
mat būdami alkani jie sukyla griauti karalysčių. Ant stalo būdavo 
dedama arba balta, arba juoda duona, mielinė ir bemielė, šventi- 
nė ir kasdienė, apeiginiai ir šventi pyragai. Kai senojoje Heladėje 
žmonės kepė daugiau nei septyniasdešimt rūšių duonos, barbarai, 
grobiantys Viduržemio jūros miestus, kramtė košę ir žiaumojo 
keptus grūdus. 

Į duonos tešlą kartais įmaišoma sumaltų alyvų, riešutų bran- 
duolių, apelsinų žievelių, džiovintų figų arba vynuogių, datulių, 
įberiama prieskonių: kmynų, muskatų riešutų, sezamų sėklų. O 
duona su medumi turbūt yra seniausias saldėsis. Vienuolynams 


Konstantinopolis- 
Stambulas, 

nežinomo XVI a. 
autoriaus brėžinys 
(sepija), saugomas 
Nacionalinėje 
bibliotekoje Paryžiuje 

šlovę atnešė pagarba ostijai ir eucharistijos sakramentui. Kaliniai 
kalėjime išgyvendavo misdami duona ir vandeniu. Piligrimai, su- 
siruošę kelionėn į šventą vietą, įsidėdavo sausos duonos kampą. 
Plaukiojimuose po Viduržemio jūrą jūreiviai gaudavo po džiū- 
vėsį. 


L kei, taip pat nuėjo kelią, vedantį iš Levanto iki He- 
raklio stulpų. Papėdėse, pasisukusiose į saulę ir apsaugotose nuo 
vėjo, vynuogių šaknys tvirtos ir atsparios. Raudami tuos vynuo- 
gynus žmonės daugiau prakaito išliejo, negu piramides statę ver- 
gai. Akmenų tvoros tapo atkaklumo liudininkėmis, vynuogės la- 
pas - tyrumo simboliu, o vynuogių kekė simbolizuoja gausą. Ten, 
kur derlius gausus ir nuolatinis, visada rasdavos vietos gyvumui, 
beprotybei, poezijai. „Vyne teisybė“, — kartodavo išminčiai, bet 
jame taip pat glūdi užsimiršimas. Vieni jį geria pagauti džiugesio, 
kiti jame ieško paguodos. Pirmiesiems vynas — pastiprinimas arba 
vaistas, antriesiems — silpnybė arba nuodas. Viename tikėjime, 
priimant komuniją, vynas dalyvauja atleidžiant nuodėmes, kitame 
pats vynas — nuodėmė. Pirmas vynmedis greičiausiai pasodintas 
Kretoje, būtent čia pirmą kartą nuskambėjo visuotinai vartojamas 
žodis oinos. Tai nelengva įrodyti - vynas senesnis už Viduržemio 
jūros kraštų istoriją. 

Įrankių, kuriais buvo spaudžiamos vynuogių sultys (iš pradžių 
delnais ir pėdomis, paskui slėgtuvu ir mintuvais), kaip būdavo 
ruošiama statinė, kaip prižiūrima gaminant misą, kuri vėliau 
virsta vynu, neįmanoma aprašyti. Kai kurie šios eigos etapai dau- 
gumai žinomi, o kai kuriuos žino tik išrinktieji. Jūreiviai turbūt 
patyrė stipriausią troškimą gurkštelėti vyno, nes iš vieno kranto 
į kitą jį plukdė amforose, buteliuose arba statinėse. Plaukdami 
laive jie retai gaudavo vyno pakankamai, todėl troškulį malšin- 
davo išsilaipinę į uostą. Žmonės skiesdavo vyną su vandeniu. Šis 
mišinys — krassi — tapo žodžio „vynas“ sinonimu graikų kalboje, 
kuri patį žodį „vynas“ perdavė kitoms Viduržemio jūros regiono 


kalboms. 

Pajūryje ir žemyne daryto vyno skonis skiriasi. Baltieji vynai 
pietuose grynesni ir skaidresni, raudonieji — tirštesni ir tamsesni; 
Olimpo nektaras buvęs „tirštas it medus“, o Homero vaizduojama 
jūra „vyno spalvos“. Graikai mėgo vyną, atgabentą iš salų, Romos 
legionieriai užkariautas žemes norėdavo apsodinti vynuogynais iš 
Umbrijos ir Lacijaus kalvų, iš Apulijos ir Kampanijos slėnių - is- 
torija pamiršta siekius, kurie dažnai yra jos varomoji jėga. Vyno 
neuždraudė Talmudas, šito nepadarė Senasis ir Naujasis Testa- 
mentas. Per Paskutinę vakarienę Išganytojas palaimino vyną ir 
duoną. (Priminsiu, kad brevijoriai privalo kartoti tai, kas parašyta 
šventose knygose.) Dievo namuose ir pasileidėlių užstalėse, per 
šventas apeigas ir kasdieniame gyvenime, kartais ir kapavietėse, 
kur su maistu velionis tarsi išlydimas į amžinąją kelionę, būdavo 
geriama saikingai arba be saiko. Alacho Pasiuntinys pamėgino iš- 
gelbėti savo pasekėjus nuo šios ydos, nors jų protėviai yra apdaina- 
vę svaigųjį gėrimą dar gyvendami al Džazyroje, Sirijos, Libijos ar 
Ifrikijos pajūryje, netoli dykumos Alepe ir Damaske. „Tiems, ku- 
rie geria, vis dėlto pačiame Korane pažadėtos rojaus „vyno upės“. 
Žala, kurios Viduržemio jūros šalių vynuogynams pridarė vynuo- 
ginė filoksera, lyginama su maru - ji tolygi prakeiksmui. 


S ika šiaurinėse mūsų jūros pakrantėse kai kur darniai 
sugyvena su lapuočiais, o kai kur juos slopina, išstumia. Makija 
ir krūmai sugyvena draugiškiau. Skroblai, kaštonai ir bukai, pira- 
midinės tuopos ir uosiai auga pakrantėje, bet nevienodai suveši. 
Fikusai pratęsia Viduržemio jūros regiono ribą su žemynu ten, kur 
nebetarpsta alyvmedžiai. Hercegovinos patarlė byloja, kad kraš- 
tas nebe pietietiškas, jei jame „neauga fikusas ir nebūbauja asilas“. 
Saldžiosios ceratonijos ir migdolai prisitaiko prie klimato, bet 
tik iki pirmo šaltesnio intako. Apelsinai ir citrinos neatsparūs 
šiauriui — šie vaismedžiai atgabenti iš kitų kraštų. Žolės plinta 
toliau, persikelia į kalvas, jos atsparesnės, nes čia auga nuo amžių. 
Kai kurios aromatingos žolės čia atsidūrė atsitiktinai - levandos, 
oleandrai, rozmarinai. Laikosi ir granatmedžiai - jie seniai čia veši, 

bet nėra iš čia kilę. Kiek šiauriau jie pasidaro rūgštūs ir „sulaukėja“ — 
pervadinami į mogranj, o kylant dar labiau į šiaurę vadinami zar. 
Šalavijai praranda aitrumą ir gydomąsias savybes ir taip pat keičia 
vardą - juos pavaduoja pelynai arba švelnieji šalavijai [ž/fja]. Iš 
eglūnų ir mirtų lieka tik vardas, iš palmių ir datulių - prisimini- 
mas, o kaparėlių ir pankolių vos justi skonis. Be to, keičiasi ir pava- 
dinimas - mūsų Viduržemio jūros dalyje pavadinimai „kaparėlis“, 
„pankolis“ ir „salikornija“ nesikerta. 

Pajūryje užaugę raudonieji svogūnai [kapula] ir česnakai kito- 
kios sudėties ir skonio, žemyninėje dalyje šios daržovės vadinamos 
kitaip — „juodieji“ ir „baltieji“ svogūnai. Pomidorai pajūryje rau- 
donesni. Kas pasakytų, kad ir jie yra persodinti iš kokios kitos pa- 
krantės! Vikšriniai kiškiakrūmiai labai ištikimi pietums, savo gel- 
toną spalvą ir svaigų aromatą jie semia iš sausiausios žemės, galbūt 
net iš paties akmens. Laurai pietuose vešlesni ir skalsesni. Einant 
link šiaurės jų lapai susitraukia, susiraukšlėja — jie vadinami Zor- 
ber, ta pati žodžio šaknis. Laurų vainikas simbolizuoja šlovę ir ten, 
kur šį augalą žmonės pažįsta tik iš kalbų. Vynmedžiai prisitaiko 
pakeisdami padėtį ir rūšį, bet, regis, neišsaugodami visų savo bibli- 
nių savybių, nebent augdami prie trijų keturių palaimintų upių, 
kurios kerta žemyną. Prireiks labai daug pastangų, kad atrastum 
vaistinę mandragorą, tai retas augalas ir vis labiau nykstantis. Ko- 
toro jūreiviai mane nuvedė ten, kur ji auga — palei upelį, vadinamą 
Ljuta, palei ežerą, gavusį Eskulapo vardą, virš Konavlių miestelio, 
senosios Dubrovniko Respublikos ir šiandieninės Juodkalnijos 
pasieny, ant katalikų ir stačiatikių ribos Viduržemio jūroje. 

Keliaujant iš smėlėtų Afrikos plotų į kraštus, kur sausra ne tokia 
nuožmi, augalija atsinaujina ir keičiasi. Ten, kur dykuma prišliau- 
žia prie jūros, pastaroji netenka savo galios. Didelių plynaukščių 
paribiuose, Tel Atlaso įkalnėse, Sacharoje, vėl suveši Viduržemio 
jūros kraštų augmenija. Čia atpažįstame paprastąjį zizifą (al se- 
dra), rūtą (al fidžel), eriką ir levandą (al khozama), šios gėlės čia 
šviesesnės negu šiauriniuose kraštuose, pakrantėje išvystame šala- 
viją, kurį arabai vadina 4/ kuvajsa ir al meriema, o toliau nuo jūros — 
vikšrinį kiškiakrūmį (al vezza/), mirtą (al riban) ir dar kai kurias 

gėles, kurių nei pavadinimų, nei rūšies man nepavyko nustatyti, iš 
kurių stiebelių perlaužus ima sunktis baltas, tirštas ir lipnus skys- 
tis. Viduržemio jūros kraštų augalai kai kur plinta labiau į pietus, 
per Afrikos kalnynus, o ne į šiaurę, Europos žemyną. 


A gava į mūsų pajūrį taip pat atvežta mažiau nei prieš penkis 

šimtus metų iš Naujojo Pasaulio. Tuo sunku patikėti, juk, rodos, ji 
čia auga nuo senų senovės. Pirmiausia ji prigijo Ispanijos ir Portu- 
galijos pakrantėse, paskui nukeliavo toliau - link rytų, pietų, kai 
kur net ir į šiaurę. Agava įsišaknijo ir įsitvirtino skurdžioje žemėje, 
kuri ją laiko, kurią laiko ir pati agava, kad ši neskeldėtų, netrupėtų. 
Kai agava visiškai subręsta, iš jos išauga didelis kelių metrų stie- 
bas su geltonomis taurelėmis, primenančiomis apeiginę taurę. Tas 
stiebas išstypsta virš kietų ir smailių vainiklapių, išsunkia juos ir 
nususina drauge su šaknimi, uždengia juos savo šešėliu it stogas. 
Galbūt tokia mirtis reiškia, kad agava kilusi iš šalies, kur klimatas 
nuožmesnis už Viduržemio jūros šalių. 


V jūros pakrantėse išvystyta daug amatų. Laimei, ne 
visi išnyko, jie ir negali taip paprastai dingti. Akmenskaldystė - 
vienas seniausių ir galbūt sunkiausias amatas. Daužant ir tašant 
didžiulius uolų luitus akmenskaldžiams lūžta rankos, sudiržta del- 
nai, ašaroja akys. Prie jūros daug akmenų, bet ne iš visų galima mū- 
ryti dvarus ir tašyti paminklus, statyti uostus ir jų administracijos 
pastatus, molus, švyturius. Reikia žinių ir patirties, kad atrinktum 
tinkamą akmenį, tvirtą ir atsparų. Nedaug likę gyvų akmenų, ku- 
rie savyje išlaikė gyslas ir nervus. Geros akmens skaldyklos — retas 
ir vertingas dalykas, daugelis jų jau ištuštintos ir apleistos. O ka- 
daise tos vietos buvo šlovingos. Viduržemio jūros kraštų ambicijos 
jų nepagailėjo. 

Tačiau nepamirškime plytininkų, kalkininkų, cementuoto- 
jų, o ypač kubilių, kurie taip pasitarnauja jūreiviams jų vienatvėje, 
gundyme, žlugime. Mažos statinaitės ir didelio kubilo gaminimas 

anašus į valties ir laivo statybą. Jūra veiklos sritimis dalijasi su 
emynu, pajūris — su sausuma: kelių ir uostų statyba, audeklų 
- burių audimu, vytelių ir tinklų pynimu, papuošalų gamyba ir 
oralų apdirbimu. Verta pastoviniuoti laivadirbių, virvių, tin- 
lų pynėjų arba jūrinių pinčių rinkėjų dirbtuvėse, prisiminti jų 
darbus ir dienas“, apeigas ir papročius, įgūdžius ir meną — pri- 
iminti tai, kuo buvo ir, nepaisant visko, liks Viduržemio jūros 
egionas. 


arselona, Sevilija, Kadisas ir Malaga G. Brauno ir F. Hogenbergo 
tlase „Civitates Orbis Terrarum“ (XVI amžius) 

Negalime nutylėti ir apie amatą, kuris vadinamas seniausiu pa- 
saulyje, apie jį reikėjo pasakyti pačioje pradžioje, — šioje pasaulio 
dalyje jis galbūt senesnis nei kur kitur. Jūra, jos bangavimas, saulė 
ir kaitra, vėjo dvelksmas ir staigus jo dingimas atskleidžia kūną, ap- 
nuogina, išlaisvina. Pakursto troškimą, geismą arba goslumą, ypač 
po ilgo plaukiojimo ir susilaikymo. Pompėjos pelenuose, regis, išli- 
ko tiek pat viešnamių kiek ir kepyklų. Kūniškos meilės šiame Vidur- 
žemio jūros mieste reikėjo ne ką mažiau nei duonos. Kartais moteris 
parsiduoti priversdavo vargas, bet ne visas - kai kurios parsiduodavo 
ieškodamos laimės. Didžiąją metų dalį pajūryje galima mylėtis po 
atviru dangum. Vis dėlto žmonės mylėdavosi kur nors užsiglaudę. 
Kuo daugiau uždirbtų pinigų jūreiviai išleisdavo tokiose vietose, tuo 
laimingesni jie pasijausdavo. O ir grįžę namo dosniau išpirkinėdavo 
savo kaltę. Šventos, taip pat pasaulietiškos knygos perspėdavo apie 
ištvirkavimo pasekmes ir apie tykančias ligas. Tačiau tos knygos ne- 
atgrasė Viduržemio jūros jūreivių, jie vis tiek geidžia moterų, kurių, 
vos laivui prisišvartavus laisvame uoste, ieškos ir mylės. 


P. suaugusios su jūros dugnu, prisitvirtinusios prie uolų, pri- 
sisiurbusios prie smėlio. Jos renkamos kaip vaisiai arba gaudomos 
lyg žuvys. Ir mokslininkai, ir pinčių rinkėjai ilgai spėliojo, ar jos 
yra augalai, ar vis dėlto gyvūnai. Jos nejuda, pro jas prasisunkia 
jūra, kuriai jos tarnauja, galima sakyti, kaip koštuvas. Joms priklau- 
so visa jūra ir visas laikas. Seniausiose freskose, atrastose Kretoje, 
jos kaip scena, jose galima įžvelgti tam tikrus vaizdus, veiksmus, 
gal ir įvykius. Higienai ir medicinai (kai kurių rūšių pintys savo 
lanksčiame skelete kaupia jodą), puodininkystei, o ypač mokyklai 
jų funkcija ypatinga. Pintys gali ištrinti tai, kas parašyta. Šiuo at- 
žvilgiu jos laikomos ir užmaršties padėjėjomis. Viduržemio jūros 
kraštuose jos turbūt paklausiausios ir daugiausiai naudojamos, 
nors kai kuriose tolimose jūrose jos stambesnės ir jų daugiau. 

Pinčių rinkimo sezonas gerokai apribotas. Esu dalyvavęs tokia- 
me rinkime Murterio saloje, Adrijos jūroje, čia pinčių rinkimas va- 
dinamas spugarenje [nuo kroatiško žodžio spužva — pintis]. Pinčių 

rinkėjo amžius trumpas. Įrankiai, kuriais jis darbuojasi, nesikeitė 
šimtmečiais. Nardytojas, prisirišęs akmenį, nusileidžia į patį du- 
gną ir smeigia kekes pinčių žeberklu arba pagaliu tarsi koks karys, 
griebia jas pirštais ir spaudžia lyg imtynininkas, kiša pintis į krepšį, 
pritvirtintą prie špagato — ši darbo dalis atrodo teatrališkiausiai, 
nors ir vyksta publikai nematant. Paskui laimikis slegiamas specia- 
liame maiše, išgręžiamas, daužomas kultuve, tarsi valant grūdus. 
Pintys slegiamos slėgtuvu kaip alyvos arba vynuogės. Paskui jos 
vėl išvelėjamos vandenyje ir džiovinamos ant lentų kaip figos. Kuo 
ilgiau išlaikomos saulėje, tuo pasidaro šviesesnės. Pinčių rinkėjai 
mažiau vertinami už koralų rinkėjus, nors jų darbas nėra lengves- 
nis. Tačiau vieni kitiems jie nepavydi. Pavadinimas, kurį pintys įgi- 
jo vienoje pakrantėje, paprastai nesikeičia kitoje. Tokie pavadini- 
mai kaip „turkiškas ąsotis“ arba „turkiška taurė“, „Levanto rožė“, 
„Tuniso (barbarų) žvaigždė“ išliko. Matyt, šiame amate būta di- 
desnių rūpesčių. Kalbininkų dėmesio verti neįprasti pavadinimai, 
sugalvoti šiuo amatu besiverčiančių žmonių, jie primena antikos 
nuotakų vardus: Geodija, Tetija, Kaliksa, Kliona, Chondrosija, 
Aksinela, Apelsina. Šiuos vardus davusius žmones kamavo troš- 
kimas. Viduržemio jūros regioną galima palyginti su milžiniška 
pintimi, sugėrusia visas žinias ir pažinimą. 

Koralus iš jūros traukiantys žmonės vienoje pakrantėje vadinami 
rinkėjais, kitoje - medžiotojais, taip yra dėl dvilypės šio užsiėmimo 
prigimties. Kartais jie naudodavo įrankį, vadinamą i2ženj: šitaip jis 
vadintas įvairiomis kalbomis, greičiausiai yra venecijietiškos kilmės. 
Iš tiesų tai yra medinis kryžius su ilgais kanapių pluošto spurgais 
arba prakiurdytu tinklu, kuris metamas po jūros dugne esančiomis 
uolomis, kad už jų užsikabintų ir atlaužtų koralų gabalus, raudonus 
kaip iš Zlarino Adrijos jūroje, violetinius ir kartais juodus, kokių 
pasitaikydavo prie Trapanio Sicilijoje ir prie Džerbos Tunise. Pin- 
čių rinkėjai neturėjo panašių pagalbinių priemonių. Abu šie amatai 
netruko išplisti, kai vynuoginė filoksera sunaikino vynuogynus ir 
atėmė iš vynuogių augintojų duonos kąsnį. Jie ėmė ieškoti išsigel- 
bėjimo jūros gelmėje, nerdavo vandenin, prisirišę akmenį lyg savižu- 
džiai, kad užsidirbtų pragyvenimui. Ne visiems užteko koralų, net 

ir pinčių. Daugelis išvykdavo į Pietų ir Šiaurės Ameriką, Australiją 
arba Naująją Zelandiją ieškoti laimės kitose jūrose. 


akrantė, uostas, uosto administracija, molas ir prisišvartavę lai- 
vai, miesto aikštės ir turgus, skverai ir žuvų turgus, veja prie fon- 
tano arba švyturio, bažnyčios ar vienuolyno prieangis, kapinės su 
paminklais, kraštovaizdžiai ir jų atmosfera, galiausiai pati jūra su 
savo įvykiais karts nuo karto virsta scena. Joje vaidinami įvairūs 
vaidmenys, bereikšmiai ir lemtingi, atliekamos pasaulietiškos ir 
šventos apeigos, kartojasi kasdieniai ir amžini veiksmai. Tokių re- 
ginių kupini šimtmečiai, tai - Viduržemio jūros teatras. 


A. šviesą ir jos ryšį su jūra dažniausiai kalbėdavau su laivų 

kapitonais, kurių akys ilgiau žiūrėdavo, plačiau matydavo ir dau- 
giau įsimindavo. Žymėjausi j jų žodžius, verčiau juos, papildydavau, 
džiūgaudavau arba nusimindavau: žaibų šviesa atviroje jūroje, uosto 
atspindžiai horizonte, švyturio šviesa saloje, aušros — denyje, saulė- 
tekio ir saulėlydžio apšvietimas plaukiant jūra, spingsėjimas žvaigž- 
džių, rodančių kelią jūreiviams, rytų šviesa ir jos gaisai vakaruose, 
jauki krikščioniškos žvakelės šviesa, tyki sefardų menoros šviesa, 
ryški „šviesų šviesa“ islamo Knygoje, blyški mėnesienos šviesa dy- 
kumoje arba uolynėje, išsigelbėjimo ir šventumo šviesa, išminties ir 
senatvės šviesa, šviesa akyse tų, kurie apiplaukė tolimus krantus, ir 
a, kuri savo spindėjimu apakina, vilties šviesa dūžtant laivui, prisi- 
minimo apie jaunystę šviesa, šviesa, glūdinti atokiausioje sielos ker- 
telėje, dvasioje ir įkvėpime, šviesa akių, kurios regėjo mirtį, ir pasku- 
tinė šviesa, kuria mirtis užgesina akis. Liaujuosi vardijęs toliau, idant 
išvengčiau apibendrinimų — šviesos priešininkų. Kur ir kada visos 
šitos šviesos atsirasdavo ir užgesdavo, kada ir kur jos vėl pasirodys ir 
žibės Viduržemio jūros pakrantėse ir už jų ribų? 


vairiose pakrantėse žemė skirtinga. Ji nevienodai atrodo artė- 


jant nuo jūros ir ant jos stovint. Tarp uolų žemė dažnai esti rausva 

kalių 


(raudonasis pajūrio dirvožemis); daiktais ji pilkšva arba pelenų 
spalvos, tarsi iš akmens; kai kur mažiau daugiau smėlėta — todėl 
kai kuriose Adrijos jūros salose ji vadinama sarbun, salbun arba 
„balta žeme“; vietomis driekiasi juodžemio pievos, šiuose kraš- 
tuose jis retas ir labai vertinamas; galiausiai paprasta ruda žemė, 
tokia pati kaip kitur Europoje, Mažojoje Azijoje, Šiaurės Afrikos 
platybėse. Vegetacija aprengia ir nurengia, paslepia ir atidengia 
žemės prigimtį, jos spalvą, keičia ją priklausomai nuo sąlygų, kai 
kur suklastoja. Daugiausia žemės sudėtis priklauso nuo to, kaip, 
veikiant saulei, iro akmenys ir kiek prisidėjo augmenija, vanduo, 
vėjas. Viduržemio jūros pakrantėse žemę kūrė ir pati jūra. 

Afrikos žemyne, tolstant nuo pakrantės, dirva nusileidžia smė- 
liui. Malta beveik visa geltona. Maroke ir Alžyre dykumos pakraš- 
čiuose aptiksime raudonąjį dirvožemį. Tunise vietomis netikėtai 
prasimuša juodžemis, ypač prie oazių ir aukštumose. Toliau pie- 
tuose, Libijoje, dalinai Egipte ir Palestinoje, kaitaliojasi smėlis ir 
smėlžemis, pastarasis yra geltonesnis už akmeningą žemę šiauri- 
niuose Viduržemio jūros kraštuose, jeigu mums neapdumia akių 
fatamorgana. Einant link Artimųjų Rytų iki Libano ir Sirijos, 
baltos arba gelsvai pilkšvos lygumos vis labiau persimaišo su tikra 
ruda žeme, kai kur ir su juodžemiu. Žemė palei Nilą garsėja kaip 
labai derlinga, tačiau tai siauras plotas. Bent jau taip atrodo tam, 
kas gerai pažįsta tuos kraštus, o juos pažinti ne taip jau lengva. 
Pietų Ispanijoje dirvožemis atrodo panašesnis į Afrikos, negu į 
kitų Europos šalių, sakytum, šiame taške žemynai vėliausiai atsi- 
skyrė. Toks įspūdis kartais apgaulingas, ypač jei atsiranda atmin- 
tyje ir mąstant apie tokius įvykius kaip Ispanijos susirėmimai su 
kaimynais, kartaginiečių įsiveržimai, arabų užvaldymai, arabų ir 
žydų išvarymai, mūšiai su saracėnais ir maurais, o ypač apie tai 
pasakojantys literatūros kūriniai, sukuriantys iliuziją, susijusią su 
įvairiais dalykais, net ir su žeme. Apeninai ir Balkanų pusiasalio 
teritorijos turi bendrų geologinių ar geografinių bruožų, tačiau 
išsiskiria istoriniu ir politiniu aspektu. Juodžemis Ukrainos lygu- 
moje, vadinamas černoziom, skiriasi nuo Viduržemio jūros kraštų 
juodžemio labiau nei Juodoji jūra nuo Adrijos. Galbūt tai viena iš 

priežasčių, kodėl daugelis Euksino teritorijos nelaiko Viduržemio 
jūros regiono dalimi — labiau dėl žemės negu dėl jūros. 


Maži jūros kraštų upės į jūrą subėga skirtingai. Vienos 

įteka, sakytum, iškilmingai, tarsi būtų patenkintos savo triūsu, 
kitos atrodo lyg apstulbintos, suteka lyg ko nebaigusios ir neti- 
kėtai. Vienos srovena taip, lyg vengtų sumaišyti savo vandenį su 
kitu, kitos - susitaikiusios su likimu ir pasidavusios. Jūra pasitinka 
upes nevienodai, o ir pakrantė neleidžia joms taip paprastai išsi- 
skirti. Kai kurios upės ilgai neišnyksta jūroje, priverčia ją užleisti 
dalį savo valdų: sutekėjusios į karstines įdubas, panėrusios į žemės 
gilumą ir pasirodžiusios pakrantėje arba povandeniniais sūkuriais 
įtekėjusios į jūros dugną. Žiočių prigimtis dvilypė - čia upės įteka į 
jūrą, o jūra — į upes. Kai kur delta užmena jų sąveikos mįslių. Upių 
plaukikai įsitikinę, kad plaukdami Viduržemio jūra, atpažįsta į ją 
ką tik įtekėjusios upės vandenį. 


„DEL CAIRO, 

Senasis Kairas su Nilu M. V. Koronelio veikale „Memorie 
Storico-Geografiche“ (paimta iš Džiuzepės Balino, Venecija, 1569) 

AIRAN 


Aš pabuvojau prie upių, įtekančių į Viduržemio jūrą, vagų, 
maudžiausi tose upėse, uosčiau paupiuose augančius augalus, ly- 
ginau juos aukštutiniuose ir žemutiniuose baseinuose. Žiotyse 
auga įvairios nendrių rūšys: paprastoji nendrė, švendras, viksva. 
Srauniose upėse auga ypatingos nendrės, ypač tose vietose, kur 
susimaišo gėlas ir sūrus vanduo: Ebras, Rona, Padas, Neretva, 
Menderesas, Orontas, galiausiai Nilas, kur nendrės, regis, gajes- 
nės nei kitur. O ir papirusas — lai nepamišta tie, kuriems rūpi 
raštas, - gamintas iš upinių nendrių. Paupio ir atokiau nuo upės 
augančios pušys kvepia nevienodai. Jos gali ilgai tverti be van- 
dens, jų sakai sutirštėja, o luobas tampa tvirtesnis. Iš pušų galima 
pažinti ir pajūrio kraštus: pagal jų dydį, išsidėstymą, ar jos auga 
šalia kokios nors upės, įtekančios į Viduržemio jūrą, ar žaliuoja 
pačioje pakrantėje. 

Viduržemio jūros savastis sklinda ir išplinta upių vandeniu aukš- 
tyn. Stebėjau ją, keliaudamas Ronos upe iki Liono, link Lemano 
ežero ir Ženevos - jos pėdsakai išnykdavo ir tarpais vėl atsirasdavo; 
plaukiant Nilu iki Kairo ir Asuano stebuklų, keliaujant Pado upe 
iki Alpių kalnynų ji taip pat pasireiškia su pertrūkiais, nežinau, iki 
kur toji savastis plinta Arno upe, gal iki pat šaltinių, kur prasideda 
"Toskanos tarmės; vingiavau Tibro meandromis, kurios tarsi išteka 
iš istorijos arba į ją įteka; Ebru keliavau iki Navaros sienos. Ir Gva- 
dalkiviras iš dalies priklauso Viduržemio jūrai, nors įsilieja į Atlanto 
vandenyną. Tachas irgi. Trumpam sustojau prie Jordano - į jį daž- 
niausiai žvelgiama Šventojo Rašto akimis, kaip ir į Negyvąją jūrą, 
į kurią jis įteka. Mums nekyla klausimas, kaip jo vandenys prateka 
giliausia pasaulio įduba šalia Jerichono ir pasotina ten gyvenančių 
tautų troškulį. Kiek būta kitų upių, priartėjusių prie Viduržemio jū- 
ros, prie naujos eros slenksčio, vertų didžiojo krikšto. 

Beveik kiekvienas didesnis kraštas, be kitų dalykų, turi ir savo 
upių sistemą. Viduržemio jūros regiono savastis Vardaro upe pasie- 
kia Skopję ir srūva toliau - iki Ochrido ežero, Sočos upe nuplaukia 
iki pat Julijaus Alpių, Neretvos upe teka per Mostarą (miestą, kuria- 
me gimiau) toliau link Bosnijos, Skadaro ežeru ir Moračos upe pra- 
siskverbia gilyn į Juodkalniją. Daug mažų upių yra apleistos, nors 

atšakose yra svarbių atkarpų: nuo Bojanos iki Mirnos ir Dragonjos, 
per Zrmanją ir Krką, Žrnovnicą ir Cetinę su Poljicomis ir jų maža 
respublika Mosoro papėdėje netoli Biokovo. Galima sakyti, kad 
upės, vinguriuojančios iš itališkosios Adrijos jūros pusės, išskyrus 
šiauresnes ir svarbesnes - Padą, Sočą arba Adidžę — išteka iš paties 
Apeninų pusiasalio. Jų skambūs vardai ir nevandeningos srovės — 
Renas, Lamona, Savijus, Peskara, Bifernas, Ofantas ir dar kelios nuo 
Triesto iki Taranto įlankos. Balkanų upės, rodos, atiteka iš pačios 
žemyno gilumos. Viduržemio jūros kraštuose tokios sąveikos speci- 
fika pasireiškia įvairiai, vienur saikingai, kitur ne. 

Per Graikiją neteka didelės upės, išskyrus gal Vardarą, kurį grai- 
kai vadina Aksiju ir dalijasi šia upe su slaviškąja Makedonija. Be šio 
vingraus intako Salonikų įlanka ir pats miestas veikiausiai nebūtų 
tapę tokie, kokie yra dabar. Egėjo jūros pusėje teka mažesnės už Ak- 
siją upės Aliakmonas, Penijas, Sperchijas, Kifisas. Jų pavadinimus 
užrašiau taip, kaip girdėjau juos tariant, kai kulniavau palei jų vagas. 
Jonijos jūros pusėje teka Tiamis, Arachtas, Achelojas, Mornas. Jo- 
nijos ir Egėjo jūrų pakrantė skiriasi ir upėmis. Peloponese viskas ki- 
taip. Piras yra įnoringas, Penijas skiriasi nuo Penijo Heladės šiaurėje, 
nors jų pavadinimai sutampa. Eurotas skubriai nusileidžia į Lakoni- 
jos lagūną, netoliese ramiau teka Alfėjas — tai, tiesą sakant, upeliai. 
Dėmesį patraukia jų efemeriški intakai, o ir tai, kaip kai kuriems jų 
pavyksta neišdžiūti sausringą vasarą ir šiaip ne taip sroventi. Tai tarsi 
parodo kažkokį intymų, mažiau žinomą jų ryšį su žeme. Gal būtent 
todėl žiloje senovėje būta tiek kalbų apie požemines upių sroves — 
Piriflegetontas visas apimtas ugnies, Acherontas - skausmo, Stik- 
sas — „baisaus prakeiksmo“, o Kokitas — „aimanų ir raudų“. Taurios 
upės ne taip lengvai susimaišydavo su kitų upių ar jūros vandeniu. 
Titaresijas, įsiliedamas į Penėjo bangas, tekėdavęs paviršiumi „tar- 
si aliejus“. Graikija buvo atsigręžusi į jūrą. Ji išlošdavo jūroje, tačiau 
pralaimėdavo sausumoje. Galiausiai sausuma ją nuskurdino - vien 
upės negali išgelbėti Viduržemio jūros šalies. 

"Turkiškosios upės iš Egėjo jūros pusės atrodo sraunesnės už 
graikiškąsias: Bakiras, Menderesas, Gedizas. Jos teka per pakran- 
tę, kurios užnugary driekiasi kitokia, didesnė sausuma. Šiame 

taške žemynai seniai prasiskyrė, upėms nepavyktų jų sudurti. 
Per Bosforą ir Dardanelus teka gausingi vandenys, į Juodąją jūrą 
tekinantys Dunojų ir neįprastas rusiškas upes. Skubomis aplan- 
kiau Dono, Dniestro ir ypač Dniepro, ant kurio krantų pakrikšty- 
ta Kijevo Rusia, žiotis. Prie pat jūros jų vanduo nedaug tesiskiria 
nuo Viduržemio jūros upių, mažiau nei aukštutiniuose baseinuo- 
se. Rusas ar ukrainietis iš Odesos pasidalijo įspūdžiu, kad Dunojus 
netoli Belgrado ir Novi Sado jam primena Juodąją jūrą, o jis pats 
save tam tikra prasme laiko Viduržemio jūros regiono gyventoju: 
Ex Ponto. Vis dėlto Euksino vandenų neįmanoma atskirti nuo Vi- 
duržemio jūros, Bosforo sąsiauris nepajėgus išskirti šių dviejų jūrų. 

Nelabai pažįstu Šiaurės Afrikos upes. Paprastai į galvą ateina Ni- 
las, bet labiau dėl jo paties, o ne dėl jūros, į kurią jis įteka. Apleidžia- 
mos upės, kurios vos ne vos išsilaiko ant įkaitusios žemės, srovena 
keistų pavidalų vagomis smėlyje, dykumos pašonėje, o kartais ir 
gilumoje - didžiulėse paslėptose nuo saulės jūros dugno įdubose. 
Esu stebėjęs kelias upes, kurios, nepaisant visko, nusigauna iki jūros: 
tai Medžerda Tunise, ji įteka netoli Kartaginos, Šelifo upė Alžyre, 
kuri aukštupyje nusenka, o paskui pasipildo vandeningesniais inta- 
kais tarp Medėjos ir Maskaros, tai upė Muluja Maroke, kuri įsilieja 
netoli Meliljos, šalia Trua Furšo kyšulio. Šios trys gausingesnės upės 
apmalšina kraštų, per kuriuos teka, troškulį. Gilesnėse atšakose arba 
šaltiniuose jos žalios spalvos, jų vagos įsigraužusios į uolas, o dugnas 
išklotas rieduliais. Šios upės atsparios tiek smėliui, tiek dykumai, tiek 
Afrikos saulei, skaisčiausiai ir kaitriausiai Viduržemio jūros regione. 

Kitoje pusėje taip pat yra nuo pakrantės nutolusių šaltinių, ku- 
rių tik dalis suteka į didesnes vagas. Žmonėms nepatinka, kad jie 
subėga į upę, nes ji nuteka į jūrą. Žmonės norėtų tuos šaltinius 
pasilaikyti sau. Kai kurie seni miestai vadinami šaltinių vardais. 
Tlemcen viena sena chamitų tarme reiškia „versmė“. Tokios vietos 
yra svarbios sausringame krašte: Sahara reiškia „varginga žemė“. 
Šiose vietovėse vanduo — didžiausias turtas, gyvybės ir tikėjimo 
amžinu gyvenimu šaltinis. Čia vanduo vertinamas labiau nei kito- 
je, šiaurinėje, pakrantėje. Kartais pamirštame, kad Europos pietūs 
iš tiesų yra Viduržemio jūros regiono šiaurė. 

Gerai nepažinsime Viduržemio jūros kraštų upių, jeigu neat- 
kreipsime dėmesio į jas lydinčius vėjus, jų kryptis ir kelius arba kri- 
tulius, jų gausingumą ir sankaupas. Upei tenka tas pats lietus, kurį 
sugeria ir pakrantė. Aukštutiniame baseine upė krituliais dalijasi 
su žemynu. Upių slėnių gyventojams svarbu Viduržemio jūros lie- 
tų skirti pagal kilmę ir pobūdį: lietūs, kurie ką tik išsilaisvino iš 


atviros jūros, ir lietūs, kuriuos saulė išsiurbė iš nualintos žemės. 


N eįmanoma išvardyti visų svarbių dalykų, kurie sudaro pa- 
jūrio gyventojų gyvenimą, visų reikmenų ir maisto produktų, ku- 
riuos jie vartoja, daiktų, pagalbinių priemonių arba įrankių, o ypač 
žodžių ir pavadinimų. Jų kalbos ir tarmės persipina, yra verčiamos 
viena į kitą pakeičiant formas ir pritaikant tarimui. Išnykusios 
arba pamirštos tarmės kai kur dar išlaikė joms būdingą kirčiavimą 
ir gestikuliaciją. Jos atrodo keistos ir neįprastos, kai pamatome ar 
išgirstame jomis kalbant. Rytinėse Adrijos jūros pakrantėse nuo 
Istrijos iki Kotoro įlankos, ypač Splite, Dubrovnike ir Kotore, tarp 
skirtingų žodžių ir neologizmų - kroatiškai dalmatiškų, Primors- 
kos slovėnų, Bokos juodkalniečių, albaniškų ir kitokių, - yra daug 
italų-venecijiečių kilmės skolinių, su lotyniška ir kartais graikiš- 
ka arba dar senesne balkaniška šaknimi. Šie žodžiai įvairiausiais 
būdais perimti, pritaikyti ir, kaip sakoma, „sukroatinti“: pjac [tur- 
gus] ir kale [tvirtovė] mieste, laiptai, terasa, lodžija, balkonas, ve- 
randa name, mažesni ir didesni pergolos |pinučiai vynuogėms] ir 
džardini [sodas], gitaros ir serenados, cisterna, barilo [statinaitė], 
tinel [svetainė] ir konoba [karčema], kasete, škrinje [skrynios] ir 
palangari [žvejybiniai tinklai], bracera [krovininis burlaivis], Zeut 
[žvejybinis irklinis laivas], batana [irklinė valtis, skirta žvejoti pa- 
krantėje] ir żrabakul [krovininis burlaivis, siauresnis už „bracerą“], 
pantagana [žiurkė] rūsyje arba triume, įvairių dydžių gradele | gri- 
lis] ir padele [keptuvės], ša/ša [salsa, padažas], salamura [sūrymas], 
buzara [troškintos jūrų gėrybės su pomidorais], marinatas ir /eša- 
da [žuvies arba mėsos patiekalas], brodet [jūrų žuvies patiekalas] 
ir bujabes [gerai prieskoniais pagardinta žuvienė su daržovėmis], 

kukumar [agurkas] ir balancana [baklažanas], fritula [aliejuje 
keptas saldėsis] ir friganje [kepimas], marenda | priešpiečiai], sa- 
liamis, spiza [apsipirkimas turguje] ir čakula |šnekėjimas], butiga 
[parduotuvė], oštarija [pakelės užkandinė], ponistre [langai] ir jų 
skure [langinės], sškuribandos |slapyvietės|, kuriose jaunystė slepia 
savo glamones, /anterne [žibintai] ir ferali [lempos] uoste ir ga- 
tvėje, portuni [vartai], sulari [balkonai] ir sufiti | palėpės], lancuni 
[antklodės] ir sugamani [rankšluosčiai], siesta, fiesta, fjaka [snū- 
da] ir dolčefarnjente [atsipalaidavimas, nieko neveikimas], dispet 
[užsispyrimas] ir bestimja [keiksmažodis], buće arba balote [medi- 
niai arba plastikiniai kamuoliai |, treseta [žaidimas itališkomis kor- 
tomis], brišku/a [žaidimas itališkomis kortomis], visokie mestri 
[meistrai] ir mesetari |„vandens drumstėjai“], čičeroni [turistinis 
vadovas) ir šarlatanai, kalafati [laivų meistrai] arba šuperači [laivų 
kamšytojai], šjori [ponai] ir Splito mandrili |storžieviai |, oridži- 
nali |plevėsos], o Dubrovnike jie vadinami Zeri, mulci, berekini 
ir fakini, šempije |naivuoliai] ir každyafi |niekšeliai], komedian- 
tai, rufijani |suteneriai |, švore [vienuolės] ir putane | prostitutės], 
apaštalai ir /avabuti |pramaniūgai], tutikvanti [viskas kartu] — 
makaronai ir makaroniška literatūra! Tokį ar panašų sąrašą — Čia 
jis neišbaigtas - savo gimtojoje pakrantėje gali sudaryti bet kas. 
Kiekvienos pakrantės žmonės kai kuriuos dalykus pasako tik savo 
tarme, kuri skiriasi nuo kaimyninio krašto, ypač esančio giliau 
sausumoje, tarmės. Ilgiau kartu plaukiojantys laivo įgulos nariai, 
kaip jau minėjau, geba sukurti savo dialektą. Daugelis iš pateiktų 
žodžių nepasiduoda išverčiami į kaimynines kalbas, bet ir nereikia 
mėginti tai padaryti. Šių žodžių prasmė kaip tik ir glūdi jų skir- 
tumuose. Panašus ryšys ir sąlytis yra tarp Provanso ir prancūzų, 
katalonų, kastilų ir Galisijos kalbos, o pačioje katalonų kalboje 
skiriasi Balearų ir Valensijos tarmės, tarp arabų kalbos, kurią var- 
toja žvejai, ir kalbos iš Džebelio, tarp kasdienės (senosios arabų) ir 
oficialios kalbos Maltoje, galiausiai Graikijoje, kur padėtis drama- 
tiškiausia ir iš kurios šis reiškinys išplito — skirtumas tarp kalbos, 
kuri mokykloje vadinama katarevusa, ir vadinamosios dimotiki, 
t. y. šnekamosios, kuri vartojama uoste. Šitaip pakrantėse, kartais 

ir toliau nuo jų, susiformuoja dvi tarmės: vietinė, Viduržemio jū- 
ros kraštų tarmė, ir nacionalinė, daugiau ar mažiau žemyninė. Jos 
papildo viena kitą arba paneigia, viena tarme kalbama kirčiuojant 
pagal kitos tarmės taisykles, dialektas įeina į literatūrą, o literatū- 
ra, ne visada geriausia jos rūšis, — į dialektą. Tai Viduržemio jūros 
kraštuose pastebėjo dar antikiniai komediografai ir mokėjo tuo 
pralinksminti publiką. 

Nežinia, kaip Viduržemio jūros regiono rytuose, tačiau many- 
tina, kad panašūs reiškiniai vyksta ir ten. Per turkų kalbą Balkanus 
pasiekė arabų kilmės žodžiai, kurie prasme ir dvasia primena aukš- 
Čiau išvardytus: česma [fontanas, šaltinis] ir šadyvan [dengtas van- 
dens šaltinis), avlija [kiemas], sokak [skersgatvis], mahala |kvarta- 
las] ir mehana [tas pats, kas „taverna“], sofa, divan [kušetė], eglen 
[draugiškas pašnekesys] ir eglen-beglen (tai būtų čiakula [šnekėji- 
mas|), džezva [turkiškas kavos virimo puodelis] ir sofra [apvalus 
žemas stalas], ¿stilah [dykinėjimas] ir rahþatluk (panašu į dolce far 
niente |atsipalaidavimas, nieko neveikimas]), merak [troškimas] ir 
merhamet |gailiaširdystė], sevdah [meilė] ir teferič (Bosnijoje var- 
tojamas kaip žodžio „piknikas“ sinonimas). Tokių žodžių galima 
būtų privardyti dar daugiau, visą žodyną. Ribos, kurias priskiriame 
Viduržemio jūrai, eina Levanto puse nuo pakrantės link Persijos 
arba, tiksliau tariant, kai kurie paribiai atėjo iš ten. Kitaip tariant, 
šios erdvės būta atviresnės. Čia visame Viduržemio jūros regione 
saulė pasirodo anksčiausiai ir tamsa krinta pirmiausiai. 


N elengva parinkti žodžius visiems paprastiems arba iškil- 
mingiems, pasaulietiškiems arba šventiems, kasdieniškiems arba 
amžiniems reiškiniams apibūdinti. Egzistuoja gavėnios ir atgailos 
vadovai, bausmės ir išpirkimo regulos, traktatai apie mažas, pa- 
grindines ir mirtinas nuodėmes, meilės ir ištvirkavimo vadovai, 
valgių ir persivalgymo receptai. Viskam aprašyti čia nepakaktų 
vietos. Lai šie veikalai bus laikomi didžiais ir nepamirštamais, pa- 
doriais arba gėdingais. Viduržemio jūros šalys negali atsisakyti nei 
vienų, nei kitų. 


81 BREVIJORIUS 


sakiai 


Į kai kuriuos klausimus apsiima atsakyti tik šarlatanai. Vis dėl- 
to gerbkime tuos, kurie aistringai ir kartais pamišėliškai paskyrė 
gyvenimą tam, kad įspėtų didžiąsias mįsles: finikiečių arba pūnų, 
etruskų, kolchų ir koptų, ilyrų arba trakų ir albanų, maltiečių, kel- 
tų, iberų drauge su keltų-iberų, galisų ir baskų, venetų ir veneci- 
jiečių, ligūrų ir liburnų, valakų ir kitų, taip pat pietų slavų, ypač 
dalmatų, morlakų (kalniečiai, gyvenantys prie Adrijos jūros], 
duklianų [ilyrų gentis] ir taip toliau. Aleksandrijoje susipažinau 
su vienu katalonu, laikrodininku, jis mėgino sudaryti didžiausios 
praėjusių amžių išgrobstytos bibliotekos katalogą, beje, tai darė 
turėdamas nedaug duomenų. Žmogus apgailestavo, kad nyksta jo 
gimtoji kalba, ir norėjo tai kaip nors kompensuoti. Keistuoliai iš 
pietų skiriasi nuo keistuolių iš šiaurės. Priežasties nereikia ieškoti 
klimato skirtumuose. Viduržemio jūros šalyse ir keistybės kito- 


kios. 


š daugybės klausimų, nuo pirmutinių ir būtiniausių iki paskuti- 
nių ir antraeilių, kiekvienas užduoda tuos, kurie jam rūpi labiausiai 
arba atrodo svarbiausi. Viduržemio jūros žmonės vaikystėje dažnai 
klausinėja, o į kai kuriuos klausimus kartais atsako vaikiškai ir tik 
pasenę. Esu klausęsis daugelio, ypač savamokslių, dėstomų teorijų 
apie jūrą ir jos raidą, apie kalbų gimimą ir mirtį, apie tautų kilmę 
ir jų giminiškumą su kitomis tautomis, artimomis, tolimesnėmis 
ir pačiomis toliausiomis, apie skirtingus ar bendrus protėvius, apie 
helėnus ir pelazgus, etruskus ir turkus, gotus, vizigotus ir ostro- 
gotus, venetus ir venecijiečius, paleodanubiečius ir protoiranėnus 
bei daugelį kitų. Kai kurios šių tezių arba hipotezių, ypač tai, kaip 
jos pateikiamos arba grindžiamos, sukelia juoką, kai kurios paska- 
tina susimąstyti; apie potvynius ir atoslūgius bei jų įtaką, mėnu- 
lio padėtį virš žemyno ir salų ir apie skirtumus tarp žemynuose ir 
salose gyvenančių lunatikų; apie Šiaurinę arba Aušrinės ( Vakarės, 
Veneros) žvaigždę; apie zodiako ženklus, horoskopus ir kalendo- 
rius bei jų sąsajas su likimu; apie senovinius alfabetus, rankraščius, 
parašytus tais rašmenimis, ir vietas, kuriose tie rankraščiai rasti 

arba gali būti rasti; apie išnykusias jūras, jų likučius bei vietoves, 
kuriose jos vėl gali atsirasti; apie geltonų ir raudonų lietų priežastis 
ir pasekmes bei vėjus, kūrie atpučia tokius lietus; apie katakombas 
ir jų vaidmenį; apie karščiausią metų laiką ir jo įtaką; apie žemės 
drebėjimus ir jų pasekmes; apie klepsidras ir kantrybės rūšis; apie 
karstines upes ir jų intakus; apie ungurius, jų kelius, vedančius iš 
Viduržemio jūros vandenų, ir grįžimą atgal; apie gyvates, jų gaudy- 
tojus ir gydymą gyvačių nuodais; apie židinius, kaminus ir dūmus. 
Paminėjau tai, ką daug sykių girdėjau visame pajūryje: Kašteloje 
prie Splito, Pajūrio Fose netoli Marselio, Barselonos Rambloje, ara- 
biškuose turguose Malagoje, Haifoje ir Sfakse, Smirnos ir Salonikų 
čaršijose [turgaus aikštėse], Sarajevo Baščaršijoje, Viduržemio jūros 
šalių karčemose, tavernose ir užkandinėse. 

Kai kurios šių tezių ar hipotezių (vėl dvejoju, kaip jas įvardy- 
ti), pateiktos kaip klausimai, o kai kuriose slypi ir atsakymai. Ko- 
dėl tiek daug pajūrio gyventojų jūrai atsuka nugarą? Ar šiaurinė 
mūsų jūros siena yra riba, iki kurios priėjo sefardai? Kuo skiriasi 
getai Venecijoje, Dubrovnike ar Salonikuose? Kaip atsirado avių 
keliai nuo ispanų jūros link žemyno: cañadas, cordeles, veredas? Ar 
Viduržemio jūroje yra tikrų perlų ir kodėl jų negalėtų būti? Ar 
spaghetti iš tikrųjų kilę iš Kinijos, dėl to dažnai ginčijamasi Ne- 
apolio picerijose. Kuris džiovintas kumpis gardžiausias ir ilgiau- 
siai išsilaiko: ispaniškas, itališkas, dalmatiškas ar graikiškas, kiek 
daug visokių kulinarinių patarimų, kuriems vieta kitokio pobū- 
džio knygoje? Ar Osmanų imperija žlugo todėl, kad nebuvo pa- 
kankamai orientuota į jūrą? Praplėskime kai kuriuos šių klausimų 
arba iškelkime naujų: kodėl šiltuosiuose kraštuose moterys vilkėjo 
griežto kirpimo ir tamsių spalvų sukneles, skarele arba čadra pri- 
sidengdavo plaukus ir dalį veido? Kodėl kai kuriose vietose vyrai 
kepure, skrybėle arba kufija prisidengia ne tik galvą, bet ir kak- 
tą, net pečius, tuo tarpu kitur, tose pačiose klimatinėse sąlygose, 
žmonės prieš saulę ir vėją atidengia ir kaktą, ir galvą, ir pečius? 
Kodėl keiksmažodžiai ir pašaipūnai pajūrio miestuose tokie žiau- 
rūs? Pagaliau ar tas, kuris nėra uodęs laivo krovinio, neišskalau- 
tų statinių užeigoje, deginto alyvų aliejaus, deguto, papilto laivų 

statykloje, pašvinkusios žuvies prieplaukoje ir panašių kvapų, gali 
postringauti apie mūsų jūrą? Rašyti apie ją? Nė vienas iš klausimų 
nėra išgalvotas. Jų neįmanoma sujungti. Tie, kurie juos uždavė, pa- 
tys pasiskirsto į grupes. Stebėjau juos įvairiomis aplinkybėmis: jie 
naudojo figūras, krutino lūpas, pasitelkdavo gestus pirštais, veidu, 
alkūne, kurių mūsų glosarijuose nėra nė pėdsako. Čia pateikiu tik 
ištrauką užrašų, darytų plaukiojimuose, kurių bendras pavadini- 
mas — Viduržemio jūra, 


i kuris rašo apie jūrą arba plaukioja ja, turi tam priežasčių. 
Miestas, kuriame gimiau, išsidėstęs netoli Adrijos jūros, jo pavadi- 
nimas kilęs nuo seno turkiško tilto. Savo padėties ir per jį tekan- 
čios upės dėka miestas įgavo Viduržemio jūros regiono bruožų. 
"Truputį toliau, einant upės slėniu link šiaurės, šie bruožai nyksta. 
Vietomis pajūrio kraštas yra siauras ir striukas, daiktais už pirmos 
iškilusios kalvos nutrūksta ryšys su jūra, prasideda zagora [užkal- 
nė] - gyventojai laikosi kitokių papročių (žaidžia akmens mėty- 
mą, pirštų žaidimą $7/a-$e/e), dainuoja kitokias dainas (paimkime, 
pavyzdžiui, savitą dainavimą ganga), jų kitokia išvaizda, drabužiai, 
elgesys. Dalmatijoje juos vadina v/aji arba vlasi [valakais]. O štai 
kitoje vietoje, nepaisant kalnagūbrių ar kitokių kliūčių, vėl atgyja 
Viduržemio jūros kraštų dvasia, ji pakeičia tiek vietovę, tiek pa- 
pročius, tiek gyventojus, jų išvaizdą, drabužius ar elgesį. Galbūt 
ir akmenys čia suvaidina savo vaidmenį. Karstinis pasaulis labai 
savitas. Jis perdėm atvertas saulei, kad būtų paslaptingas, per ma- 
žai apsaugotas, kad nebūtų pažeidžiamas. Karstinis pasaulis Vi- 
duržemio jūros pakrantėse skleidžiasi kuo įvairiausiais būdais: per 
landšaftą, vaizdus, pavidalus. 

Dažnai sakoma, kad saulė ir jūra, vėjai, bangos ir srovės, nuo- 
latinė ir laikina jų sąveika daro įtaką žmonėms ir tautoms. Tačiau 
vien tuo daugelio reiškinių neįmanoma paaiškinti. Pavyzdžiui, 
kodėl Viduržemio jūros žemėse, kurios didžiuojasi savo seniausia 
demokratija, tiek kartų viešpatavo diktatūra? Daugelis iškeldavo 
idėją, kad Viduržemio jūros jūreiviai į Naująjį Pasaulį nuplukdė 

anarchijos ir tironijos dialektiką, kur ji išvešėjo atitinkamai pagal 
to žemyno būdą ir dydį, tačiau niekas to neįrodė. 


N iekas nepažįsta visų tautų, gyvenusių ir gyvenančių Vi- 
duržemio jūros pakrantėse. Niekada nesame tikri, kaip apibrėžti, 
kas yra tauta: piliečiai ir kraštas, nacija ir valstybė, kartais paimti 
drauge, kartais atskirai. Apie pajūrio gyventojus sunkiau kalbėti 
negu apie kitus. Jie patys skirtingai apie save kalba — vienaip tarp 
savų, kitaip, kai bendrauja su svetimais. Apie kai kuriuos iš jų nėra 
ką pasakyti. Jų istorija jau parašyta. Niekas nėra aplankęs visų Vi- 
duržemio jūros pakrančių. „Pajūrio tautos“, minimos seniausiuose 
užrašuose, buvo daugelio Viduržemio jūros tautų priešės. 

Yra išlikę įvairių duomenų, paprastai nuotrupų, kaip atskiros 
gentys apsigyvendavo Viduržemio jūros pakrantėse. Kraustymasis iš 
pietų link vakarų buvo sėkmingesnis negu priešinga kryptimi galbūt 
ir todėl, kad ėjo įkandin saulės. Kai kurios tautos išnyko amžiams, 
kitos susiliejo su senbuviais ir prarado savo ypatybes, papročius, 
kalbą. Jos nugrimzdo pracitin, liko be istorijos. Niekada galutinai 
nesužinosime, kokie iš tikrųjų buvo pelazgai, ilyrai, sikulai, sardai, 
liburnai, fokiečiai arba tautos, gyvenusios netoli Juodosios jūros — 
skitai, chazarai, pečenegai ir daug kitų. Etruskai paruošė išėjimą prie 
jūros romėnams, kurie juos užkariavo ir išnaikino. Etruskai perdavė 
romėnams savo jūrinę patirtį, pastatė pirmuosius uostus. Smalsumą 
nuolat žadina finikiečių ir jų pūniškų paveldėtojų istorija. Be Tyro 
ir Sidono, didžiųjų Senojo Pasaulio uostų, jie įkūrė naują Kartagi- 
ną (Kart Hadesht pūnų kalba reiškia „naujas miestas“), Leptis Ma- 
gną, Tipazą, Esą, net ir Gadesą, dabartinį Kadisą, anapus Heraklio 
stulpų. Jie nusibraižė pirmuosius jūrinius žemėlapius ant bronzinių 
plokščių. Prisiminimas, išsaugotas apie jų plaukiojimus po visą Vi- 
duržemio jūrą, išliko ilgiau už bronzą. 


P. atsikeldami į Kanaaną žydai susirėmė su nusimanančiais 
apie navigaciją filistiečiais, kurių vardu buvo pavadinta Palestina. 

Senieji judėjai Viduržemio jūrą vadino Filistijos jūra. Jiems ji atro- 
dė didelė — vadino ją ir Didžiąja. Negyvoji jūra, kuria jiems buvo 
lengviau atplaukti, buvo nepaprastai sūri, todėl pavadinta Sūriąja 
arba Karčiąja jūra. Ji taip pat vadinta Dykumos jūra. Genezareto 
arba Galilėjos ežerą, tyvuliuojantį žemiau jūros lygio ir kertamą 
Jordano upės gerti tinkamo vandens, vadino Genezareto arba Ga- 
lilėjos jūra, vėliau ir Tiberiados, galbūt todėl, kad neskyrė jūros 
nuo ežero. Jo vandenyse žvejota daugiau nei Filistijos vandenyse. 
Mozė išrinktąją tautą vedė per dykumą. O kai pasiekė pakrantę, 
jūra prasiskyrė ir jie perėjo jos dugnu, neplaukė. Jona atsidūrė žu- 
vies pilve, ne laivo denyje - hebrajų kalba jo vardas reiškia balan- 
dį, o ne žuvėdrą. Senovės žydai buvo susiję su žeme, visų pirma 
jie dirbo žemę. Aplinkybės juos privertė tapti piemenimis, o ne 
jūreiviais. Neužvaldžius Didžiosios jūros jiems buvo sunku jos 
prieigose statytis laivus, todėl juos statė Raudonosios jūros, kurią 
pavadino Nendrių jūra, pakrantėje. Svetimuose laivuose jie neta- 
po vairininkais. Tremtyje jiems labiau reikėjo rabinų nei kapitonų. 
Smalsumas juos mažai skatino pažinti naujas žemes, labiau vedė 
troškimas grįžti į tas, iš kurių jie buvo ištremti. Nuo žilos senovės 
jų žvilgsnis buvo nukreiptas į vaiskų Viduržemio jūros dangaus 
skliautą. Jie pažino danguje vieną Dievą ir pradėjo jį garbinti. Sie- 
kė likti kuo arčiau pietų, kiek galėdami vengė šiaurės. Jie visada 
prisiminė ir vylėsi, kad grįš į žemę, nusidriekusią tarp pajūrio ir 
dykumos, tarp Viduržemio ir Negyvosios jūros. 

Žydų tauta senovės laikais buvo ištremta iš faraonų žemės, 
kur buvo pavergta. Žydai siekė išsilaisvinti ir sugrįžti į savo prie- 
globstį - Kanaaną. Bet ir čia jų nelaukė nei ramybė, nei laimė. 
Žydų tauta iš rytų turėjo kraustytis link vakarų, tikėdamasi, jog 
sugrįš, ji tapo ir rytietiška, ir vakarietiška vienu sykiu, ir drauge 
netapo nei viena, nei kita. Įvairiose šalyse ši tauta buvo engiama 
daugiau nei kuri kita. Žydai gynėsi Knyga, papročiais ir apeigo- 
mis, kurias gerbė ir puoselėjo. Jie mėgino atrasti save svetimame 
pasaulyje. „Šventąją Žemę“ pakeitė „ašarų pakalnė“. Žydų tauta 
išsibarstė į diasporas po Viduržemio jūros pakrantes ir toliau po 
kitus žemynus. 

Fernandas Bertelis: Palestinos, Šventosios Žemės, aprašymas 
(Venecija, 1563) 


Galiausiai jie vėl grįžo į senąją tėvynę, likusią giliai atmintyje 
kaip „pažadėtoji žemė“. Tuo tarpu joje įsikūrė kiti, šimtmečius 
nugyvenę pakrantėse tarp dviejų jūrų. Ir Palestinos tauta patyrė 
tremties kartėlį bei sugrįžimo troškimą. Čia negalima nutylėti 
apie Izraelį ir Palestiną, atsidūrusius ant kivirčų ir padalijimo aš- 
menų. Nėra taisyklės, pagal kurią galima nuspręsti, kur baigiasi 
priklausomybė žemei, kurioje gyveno protėviai, arba nustatyti, 
kaip ir kada nustoja galios teisė į tą žemę. Beje, tai priklauso ir 
nuo atminties ir vilties: atminties, vienijančios palikuonis, ir 
pačių palikuonių vilties, kad vieną dieną jie grįš namo. „Vynuo- 
gynas priklauso tam, kas jį pasodina ir puoselėja“, - sakydavo 
išminčiai. Sugrįžę Izraelio žmonės apsodino dykumos rėžį ir jį 
išpuoselėjo. Tačiau ir palestiniečiai šimtmečius pragyveno prie 
Sinajaus ir Karmelio, šalia Didžiosios jūros pakrantės ir Jorda- 
no upės vandenų. Ir jie gyveno toje žemėje, dirbo ją ir prižiū- 
rėjo. Su ja susiejo savo atmintį ir viltį. Šalia vienos diasporos, 

turbūt amžinos, susidarė ir kita, ilgalaikė. Viena troško sugrįžti, 
kita turėjo išeiti, kiekviena nešina savo atmintimi ir viltimi, tokia 
skirtinga, priešinga. Kaipgi galų gale sutaikyti skirtingas teises į 
vieną žemę? Kai perkeliama riba, kokia ji bebūtų, visada kas nors 
lieka iš vienos ar kitos pusės. Viena arba kita pusė liks arba bus 
laikoma pralaimėjusia. Reikia turėti išminties ir geros valios, kad 
tokį pralaimėjimą įveiktum, ištaisytum. O tos valios ir išminties 
nėra taip gausu, niekada ir nebuvo. Toje pačioje dirvoje prasikalė 
du semitiški stiebai — vienas greta kito ir nepakantūs vienas ki- 
tam. Pirmasis pasauliui davė Kristų Nazarietį, neišsižadėdamas 
ir Jehovos tikėjimo, o antrasis - Alacho Pasiuntinį. Dangaus ga- 
lybei nepavyko nukreipti jų rūstaus žemiškojo likimo. Dykuma 
jų nepriglaudė. Viduržemio jūra negalėjo jiems padėti. 


N ežinia, kokios navigacinės patirties prieš ateidami į Vidur- 
žemio jūros pakrantes turėjo arabai. Rytuose ir vakaruose plytin- 
čios jūros ilgai buvo atskirtos. Jų pakrantėse buvo statomi skirtingi 
laivai, skirtingų pavidalų pastatai. Arabai Viduržemio jūros neva- 
dino savo ar mūsų kaip graikai ar romėnai, tiesiog vadino siriška 
arba rumeliška jūra. Jų apsistojimo vieta — didžiulis pusiasalis, va- 
dinamas Arabijos sala (Džazirat al Arab), čia užsimezgė jų tau- 
tos branduolys, tikėjimo centras, istorijos pamatas. Iš Viduržemio 
jūros jie neplaukė į kitas, nes jau šią jūrą suvokė kaip kitą. Dar se- 
nais laikais arabai įrodė, kad gali būti lygūs su kitais. Jie neplaukė 
toliau Atlanto vandenyno krantų kaip jų varžovai iberai, tačiau 
pati Arabijos jūra yra Indijos vandenyno dalis. Regis, dviejų oke- 
anų patirties neįmanoma įgauti neišsekinant tautos ar valstybės, 
užkariautojų arba jūreivių atkaklumo. Tai menamai pavykdavo kai 
kurioms salų tautoms — jas iš visų pusių supa jūra ir nežinia, ku- 
rioje išsigelbėjimas. Galbūt ir tuo Viduržemio jūros salos skiriasi 
nuo žemyno. 

Arabai nėra viena tauta. Būta laikotarpių, kai jie gyveno vei- 
kiau greta vieni kitų negu drauge. Jie ne kartu priėjo prie jūros. 
"Tų, kurie keliasi, ir tų, kurie lieka savo gyvenvietėse, žiūros taš- 

kas nevienodas - sėsliųjų arabų ir nomadų skirtingas horizontas. 
Arabiškos pakrantės pernelyg plačios, kad visi jų gyventojai ga- 
lėtų susivienyti. O jų sausuma nėra tinkama atsiremti, atsispirti. 
Tarp pajūrio ir žemyninių teritorijų didžiuliai skirtumai: tarp 
Sachelio ir Sacharos, tarp jūros ir oazės žmonių, tarp gyvenančių 
Tel Atlase ir 4žebele [skaldingose dykumose]. Dirvos sausumas 
ir dykumos troškulys reikalavo kone visas jėgas sudėti į žemę — 
mažai belikdavo ūpo plaukiojimams. Dykuma nepasiduoda len- 
gviau užvaldoma negu jūra, kopos nuvargina ne mažiau nei ban- 
gos. Arabai užaugino nuostabiausius sodus, bet jų uostai nebuvo 
patys saugiausi. Ant jų laivų plevėsuojančios trikampės burės, 
kurią perėmė kitos tautos ir pavadino „arabiška bure“, nepaka- 
ko, kad iš Viduržemio jūros galėtų patraukti į kitas, tolimesnes 
jūras. 


Afrika pagal antikos autorių aprašymus, pavaizduota žemėlapyje, 
išspausdintame Paduvoje, 1697 m. 

Ko ir jų ryšys su jūra arba plaukiojimais nelabai žinomi. 
Jų egiptietiški protėviai daugiau pastangų dėjo į Nilo vandenį ir jo 
deltą. Senovės keliautojai girdėję, kaip faraonų žemėje jūra vadi- 
nama żam, taip ją vadinusios ir kai kurios semitų tautos. Palikuo- 
nys, kuriuos kaimynai pavadino koptais, iki šių dienų išsaugojo 
šį žodį, tačiau giliau, tamsiau taria balsį: ¿om arba eiom. Sutemos 
fonetika lydėjo jų likimą. Prie jūros jie nerado pakankamai vietos. 
Pajūrį niokojo jau minėtos „jūros tautos“. Koptai priėmė naują, 
krikščionišką tikėjimą ir pamėgino jam suteikti savo bruožų - jų 
tikėjimas paskelbtas erezija. Jie mieliau statė maldos namus negu 
laivus. Mūrijo vienuolynus vietoj uostų ir dažniau tai darė dyku- 
mos pariby negu anapus jūros. Plaukimą koptai pakeitė malda. Kai 
kurie didžiausi asketai ir žymiausi Viduržemio jūros anachoretai — 
šventasis Antanas, šventasis Pachomijus, šventasis Makarijus - yra 


koptų kilmės, senojo Egipto palikuonys. 


Basen: nuo pajūrio nustumti į plynaukštę, kalvas ir į dykumą, 
į Džebelį ir Sacharą. Vietomis jie užsiliko ir prie jūros, bet tarpu- 
savy perskirti ir susimaišę su kitais. Kai kurios jų tarmės išliko be- 
jūrėse įlankose, daug žodžių - salose be pakrančių. Senovės keliau- 
tojai tvirtina, kad berberai jūros bijoję labiau nei arabai. Tačiau, 
nepaisant visko, jie išsaugojo laivo ir vairalazdės, fokstiebio ir jo 
burės pavadinimus. Ir jūrą jie vadina savo žodžiu — //e/. Berberai. 
neturi savo žodžio irklui įvardyti, užtai turi žodį, žymintį irklo lai- 
kiklį. Jie buvę irkluotojais svetimose, krikščionių ir musulmonų, 
galerose. Jie negalėjo tapti pajūrio tauta. Kai kurie jų buvę piratais 
ir garsėję žiaurumu, tad ir kiti su jais elgėsi negailestingai. Kraš- 
tas, priklausantis berberams, yra vienas iš nedėkingiausių. Visos 
tautos, gyvenančios anapus Viduržemio jūros, negalėjo tapti šio 
regiono tautomis. 


vairios kilmės beduinų — arabų, berberų, tuaregų ir kitų — su- 
tikdavau keliuose iš Maroko į Libiją, nuo Eritrėjos savanos iki 

Sinajaus plokščiakalnio. Man nepavyko jų geriau pažinti. Kur, 
kodėl jie keliauja? Išeina ar grįžta? Ar jie priklauso kokiai nors 
tautai, ieško jos, ar ji jiems reikalinga? Ar jų tėvynė ten, iš kur jie 
leidžiasi kelionėn, arba ten, kur nukanka,.o gal pačiame kelyje? Jų 
sienos — horizontas ir akiratis, jie neturi nei karalių, nei vėliavų. 
Kalba, kuria jie kalba, priklauso įvairioms aplinkinėms kalboms, 
bet vis dėlto ji yra jų. Šios kalbos žodis bedia — jo šaknis bendra 
su jų vardu - reiškia vietą, kur prasideda arba pasibaigia dykuma. 
Regis, jie neskiria pradžios nuo pabaigos. Plaukiojimas jų nepa- 
traukė, pakrantė nesulaikė. Jų uostai - oazės, karavanai — įgulos. 
Jie orientuojasi pagal žvaigždes kaip jūreiviai. Kopos jiems atstoja 
bangas, sykį jos švelnios, o kitąkart - nuožmios. Jie įkala kuolelius 
ir ištiesia palapines - kuoleliai atstoja stiebus, o palapinių kraštai — 
bures. Dykumoje vėjai atšiaurūs kaip ir atviroje jūroje. Naktys ant 
Afrikos smėlio vėsios ir mįslingos kaip ir virš Viduržemio jūros 
vandenų. 

Beduinai mieliau kyla kelionėn prieš pat saulei leidžiantis 
arba prieš brėkšmą. Vieta, kur kupranugaris atsiremia priekinė- 
mis kojomis ir sustoja pailsėti, vadinama al manákh - iš čia kilęs 
ir mūsų „almanachas“, atrama ir poilsis dvasiai. Tas pats žodis 
reiškia ir atskirų žvaigždžių padėtį. Jis jungia dykumos bekrašty- 
bę su dangaus skliauto begalybe. Pranašas nepalankiai žiūrėjo į 
beduinų klajones, norėjo juos sulaikyti arčiau Medinos. Tačiau 
dėl vandens stygiaus leido veidą ir rankas iki alkūnių pasitrin- 
ti „švariu smėliu“. Netoli įlankos, ilgai vadintos Mažuoju Sirtu 
(dabar ji vadinama Gabės), telkšo sūriavandenių ežerų likučiai, 
kuriuos vietiniai gyventojai vadina „šot“ (chotts) — ten praeinan- 
čiųjų pėdos labai nukenčia. Man teko būti beduinų bendrakelei- 
viu nuo Libijos sienos iki Tuniso oazių. Jie mane pasitiko atlapa 
širdimi. Pavaišino kupranugarės pienu, tirštu ir sodriu - jo nėra 
daug ir jis laikomas ypatingiems atvejams. Mačiau, kaip be mal- 
kų, kupranugario kiziakais kūrenamoje ugnyje kepami papločiai. 
Negalėjau suprasti pasakojimų, kuriuos po varginančios dienos 
beduinai porindavo iki išnaktų. Įdėmiai vienas kito klausydavosi 
ir iš širdies kvatodavo. Visai šalia Viduržemio jūros pakrančių jie 

palieka pėdas ir prisiminimus, kuriuos smėlis ir vėjas apipavida- 
lina ir ištrina. 

Klajodamas su karavanu po Palestiną ieškojau Jerichono rožės. 
Arabai ją vadina zahrat ariba - „gėlė kvapnioji“. Ji visiškai kitokia 
nei paprasta „dykumos rožė“, atsiradusi iš suakmenėjusio ir krista- 
lo pavidalą įgavusio smėlio. Jerichono rožė dažniausiai pasislėpusi 
ir nepastebima. Saulė ją išdžiovina, o vėjas užpusto - dykuma ją 
išstato saulei ir vėjui, o drauge saugo ją nuo jų. Gėlė susigarankš- 
čiuoja ir virsta gniužulėliu, pasidaro panaši į numirusį vabalą. Ne- 
paisant visokių negandų, ji taip gali išgyventi kad ir dešimt metų. 
Beduinai jas atpažįsta, surenka, saugo. Jei ne jie, šio augalėlio nie- 
kada nebūčiau išvydęs. Kai ši suvytusi gėlė — zaĥrat — galiausiai 
atsiduria drėgnoje, vandeningoje vietoje, ji prisisiurbia vandens ir 
išbrinksta. Pasidaro putni ir apimli lyg tamsiaodės Afrikos gražuo- 
lės lytis. Jerichono rožė ir jos klajonės įrodo, kad nomadiškas gy- 
venimo būdas, be kita ko, yra ir Dievo dovana, ne tik Viduržemio 
jūros kraštų prakeiksmas. À 


ES atkeliavo iš rytų. Jie ėjo saulei iš paskos ir jiems pavyko 
toli nueiti. Jie kėlėsi per upes valtimis [čamac] ir kajakais - šiuos 
du žodžius jie atsinešė iki pat Balkanų ir paliko juos kaip priesaką 
slavams. Apie jūros reikalus jie nenusimanė. Iš persų perėmė pa- 
vadinimą deryasi ir taip ją vadino. Savo žodžiu deniz vadino visus 
vandens telkinius: sūrius, gėlus, upės, ežero ir jūros vandenį. Jiems 
geriau sekėsi sausumoje - jie jodinėjo žirgais, kūrė stovyklas, kopė į 
kalnus ir leidosi slėniais. Nežinia, kiek jie skyrėsi tarpusavy, atkakę 
į savo naują vietą, ir kaip tie skirtumai veikė jų santykį su jūra. Jie 
dažniau būdavo žemdirbiai negu žvejai, veikiau kariai negu jūrei- 
viai. Jų užkariautos tautos statė jiems laivus. Su arabais jie nuolat 
kivirčijosi, tačiau perėmė dalį jų mokslo pasiekimų ir amatų. Augi- 
no alyvas, vynuoges, sodino figmedžius, granatmedžius ir migdo- 
lus tose vietose, kur jūra palanki. „Nenustebkite, kai prieš akis stos 
platus žydras paviršius“, - prieš pat kelionės pabaigą juos perspėjo 
senas dainius. Pasiekę Viduržemio jūros pakrantę jie neteko žado. 


92 


Mažoji Azija yra veikiau žemyno tęsinys negu pusiasalis. 
Akmeningų uolų luistai ir skardžiai vietomis sudaro žemyninę 
dalį visai šalia jūros. Šiaurinę pakrantę darko vėjas ir stingdo šal- 
tis. Pietinė ir vakarinė pakrantės labiau saulėtos, prieinamesnės. 
Senovės miestai buvo griaunami dar prieš užkariaujant turkams. 
"Tų griuvenų liekanos labiau priklausė vietiniams gyventojams 
negu atėjūnams. Turkai, suvienyti galybės ir santarvės, ėmėsi žy- 
gio į Europą. Paskui juos perskyrė jų pačių praeitis ir dabartis, os- 
maniška šlovė ir Osmanų imperijos viešpatavimo žlugimas. Tur- 
kai patys stebisi ta kadaise turėta galia, juos stiprinusia santarve 
bei nesutarimais, nesantaika, kuri juos nusilpnino. Jie neišnau- 
dojo turėtų jūros galimybių, nors galėjo tai padaryti — visiems 
krikščionių laivynams teko susivienyti, idant įveiktų turkus prie 
Lepanto. Savo valstybėje, vakarinėje Bosforo pusėje - Rumelijo- 
je - jie pasiliko veikiau Balkanų paribyje negu pačiame Vidurže- 
mio jūros regione. 

S pamačiau keliaudamas pro šalj. Paskubomis perkeliavau 
Libaną. Abu šie kraštai arabiški, tačiau jų gyventojų praeityje būta 
įvairių, jie persimaišę. Kelią nuo jūros užstoja Ansarijos kalnų vir- 
tinė. Iš trijų į Sirijos jūrą — ir čia arabai taip vadino visą Viduržemio 
jūrą — įsiliejančių upių tik Orontas atveria kelią gilyn į žemyną. 
Vietiniai gyventojai jį vadina Nahr al Asi. Anapus Ansarijos kal- 
nyno žemė netrunka pamiršti jūrą. Ir pajūris, ir sausuma ribojasi 
su dykuma, kuri bičiuliaujasi su abiem. Visa, kas čia nevirto dy- 
kuma, atskleidžia praeitį, tik vietomis primena ir istoriją — kelias 
nuo Antiochijos iki Alepo (Halebo), stabtelėjimas Beiruto griu- 
vėsiuose (kadaise šitaip buvo griaunami įstabiausi Viduržemio 
jūros miestai), Damaskas, kuriame buvo kalami aštriausi kardai 
„dimiskijos“ ir audžiami ploniausi audiniai. O pati dykuma nieko 
neatveria ir nieko neprimena. Ten, kur ji susiduria su jūra, atima 
dalį jos spalvos, kvapo, vėjo dvelksmą. Trumpam sustojau Oron- 
to žiotyse, apžėlusiose nendrėmis, jos stiprios ir diržingos kaip ir 
Nilo. Užlipau ant Tell Kalakho ir Tell Kazelo, vietų, kur vis dar 
ieškoma nuskendusio uosto, veikiausiai vadinto Simyrra. Pajūrio 
ir kalnuotų vietovių, pakrantės ir dykumos lygumų gyventojų po- 
žiūriai skiriasi ir šioje Viduržemio jūros regiono dalyje, gal labiau 
Sirijoje negu Libane. 


V. gręžiamės į Graikiją ir kiekvienas ją laikome sava. Tačiau 
ji priklauso anaiptol ne visiems. Ne visa jos teritorija tįsta palei 
jūrą, kaip daugelis mano, - šiaurėje yra ir kalnų, ir snieguotų vir- 
šukalnių. Jūra skalauja Graikijos krantus, įsigraužia į juos, bet ne 
visur vienodai. Tiek pakrantės, tiek jūra yra tokia, kokia buvo 
anksčiau, salos plūduriuoja savo vietose, Kiklados ir Sporados, 
Jonijos ir Egėjo jūra - kiekviena plyti savo pusėje, dangus tos pa- 
čios spalvos. Tačiau praeitis negrįžta, istorija nesikartoja, dabar- 
tis skiriasi ir nuo praeities, ir nuo istorijos. Graikija ir Didžioji 
Graikija seniai atsiskyrė. Išsiskyrė Heladė su Bizantija. O Bizan- 
tija ir Rytų Romos imperija susijungė ne itin sėkmingai. Senoji 
demokratija buvo veikiau mitas nei tikrovė, tironija veikiau ti- 

krovė negu mitas. Lūžių būta siaubingų, praradimai iš sausumos 
persikėlė į jūrą. Kiekvieną kartą reikėjo sužiūrėti, kas išliko. Pa- 
tys graikai nuolat klausė savęs, ar jiems liko pakankamai spėkų, 
kad galėtų žengti į priekį. Ar pavyks tęsti žygį, ar reikia pradėt iš 
pradžių? Su Graikijos likimu dažnai būdavo tapatinamas Vidur- 
žemio jūros kraštų likimas. | 

Daugelis dalykų, senų ir naujų, buvo vadinami graikiškais, eku- 
meniniais vardais — patys vardai negalėjo atstoti daiktų. Kitiems 
graikų praeitį sekėsi aiškinti įžvalgiau, nei patiems graikams nau- 
jesniais laikais. Jie turėjo tarnauti kitiems, net ir tiems, kurie pas 
juos atvykdavo nusilenkti jų žemei. Lankytojai stebėjosi jų pra- 
eitimi ir nesidomėjo dabartimi, sukeisdavo jas vietomis. Ir patys 
graikai ieškojo savęs daugiau praeityje negu dabartyje. Jie palikdavo 
savo žemę arba likdavo čia gyventi, nepatenkinti padėtimi — zostal- 
gia yra tikras graikų kilmės žodis. Jūroje jie turbūt patyrė tiek pat 
netekčių kiek ir sausumoje. Salose jie užsilikdavo ilgiau negu pa- 
krantėse. Sumanymai virsdavo prisiminimu apie tai, kas jie kadaise 

buvo ir kuo galėjo tapti. Asmenybes ir įvykius pakeitė jų istorija. 
Heladės šlovę perėmė knygos. Graikų kalba išsaugojo ir atmintį, ir 
Istoriją, Ir knygas, nors pati pasikeitė. Ar kas nors gali įsivaizduoti 
Viduržemio jūros šalių praeitį be Graikijos? Galbūt ir pats klausi- 
mas kilo Iš jos tradicijos, kurioje slypi visi Viduržemio jūros kraštų 
klausimai? 


| talijos pakrančių daugiau, jos visos priklauso Viduržemio 
jūrai, nors nevienodai. Ir šią šalį jūra dalijo, tačiau kitaip negu 
aplinkines valstybes. Istorijoje vis pasikartodavo laikotarpiai, kai 
labiau sekėsi vienai, o ne kitai Apeninų pusei, kai jos susipriešin- 
davo - aukštutinė ir žemutinė jūra (mare superum ir mare infe- 
rum), Adrijos jūra ir Ligūrijos arba Tirėnų jūra, Italijos pietūs, 
kurie kadaise buvo atviresni ir galingesni už Italijos šiaurinę dalį, 
ilgai negalėjusią tapti Viduržemio jūros kraštu. Šių dviejų šalių 
suartėjimą labiau paveikė žemės ruožo siaurumas negu jūros pla- 
tybė. Išskaidytam pusiasaliui nepavyko sukaupti lėšų ir pajėgų 
tolimiems plaukiojimams į Naująjį Pasaulį. Žmonės puoselėjo 
iliuziją, kad pasaulio centras — jų pusiasalis. Viduržemio jūra 
kurstė tokią regimybę. 

Italijos ryšys su jūra glaudesnis negu kitų Viduržemio jūros 
šalių. Apeninai yra ir pusiasalis, ir sala. Abiejose pusėse daugy- 
bė įlankų, kurios kartais būdavo laikomos ypatingomis jūromis. 
Visa Adrijos jūra kadaise vadinta Venecijos įlanka - Golfo di Ve- 
nezia. Daugelyje vietų kontinentinė žemė prasideda visai prie 
jūros arba staigiai nuo jos atsiskiria. Pajūrio miestai panėšėjo į 
mažas valstybes — kartais vieni su kitais elgėsi kaip su užsienio 
valstybe. Tačiau, nepaisant visko, naujesniais laikais Italija išgar- 
sėjo — pakirdo pati ir Renesansu prižadino aplinkinį pasaulį. Jos 
padėtis ją ir skatino, ir sekino. Klestėjimo laikotarpiais greta ėjo 
prekyba ir laivyba, pramonė ir statyba, amatai ir menas, gamyba 
ir kūrybingumas. Nelabai sėkmingais laikotarpiais dalys skaidė 
visumą — pilietiniai karai kėlė didesnį pavojų nei išorės priešai, 
atskirų kraštų pasipūtėliška laikysena ardė susivienijimą, institu- 

cijų vangumas stabdė vystymąsi. Italija kartais susivienydavo, ei- 
davo išvien su Roma, kartais - atsiskirdavo, Roma ilgai priklausė 
veikiau Bažnyčiai, o ne visai Italijai. Išskaidyta šalis perleisdavo 
pirmenybę kitoms valstybėms - kitos tautos išrado spausdinimo 
technologiją, pastatė modernesnius laivus, atrado Naująjį Pasau- 
Iį. Kolumbas išplaukė ne iš senove dvelkiančios Genujos. Kelio- 
nei jį suruošė ne itališki uostai ir ne Šventoji sostinė. Į plaukio- 
jimą jis leidosi iš Paloso, palaikomas katalikų karalių, Ispanijos 
vienytojų. Lotyniškos burės tiko plaukioti Viduržemio jūra, bet 
ne vandenynu. 

Apie italus dažnai kalbama apibendrintai, gal net daugiau nei 
apie kitas Viduržemio jūros kraštų tautas, kalbama apie jų pie- 
tietišką prigimtį arba audringą temperamentą, kaip lengvai jie iš 
džiaugsmo būsenos tuoj paskęsta liūdesy, iš juoko puola į pyktį. 
Kalbos apie Italijos grožybes ir tam tikra literatūros rūšis dau- 
gelį suklaidindavo, todėl jie susidarydavo klaidingą įspūdį arba 

neteisingai vertindavo. Labiau žiūrėdavo į tai, ką jiems nurodyta 
matyti, negu į tai, ką galėjo patys pastebėti. Jie neskyrė pačios pra- 
eities arba dabarties nuo įsivaizdavimo apie praeitį ir dabartį. Kie- 
kviename šio pusiasalio lopinėlyje jie ieškojo pragaro, skaistyklos 
arba rojaus, Romos ir provincijų konflikto, Venecijos ir Genujos 
susipriešinimo, Neapolio ir Palermo lenktyniavimo, Florencijos ir 
Sienos prieštaros, kiekviename mieste žvalgėsi gibelinų ir gvelfų 
rietenų, už kiekvienų durų tikėjosi išvysti Montekius ir Kapule- 
čius, kiekvienoje giminėje įžvelgti Medičius arba Bordžijas, kie- 
kviename versle - mafiją arba camorrą. „Tik nepasakokite mums 
apie Viduržemio jūros kraštus“, - kai kuriuose Viduržemio jūros 
miestuose atkertama žmogui, tauškančiam apie visuotinai žino- 
mus dalykus. 


t pusiasalis iš tiesų yra labiau žemynas. Jis - Europos tę- 
sinys arba pakraštys, viena arba kita, o gal abu šie dalykai kartu. 
Pusiasalio gilumoje nusidriekusios žemės nedvelkia Viduržemio 
jūros regiono dvasia, bet ji skleidžiasi ir ne visose pakrantėse. Is- 
panai nėra viena tauta, tačiau dauguma jų Ispaniją laiko tėvyne. 
Pirėnų gyventojai padarė daugiau, kad šalis liktų vieninga, negu 
likusių gyventojų pasiryžimas. Įvairūs praeities įvykiai jungėsi į 
visumą, visokios istorijos rutuliojosi viena paskui kitą. Centriniai 
kraštai nuolat mėgindavo užvaldyti visas žemes, tačiau ne visada 
sėkmingai. Ispanijos pavyzdys rodo, kaip sunku tai padaryti ir ko- 
kią kainą tenka užmokėti. Dvi Iberijos pusės pasidalijo dvi jūras, 
vienos ir kitos horizontus, abiejų jūrų iššūkius. Vidinėje jūroje są- 
lygos nebuvo labai palankios. Varžovai iš Apeninų pusiasalio pir- 
mesni pradėjo valdyti jūrą, o ir jų pajūryje tam buvo palankesnės 
sąlygos. Atlanto vandenynas ilgai atrodė pražūtingas. Jame reikėjo 
ieškoti išsigelbėjimo. (Kalbėdami apie senus laikus paprastai visą 
Iberijos pasaulį įsivaizduojame kaip visumą: Ispaniją su Portuga- 
lija, vieną šalia kitos, nors tvirtesnės sąjungos tarp jų gal niekada 
ir nėra buvę.) Ispanija dalį savęs perkėlė į kitą planetos kraštą. Ji 
pasidalijo ir todėl išseko. Ji parodė, kad moka veikiau užkariauti, 

negu išsaugoti tai, kas užkariauta, ir užkariautas žemes padalija ne- 
tinkamai, gal kaip tik todėl, kad ir pati yra suskaidyta. Naujajame 
lotyniškame pasaulyje nyko jos lotyniškumas. Ryšiai su Vidurže- 
mio jūra negalėjo išlikti tokie, kokių geidė negailestingi valdovai 
ir narsūs jūreiviai. 

Man daugiau teko buvoti žemyninėje Ispanijos dalyje negu 
pajūryje. Skirtumai tarp Kastilijos, Katalonijos ir Galisijos, bas- 
kų ir kitų kraštų man atrodė kai kuo didesni, kai kuo mažesni 
negu sutiktiems žmonėms, aiškinusiems apie tuos skirtumus, 
kartais aistringai, dažnai šališkai. Iberija turi savo Levantą. Apie 
kaimynines Kataloniją ir Oksitaniją, nusidriekusias per Ispaniją 
ir Prancūziją, galima kalbėti kartu ir atskirai. Valstybės, kurioms 
šie regionai priklausė, nepabrėžė jų išskirtinumo. Katalonijoje 
lankiausi dažniau nei kituose kraštuose. Galima sakyti, ši žemė 
jau ilgai nuo kažko gyja. Kas to nesuvoks, negalės suprasti šio kraš- 
to. Valensija labiau šliejasi prie Kastilijos negu prie Barselonos. 


Prancūzija, Ispanija ir Šiaurės Afrika Augustino Rusino 
„Provansietiškame Viduržemio jūros atlase“ (1633) 

Balearų salų gyventojai nesieja savęs nei su pirmu, nei su antru 
kraštu, todėl atsiranda juos laikančių perdėm abejingais. Tačiau 
salose toks susitapatinimas anaiptol nėra svarbiausias. Pajūryje 
yra daugiau žodžių, kuriais įvardijama lyguma. Lengviau suvokti, 
ką kiekvienas iš jų reiškia, negu tai, kodėl jų tiek daug: bwertas, 
vegas, marismas, marinas, planas - tarytum visi norėtų kaip nors 
išlaikyti savo padėties pusiausvyrą tarp jūros ir sausumos. Kaip 
ir kitur žemyninės dalies gyventojus saliečiai vadina užgauliais 
vardais. Valensijoje girdėjau žodį churros, nežinau, ar teisingai jį 
supratau. Kastilijos gyventojai turi dvi žodžio „jūra“ gramatines 
gimines: el mar ir la mar. Filologai primena — o čia kiekvienas 
šiek tiek filologas, - kad pagal tai galima spręsti, kas kaip žiūri į 
jūrą. Tokios išvados atskleidžia dvejopą literatūros įtaką krašte, 
kurio pakrantes skalauja dvi didžiulės jūros — Atlanto ir Vidur- 
žemio. 


Ras irgi laikosi ant dviejų jūrų krantų. Tiek vienoje, tiek 
kitoje pusėje ji išsidėsčiusi tik dalinai. Ši valstybė prie žemyno 
priartėjo anksčiau negu prie jūros pakrančių. Ji labiau priklauso 
Atlanto vandenynui negu Viduržemio jūrai. Provansas pietuose 
taip pat skyla į aukštutinį ir žemutinį, jūrinį ir žemyninį. Abi šios 
dalys priklauso Langedokui, kuris ir pats persiskiria į aukštutinį 
ir žemutinį. Rusijonas yra tiek Langedoko, tiek Katalonijos dalis. 
Ronos delta irgi perskirta į du didelius intakus, tarp kurių įsitai- 
sęs paslaptingasis Kamargas. Kalvose prie jūros gyvenimas kitoks 
negu kaimyninėse pakrantėse — jis skiriasi labiau, nei reikalautų 
tarp jų esantys menki nuotoliai. Kalba, kuria miesteliuose kalba 
gyventojai, taip pat skiriasi. Sakytum, tik mistralis ir jūra visur ošia 
vienodai. Provansiečiai yra labiau pietiečiai negu pajūrio gyvento- 
jai. Prie artimiausių Alpių papėdžių jie oficialiai vadinami „mari- 
timnais“. Šitaip juos pavadino tie, kurių ryšiai su Viduržemio jūra 
beveik nutrūkę. 

Avinjonas (G. Braunas ir E Hogenbergas, „Civitates Orbis Terrarum“) 
v 


AN Krantas ir Liono įlanka (Sinus Gallicus) buvo apgy- 
vendinti prieš Romos laikus. Miestai šiose vietose iškilo dar prieš 
viduramžius. Nelengva jiems buvo tapti tuo, kuo norėjo. Šią vieto- 
vę kirto Karalystės ir Imperijos siena. Pietinius kraštus valdė šiau- 
rinė monarchija. Didikai Provansą dovanodavo kaip kraitį. Pran- 
cūzijos karalius pastatydino uostą vietoje, vadinamoje „Mirusiu 
vandeniu“ (Aigues-Mortes). Uostas buvo prastas, kanalas jį jungė 
su jūra — laikas ir purvas netruko užkimšti šį perkasą. Nei monar- 
chija, nei Respublika neparodė didelio susidomėjimo Viduržemio 
jūros pakrantėmis. O Imperija neturėjo laiko jomis užsiiminėti. 
Garsus tyrinėtojas ir jūreivis, gimęs Albyje, išplaukė iš Bresto Bre- 
tanėje „Astroliabija“ ir „Busole“. Vėliavos su lelijų žiedu plevėsavo 
ant laivų stiebų Tulone ir Marselyje, retkarčiais grasindamos kai- 
mynams, tačiau ne taip bauginančiai, kad Prancūzija Viduržemio 
jūroje įgytų apčiuopiamos galios. 

Bica pusiasalis, kaip ir Iberija, ne visas priklauso Vidur- 
žemio jūros regionui. Dalmatija tįsta palei jūrą, tačiau rytinė 
Adrijos pakrantė ne visa priklauso Dalmatijai. Šiaurinėje dalyje 
driekiasi Kroatijos ir Slovėnijos pajūris, vilnija Triesto įlanka, pi- 
etinėje dalyje - Juodkalnija su Kotoro įlanka. Įvairiais laikotar- 
piais Dalmatija tai susiaurėdavo, tai išplatėdavo, buvo perskirta 
į Aukštutinę ir Žemutinę Dalmatiją, vadinama Baltąja ir Rau- 
donąja Kroatija pagal senovinį pasaulio pusių žymėjimą Vakarų 
ir Rytų spalvomis. Iš pradžių ji buvo tik sausumos dalis, paskui 
pakaitomis platėjo arba siaurėjo. Būta laikotarpių, kai ji tįjso nuo 
Rašos upės Istrijoje iki Mačio Albanijoje. Įvairiais periodais kei- 
tėsi jos sienos. Vieną sykį ji susitraukdavo iki kelių miestų vidurio 
Adrijoje arba aplinkinių salų, kitą kartą jai nuskildavo didžiulis 
kaimyninis kraštas. Ptolemajo žemėlapių kopijose į Dalmatijos 
ribas įtrauktos Ilyrijos, Liburnijos ir šiuolaikinės Kroatijos, Slo- 
vėnijos bei Bosnijos dalys. Dubrovniko Respublika dažnai būda- 

vo atskiriama nuo Dalmatijos, paskui vėl prijungiama. Kvarneras 
buvo ir liko už Dalmatijos ribų kartu su savo salomis — ne visi 
šiaurinės Adrijos jūros saliečiai laikomi dalmatais. Praeityje ne- 
buvo tautinių sienų, o valstybinės keitėsi, nes karalystės kūrėsi ir 
žlugdavo. Retai pasitaikydavo laikotarpių, kai rytų Adrijos pa- 
krantėje ir žemyne karaliautų tas pats valdovas ir galiotų vienodi 
įstatymai — paprastai pajūrį valdydavo vieni, žemyninę dalį - kiti. 
"Tačiau daugelis, keliaudami link jūros, beveik visą rytinę pakran- 
tę laiko Dalmatija. O geriau pažįstantys šiuos kraštus ribą brėžia 
tarp Neretvos upės pietuose ir Zrmanjos upės šiaurėje, ne toliau 
nuo senojo Senio gynybinės sienos, prie kurios nuo osmanų jun- 
go pabėgę bosniai puldinėdavo Adrijos ir Viduržemio jūra plau- 
kiojančius laivus. 


S atkeliavo iš anapus Karpatų iki Egėjo, Jonijos ir Adri- 
jos jūrų pakrančių. Iš pradžių juos vienus nuo kitų labiau skyrė 
kraustymasis - laikotarpiai, kai jie iš kur nors iškeliaudavo ir kur 
nors atsikeldavo, — nei kiti skirtumai, kurie tarp jų veikiausiai jau 
egzistavo. Viduržemio jūros klimatas ir saulė, helėniškoji kultūra 
ir krikščionių šventieji šalia Salonikų įlankos nusėdusioms gen- 
tims labiau nei kitoms slavų gentims padėjo apvalyti savo kalbą 
ir sukurti bendros slavų kalbos pamatą. Palaipsniui ši prokalbė 
išsiskaidė į atskiras tarmes, tarimus, abėcėles. Pamokslautojai ir 
rankraščių perrašinėtojai bažnyčiose bei vienuolynuose prie Vi- 
duržemio jūros ir atokesnėse vietose Šventraščio žodžius sudėjo į 
slaviškas knygas. 

Pietų slavai atkako į Balkanus kaip žemyno tautos. Mažesnė 
jų dalis prisiartino prie jūros ir prisitaikė prie jos. Jų laivai retai 
palikdavo siauras jūros sąsmaukas. Virš jų dažniau plevėsuodavo 
svetimos, ne savos vėliavos. Kroatai anksti nusileido prie Adrijos 
jūros pakrančių ir tolydžio ėmė skverbtis į miestus, apgyventus 
senbuvių, kuriems savo valdžią primetė Šventojo Morkaus Respu- 
blika. Dubrovnikas išsaugojo nepriklausomybę iki pat Napoleono 
užkariavimo. Galiausiai didžioji rytinės Adrijos pakrantės dalis 

liko kroatų žinioje. Dalmatija skiriasi nuo žemyninės Kroatijos: 
kalnų vora ją atskiria nuo Panonijos lygumos, tarmės — nuo Za- 
grebo ir Varaždino, papročiai - nuo Slavonijos ir Likos. Nepaisant 
šios atskirties, naujaisiais laikais atsivėrė keliai iš žemyno link Vi- 
duržemio jūros, kuriais siekta sujungti perskirtas dalis. 

Serbai ekspansyviai brovėsi iki pat graikiškų pakrančių, jiems 
pavyko pasiekti net ir salas, tačiau jie neįstengė jose išsilaikyti. 
Jiems sutrukdė dvi imperijos — Bizantijos ir turkų. Jie liko atskir- 
ti nuo jūros, tačiau išsaugojo jos įkvėpimą. Šiaurės vakaruose nuo 
Balkanų kalnų keterose užsilaikė slovėnai, jie nusileisdavo veikiau 
į pajūrio miestų apylinkes nei į pačius miestus. Juodkalniečiai ilgai 
žvelgė į jūros tolius nuo aukštikalnių, trokšdami prieiti prie senų, 
prieš slavus apgyventų Kotoro įlankos vietovių. Bosnijos karalystė 
anksti prasiskverbė prie Adrijos, bet pati Bosnija vėlai gavo priė- 
jimą prie jūros. Istorija privertė slaviškuosius makedonus, jaučian- 
čius „ilgesį pietų jūrai“, likti prie ežerų, kurie ypač vasarą primena 
jūrą. Apie Balkanų ir aplinkinių kraštų tautas dar kalbėsime. Ne- 
pamiršime ir bulgarų, priverstų pasilikti prie Juodosios jūros, visai 
šalia Viduržemio. 


A Ibanai, iš visko sprendžiant, yra senieji Balkanų pusiasalio 
gyventojai. Sunku nustatyti, ar jų protėviai artimesni ilyrams, ar 
trakams, jie patys to tiksliai nežino. Dar sunkiau nustatyti, kas iš 
kur ar iš ko kilęs kraštuose, kur gyventojai patys tarpusavy nesuta- 
ria dėl kilmės. Albanų toskai labiau linkę į jūrą negu gegai, vieni 
yra labiau pajūrio gyventojai, kiti labiau kalniečiai. Tad pajūriečiai 
nepraleidžia progos patraukti per dantį kalniečius. Skirtumai tarp 
jų kalbų nedideli, tačiau pakankami, kad kiltų nesusipratimų, kaip 
dažnai nutinka ne tik Balkanų regione. Žmonės būrėsi į bendrijas, 
besiskiriančias įpročiais ir papročiais, kuriuos jie saugojo ir perda- 
vinėjo iš kartos į kartą. Jie leidosi prie jūros, atsitolindavo nuo jos, 
kopė į kalnus, leidosi žemyn, keitė požiūrį į pasaulį pasikeitus jų 
pažiūroms. Gyvulių augintojai sa nomadais tapdavo žemdirbiais, 
o kai kur ir žvejais. Panašiai pagonys priėmė krikščionybę, krikš- 

čionys perėjo į islamą, dalinai likdami tiek stačiatikiai, tiek kata- 
likai. Iš kaimynų jie perėmė laivų ir jūrininkystės pavadinimus, 
laukams ir ganykloms įvardyti turėjo savų žodžių. Dalis albanų 
įsikūrė pajūryje, dalis patraukė į kalnus, kur saitai su jūra nutrūks- 
ta. Jie persiskyrė, nors drauge saugo bendrą atmintį. Albanai jūrą 
vadina det, šis žodis, regis, yra tik jų kalboje. Tik jie šitaip vadina 
Viduržemio jūrą. 


S kartais susiformuoja kaip atskiros tautos, valstybės, ka- 
ralystės. Malta šimtmečiais garsėja savo ordinu ir kunigaikščių 
buveine, piratų prieglobsčiu, šventojo Pauliaus laivo skendimu ir 
jo palaiminimu. Ši sala atsikratė svetimo jungo ir pagaliau ant abe- 
jotinos ir ginčytinos istorijos pamatų įkūrė savo respubliką. Su- 
formavo savo kalbą iš likučių arabų ir, kas žino, kokių dar kalbų, 
kurias į salą atnešdavo atėjūnai, užkariautojai, žmonės, išsigelbėję 
iš skęstančių laivų. Dabartinį Maltos statusą pripažino už ją di- 
desnės valstybės, net ir tos, kurios iki vakarykštės dienos buvo ją 
užkariavusios ir valdė. O šlovingajam Kiprui pasisekė mažiau nei 
Maltai - jis perskirtas ir padalytas į dvi dalis: graikiškąją ir turkiš- 
kąją. Kiekviena jų labiau linksta prie kaimyninių valstybių nei prie 
savo salos. Sicilija taip pat buvo savotiškai sudvejinta, ji vadinta 
„dviejų Sicilijų karalyste“, iš kurių viena buvo mažiau tikra už kitą. 
Dar senesniais laikais gyvavo Sardinijos karalystė, o dar seniau — 
Minojaus karalystė Kretoje. Beveik kiekviena sala, ne tik Korsika, 
ketino anksčiau ar vėliau atsiskirti nuo valstybės, kuriai priklausė. 
"Tačiau jai nepavyksta atsiskirti nuo pačios savęs. Viduržemio jūros 
kraštuose iškildavo tokių idėjų, tačiau jos nebūdavo palaikomos. 


uodosios jūros pakrantės paprastai lieka už Viduržemio jūros 
teritorijos ribų, tarsi su ja visai nebūtų susijusios. Norėjau įsiti- 
kinti, ar iš tikrųjų taip yra, todėl apkeliavau man prieinamiausias 
pakrantes. Bulgarams priklausanti pajūrio atkarpa nepaskatino 
leistis į nuotykius, į kuriuos pastūmėja piečiau besidriekiančios 

pakrantės. Už šios pakrantės stūkso dideli kalnai, balkaniškasis 
Atlasas, kaip juos vadino senieji geografai, arba catena mundi. To 
krašto gyventojai seniai vadinami „balkandžijomis“. Svarbesni 
keliai aplenkdavo Balkanų kalnų tarpeklius, romėnų vieškeliai jų 
vengdavo. Bulgariškos upės vargiai prasimušė pro tuos tarpeklius: 
Marica, Struma ir Mesta teka link Egėjo jūros, o link Juodosios 
jūros - Mandra ir Luda Kamčija. Juodosios jūros upės sudaro po- 
vandeninę srovę, ji teka per Bosforą — jau minėjome, kad vietiniai 
gyventojai ją vadina „demoniška“. Dunojaus uostai - Vidinas, Lo- 
mas, Rusė - kartais būdavę svarbesni už Burgasą ir Varną. Burga- 
so mieste slypi kažkokia Viduržemio jūros dvasia, kurios Varnoje 
gal ir nėra. Pietuose, tarp Primorjės ir Primorsko vietovių, netoli 
Masleno [nuo „alyva“ ] kyšulio, taip pavadinto todėl, kad ten auga 
alyvmedžiai, taip pat sunoksta migdolai, rozmarinai ir geltonasis 
tabakas, prisirpsta kone visi Viduržemio jūros kraštuose augantys 
vaisiai. 


Noda kuriose šiandien įsikūrusi Rumunija, keliavo dau- 
gelis tautų ir genčių. Jos paliko pėdsakus Dakijoje, Mezijoje ir Tra- 
kijoje, graikų eparchijose, Romos provincijose, Bizantijos temose. 
Vietiniai gyventojai persimaišė su atėjūnais, taip atsirado romanų 
kalba su daugybe helėniškų žodžių pajūryje ir slavizmų arimuo- 
se. Per šią Balkanų vietą, anot įvairių, ne visada patikimų šaltinių, 
kėlėsi mįslingieji skitai ir chazarai, avarai, kumanai, pečenegai ir 
kitos nomadų gentys keistais vardais. Išsikeldavo ir atsikeldavo ru- 
munai arba aromunai, valakai, karavalakai ir cincarai [romaniškos 
kilmės Balkanų gyventojai], čičiai [Istrijos rumunai], savo bandas 
jie varydavo ganytis iki pat Istrijos. Rumunijos pusėje Juodoji jūra 
vos ne vos sušvelnina atšiaurią žiemą. Netoli pajūrio, Muntenijoje, 
jau driekiasi stepės. Šiame krašte teko girdėti posakį, išreiškiantį 
tam tikrą požiūrį į jūrą: „žadėti jūrą su druska“ (marea cu sarea), 
tai tas pats, kaip žadėti kalnus su slėniais žemyne, gal net daugiau - 
jei tiesa tai, jog žemyninės tautos duoda pažadus ne taip lengvai 
kaip Viduržemio jūros gyventojai. Alyvos yra rumunų virtuvės da- 

lis, jie kaip ir pietų slavai vartoja žodį „maslina“. Visai neseniai jū- 
ros pakrantėje galėjai sutikti graikų arba turkų žvejus, ukrainiečių 
arba rusų sentikius, pabėgusius iš savo tėvynės. Man pasirodė, kad 
jie žvejoja daugiau nei patys rumunai. Tačiau rumunai daugiau 
žvejoja Dunojuje. Ir laivus jie statė ant tos didžiulės upės krantų, 
čia ateina į galvą miesto pavadinimas Kalafatas. Iš slavų jie perėmė 
žodį m2reaja [tinklas] — akivaizdu, jog tas tinklas skirtas žvejybai 
ne jūroje, o upėje. Dunojaus delta išskaidyta į daugybę srovių ir 
intakų, užutėkių, seklumų, salelių, akivarų, ši upė sklidina klau- 
simų be atsakymų ir mįslių be sprendimų. Ji užvaldė gyventojus 
ir sulaikė juos prie savo krantų. Nuo jos nebuvo lengva atsiskirti, 
pakeisti ją viena iš skurdžiausių Viduržemio jūros pakrante, kuri 
tiems žmonėms atiteko. 


|. Odesos kilusi dalis mano tėvo šeimos. Ten esu lankęsis kele- 
tą kartų. Odesa — pietietiškas miestas, sakyčiau, Viduržemio jū- 
ros miestas. Galima teigti, kad primena Genują ar Marselį. Odesa 
draugauja su Adrijos jūros miestu Splitu — jos Arkadija panaši į 
Splito Bačvicas. Žydai šiame rusų-ukrainiečių mieste jautėsi sau- 
giau nei kitur, geriau negu Kijeve arba Kišiniove. Iki praėjusio 
šimtmečio pradžios Odesoje gyveno daug graikų ir lenkų, gruzinų 
ir armėnų. Odesa buvo kosmopolitinė kaip visi tikri Viduržemio 
jūros miestai. Netoliese įsikūręs Chersonas, kuris kadaise buvo va- 
dinamas Tauride. Kerčės pusiasalis, skiriantis Azovo jūrą nuo Juo- 
dosios, buvo vadinamas kimerų Bosforu. Vasarą čia jūra šilta. Iš 
žemyno atiteka sraunios upės, todėl Juodoji jūra ne tokia sūri kaip 
Marmuro. Joje veisiasi tiek jūrinės, tiek gėlavandenės žuvys. Pieti- 
nėje pusėje, už Krymo kalvų, vietomis auga alyvmedžiai, sunoksta 
figos, auginamos vynuogės. Daugiau nei prieš šimtmetį kažkas — 
sakoma, kad vienas patrakęs rusų kunigaikštis, — pasodino vyn- 
medį iš Madeiros salos ir iš jo vynuogių pagamino vyną „Krymo 
madeira“. Feodosija tebevadinama helėnišku vardu ir neprarado 
helėniškų bruožų. Simferopolis — taip pat. Šiame krašte verta 
pasiklausyti cerkvių chorų - aplinkinių tautų balsų ir dermių. 

Į Sočį nenukeliavau. Tenykščiams gyventojams pavyko išauginti 
atsparias žiemai palmes. Koktebelyje tvykso neįprastų pavidalų 
ir atspalvių nerijos. Juodojoje jūroje sutikau šaunių žvejų. O štai 
jūreiviams nepasitaikė progos išsiskirti: nuplaukti į kitus, tolimus 
krantus. Dainose, kurias dainavo ukrainiečių rapsodai - kobzarai — 
retai užsimenama apie plaukiojimą. Jose išsakoma bangų baimė. 
Valstybė, kuri valdė iš šiaurės, nelabai tesirūpino savo valdų pie- 
tiniais pakraščiais. Ar ši jūra, kurią vadiname Juodąja, Euksinu, 
Karadeniz ir visaip kitaip, nepaisant visko, priklauso Viduržemio 
jūros regionui? 

Man nepavyko apkeliauti didesnės dalies Gruzijos pakrančių. 
Daugiau lankiausi šalies žemyninėje dalyje, o ne pajūryje. Jų vynas 
sausas, figos sultingos, migdolai saldūs. Gruzinų poetai (skaičiau 
neįprastą jų eilių vertimą į rusų kalbą, atliktą rusų poeto) myli sau- 
lę ir jūrą, mėgsta nusileisti pajūrin ne tik į Suchumį ar Kobuletį. 
Kadaise čia būta auksinės Kolchidės, masinusios narsiausius Vi- 
duržemio jūros argonautus. l 

Vis klausiu savęs apie kiekvieną tautą, kurios ryšį su jūra mėginu 
įsivaizduoti, kiek tos tautos istorija skiriasi nuo jos ryšio su jūra ir 
kuo tie du dalykai skiriasi arba supanašėja? Galbūt pagal tai būtų 
galima nustatyti, kiek kas priklauso Viduržemio jūros regionui. 


ūrų mūšiai laikomi vienais žiauriausių įvykių Viduržemio jūros 
kraštų istorijoje. Jie gali pasidalyti arba susirungti pagal tai, kas 
kiekviename jų nugrimzdo į jūros dugną, o kas liko paviršiuje, kiek 
dalykų nusėdo į užmarštį, o kiek užsilaikė atmintyje. Istorija jų at- 
žvilgiu buvo labiau perspėjanti, nei derėtų — perspėjimus ji rašė 
didelėmis raidėmis. Prisiminimas apie graikų ir persų mūšį prie 
Salaminos pergyveno Heladės žlugimą. Kaip teigia graikų istori- 
kai, persai tikėjo galintys pliekimu nuramdyti jūrą ir priversti ją 
paklusti, tai parodo, kad vienos jūros patirtis negali būti pritaikyta 
kitoje jūroje. Romėnai su kartaginiečiais kovėsi tiek sausumoje, 
tiek jūroje. Susirėmimai jūroje neišgarsino kapitonų taip, kaip 
sausumos mūšiai karvedžius. Adrijos jūroje įvyko mūšis tarp Nere- 

Laivų išsidėstymas mūšyje prie Lepanto, Martino Rote-Koluničiaus 
iš Šibeniko graviūra (Venecija, 1572) 


tvos piratų ir Venecijos galerų prie Mikos kyšulio. Ar neretviečiai 
buvę vien piratai, ar juos taip pakrikštijo nugalėtojai venecijiečiai, 
sunku nustatyti. Europai ir Azijai lemtingas buvo jūrų mūšis prie 
Lepanto tarp Šventosios lygos, plevėsuojant popiežiaus vėliavai, ir 
turkų, kurių vėliavos puikavosi pusmėnuliu, tarp krikščionybės ir 
islamo, Rytų ir Vakarų. Šiame kontekste paprastai minimas Don 
Chuanas Austrijietis arba otomanas Ali Paša, daug admirolų: 
Doria arba Barbarigas, galiausiai Hairedinas — arabiškai Khayr 
al Din, pavadintas „princu iš jūros“ (Ra?s al Bahr), Vakaruose ži- 
nomas Barbarosos vardu. Sausumos mūšiuose lengviau pasprukti 
negu jūroje. Nė vienas mūšio dalyvis nemokėjo plaukti — vyrai į 
kariuomenę paimti iš įvairių kampelių ir sulaipinti į laivą kautis, 
irkluoti, žūti. Dauguma tų vyrų niekada nėra buvę jūreiviais. Kie- 
kvienas mėginimas sprukti pasibaigdavo nuskendimu. Tačiau lite- 
ratūrai svarbesnis tas faktas, kad netoli Lepanto ranką susiluošino 
ispanų rašytojas, kuris ilgus metus sėdėjo įkalintas Šiaurės Afriko- 
je - kitaip nebūtų parašytas jo veikalas apie nelaimingąjį riterį iš 
La Mančos. Sakytum, Lepanto mūšis ir šiandien tęsiasi Artimųjų 
Rytų pakrantėse. Kas žino, gal sultoną al Fatichą, kai jis pasišovė 
kardu nugalabyti savo admirolą, pralaimėjusį vieną jūrų mūšį, 

išmintingas patarėjas atkalbėjo ir šnipštelėjo jam į ausį, kad galbūt 
Alachas savo pasekėjams dovanojo žemyną, o kitatikiams - jūrą. 
Mūšį prie Trafalgaro, apie kurį Europoje daugiausia kalbėta ir ra- 
šyta, laimėjo labiau prityrę jūreiviai iš erdvesnės jūros. Viduržemio 
jūra jau buvo praradusi savo pirmenybę, jos laivai paseno, liko ap- 
leistos naujos, platesnės burės. 

Austrų ir italų mūšyje prie salos Vis dauguma įgulos jūreivių, 
sutriuškinusių italų laivyną ir paskandinusių garsųjį laivą „Re 
d'Italia“, kilę iš Dalmatijos ir Istrijos. Kadangi patys austrai nėra 
pajūrio tauta, tai abi priešininkų įgulos susikalbėjo itališkai arba 
venecijietiškai. Paleisdami patrankų papliūpas tiek viename, tiek 
kitame denyje jūreiviai rėkavo ta pačia tarme: chiappa arba „Čia- 
paj“ (laikykis, še tau). Karo enciklopedijos paprastai nežymi tokių 
komiškų tragedijos epizodų. Nors italų flotilė tame mūšyje neteko 
643 jūreivių, o austrai — tik 38, po šios pergalės ištisus dešimtme- 
čius vargiai galėjai rasti dalmarą, ką jau kalbėti apie Istrijos gyven- 
tojus, kuris garsiajame mūšyje nebūtų praradęs tolimo giminaičio 
arba senelio iš tėvo ar motinos pusės. Tai parodo, kad didūs įvykiai 
išliko ir žmonių atmintyje, ne tik Viduržemio jūros kronikose. 

Daugiausia jūrų mūšių - nuožmiausių ir reikšmingiausių, - ku- 
riuose laivai kovėsi su jūra, o įgulos — tiek su jūra, tiek tarpusavyje. 
Viduržemio jūra nebuvo atlaidesnė už kitas, didesnes jūras. Ja ilgai 
plaukiojo nedideli laivai - ne tokie suvaldomi ir erdvūs. Lobiai iš 
„indijų“ atkakdavo pavėluotai ir keisdavo galutinę paskyrimo vie- 
tą. Literatūros apie tai itin daug ir ji atskleidžia aibę dalykų. Rašė 
tiek rašytojai, tiek jūreiviai, dažniau pagal užsakymą negu iš įkvė- 
pimo. Viduržemio jūros kraštai pirmavo literatūroje, tačiau kitose 
srityse prarado pirmąsias pozicijas. 


N aujojo Pasaulio atradimas — ne vienintelė mūsų regiono 
saulėlydžio priežastis. Kai Europoje budo modernumo dvasia, Vi- 
duržemio jūros pakrantės plytėjo išsekintos: Ispanija su Portuga- 
lija kentė nuo pralaimėjimų; arabai — nuo patirtų sutriuškinimų; 
krikščionybė - nuo schizmos ir reformacijos, perskėlusios tikėjimą 

pusiau; žydus kankino tremtis ir pogromai; Italija kraujavo nuo 
vidinių susirėmimų, kurių niekaip nepavyko išvengti; Prancūziją 
į savo pusę tempė politika, linkstanti prie žemyno; graikus, alba- 
nus, rumunus, bulgarus ir likusius pietų slavus pamynė turkų jun- 
gas, o pačią Turkiją prislėgė imperijos dalia. Po šlovingos praeities 
laikotarpių ir Renesanso, nušvietusio dabartį, akiratis „aptemo“, 
rašė metraštininkai. Vienas didelis Viduržemio jūros ir Europos 
ciklas baigėsi nelengvai, o kitas prasidėjo niūriai. 


Ma jūra tampa vis panašesnė į didžiulį amfiteatrą, ku- 

riame ilgai atliekamas tas pats repertuaras, tad žodžiai ir judesiai 
scenoje dažnai nuspėjami arba iš anksto žinomi. Retorikos, dia- 
lektikos, politikos pavyzdžiai kilę iš Viduržemio jūros kraštų, jie 
tarnavo šimtmečiais, o nūnai išsikvėpę arba pasenę. Centro ir pe- 
riferijos, kaimynystės ir svetimumo, simetrijos ir asimetrijos san- 
tykis įgavo tokių bruožų ir reikšmių, kurie jiems nebuvo būdingi 
praeityje. Euklido geometrija nekelia abejonių, tačiau jos nebe- 
pakanka — atrastos kitokios erdvės ir laiko dimensijos, kitokie 
matmenys. Pernelyg ilgai tekdavo laukti atsinaujinimo. Neretai jis 
apvildavo Viduržemio jūros kraštų lūkesčius. 

Mito tėvynė gimdė mitologijas. Istorijos lopšys nukentėjo nuo 
istorizmo. Kraštas, kuriame užgimė tragedijos, per kančią atsispir- 
davo tragiškoms pagundoms, kurias jam teko patirti. Išminties tė- 
viškė per mažai pasitikėjo savimi, savo išminčiais, kuriuos neretai 
atmesdavo arba ištremdavo. Senasis pasaulio centras užsiliūliavo 
savo praeitimi ir nesuvokė Naujojo Pasaulio bei kitų atsirandan- 
čių centrų reikšmės. Tikrovės įsivaizdavimas pakeitė pačią tikrovę 
ir nelabai skyrė vieną nuo kito. Būties identitetui, pamatiniam ir 
pastoviam, sunkiai sekėsi susijungti su veikimo identitetu, dažnai 
bejėgiu arba tokiu padarytu Viduržemio jūros kraštuose. 


M i jūros kultūra nėra vienalytė. Šioje teritorijoje kul- 


tūros užsimegzdavo ir skleisdavosi viena greta kitos, daugiau ar 

mažiau susijusios arba visai skirtingos. Viduržemio jūros kraštų 
kultūros giminingos, bet ne tapačios. Kai kurie bruožai panašūs, 
kai kurie skirtingi. Panašumai radosi iš bendros jūros ir tautų, 
formų, veiksmų sąveikos jos pakrantėse. O skirtumus sąlygoja kil- 
mė, istorija, papročiai. Tačiau nei panašumai, nei skirtumai nėra 
pastovūs ar absoliutūs — kai kur vyrauja vieni, kitur - kiti. Pietų 
įkvėpimą lydėjo mintis apie tremtį. Pavyzdžiu tapo Sizifas. Vidur- 
žemio jūros kraštų idėjai ir patiems kraštams vis nepavykdavo su- 
siderinti. 2 


V ins jūros tautų rašmenys išsaugojo senuosius jų prane- 
šimus ir išlaikė juos kaip palikimą. Niekur, nė viename pasaulio 
kampelyje nėra buvę tokių įmantrių ir tiek daug pranešimų. Jie 
išraižyti ant akmenų, molio ir bronzos, ant urvų uolų ir paminklų 
plokščių, papiruso ritinėliuose ir inkunabulų sąsiuviniuose hiero- 
glifais ir alfabetais, tiesiais ir vingiuotais brūkšneliais, apvaliomis, 
kampuotomis arba pleištiškomis raidėmis, eilutėmis, einančiomis 
iš kairės į dešinę ar iš dešinės į kairę, besileidžiančiomis iš puslapio 
viršaus į apačią arba lipančiomis iš apačios į viršų. Jų pavidalai pa- 
našūs į pakrančių, salų, įlankų apribus. Raštingieji troško patvir- 
tinti gimimą arba mirtį, išreikšti meilę ar neapykantą, išgarsinti 
pergalę arba sumenkinti pralaimėjimą, šlovinti karalių arba mels- 
tis Dievui, pažymėti būtį ir prailginti atminimą. Pranešimai būda- 
vo siunčiami, perduodami ir kitokiais būdais — įvairiais ženklais 
bei simboliais: uždegta derva ir aliejais švyturiuose, įkirstomis žy- 
mėmis medžiuose, mazgais ant virvės, vėliavomis ant fokstiebių, 
tačiau niekas negalėjo atstoti rašto. Jis Viduržemio jūros praeitį 
vertė istorija, laikinumą jungė su amžinybe. 


Kasi atviresnėje vietoje, nuo vaizdo prie vaizdo, nuo 
vieno įvykio prie kito, ima rutuliotis pasakojimas apie jūrą ir kran- 
tą, salas ir vienatvę, kūną ir įkalinimą, bangas ir vėtras, upes ir jų 
žiotis, apie mus pačius: išvykimo ir sugrįžimo ritualus, saulės ir 

mėnesienos patekėjimo bei nusileidimo palimpsestus, kasdienybės 
ir istorijos emfazę bei parodiją, judėjimą ratu ir mūsų mėginimus 
ištrūkti. Paties plaukiojimo Viduržemio jūra priežastys niekada 
iki galo neaiškios — tiesą sakant, kas jie tokie, tie, kurie išplaukia, 
kodėl jie tai daro, ko tikisi? 

Žmonės iš šiaurės Viduržemio jūros kraštus dažnai tapatina su 
pietų šalimis. Kažkas juos masina prie mūsų jūros net ir tada, kai 
jie lieka prisirišę prie kitų jūrų. Galbūt tai „tikėjimas pietų šalimis“, 
apie kurį kalbėjo nelaimėlis filosofas. „Viduržemiškumas“ ne pa- 
veldimas, o įgaunamas. Tai skiriamasis bruožas, o ne pranašumas. 
Čia turima omeny ne tik praeitis ar legendos, istorija ar tėvynė, 
atmintis ar priklausomybė. Viduržemio jūra yra ir likimas. 

ūrą atrandame ne patys ir žvelgiame į ją ne tik savo akimis. Re- 
gime ją ir tokią, kokia ji pavaizduota paveiksluose, pasakojimuose, 
žemėlapiuose. Atpažįstame ir sykiu susipažįstame su ja. Susipažįs- 
tame su jūromis, kurių neišvysime, kuriomis niekada neplaukiosi- 
me, į kurias niekada nepanirsime. Požiūris į Viduržemio jūrą retai 
kada būna vienareikšmis — šiame brevijoriuje pateikiami ne tik 
mano samprotavimai. 

Mažne visi klausimai apie jūrą ir sausumą vėl iškyla žvelgiant į 
žemėlapį: kur vieno ir kito riba, kokie jų tarpusavio santykiai, kaip 
tai gali būti aiškinama. Žemėlapyje suvestos žinios ir patirtis — 
erdvė ir jos suvokimas, pasaulis ir požiūris į jį. Kartais į rankas mie- 
liau imame senus, o ne naujus žemėlapius. Jie praradę raiškumą, 
jų spalvos išblyškusios, seni žemėlapiai panašūs į atmintį ir prisi- 
minimus. Juose ieškome jūrų, išlikusių tokiomis, kokios jos buvo 
arba kokios nebėra. Leidžiamės kelionėn ten, kur realiai niekada 
nenukaksime, grįžtame iš ten, kur niekad nesame lankęsi. Tęsiame 
seniai pradėtus arba leidžiamės į naujus plaukiojimus. Stebime pa- 
žįstamus Viduržemio jūros krantus arba pakrantes, kurias gal kada 
nors aplankysime. 

v 


Žakas yra geometrijos sūnūs. Istorija kartais yra jų sesuo, 


o kartais — pamotė. Jie susukami ir išskleidžiami, suvyniojami, 
sudedami vienas prie kito, lyginami tarpusavy, papildomi, nau- 

dojami arba plėšomi. Vieni jų, sakytum, trokšta apimti erdvės be- 
kraštybę ir pastovumą, kiti krypsta į jos ribotumą ir netvarumą. O 
ir pats žemėlapis yra savotiškas jūros ar sausumos brevijorius. Jis 
pateikia tam tikrą pasaulio vaizdą. Įspraudžia jį į žmogiškąjį matą. 
Paskatina savininką arba tą, kuris juo naudojasi, tapti žiūrovu arba 
tyrinėtoju. Žemėlapiai vietoves paverčia pavadinimais, išvykimus — 
ženklais, grįžimus — taškais, keliones ir plaukiojimus žymi krypti- 
mis ir punktyrais, lankstus - kontūrais, sausumą ir jūras vaizduoja 
linijomis ir figūromis, atradimus - brėžiniais, spalvas paverčia pri- 
siminimais, o laivų paskendimo vietas - juodomis dėmėmis. Že- 
mėlapiai kviečia keliauti - duoda kelionės orientyrą. Jie tarnauja 
keliautojui kaip laidas. „Jie keičia nostalgiją į valią, valią - į liki- 
mą“, — šitaip sakė Viduržemio jūros jūreiviai, kurių pasakojimus 
šioje knygoje mėginu perteikti. Ties atlasu palinkstame susirūpinę 
arba vedini smalsumo ar gal lengvabūdiškumo. Didžiojo žemėla- 
pio dvasia kosmopolitiška ir ekumeninė. Meridianai ir paralelės 
paneigia prietarus apie artumą ir tolumą, apie paskiras dalis ir vi- 
sybę, apie tęstinumą ir pertrūkį. Vedžiojimas pirštu po žemėlapį 
išduoda troškimą klajoti. Kartais tai sukuria buvimo visur iliuziją. 
Žemėlapiai, ruošiantys mus plaukiojimui po Viduržemio jūrą, ir 
žemėlapiai, pagal kuriuos vėliau i per patj plaukioji- 
mą, beveik visada skirtingi. 

Praėjo kartografinių unikumų laikai, jau seniai gyvename ko- 
pijų epochoje. Originalūs egzemplioriai laikomi bibliotekų ir mu- 
ziejų saugyklose. Pasikeitę žemėlapių dydžiai, dizainas, net suvoki- 
mas, jų koncepcija. Kartografų klaidos prilygo klastotėms - suklai- 
dindavo vairininkus, paskandindavo burlaivius, per juos atradimai 
Viduržemio jūroje ir vandenynuose tapdavo melagingi. 

v 


TERA neatskleidžia kraštovaizdžio, tačiau nubrėžia jo 
gaires. Skatina mus ieškoti, įsivaizduoti, papildyti. Žemėlapio au- 
torius niekada nėra vienas žmogus, kuris atsako už savo darbą. Jam 
už nugaros dažnai stovėdavęs užsakovas arba cenzorius, čia jsi- 
pindavę santykiai su valdžia arba savininku. Žemėlapių gamyba 

reikalauja pagalbinių priemonių ir lėšų - paramos jūroje ir sau- 
sumoje, laivyne ir tarp valdininkų. Žemėlapio autorius sukuria ir 
tam tikrą galią, kurią, besigalynėdamas su erdve ir jos begalybe, ne 
visada suvokia. Ji, toji galia, slypi anapus žemėlapių, yra jų tikslas 
ir nauda. Žemėlapių turinys ir paskirtis pernelyg svarbūs, kad juos 
būtų galima perleisti vien kartografija. Iš pirmo žvilgsnio jūros at- 
lasai dažniausiai atrodo neutralūs ir be krislo humoro, tačiau jiems 
irgi būdingas šališkumas ir lenktyniavimas, net ir tada, kai, regis, 
jie teisingi ir tikslūs. Žemėlapiai priklauso nuo tikrovės, tačiau ir 
patys gali ją formuoti. Plaukimas palei krantą buvo aiškiausia ir 
tiesmukiškiausia kartografijos kritika ir jos taisymas. Tai daugelį 
laivų išgelbėjo nuo sudužimo Viduržemio ir Naujojo Pasaulio jū- 
rose. 


|. pradžių man atrodė, kad buriuojant Adrijos jūra iš įlankos į 
įlanką, nuo salos prie salos, žemėlapiai nereikalingi. Vėliau lavi- 
ruodamas Egėjo ir Jonijos jūra laivuose, pavadintuose „Hydra“ ir 
„Dodekanesos“, patyriau, kad be jų neišsiversi. Kitomis jūromis 
nedaug teko plaukioti. O po vandenynus išvis nesu plaukiojęs. 
„Hydra“ pavadintas pagal salos, kurioje yra jo prieplauka, pava- 
dinimą. Pirmasis šio laivo vairininkas Jona, kilęs iš Salonikų, be 
plaukiojimo, turėjo dar dvi aistras: ladino, kalbą, kuria kalbėjo jo 
protėviai, ir senus žemėlapius, kuriuos kolekcionavo. Jis svajojo, 
kad sefardų kalba Viduržemio jūros regione taptų lingua franca. 
Apie žemėlapius jis žinojo daugiau negu bet kuris kitas iš mano 
sutiktų žmonių. Daugiausia iš jo pasisėmiau žinių, kai jaunystėje 
du kartus plaukiojau Viduržemio jūra, pavasarį ir rudenį. 

Prieš tai ir vėliau esu žiūrinėjęs atlasus ir albumus įvairių šalių 
bibliotekose. Tų plaukiojimų būta kitokių. Stabtelėdavau taškuo- 
se, kur kadaise būta uostų, ieškojau jų, lyginau tai, kas iš jų liko 
ir kokie jie kadaise buvo: Salona, Akvilėja ir (H) Adrija Adrijos 
jūroje, Sibaris ir Lilibėjus, Fokaja (nesu tikras, ar visada jų pava- 
dinimus užrašau taip, kaip pažymėta Ptolemajo žemėlapiuose), 
dvi Cezarėjos, Afrikos ir Mažosios Azijos pakrantėje, taip pat dvi 

Ptolemaidės, viena Libijoje, kita Finikijoje, Gražioji Prieplauka 
Kretoje, šalia Lasėjos miesto, šie uostai minimi Apaštalų darbuo- 
se, Tarsas Kilikijoje, žymus Kleopatros vartais, biblinis Taršišas, 
garsus savo laivynu (tiksliai nežinoma, kur jo būta), Apolonija ir 
Berenisas iš vienos ir kitos Kirenaikos pusiasalio pusės, Heraklėja 
ir Feodosija Kryme (iki čia nusigaudavau sausuma), Doras piečiau 
nuo Karmelio, Apsarosas, iš kurio liko mažutis Osoras sąsmauko- 
je, perskiriančioje kroatų Creso ir Lošinjo salas (kur esu ilgai dir- 
bęs), Gorgipija [dabartinė Anapa] ir Germanossa prie tarpeklio, 
pro kurį įplaukiama į Meotidės ežerą, kaip senovėje vadinta Azovo 
jūra, Cimmerius arba Kimmerion, iškilęs toje jūroje, senoji Himera 
Sicilijos pakrantėje, galiausiai Kytiros miestas, įkurtas piečiausioje 
Jonijos jūros saloje Kytiroje. Daugelio uostų pavadinimai pakeis- 
ti kaip ir jūrų, kurių pakrantėse jie buvo pastatyti. Kai kurie visai 
išnyko. Jų istorija nebus parašyta, jei iki šiol tai nėra padaryta. Vi- 
duržemio jūros pakrančių gyventojai skiriasi ir pagal tai, ar regi tik 
savo jūros atkarpą, ar pažįsta kaimyninę pakrantę ir ar visą Vidur- 
žemio jūrą jaučia esant savą. 


K alvos, nuo kurių keliautojai ir klajokliai, o kartais ir geogra- 
fai arba kartografai stebi jūros ir žemės sąlytį, vadinamos skam- 
biais vardais: belvedere, mirador, panorama, miramare, faraglione. 
Tokias vietas atsimename ir į jas grįžtame. Kai kurias jų išgarsino 
istorija, jos nulėmė gyvenimus. Jonijos jūros Lefkados saloje nuo 
kyšulio, kurį venecijiečiai vadino Santa Maura, į „gailią prarają“ 
kūlvirsta puolė poetė Sapfo, neradusi paguodos meilėje, ir Artemi- 
sija Pirmoji, Halikarnaso karalienė, praradusi brolį, už kurio buvo 
ištekinta. Ikaras irgi pradėjo skrydį nuo uolos ir smego į pragarmę. 
Tarnautojai ir tarnai, kurie nepaklusdavo Tiberijaus įsakymams, 
be pasigailėjimo mesti į Tirėnų jūrą nuo aukštų Villae Iovis tera- 
sų Kapryje. Legendinis karalius Artūras suvirpėjo, išvydęs, kaip 
bangos putoja ir daužos į Šventosios Viktorijos uolą, stūksančią 
piečiau nuo Provanso Ekso, netoli Švč. Marijos Nugalėtojos vie- 
nuolyno. Daug panašių vietų yra Ispanijos ir Turkijos pakrantėse, 

Sardinijos, Korsikos, Balkanų uolynuose. Čia susižavėjimas arba 
pasiaukojimas randasi ne vien iš padūkimo arba nevilties — eg- 
zistuoja tam tikras kvaitulys, svaigulys, kurio Viduržemio jūros 
kraštų žmonės nedrįso įvardyti, jo nepamatysi žemėlapiuose. Pa- 
krantėje yra vietų, kurias istorija aplenkdavo, įlankų, kuriose ji ne- 
sišvartuodavo. O visai šalia iškilę uostai ir miestai, kuriuose gausu 
įvykių, daug judėjimo ir veikiama ryžtingai. „Yra vietų, kur istorija 
neišvengiama kaip nelaimė kelyje arba sudužimas plaukiant, vietų, 
kur geografija provokuoja istoriją... Pamatę tokias vietas žemėlapy- 
je prisiliečiame prie Apvaizdos“, — šią citatą iš vieno poeto veikalo 
į laivo dienoraštį įrašė vairininkas Jona. Štai tokių vietų ieškojau 
senuose Viduržemio jūros žemėlapiuose. 


E su Romos geologais palei Viduržemio jūros krantus 
išnagrinėjau žemėlapius, kuriais jie vadovaujasi, anksčiau daugelio 
dalykų, išskyrus pačios jūros apribus, negalėjau perprasti. Klau- 
siausi pavadinimų, figūrų, metaforų, kurias mokslininkai vartoja, 
dalydami jūrą į atskirus plotus ir kiekvieną jų įvardydami: „Loty- 
niškoji arka“ (Arco Latino) - nuo Gibraltaro iki Sicilijos, „Adrijos 
įduba“ arba „kriauklė“ (Conca Adriatica) — su išryškintais skirtu- 
mais tarp rytinės ir vakarinės pakrantės, „Magrebo priekis“ (Fronte 
Magrebino) šiaurės vakarinėje Afrikos pakrantėje — dalis Maroko, 
Alžyras, Tunisas, „Libijos-Egipto vingis“ arba „sūkis“ (Flesso Li- 
bico-Egiziano) - nuo "Tripolio iki Kairo, „Vidurio Rytų fasadas“ 
(Facciata Mediorientale) - Šventosios Žemės ir Mažosios Azijos 
paribiai su artimiausia žemynine dalimi, „Anatolijos-Balkanų til- 
tas“ (Ponte Anatolico-Balcanico) - nuo Turkijos per Graikiją iki 
Albanijos, Juodkalnijos, Kroatijos ir Slovėnijos. Esama ir kitokių 
Viduržemio jūros padalijimų. Plaukdami pamirštame šiuos skir- 
tumus, juos prisimename tik priplaukę krantą. Žemėlapių istoriją 
sunku glaustai pristatyti. Dar sudėtingiau ją išpasakoti. Senieji že- 
mėlapiai neišgali mums atskleisti Viduržemio jūros veido, tik jo 
raukšles. 

Žas egzistuoja nuo žilos senovės, tačiau nežinia, kaip 

jie atrodė pačioje pradžioje. Juose būta logografų įrašų apie vėjo 
kryptį ir sroves, salas ir rifus, geriamąjį vandenį, pakrantės tinka- 
mumą praplaukiant pro ją arba švartuojantis, tačiau tokių įrašų 
nedaug teišlikę. Turbūt seniausi žemėlapiai nubraižyti ant uolų. 
Iš įvairiaspalvių akmenėlių sudėlioti į mozaiką. Išraižyti medyje 
arba įspausti molyje. Skaptu ir rūgštimi žemėlapiai gaminti ant 
geležinių, varinių ir žalvarinių plokščių. Kartais žemėlapiai bū- 
davo siuvinėjami ant medžiagos, kilimų, gobelenų, o Rytuose ir 
ant šilko. Žemėlapiai vaizduoti ir ant monetų, sienų, altorių. Pie- 
tinėje Viduržemio jūros pakrantėje jie būdavo raižomi lazdele 
arba pirštu ant smėlio ir išlikdavo tol, kol sukilęs vėjas smilteles 
išpustydavo po dykumą. Gerą pagrindą žemėlapiams padėjo papi- 
rusai ir pergamentai, rauginta kupranugarių, ožkų, asilų oda; ant 
jų nubraižyti žemėlapiai ties kaklu staigiai susiaurėdavo. (Vėliau 
ši vieta būdavo paliekama dedikacijoms ar padėkai užrašyti.) Ste- 
bint lauką ariančio jaučio judėjimą, kaip jis pasuka pirma į vieną, 
paskui į kitą pusę, atsirado terminas bowstrofėdon, tikima, kad šis 
reiškinys paveikė ne tik rašymo būdą, bet ir žemėlapių sudarinė- 
jimo techniką. Venecijietis Aristagoras atvežė Spartos karaliui 
Kleomenui metalinį žemėlapį ir siekė, kad tasai, vadovaudamasis 
žemėlapiu, pasiųstų savo kariauną su laivynu prieš Persiją. Alki- 
biadas ant Atėnų rūmų grindų pavaizdavo Kartaginos, Graikijos 
ir Didžiosios Graikijos išsidėstymą, turėdamas tikslą, kuris jo lai- 
kais buvo aiškesnis nei dabar. Kai kurie antikos oratoriai, tarp jų ir 
pats Kvintilianas manė, kad sakinius ir vaizdus įmanoma perteikti 
kartografiniame kelionių žinyne itinerarijuje, tačiau retorika ne- 
priėmė topografinių ženklų skandavimo. Statydindamas didingą- 
ją Jahvės šventyklą Jeruzalėje Saliamonas įsakė apskritimo formos 
jūrą išlieti iš sunkaus metalo: trisdešimties uolekčių pločio ir pen- 
kių aukščio, iš kiekvienos pusės turėjo būti iškalta po tris jaučius, 
viską laikančius ir remiančius. Tokią sampratą iš Šventojo Rašto 
perėmė Viduržemio jūros kraštų krikščionys. 

are savo peripluose rašo, kad keliaudamas po Levantą 
yra regėjęs varines plokštes, ant kurių išraižytos „visos jūros ir visos 
upės“ (V, 49), tačiau Finikijos jūreiviai nenorėję jam jų rodyti iš 
arti. Jau tais laikais žemėlapis buvo strategijos dalykas. Todėl pa- 
jūrio tautos (miestai, valstybės, jūros) žemėlapius saugojo ir laikė 
slaptoje. Senovėje graikai žemėlapį vadino žodžiu pinax, šitaip va- 
dintos ir rašomosios lentelės, astrologinės plokštelės ir tam tikri 
katalogai. Hekatajas Milerietis (apibendrinimų mėgėjai prie jo 
vardo prideda apibūdinimą „geografijos tėvas“, kaip prie Herodo- 
to — „istorijos tėvas“) žemėlapius vadina „periodais“, o Apolonijas 
Rodietis „Argonautikoje“ juos vadina kyrbeis: tai tokios piramidės 
pavidalu sudėtos plokštės, ant kurių būdavo užrašomi įstatymai, 
testamentai, Homero epai. Viduržemio jūros regiono istorijoje 
tokią pat vertę turi ir seniausi žemėlapiai. 

Kelionės ir plaukiojimo sąvokos artimos, todėl dažnai sukeičia- 
mos. Pajūrio tautos jas aiškiai skiria, aiškiau nei kitos. Graikiškoji 
tradicija skiria periplous jūroje ir anabasis sausumoje. Periegesis - 
keliavimas sausuma ir jūra, taip vadinamas ir tokios kelionės ap- 
rašymas. Anaksimandras Miletietis pateikė oikumene kontūrus, o 
Eratostenas iš Kirėnės joje pažymėjo sf'agidas, panašias į septynis 
meridianus ir septynias paraleles. Pagrindinis meridianas kirto 
Rodo salą, žinomą dėl astronominių tyrinėjimų, kurie galbūt su- 
siję su salos padėtimi arba likimu. Eratosteno platumas ir ilgumas, 
matuotas stadijais ir sieksniais, patikrino Hiparchas, kurį Plinijus 
pelnytai vadino krašriečiu, nors jis ir nėra kilęs iš tos salos, o iš Ni- 
kėjos. Jis pervardijo „sferas į planisferas“. Peripatetikas Dikearchas 
iš Didžiosios Graikijos, iš Sicilijos, padalijo pasaulį diafragma, 
kuri tįso nuo dabartinio Gibraltaro per Mesinos sąsiaurį, kirto 
Peloponesą, ėjo link Likijos ir Kilikijos Mažojoje Azijoje. Šiuos 
duomenis vėlesnių laikų mokslininkai patvirtino ir papildė. Pa- 
mėginkime šiame kontekste įsivaizduoti ekscentriškąjį Aristarchą 
Samietį, kaip jis, pagautas įkvėpimo, trečiajame šimtmetyje prieš 
Kristų meta iššūkį senajam pasauliui ir paskelbia, kad Žemė sukasi 
aplink Saulę, o ne atvirkščiai. Žemėlapių skirstymas į mokslininkų 
ir jūreivių egzistavo nuo pat pradžių. Pirmiausiai tai sąlygojo skir- 

tingas požiūris į jūrą. Tik iškiliausiems Viduržemio jūros kraštų 
kartografams pasisekdavo išgauti jūreivių sukauptas žinias, tik itin 
prityrę jūrininkai gerbdavo kartografus. 


rankiai, kuriais darbavosi kartografai ir jūreiviai, primena figū- 
ras: gnomonas, naudotas senovės graikų luote, vadinamame skafė, 
astroliabija ir alemna, kuriomis buvo matuojami kampai tarp jūros 
paviršiaus iki žvaigždžių, kvadrantas arba sekstantas, kuriais nusta- 
toma padėtis ir nuotolis, bei orgamonas, kurį pasitelkus atrenkama 
orbita, lygi arba pakreipta (ortodroma arba loksodroma). Tais lai- 
kais žmonės plaukiojo be busolės, vadovavosi ženklais arba plaukė 
aklai, pasikliaudami sėkme, jie tikėjo, kad vidurys arba „pasaulio 
bamba“ (omphalos) yra Apolono garbinimo vietoje Delfų šven- 
tykloje, čia kelionių aprašinėtojas Pausanijas ją regėjęs „išskobtą 
baltame marmure“. Kiti tikino, jog tikrasis vidurys yra šalia Rodo 
salos, arba Jeruzalėje, Mekoje arba dar nežinia kurioje šventykloje. 
Šitokia yra pasaulio ir jūros samprata Viduržemio jūros kraštų že- 
mėlapiuose ir žmonių atminty. 


P. dažnai panašūs į kelionių aprašymus, jie virsta pasako- 
jimais net tada, kai istorija juos patvirtina, o mokslas pripažįsta. 
Faraonas Nekas, valdęs greičiausiai septinto ir šešto šimtmečių 
iki mūsų eros sandūroje, pasiuntė finikiečių jūreivius apiplaukti 
Afriką, kai įsitikino, kad veltui paaukojo tūkstančius vergų, kasu- 
sių sąsmauką, skiriančią dvi jūras. Jūreiviai leidosi į plaukiojimą iš 
Eritrėjos pusės ir grįžo po trejų metų, pro Heraklio stulpus įplau- 
kę į vidinę jūrą, iš šios Egipto pusės. Herodotas apie tai pasakoja 
ketvirtoje „Istorijos“ knygoje (42), santūriai žavėdamasis. Prieš 
dvidešimt kelis šimtmečius Skilaksas Kariandietis (Scylax Cary- 
andensis), tarnaudamas Persijos valdovui, apiplaukė pietines ir 
rytines jūras ir nukako iki pat Indijos. Jo pasekėjas, žinomas Pseu- 
do-Scylax vardu, keliavo Euksino ir „Hadrijos“ [Adrijos] jūromis; 
apie Adrijos jūrą jis paliko daug vertingų duomenų, nors ir ne visi 

Abraomo kelionė į Kanaaną, kurią pagal Senąjį Testamentą 
žemėlapyje nubraižė prancūzų kartografas Filipas de la Ru (išleista 
Paduvoje 1669 m.) 


jie patikimi. Maždaug penki šimtaisiais metais prieš krikščionišką 
skaičiavimą kartaginietis Hanonas (Hannon) pro Gibraltaro są- 
siaurį (kaip šį sąsiaurį vadino pūnai, nėra žinoma) išplaukė „šešiom 
dešimtim laivų, irkluojamų penkiom dešimtim irklų“ ir „trim de- 
šimtim tūkstančių vyrų ir moterų“, pasuko į Afrikos pietus, atrado 
nežinomas salas (tarp kurių yra sala Kerne, kuri ir šiandien neži- 
noma), jis regėjo lotofagus ir antropofagus, girdėjo tamtamų dun- 
dėjimą, nuo Afrikos uolų atsklindantį iki jo laivo denio, stebėjo 
gorilas ir „ugnies versmes“, besiveržiančias iš vulkano, kurio pava- 
dinimo taip pat nežinome. Ketvirtame šimtmetyje prieš Kristų fi- 
nikietis Pitėjas (Pi:beas), kilęs iš senosios graikų kolonijos Masali- 
jos (Marselio), kelionėn taip pat išplaukė pro Gibraltaro vartus, jis 
pasuko šiaurės kryptimi (šiuo keliu jau buvo plaukęs kartaginietis 
Himilkonas, jis ieškojo Kasiteridės salų), apiplaukė Britaniją ir Ai- 

riją, matyt, ieškodamas gintaro ir alavo, iš anos Skandinavijos pu- 
sės išvydo „tolimiausią Šiaurę“, laikytą pasaulio pakraščiu. Žymių 
periplų būta ir daugiau: apie juos XIX amžiaus pabaigoje - XX 
amžiaus pradžioje įdomiai ir patraukliai rašė mokslininkas ir jū- 
reivis Nilsas Adolfas Erikas Nordenšeldas veikale „Periplas“, pa- 
rašytame švedų ir anglų kalbomis. Pasakojimų apie plaukiojimus 
senovės laikais klausydavomės dar vaikystėje, jie įamžinti pirmuo- 
siuose žemėlapiuose, kurių nežinome ir nesame regėję, kuriuos 
preciziški mokslininkai vadina „mentaliniais žemėlapiais“, juose 
išbraižyti mūsų sapnai apie Viduržemio jūrą. 


G aljūros kelius nelengva užtvirtinti būtent todėl, kad jie per- 

sipina su kelionių aprašymais. Žemėlapiai, ant kurių jie pažymėti, 
galėjo būti falsifikuoti, o užrašai, kuriuose jie aprašyti, išgalvoti. 
Pitėją užsipuolė istorikai ir žemėlapių sudarytojai: Strabonas ne- 
tikėjo, kad jis priėjo vietą, kur „tropikai virsta poliariniu ratu“, o 
dirva tokia, jog „negali ja nei vaikščioti, nei plaukti“, Polibijas irgi 
vadino jo periplus pramanu. Tačiau juo patikėjo Hekatajas ir Era- 
tostenas, kurie, matyt, patys panašiai įsivaizdavo Žemę, taip pat 
Herodotas su Plinijumi, kurie buvo ne vien istorikai, pagaliau 
patsai Aristotelis. Išminčiai sakė, kad tarp galimo ir negalimo eg- 
zistuoja riba arba, kaip teigia kai kurie teoretikai, ji ryškėja tarp 
istorijos figūrų ir pasakojimo formos. Didieji periplai įveikdavo tą 
ribą, todėl jie priskirti prie įžymių veikalų. Hanono plaukiojimas 
buvo iškaltas įžado plokštėje semitų-pūnų kalba Molocho šven- 
tykloje Kartaginos centre, paskui ši šventykla buvo išgrobstyta, o 
plokštė suskaldyta, tačiau įrašas, išverstas į graikų kalbą, nedingo. 
Žemėlapis, kurį nubraižė praktiški kartaginiečiai, neišliko nė vie- 
name Viduržemio jūros krašto archyve. 


Sa nėra vien žemė, skalaujama jūros, daugiau ar mažiau ati- 
tolusi nuo žemyno. Seniau pirmuosiuose žemėlapiuose jos žymėjo 
erdvės ribas: Ultima Thule šiaurėje, Insulae Fortunatae vakaruose, 

didžioji Taprobana (Ceilonas) rytuose, Australijos juosta pietuo- 
se. Diodoras Sicilietis perrašė Euhemero iš Mesenės, kuris mini 
ant pasaulio krašto plūduriuojančią salą Pankaia, dingusio veika- 
lo ištrauką. Ir universumas — Oikumenė - paveiksle vaizduojamas 
didžiulės salos pavidalu. Viduržemio jūros kraštų rašytojai rašė 
apie laimingas salas, kurių neapiplaukė jūreiviai, nepažymėjo že- 
mėlapių braižytojai: Achilas Tatijas, Jamblichas Chalkietis, Kse- 
nofontas iš Efeso, Heliodoras, Džuba Jaunesnysis (lengviau prisi- 
menu šiuos skambius vardus nei kitus, gal ne mažiau svarbius). Jų 
būta daugiau, kūrybingų. Apie juos mažai težinoma, nors kitados 
jie buvo garsūs. Jų aprašymais remiasi geografijos ir kartografijos 
mokslas, žvelgdamas per realizmo ir ironijos prizmę: tokių salų 
nėra nė vienoje jūroje, nė viename žemėlapyje. Romano kritika iš 
pradžių atsirado kaip geografinė ar kartografinė kritika. Dėl jos 
atsiradimo turime būti dėkingi saloms. Tokių kritikų lieka vis ma- 
žiau, ypač ten, kur žmonės labiausiai linkę dėkoti - pajūryje, šalia 
Viduržemio jūros bangų. į 
Aprašymai, į kuriuos kartografai atsižvelgdavo ir panaudo- 
davo braižydami žemėlapius, užrašyti šventose knygose. Greta 
dieviškos ir pranašiškos ištarmės Senajame Testamente yra toks 
Viduržemio jūros kelionių aprašymas: „Izraelitai iš Ramzio lei- 
dosi kelionėn Sukoto link... Egiptiečiai užklupo izraelitus, ap- 
sistojusius prie jūros prie Pi-Hahirotų... Jie ėjo gilyn į Šūro dy- 
kumą. Tris dienas keliavo dykuma, nerasdami vandens. Atėję į 
Marą, Maros vandens gerti negalėjo, nes jis buvo kartus... Paskui 
jie atėjo į Elimą, kur buvo dvylika vandens šaltinių ir septynias- 
dešimt palmių. Jie apsistojo ten prie vandens... Pasiekę Eškolo 
slėnį, nusikirto ten vynmedžio šaką su viena vynuogių keke, ku- 
rią ant karties nešė du vyrai. Jie nešėsi ir granatmedžio obuolių 
bei figų... Atsimename žuvis, kurias Egipte dykai valgydavome, 
agurkus, melionus, porus, svogūnus ir česnakus. Mūsų stemplės 
susitraukė! Visiškai nieko nėra! Vien maną temato mūsų akys. 
Mana buvo panaši į koriandro sėklas, ir jos spalva buvo tarsi bde- 
lio sakų“ (ištraukų, paimtų iš Išėjimo ir Skaičių knygų, monta- 
žas). Toks aprašymas tapo pavyzdžiu. Tiek kelionių aprašymai, 

tiek Viduržemio jūros žemėlapiai buvo sudarinėjami remianti 
šiuo pasakojimu. 


Ma jūros regionas nėra vien jūra ir sausumos pakra? 
tys, tai dažnai pagrįstai primenama. Šioje knygoje tai irgi paminė 
ta. Graikai apleido sausumos kelius ir tai jiems atsirūgo: be jų ne 
lengva buvo išsivaduoti iš senųjų amžių. Romėnai savo kelių dėk 
užvaldė daugiau jūrų nei graikai, nors patys nebuvo pajūrio taute 
Romėnų žemėlapiai visų pirma yra ižimerarijai. Karinio moksl 
mokytojas Vegecijus juos padalijo į žžimeraria adnotata (arba scrip 
ta) ir itineraria picta. Jie buvo vienodi, tačiau praktiški. Juose la 
biau vyravo erdvė ir nuotoliai, negu pavidalas arba papuošima 
Žemėlapiams įvardyti nesugalvotas specialus terminas, jie vadint 
tabulae arba mensae (pavadinimai padeda nustatyti, kuriai rūšis 
daiktai priklauso). Štai ilgas ritinėlis, vadinamas „Peutingeriana 
turbūt pagamintas pagal originalą iš imperatoriaus Karakalos lai 
kų, o vėliau išbaigtas, parodo imperiją nuo Atlanto iki Mažosio 
Azijos: jame pažymėti sausumos, bet nėra jūros kelių. Jūrą sim 
bolizuoja du pilkšvai žali ruožai, vietomis jie veik rudi lyg žeme 
vienas tų ruoželių - Adrijos, kitas - Viduržemio jūra. 

Romos keliai sijo su jūra: via Ostiensis ir via Portuensis leido 
si tiesiai į Amžinojo miesto uostą Ostiją, via Appia vedė į pietu: 
via Aurelia - į vakarus, via Flaminia - šiaurės linkme, o via Vale 
ria ir via Salaria, kuria sabinai gabendavo druskos maišus, ved 
prie Adrijos jūros, via Severiana ėjo palei Tirėnų pakrantes, o vi. 
Julia Augusta jungė Apeninų pusiasalį su Provansu ir Katalonije 
via Flavia vedė į Istriją ir Dalmatiją su mažiau žinomais šalutiniai 
keleliais iki Kotoro įlankos, Juodkalnijos ir Albanijos. Žymioji vi 
Egnatia nutiesta iš ambicingos paskatos — priartinti Romą pri 
Graikijos. Į Iberijos pusiasalį svaigiais posūkiais ir įspūdingai 
tiltais veržėsi Argentea, Maxima ir Augusta. Keturi tūkstančia 
mylių užpiltų ir išgrįstų kelių vingiavo šiaurine Afrikos pakran 
te per dykumos limą palei Sirto įlanką iki Sirijos, nuo Libano ik 
libiškojo Tripolio, nuo Marmarikos iki Nendrių jūros. Palestino 

ir Mažosios Azijos vieškeliai taip pat tiesti palei jūrą (viz maris), 
sausumoje jie jungė pajūrio miestus: Sidoną ir Tyrą, Biblą, Beirutą 
ir Antiochiją prie Oronto, Pergamą, Miletą, Efesą ir Smirną iki 
pat Bosforo, kur iš kitos pusės atvinguriuoja via Egnatia, ji puikiai 
matyti „Peutingerianos“ atlase. Per Akvilėjos uostą, kuris barba- 
rams puldinėjant ėmė grimzti į upės dumblą, ėjo penki svarbūs 
keliai, tarp jų ir „gintaro kelias“ — Adrijos jūros pasididžiavimas. 
Trajano legionieriai prakirto Kazano tarpeklį Dunojuje, dabarti- 
niame Džerdapo [Geležinių vartų] nacionaliniame parke, šitaip 
jie vėl prasibrovė prie jūros. Apie tai byloja Tabula Traiana, iškal- 
ta uolos luite, kybančiame virš upės pakrantės; paminklas išliko 
iki šių dienų. Apolodoras Damaskietis monumentaliu reljefu ant 
milžiniško Trajano forumo kolonos įamžino imperatoriaus žygio 
etapus: anabasis virto žemėlapiu. Agripos įsakymu imperijos, kuri 
aprėpė Viduržemio jūros pakrantes, sienos buvo iškaltos ovalioje 
plokštėje, kuri eksponuojama Romoje prie Forumo. Šitaip atsira- 
do marmurinis Viduržemio jūros regiono žemėlapis. ` 


K rikščionybė neskatino laivybos. Senajame Testamente nero- 
domas prielankumas „tautoms nuo jūros“, kurios susiremdavo su 
žydų tauta. Pranašai baugino nusidėjėlius tokiomis jūrų pabaiso- 
mis kaip Leviatanas arba Rahabas. Danielius regėjo, kaip „keturios 
milžiniškos pabaisos išlindo iš jūros“, o Apreiškimo autorius išvy- 
do „žvėrį, turintį dešimt ragų ir septynias galvas“. Daugdievystę 
išpažinęs Homeras irgi aprašinėjo jūros baisybes, tačiau nepamirš- 
davo ir jos grožio: šalia nuožmių sirenų jis matė ir gerąsias nimfas, 
nereides. Krikščionybė nepriėmė pajūrio gyventojų nuogybės, 
kuri kėlė geidulius ir stūmė į nuodėmę. Vakarinėse Viduržemio 
jūros pakrantėse viduramžių geografai krikščionys nepažinojo 
Ptolemajo. 

Senajame Testamente Jozuė prašė, kad saulė atsistotų virš 
Gibeono, idant galėtų užbaigti pergalingą mūšį prieš amoritus: 
„Saulė sustojo“, anot Šventraščio (Joz 10, 13). Ji judėjo virš žemės 
plokštumos, lygios ir nejudančios. Pranašo gestą reikėtų paversti 

metafora, tarytum egzegetai 
(kurie ne visada linkę meta- 
forizuoti) būtų priėmę fak- 
tą, kad žemė vis tik sukasi. 
Šventasis Augustinas savo 
autoritetu nuginčijo antipo- 
do egzistavimą: paskelbė tai 
„absurdu“. Bažnyčios tėvai 
tikėjo T-O žemėlapiu, ku- 
riame laiba „T“ raidės koja 
simbolizuoja Viduržemio 


iūros kraštus, įspraustus | giones-guarū breuiter nomina et fitu: 
J A a paradifo (Paradas elt locus 1 or 


europa X affrica 
Or 


tarp trijų žemynų, o raidė 
„O“ — vandenyno upę, juo- T-O krikščioniškas pasaulio 

siančią žemės plokštumą; žemėlapis, išspausdintas Izidoriaus 
pagal Šventąjį Raštą joje yra Seviliečio veikale „Ethymologiae“ 
pasaulio vidurys — Jeruzalė, Augsburge 1472 m. 

rytiniame pakraštyje pa- 

vaizduoti Gogas ir Magogas, kuriuos pranašas Ezechielis prakeikė 
kaip blogio įsikūnijimą. Raidėms „T“ ir „O“ suteikiama simbolio 
reikšmė: vieni „I“ aiškino kaip žodžio Theos, o „O“ - kaip Okeanos 
inicialą. Pasauliečiai šias raides aiškino kaip pavadinimo Tėrrarum 
Orbis trumpinį. Pasaulietiškoje (arba humanistinėje) nomenkla- 
tūroje šis žemėlapis kartais vadintas Saliustijaus, jis funkcionavęs 
kaip mūšių Afrikoje aprašymo iliustracija, anot šio romėnų isto- 
riko veikalo. Kai kurios tokių žemėlapių atmainos buvo visiškai 
pritaikytos prie bažnytinės pasaulėžiūros: Beatas iš Liebanos Sent 
Severo abatijoje „Apokalipsės komentaruose“ laikosi tėvo Izido- 
riaus Seviliečio „Etimologijos“ ir Rytus su Jeruzale vaizduoja pa- 
Čiame viršuje, Herefordo katedros žemėlapio viršutinėje dalyje, 
virš jūros, pavaizduotas Paskutinis teismas, Ebstorfo vienuolyne 
saugomame pergamente raidė „I“ nupiešta kryžiaus su Nukry- 
žiuotuoju pavidalo, o Viduržemio jūra pavadinta Mare Strictum: 
žemėlapiuose ji tiesiog suspausta tarp kitų objektų, o protorene- 
sansinėje dailėje - blankios spalvos. Tik rankraščių miniatiūros 

kiek skiriasi — jose sodresnė ne tik dangaus, bet ir jūros spalva, ta- 
čiau ši tapybos rūšis neaprėpė viso Viduržemio jūros regiono ir 
nepajėgė keisti pasaulio sampratos. 

Krikščionybės požiūris į jūrą sudėtingas ir kai kuo net prieš- 
taringas. Senojo Testamento pasakojimai jai nepalankūs. Jahvė 
„sudraudžia jūrą ir ją nusausina“ (Nah 1, 4). Bangų ošimas pir- 
miesiems pranašams priminė nepaklusnumą arba maištą: „Koks 
ūžmas nesuskaitomų tautų“, kurių „šniokštimas tarsi marių mūša“, — 
sakė Izaijas (17, 12); „Žiaurūs ir nežinantys pasigailėjimo — tarsi 
jūros šniokštimas jų ūžesys“, — tai Jeremijo žodžiai (6, 23). Psalmė- 
se daugiau jūros baimės, negu jai reiškiamos meilės, kreipiamasi į 
Dievą: „Tu nutildai jūrų šėlsmą — audringas bangas ir sąmyšį tau- 
tų“ (Ps 65, 8). Šventasis Jonas, Domicianui viešpataujant vergavęs 
Patmoso akmens skaldyklose, Apreiškimo knygoje regėjo, kaip 
jūra „pavirto krauju“ ir laivai buvo sunaikinti (8, 8-9): kai po Pa- 
skutinio teismo atsirado naujas Dangus ir nauja Žemė, išlaisvinta 
nuo nuodėmių, „jūros taip pat nebeliko“ (21, 1). Apaštalai buvo 
žvejai, tačiau jie žvejojo ežere. Kristus žengė audringų Genezareto 
vandenų paviršiumi (Mt 14, 22-30). Tačiau šventasis Paulius iš- 
plaukė į atvirą jūrą iš Šventosios Žemės ir keliavo į Amžinąjį mies- 
tą, jis nenusigando Adrijos jūroje siautėjusios audros ir laivo sudu- 
žimo netoli Maltos (Apd 27, 4-44). Šventasis Jeronimas, kilęs iš 
Stridono miesto, iš kurio Ilyrijoje neliko nė griuvėsių (šis miestas 
greičiausiai stovėjo tarp Dalmatijos ir Noriko), savo Biblijos verti- 
me, pavadintame „Vulgata“, siekė skaidrumo, kurį pažino Adrijos 
jūros įlankose. Šventasis Augustinas, gimęs Tagastėje netoli lygių 
Afrikos paplūdimių, neslėpė meilės jūrai: „Taip mes vaikai, gimę ir 
užaugę prie Viduržemio jūros krantų (apud mediterraneos), pama- 
tę vandenį mažoje taurėje, jau galėjome įsivaizduoti jūrą“ (Epist. 
VII, 3.6). Tikėjimas neišsižadėjo Viduržemio jūros, tačiau prisibi- 
jojo jos rūstavimo ir maištingumo. 


| iek keliautojai, tiek kelionės ir priežastys, dėl kurių leidžiama- 


si į kelionę jūra ar sausuma, skiriasi. Skiriasi ir pačios išvykos - kai 

kurios tikslingos ir turi nustatytą atvykimo vietą, kitos betikslės ir 
neturi galutinio kelionės taško. Vieni trokšta atrasti ką nors neži- 
noma, kiti — geriau pažinti save. Kelionių kryptys taip pat nevie- 
nodos: tiesios, sukančios ratu, nevingiuojančios arba aplinkinės. 
Retai pasitaiko žmonių, kurie iškeliauja ketindami aprašyti tai, ką 
išvys, arba pažymėti tai žemėlapyje. Tarp jų galbūt itin retai pasi- 
taiko tokių keliautojų, kurie svetimame krašte paima sėklą ir gy- 
vašakę, rūpinasi ja kelionėje ir plaukiojime, stengiasi ją išsaugoti ir 
pargabenti ten, iš kur leidosi kelionėn, kur tokios sėklos ir augalai 
neauga. Prireikia daug narsos ir pasiaukojimo, kad iškeliautum į 
tolimus kraštus vienas arba su karavanu, kad nepatikimu laivu pri- 
plauktum prie nežinomo kranto. Sunkios mintys slėgė jūreivius, 
ištisom dienom, savaitėm kartais ir mėnesiais spoksančius į beribę 
atvirą jūrą, kuri sykį pasirodo romi ir žavinti, o kitąsyk - audringa 
ir pražūtinga. Bet nepaisant sunkumų ir pavojų, jūreiviai jautė Vi- 
duržemio jūrą esant savą ir mums padėjo ją suvokti kaip savą. 

Apaštalo Pauliaus kelionės aprašymas pagal Naująjį Testamentą 
Abrahamo Ortelijaus veikale, išleistame Paduvoje 1697 m. 

Ptolemajas „Geografijos“ įžangoje pabrėžia „kelionių istori- 
jos ir duomenų, gautų iš tų, kurie kruopščiai tyrinėja vietoves“, 
svarbą. Apie keliautojus, keliavusius sausuma ir jūra viduramžiais 
ir naujesnių laikų apyaušry, prabyla knygos, parašytos pačių ke- 
liautojų arba jiems skirtos. Jų vardai minimi su pasipiktinimu ar 
nepatikliai, reiškiant susižavėjimą arba pašaipą. Vienas pirmųjų 
yra Kosmas, Bizantijoje vadintas Indikopleustu (Indikopleustes); 
iš pradžių jis buvo pirklys ir nuotykių ieškotojas, paskui priėmė 
krikščionybę ir tapo vienuoliu Sinajaus kalne, jis buvo sumanęs 
savotišką pasaulio žemėlapį, kurį nubraižė pagal šventojo Pauliaus 
tabernakulį. Žinomas (šiuo atveju mums ne tiek svarbi chronolo- 
gija) ir tėvas Rubrukas, ir Odorikas Pordenonietis, Džovanis da 
Plano Karpinis ir Bartolomėjus iš Kremonos. Yra ir daugiau dė- 
mesio vertų veikėjų: presbiteris Jonas, kurį legenda pasodino ant 
„trijų Indijų“ sosto, Kyriakas iš Ankonos, pirklys ir humanistas, 
perrašinėjęs rankraščius ir perbraižinėjęs antikos paminklus, seras 
Džonas Mandevilis, brolis Maringolis iš Mažųjų brolių ordino, 
rabinas Benjaminas iš Tudelės, kuris apvažiuodavo žydų diasporą 
irja rūpinosi, Liudvikas Vartema arba Luisas Bartema, turintis du 
vardus ir pavardes, italas ir portugalas, reikalui esant krikščionis 
arba musulmonas, taip pat legendinis Brendanas, airių šventasis ir 
jūreivis, kuris plaukiojo ne tik po vandenyną, bet ir, labai tikėtina, 
po Viduržemio jūrą. 

Nežinia, kur riba tarp kelionės ir paskiro žmogaus piligrimys- 
tės arba tarp žygio ir tautų kraustymosi. Barbarų žygius, panašius į 
tuos, kai buvo niokojami pajūrio miestai, kai kurie istorikai kilnia- 
dvasiškai vadina „tautų kraustymusi“. Daugelis keliavo ir išplau- 
kė iš Viduržemio jūros krantų, trokšdami pasiekti kitus tolimus 
kraštus. Anot vieno aiškintojo, kurio žodžius cituoju iš atminties, 
Markas Polas žengė iš „laiko statikos į erdvės dinamiką“. Jis apra- 
šė Zipango salyną tolimiausiuose rytuose, kuris netruko atsirasti 
žemėlapiuose nelyginant kelrodis ar emblema, pritaikytas įvairių 
kalbų tarimams: Zipangu, Cipango, Zapango, Nippon ir kt. Ke- 
lionių ir žemėlapių istorija negali būti atskirta. Kolumbas, ruoš- 
damasis kelionei, rėmėsi Prolemajo „Geografija“, kardinolo Pjero 

d'Alji traktatu „Imago Mundi“ ir Marko Polo kelionių aprašymais. 
Dantė „Pragare“ Odisėją nukreipė per Heraklio stulpus dar prieš 
Kolumbą: „į neliestą žmogaus pasaulio dalį“ (XXVI, 117) [Dan- 
tė. „Pragaras“, Vaga, 1968, vertė A. Churginas, p. 188]. Svajonė 
link Naujojo Pasaulio ėmė pleventi anksčiau, nei ispanų karavelės 
pakėlė bures. Vandenynas jau nebuvo suvokiamas kaip Vidurže- 
mio jūros tęsinys. 

Šventasis Liudvikas, prancūzų karalius, plaukdamas palei Sar- 
dinijos krantą į Tunisą su kryžiuočių žygeiviais, nustebo pirmą sykį 
išvydęs (kažkur netoli Kaljario, istorikai žino tikslią vietą) žemėla- 
pį, ant kurio nubraižytos jūros ir krantai. Viduramžių saulėlydyje 
kapitonams drauge su busole į rankas pateko nauji jūreiviški arba 
navigaciniai žemėlapiai, pavadinti portulanais: portolano, carte de 
marear arba carta nautica, roteiro arba routier, pavadinimų būta 
daugiau, skirtinguose uostuose vis kitokių. Luksoro arba Katalo- 
nijos atlase, Pizos žemėlapyje, genujiečio Pietro Viskončio, brolių 
Piziganų iš Venecijos, Andželino Dulčerto iš Balearų salų žemė- 
lapiuose plaukiojimų kryptys tapo aiškesnės, nuotoliai tikslesni, 
žymos patikimesnės. Atsirado ir vėjų rožė, ji vaizduota įvairiomis 
spalvomis, priminė žvaigždę, iš pradžių su aštuoniais spinduliais, 
paskui jų piešta daugiau, pirma tokia rožė nubraižyta Maljorkos 
saloje. O pietinėje Viduržemio jūros pakrantėje žemėlapių ir ke- 
lionių aprašymų likimas kitoks. 


Ali ir be žemėlapių persikeldavo iš vieno kranto į kitą, jie 
užvaldydavo jūrą, nugalėdami sausumoje. Judėjo iš rytų į vakarus, 
nuo Mašreko iki Magrebo. O tai žydų diasporos, krikščioniško- 
sios evangelizacijos, įvairių žygių arba tautų, kurios sekė įkandin 
saulės, galbūt kaip tik todėl joms sekėsi labiau nei kitoms, kraus- 
tymosi iš Artimųjų ir Tolimųjų Rytų kryptis. Arabai užkariautojai 
užėmė Ifrikiją, Iskanderiją, perėjo į šiaurinę Viduržemio jūros pa- 
krantę. Su Aristotelio ir Ptolemajo veikalais jie susipažino anks- 
čiau už krikščioniškąją Europą, nors Aleksandrijos biblioteka ir 
sudeginta. „Geografija“ į arabų kalbą išversta iš graikų ir sirų kalbų 

anksčiau nei į kitas kalbas. Didysis veikalas virto „Almagestu“. Iš 
visko sprendžiant, geografas al Masudijus yra regėjęs dingusius 
Marino iš Tiro žemėlapius, iš kurių mokęsis ir pats Prolemajas. Al 
Batanijus priėmė Ptolemajo požiūrį. Al Chorezmis jį papildė. Al 
Birunijus žengė toliau, jis — Galilėjaus pirmtakas. Žemėlapių su- 
darymo žinios iš rytinės ir pietinės Viduržemio jūros pakrantės 
pasklido į vakarinę ir šiaurinę. 

Nežinia, kiek arabai buvo įvaldę jūrą ir jūrininkystę ten, iš kur 
atkako. Tačiau Viduržemio jūros kraštuose jie mokėsi sparčiai ir 
veikė sėkmingai. Sutriuškino Bizantijos laivyną prie Fenikso kyšu- 
lio. Grasino Genujai ir Venecijai. Viešpatavo Ispanijos ir Kataloni- 
jos pakrantėse, įbaugino prancūzus. Užėmė Sicilijos žemes. Įran- 
kius, kuriais naudojosi, dalinai patys išrado ar patobulino, dalinai 
perėmė iš kitų arba pasiglemžė jėga. Arabai turėjo savo astrolia- 
biją (vadino ją astrulab arba arabiškai kamal ir safinah). Alidade, 
kurią Sirakūzuose patobulino Archimedas, jūreiviai nustatydavo 
laivo padėtį ir plaukimo kryptį žvaigždžių bei saulės atžvilgiu. Al 
Kokandis padirbino sekstantą, pavadintą suds al fakbri. Azimutas — 
arabiškas žodis, kurį mes pasiskolinome, jo šaknyje glūdi žodis sunt, 
reiškiantis kelią. Tos pačios šaknies ir žodis zeniż, vartojamas viso- 
se kalbose. Venecijiečiai iš arabų perėmė žodį arsenal ir juo pavadi- 
no garsų pastatą lagūnoje. Tos pačios kilmės ir darsena prie uosto 
Genujoje, šalia senosios laivų statyklos, taip pat ir la Vieille Dar- 
se, kurią Henrikas IV pastatydino Tulone. Senojoje Barselonos 
prieplaukoje pastatytos keturios darsenos, gražiausia ir didžiausia 
pavadinta San Beltran, ji driekiasi priešais uosto administracijos 
pastatą ir didžiulį Kolumbo paminklą. Arabų laivų statytojai 
anksčiau už kitus ėmė naudoti dervą (al katran). Visi Vidurže- 
mio jūros laivynai, o jų pavyzdžiu ir visi kiti, perėmė arabų titulą 
admiral. Romėniški skaičiai visame pasaulyje pakeisti arabiškais. 
Arabiškai cifra reiškia nulį, jis pakeitė kitas skaičiavimo sistemas. 
Arabų kilmės ir algebra (al džab7). Nežinoma, ar arabai pirmiau 
už kitus Viduržemio jūros kraštų gyventojus, net ir už jūreivius 
iš Amalfio, ėmė naudoti busolę. Jie šį prietaisą vadino dirah arba 
dayra, ratas arba apskritimas. Senose istorinėse knygose minimas 

tam tikros rūšies kompasas, praktiškas ir paprastas, jį arabai nau- 
dojo jau XI amžiuje: vandens sklidiname inde, pastatytame laivo 
pirmagalyje arba paskuigalyje, į nendrę įsmeigta magnetinė adata 
plūduriuodavo ir virpuliuodavo, šitaip galiuku rodydama šiaurę. 
Rytinėje Afrikos pakrantėje prisišvartavęs plaukiotojas iš Europos 
ieškojo piloto plaukiojimui į Indiją. Šitaip arabas Achmedas Ibn 
Madžidas stojo prie didžiulio Vasko da Gamos burlaivio vairalaz- 
dės. Apie jūrininkystę jis nusimanė ne menkiau už tuometinius 
Luzitanijos ir Ispanijos jūreivius, Naujojo Pasaulio užkariautojus. 
Ibn Chaldunas užrašė, kad visos Rumelijos, t. y. Viduržemio jūros, 
pakrantės nubraižytos žemėlapiuose, tačiau juose nėra Atlanto 
vandenyno krantų. Žemėlapius arabai vadino as sabifa (taip juos 
vadino ir Ibn Chaldunas), as sura, tarsim, defžar; graikų kalbai jie 
turi būti dėkingi už terminą kĥarita, lotynų kalbai - už tavla (arba 
tabla). Tokia terminų gausybė savaime iškalbinga. Minėtas inven- 
torius taip pat patvirtina ir papildo šį pasakojimą apie arabų veiklą 
Viduržemio jūros šalyse. 

Arabai keliautojai gal daugiau nei kiti talkindavo kartografams. 
Jiems artimesnė sausuma negu jūra, jie mieliau keliavo pėsčiomis, 
negu plaukiojo. Arabai keliaudavo karavanais, ant kupranugarių 
gabendavo krovinius, atsikvėpdavo užvažiuojamuosiuose nakvy- 
nės namuose ir užeigose. Tikintieji melsdavosi penkis kartus per 
dieną, o kelionėje — tris, jie pasisukdavo į Meką: į rytų pusę, kai 
apsistodavo vakaruose, ir į vakarų pusę, kai apsistodavo rytuose, 
įsivaizduodavo nuotolį iki Kaabos ir įsitaisydavo savo šventyklos 
kryptimi. Per tokią maldą užsimezga, yra kuriamas savitas pasau- 
lio suvokimas, atsispindintis kelionėse ir žemėlapiuose. Religinis 
palikimas sujungė pirmųjų musulmonų kelionę į Abisiniją, persi- 
kėlimą iš Mekos į Jasribą, bidž74 į Mediną, nuo kurios skaičiuoja- 
mi islamiškieji metai, piligrimystę į Kaabą - þadžą. Korane, o ir 
apskritai arabų kalboje, yra daug kelio pavadinimų: seir, tarik arba 
tarikun, sebil, sefer arba seferun (iš tos pačios semitiškos šaknies ki- 
lęs Ispanijos sefardų pavadinimas - „keliaujantieji“). Sprendžiant 
iš senų arabiškų užrašų, plaukiojimas - 72e//ab — dažniau suvokia- 
mas kaip kelio atkarpa, o ne visa kelionė. R/b/a yra ir pats kelias, 

ir kelionės aprašymas.. Ši 
literatūros rūšis suklestėjo 
labiau nei kuri kita. Ja rėmė- 
si geografija ir kartografija, 
mokslas ir literatūra. Joje iš- 
siteko almanachai, kalendo- 
riai, gramatikos, zodiakai, 
horoskopai, visa, kas susiję 
su kelionėmis ir pasakoji- 
mais. Prie jų priskiriami ir 
Viduržemio jūros žemėla- 


5 piai. 
Apvalus pasaulio žemėlapis, Erdvė, kurią arabai už- 
nubraižytas al Idrisijaus XII a. ėmė ir po kurią pasklido, 
Sicilijoje: pietūs - viršuje, šiaurė - nelengvai įveikiama. Arabų 


apačioje keliautojai skverbėsi ir tolyn 
už jos ribų. Toliausiai nu- 
keliavo iš Valensijos kilęs Ibn Džubairas ir Ibn Batuta iš Tanžero 
(miesto, kuris kaip ir Kadisas ar Lisabona, nors ir įsikūręs Atlanto 
vandenyno pakrantėje, veikiau priklauso Viduržemio jūros regio- 
nui). Arabiškas 7/5/as sunku perpasakoti. Ibn Batuta, be kita ko, 
aprašė švyturį ir ketverius miesto vartus, pastatytus Aleksandrijos 
uoste: „Bab-es-Sedra arba Laukinio zizifo vartai, Bab-er-Refid 
arba Teisuolio vartai, Bab-el-Bahr arba Vartai nuo jūros pusės ir 
Bab-el-Ahdar arba Žalieji vartai, kurie atidaromi penktadienį, kad 
žmonės galėtų aplankyti kapus. Iskanderija žėri it deimantas. Jos 
žėrėjimas sklinda į vakarus. Savyje sujungia visas grožybes, nes drie- 
kiasi tarp Rytų ir Vakarų“ Kadaise šie žodžiai kaligrafinėmis raidė- 
mis buvo užrašyti ant seno Viduržemio jūros miesto sienos. Nuo 
jos nurašyti ir šia proga išversti. Aš perėjau Aleksandrijos kranto 
pakraščiu, basas vaikštinėjau po jos paplūdimius: el Mamurą, al 
Mandarą, al Asafrą, el Ibrahimiją ir kitus, kurių pavadinimų nebe- 
prisimenu. Pėsčiavau iki pat Kaitbėjaus (24277) mameliukų tvir- 
tovės, sumūrytos ten, kur senovės laikais milžiniškas švyturys nu- 
šviesdavo įlanką. Dairiausi senų vartų, kuriuos aprašė Ibn Batuta. 

Jų nebėra. Nelikę nė miesto 
sienų, tik vienas kitas pa- 
matinis akmuo. Neradau 
ir Aleksandrijos, aprašytos 
„Aleksandrijos kvartete“, 
jei tokia iš viso kada nors 
egzistavo už rašytojo vaiz- 
duotės ribų. Aptikau tik ne- 
žymius dekadentiškojo Ka- 
vafio miesto, kuris kadaise 
„laukė barbarų“, pėdsakus. 
Šiandien barbarai pavydi 
senajai Aleksandrijai. Tokia 
daugelio Viduržemio jūros 
kraštų sostinių dalia. 

Arabiškos tradicijos aiš- 4! Šarfis: Kaaba pasaulio viduryje, 
kintojai pabrėžia skirtumą Tunisas XVI a., Sfakso kartografijos 

Aa k „mokykla 

tarp kelionių po svečias šalis 

ir po savo kraštą. Todėl Ba- 

tutos kelionę aplink pasaulį jie skiria nuo Ibn Arabijaus sufistinės 
kelionės: jis iš Ispanijos pakrantės, iš gimtosios Mursijos mintimis 
keliavo pas Alachą, siekdamas šviesos (zur), skaistesnės už tą, kuri 
švietė jo prieglobstyje, jis ieškojo „raudonosios sieros“. Dievo ke- 
liai kertasi su pasaulietiškaisiais, kaip jūra susilieja su dykuma. Pra- 
našai mini ir dykumos jūrą. Korano sura moko, kad keliaujantieji 
per pasaulį „širdimi suvokia tai, ką reikia suvokti“ (22:46) [auto- 
riaus laisvas ištaros vertimas]. 

Be šių keliautojų nebūtų atsiradę arabiškų žemėlapių, kurie ki- 
tados buvo įstabiausi Viduržemio jūros kraštuose. 

Tačiau jiems teko nusileisti. Korane minimos dvi jūros, viena 
nuo kitos atskirtos pertvara. „Septynias jūras“ randame tik me- 
taforose. „Saulė ateina“ (36:38), Alachas išlygino, „paklojo“ žemę 
(88:20). Taigi kitoje pusėje nėra antipodo, jo nerandame ir Bibli- 
joje — žemėlapis, kaip ir tas iš ankstyvosios krikščionybės laikų, 
turi atspindėti tik vieną pusę. Tačiau pranašas pasveikino praplau- 

kiančius laivus. Jis patarė misti viskuo, kas laikosi jūroje, ir puoštis 
tuo, kas joje randama, velėti jūros vandeny, kai nėra gėlo. Ragino 
užvaldyti jūrą ir priminė, kad mūšis, laimėtas jūroje, vertas de- 
šimties mūšių sausumoje, tai patvirtina daugybė chadžių. Norint 
nugalėti jūroje, užkariauti Viduržemio jūros valstybes, reikėjo jū- 
rinių žemėlapių. 

Arabų kartografai pietus vaizdavo žemėlapio viršuje, o šiaurę — 
apačioje, tai atitiko jų pasaulio suvokimą. Pagrindinį meridianą 
jie brėžė šalia Mekos, kaip reikalavo jų tikėjimas. Žemėlapiuose 
vaizduodavo ir Jedžudžą su Medžudžu (bibliniai Gogas ir Ma- 
gogas), kaip įsakė religijos griežtumas. Arabiškuose žemėlapiuo- 
se nepavaizduotos jūrų pabaisos, Korane jos nepaminėtos. Tarp 
arabų būta puikių kartografų, čia neįmanoma suminėti visų jų 
vardų. Žinomiausias, Idrisijus, turėjo dvi pravardes: Sicilietis (al 
Sakali), pagal salos, kurioje parašė savo veikalą, pavadinimą ir 
Kordobietis (al Kortub/), pagal miestą, kuriame išsimokslino. Jis 
gimė prie pat Gibraltaro sąsiaurio Seutoje, kurią arabai vadina: 
Sebra. XII amžiuje Palerme, globojamas normanų karaliaus, jis 
braižė žemėlapius, „Kelionės vadovas trokštančiam apvažiuoti 
pasaulį“ — tokia jo žymiosios knygos paantraštė. Savo kvietimą 
keliauti kartografas iliustravo ir pavadino „Džiaugsmo sodai“, 
tai nuostabiausi arabiški sodai, kokius man kada nors tekę regėti. 
Idrisijus sudarė didžiulį sidabrinį žemėlapį, pavadintą „Rodžerio 
lenta“, ji trijų su puse metro ilgio ir metro su puse pločio, deja, 
susiklosčius nepalankioms aplinkybėms žemėlapis lūžo pusiau. 
Idrisijus priklausė įvairioms kultūroms, pažinojo graikų ir lo- 
tynų šaltinius, taip pat Artimųjų Rytų tradicijas. Iš Prolemajo 
perėmė žinias apie klimato juostas ir kiekvienai jų priskyrė spal- 
vą. Viduržemio jūros regiono ratas pagal jį priklauso „ketvirta- 
jai klimato juostai“, kurioje vyrauja tokios spalvos: žalia, mėlyna 
kaip jūra, geltona kaip dykuma, raudona nuo visiškai šviesios 
iki sodriai tamsios — tokie saulėtekiai ir saulėlydžiai virš jūros 
ir dykumos. Atlanto vandenyną kartografas nuspalvino tamsia 
spalva — arabai jį vadina Tamsos jūra (Bahr al Zulumat). Idrisi- 
jaus žemėlapiai jau nebelaikomi tiksliais, tačiau jie įstabūs. Vi- 

duramžiais mūsų regione jie neturėjo varžovų, Idrisijaus menas 
vadinamas mudecharišku. 

Arabai paskatino eismą Viduržemio jūros pakrantėmis, tačiau 
neužvaldė jūros kelių. Taip susidarė dvilypė padėtis, ji nepalankiai 
veikė net ir tada, kai arabai užkopė į galios viršūnę. Vėliau, kai jie 
tarpusavyje susiskaldė, kai juos nusilpnino rekonkista, galiausiai 
sutriuškino turkai, arabai liovėsi pirmavę ir kartografijos srityje: 
jų požiūris į jūrą žemėlapiuose ėmė dvelkti nykimu. Jūreivis Sinba- 
das laimės ieškoti leidosi į kitus kraštus, jis išgarsėjo septyniomis 
kelionėmis nuo Bagdado ir Omano jūros iki rojaus salų Indijos 
vandenyne. Šiuose plaukiojimuose visos jūros susilieja į vieną arba 
kiekviena yra kitokia: Sinbadas veikiausiai prisišvartavo ir kuria- 
me nors Viduržemio jūros uoste prie panašių vartų, kokius aprašė 
Ibn Batuta. Apie tai turėjo žinoti arabų kartografai, juk jie žinojo 
aibę dalykų. Al Mukadasijaus nubraižytame Sirijos ir Palestinos 
žemėlapyje matome Saidą, senovės Sidono likutį, Surą, tai viskas, 
kas liko iš Tyro, Latakijos, vietoj senosios Laodikėjos. Dešimtame 
šimtmetyje pagal hidžrą, šešioliktame amžiuje pagal krikščioniš- 
ką kalendorių, Tunise Sfakso mieste al Šarfis pamėgino atgaivinti 
žemėlapių sudarinėjimo tradiciją: vienas gražiausių jo žemėlapių 
(kurį radau perbraižytą ant kupranugario odos Kairuane) vaiz- 
duoja Kaabą pasaulio viduryje. Šiame arabiškame pasakojime, 
perkrautame detalių, kurias turbūt įpynė rytiečių pasakininkai, 
galima įžvelgti pamokymų, aktualių visam Viduržemio jūros re- 
gionui. 


P. pat Naujojo Pasaulio atradimą geografai pagaliau rado Se- 
nąjį - Ptolemajo žemėlapiuose. XV amžiuje į Romą ir Florenciją 
atvyko bizantietis Manuelis Chrysoloras, jo vardą rašau taip, kaip 
jis buvo dažniausiai užrašomas Europos sostinėse, kuriose moks- 
lininkas lankėsi. Paleologų rūmai išsiuntė jį į diplomatinę misiją, 
siekdami atkreipti Europos dėmesį į gresiantį pavojų iš Rytų. Chry- 
soloras, be kitų dalykų, užsiiminėjo ir geografija. Iš Konstantinopo- 
lio jis atsivežė Ptolemajo „Geografijos“ rankraštį ir 27 žemėlapius 

u 7 „klimato juostomis“. Mokslininkas pradėjo versti veikalą į 
otynų kalbą, tačiau jį pakirto liga. Vertimą tęsė jo mokinys Jako- 
zas Angelas. Paryžiuje laikomas anais laikais tapytas Chrysoloro 
»ortretas. Jo didelė kakta, pavargęs žvilgsnis, rankose - knyga, veide 
igos, greičiausiai džiovos, nuo kurios mokslininkas mirė 1415 me- 
ais Konstance, požymiai. Jį pažinoję žmonės liudija, kad jo buvusi 
1epaprasta atmintis, o jis pats — šaunus oratorius: vienodai aistrin- 
rai kalbėdavęs tiek apie Platoną, tiek apie Ptolemają. Apie jaunąjį 
Angelą žinoma mažai. Kai kurie tyrinėtojai spėja, kad jo santykių 
u Chrysoloru būta itin švelnių. Savo vertimą Angelas dedikavo 
»opiežiui Aleksandrui V, iš to galima spręsti, kad tai įvyko maž- 
laug 1410 metais. Popiežius atleido jam nuodėmes ir palaimino. 
laip pat minimas mecenatas vardu Palas Strocis, kuris, spėjama, 
lar prieš atvykstant Chrysolorui Florencijoje įsigijo „Geografijos“ 
ankraštį, tačiau šiuo atveju tai nėra svarbiausia. Kartografijos is- 
orija Viduržemio jūros kraštuose atskleidžia daugiau panašių sce- 
1ų — kartais žemėlapiai pasitarnaudavo vietoj uždangos. 

Ptolemajo veikalo vertimas, skirtas popiežiui, išplito per nuo- 
ašus, o vėliau, po Gutenbergo išradimo, išspausdintas kone vi- 
uose Europos centruose su papildomais komentarais, žemėlapių 
vataisymais, naujomis „tabulomis“ (tabulae modernae). Prie to 
»risidėjo daug mokslininkų. Kardinolas Nikolajus Kuzietis, tikra- 
is vardas Nikolaus Krebs, teologas ir geografas, papildė Vidurio 
žuropos, kurią laikė esant artima ir linkusia prie Viduržemio jūros 
egiono, topografiją — toks požiūris ir šiandien galėtų pasitarnauti 
varstymams apie Vidurio Europos ir Viduržemio jūros regiono 
ibas. 

Žemėlapiai, kuriuos atsivežė Chrysoloras, bespalviai ir blan- 
aūs. Manoma, kad tai galėjo būti kopijos, darytos mechaniko Aga- 
odaimono iš Aleksandrijos, apie kurį nedaug ką težinome. Tuos 
emėlapius reikėjo nuspalvinti, atgaivinti. Činkvečento laikotar- 
diu į tapybą įvestos vedutos, ant kurių jūrai teko daugiau erdvės, 
šraiškingesnių spalvų; šis tapymo būdas pritaikytas sudarinėjant 
emėlapius. Projekcijos klausimai buvo keliami ir sprendžiami ly- 
dagrečiai su perspektyvos klausimais. Kartografai ir dailininkai 

dirsčiojo vieni į kitus: 
Albrechtas Diureris dir- 
bo prie išleisto Ptole- 
majo veikalo, Martinas 
de Vosas talkino rengiant 
Ortelijaus „Iheatrum Or- 
bis Terrarum“; Holbei- 
nas Jaunesnysis bendra- 
darbiavo su įvairiomis 
kartografų dirbtuvėmis; 
Mantenija nutapė žemė- 
lapį ant Mantujos rūmų, 
kurie vėliau sugriuvo, sie- 
nos; Leonardas da Vinčis 
Cezariui Bordžijai nu- 
braižė Imolos žemėlapį, 
neįprastu būdu sujung- 
damas kartografinę pro- 
jekciją su tapybos pers- 
pektyva. „Katalonijos at- 
laso“ kūrėjas Abrahamas 
Kreskvas jau anksčiau 
kartografijos amatą susie- 
jo su miniatiūros menu: 
greičiausiai būtent jo mo- 
kykloje sukurta garsioji 
„Hagada“, kurią sefardai 
iš Barselonos atsivežė 
į Balkanus, į Sarajevą. 
Kvarneryje Košliuno vie- 
nuolyne, įsikūrusiame 
mažoje salelėje, prisišlie- 
jusioje prie pat Krko sa- 
los, kur saugomas retas 
seno Ptolemajo veikalo 


Scenos iš Kataloniškojo atlaso, 
sudaryto Abrahano Kreskvo dirbtuvėje, 
Palma de Maljorka, 1375 m. 

leidimo egzempliorius, aptikau ypatingas penktos ir šeštos „tabu- 
los“ kopijas (ant jų pavaizduotos rytinė ir vakarinė Adrijos jūros 
pakrantė), kurias, sprendžiant iš būdingų tamsiai mėlynų spalvų, 
XV amžiuje užbaigė Frančeskas Berlingjeris iš Florencijos — jo 
vardą retai kas beprisimena. Laivų kapitonai Italijoje ir Dalmati- 
joje, Venecijos salų valdytojai, patricijai įvairiuose Viduržemio jū- 
ros kraštuose matomiausiose savo namų vietose kabino įrėmintus 
žemėlapius - šalia Nukryžiuotojo, ex voto arba šeimos portretų, 
šitaip reikšdami pagarbą jūrai ir pasididžiavimą jūrininkyste. 


A. kartografus mažai žinoma, kaip ir apie keliautojus. 

Pavaizduoti jūrą ir sausumą, ištyrinėti pasaulį nėra paprastas už- 
siėmimas — žmonės, kurie tuo užsiima, išskirtiniai. Džakomas 
Gastaldis, pagal specialybę inžinierius, paliko Pjemontą dėl darbo 
Venecijoje, o Pietras Kopas (kroatai jo vardą rašo Petaras Kopi- 
čius) iš Venecijos išvyko į Istriją, kur sudarė tiksliausią pusiasalio 
žemėlapį. Murane šventojo Mykolo vienuolyne kamendulis vardu 
brolis Mauras nusiuntė savo sudarytą žemėlapį į Lisaboną kara- 
liui Alfonsui I, Venecijos varžovui. Marija Vinčenzas Koronelis 
iš Mažųjų brolių ordino įsteigė pirmą pasaulyje geografų draugi- 
ją („Argonautai“), o būdamas oficialus Šv. Morkaus Respublikos 
kartografas pagamino Karaliui Saulei kelis didžiulius gaublius, 
kuriuos šiandien galime išvysti Versalyje. Florencijoje ir Genujoje 
veikė kartografų dirbtuvės, jų būta ir kituose italų miestuose. Prie 
Italijos šlovės prisidėjo ir svetimšaliai: du iškilūs kartografai, dirbę 
šioje valstybėje, prie savo lotynizuotų vardų prirašydavo Germa- 
nicus. Kuklus Dubrovniko gyventojas Vickas Demetrijas Volči- 
čius, įkūręs kartografijos mokyklą Livorne, lotyniškai pasirašydavo 
Volcius. Toliau nuo Viduržemio jūros pakrančių sukurta šedevrų: 
nuo Behaimo gaublio iki Merkatoriaus atlaso. 

Geografijos istorijoje įrašyta begalė vardų, kurių sąrašas būtų ne- 
paprastai ilgas. Tarp jų negalima pamiršti Pirio Reiso, Osmanų im- 
perijos kartografo, garsiojo Kitab-i Bahriye autoriaus. Jūros mūšyje 
prie Valensijos (1501 metais) kapitonas Kemalis, be daugelio kitų 


144 


dalykų, iš ispanų burlaivio pagrobė ir žemėlapius, panašius į tuos, 
kuriuose buvo pažymėti andainykščiai Kolumbo atradimai. Kapito- 
nas juos padovanojo savo sūnėnui Piriui, jų pagrindu nubraižiusiam 
pasaulio žemėlapį, tačiau iki mūsų dienų išliko tik vakarinė jo dalis. 
Šitaip Azija nuo Viduržemio jūros krantų regėjo Ameriką. Tai įvy- 
ko valdant Suleimanui Puikiajam, vadintam Kanuniu. Tais laikais 
būta didžių kartografų. Plaukiojimuose susitinkame ne su tais, ku- 
riuos reikėtų sutikti, o su tais, su kuriais suveda aplinkybės. Pagrin- 
diniai keliai iš Viduržemio jūros vedė į kitas pakrantes — vaizduotė 
vis smarkiau veržėsi į vandenynus, žemėlapiai — taip pat. 


P. didžiųjų plaukiojimų užrašai atskleidžia, kaip laivuose 
plaukiantys žmonės stebėjosi, jog atrasti krantai kitokie, tarsi būtų 
tikėjęsi atrasti tas pačias pakrantes. Ko gero, žmonės, į plaukioji- 
mus leidęsi nuo Viduržemio jūros krantų ieškoti kitų jūrų, jose 

Tirėnų ir Adrijos jūra penktoje Ptolemajo lentelėje, kurią perdirbo ir 
papildė Pietras Andrea Matiolis („Geografija“, Venecija, 1548) 


atsidūrę dairėsi Viduržemio jūros. Jiems paprasčiau įsivaizduoti 
nuotolį negu erdvę. Jie negalėjo įsivaizduoti bekraštybės, manė, 
kad ji - anapus žemiškojo pasaulio. Laiką plaukiotojai privalėjo 
kęsti ir apleisti. O poreikis išplaukti nugalėdavo sugrįžimo neti- 
krumą. Laukimas pergalėdavo nerimą. Troškimas įrodyti, kad seni 
įsivaizdavimai, legendos ir tikėjimai - Atlantida, Hesperidės, auk- 
so vilna, Eldoradas, Arkadija, Edenas - egzistuoja, skatino potroš- 
kį atrasti naują pasaulį. Kolumbas žinojo vardus miestų ir žemių, 
tikrų ir išgalvotų, minimų šventose ir pasaulietiškose knygose, 
apokrifuose, senuose alfabetuose: Tarsis, Ofiras, Saba ir Sepfora, 
Pankaja (Panchaia), Taprobana ir tolimiausia Šiaurė, Kolchidė, 
Katajus (Catay) ir Cipangas, „indijos“ ir „trijų Indijų sostinės“, 
kuriose veikė legendinis presbiteris Jonas, o netoli jų riogsojo 
Gogas ir Magogas, driekėsi žemės rojus. Po pirmųjų patirčių di- 
dysis plaukiotojas įtikėjo, kad pildosi „tai, ką pranašavo pranašas 
Izaijas“, o ne tuo, ko jį mokė „mokslas ir žemėlapiai“ (pateikiu jo 
paties žodžius). Kolumbas leidosi kelionėn į „indijas“, tikėdamas, 
kad „artėja“ Senojo Pasaulio „pabaiga“, kurią skelbė Biblijos pra- 
našai. Viduržemio jūros valstybės priėjo antrojo savo istorijos pe- 
riplo pabaigą — aušo naujas amžius. Į tai derėtų atsižvelgti kalbant 
apie Viduržemio jūros regiono ribas: kartais jos nustumiamos iki 
atokiausių krantų. Tik atradus Naująjį Pasaulį ir jo jūras pradėta 
kitaip žiūrėti į savo pasaulį ir jūrą. Mes, neišplaukę į vandenynus ir 
likę ištikimi Viduržemio jūrai, to nepatyrėme. 


Vn Imago Mundi, senas diskas su trimis žemynais ir 
dviem jūromis, apjuostomis vandenyno juosta, savaime suskilo. 
Reikėjo ne tik aprėpti atrastą erdvę, bet ir rasti naują jos suvokimo 
būdą. Merkatorius į žemėlapį įvedė Atlaso figūrą, šitaip atskirda- 
mas mokslą nuo mito: „Odisėjoje“ titanas Atlasas ant pečių laiko 
stulpus, „kurie skiria dangų nuo žemės“; Merkatoriaus „Atlase“ 
pasaulis yra kosmoso dalis, tačiau pats yra visuma. Prancūzų kar- 
tografams nepavyko praplėsti vardo Neptūnas reikšmės, kaip buvo 
padaryta su vardu Atlasas, išėjo perdėm anekdotiška. Didžiųjų 

Pasaulio dalis Pirio Reiso, Suleimano Puikiojo kartografo, 
žemėlapiuose su užrašais paraštėse (1513) 


kartografinių veikalų pavadinimai atskleidžia kitokio pasaulėvaiz- 
džio ieškojimus: De Summa Totius Orbis, Civitates Orbis Terra- 
rum, Speculum Orbis Terrarum, Spiegel der Zeevaert, The Mari- 
ners Mirror, Theatrum Orbis Terrarum, Teatro dėl Cielo e Terra, 
Teatri Europei, Théâtre François, Liber Chronicarum, Universalis 
Cosmographia, Cosmographicae Meditationes de Fabrica Mundi et 
Fabricati Figura. Veidrodžio (speculum), scenos (theatrum) ir rato 
(orbis) metaforos liudija apie epines Renesanso ambicijas pavaiz- 
duoti pasaulį kaip sceną, įvykį arba pasakojimą: šios knygos pra- 
džioje minimi būtent šie terminai. Viduržemio jūros regionas jau 
nebėra pasaulio vidurys, o tik jo skiltis - prireiks nemažai laiko, 
kad jis pats save šitaip suvoktų ir priimtų. 


Nas žemių atradimus lydėjo naujų žvaigždžių atradimai. 


Archipelagai dangaus skliaute ir atviroje jūroje panašūs vieni į 

kitus. Jūreiviai keitė Žemės žemėlapius, astronomai — kosmoso. 
Revoliucinius „kuklaus lenkų kanauninko Koperniko“ aiškini- 
mus - De Revolutionibus Orbium Coelestium — patvirtino „nau- 
jasis mokslas“ ir Galilėjus. Jūros ir žvaigždžių keliai Viduržemio 
jūros kraštuose visada susiję - plaukiant jūra akys visada krypdavo 
į dangų. 

Kartografijos neofitams daro įspūdį didžiuliai sieniniai žemė- 
lapiai — troškimas, poreikis arba ketinimas tų, kurie šitaip išgaubia 
pasaulio „veidrodį“, „teatro“, kuriame vyksta pasaulio įvykiai, sce- 
ną arba uždangą, „ratą“, kuriuo pasaulis rieda. Yra daugiau vietų, 
kur tokie žemėlapiai prieinami ir šiandien: Galleria delle Carte 
Geografiche Vatikane, pagaliau garsusis Terza Loggia, kuriam paga- 
minti popiežius Pijus IV (Medičis) pasamdė geriausius meistrus: 
netoli Laterano dvaro, kurį tuometinis popiežius nurodė papuošti 
kartografinėmis freskomis; Palazzo de Caprarola, Farnesų šeimos 
vasarnamis netoli Romos, kuriame Antonijas Varezė ištapė sienas 
(čia daugybė pasaulietiškų motyvų); Palazzo Vecchio Florencijoje, 
Palazzo Ducale Venecijoje, Herefordo katedros altorius, sunaikin- 
tas per Antrąjį pasaulinį karą; mozaika Madaboje su Šventosios 
Žemės kontūrais ir Egipto dalimis ant buvusių bizantiškos bazi- 
likos grindų. Tokiuose piešiniuose kartais ne tiek svarbi jūra, kiek 
troškimas ją užvaldyti. Nacionalinėje Vienos bibliotekoje saugo- 
mas gobelenas, ant kurio pagal flamandų meistro Vermejeno kar- 
toną pavaizduota kelionė jūra nuo Genujos iki Tuniso: Karolio V 

žygis prieš tunisiečius. Sultonas Mechmedas II, užėmęs Konstan- 
tinopolį, užsakė graikų geografui Georgijui Amirukui pagaminti 
Ptolemajo žemėlapių reprodukcijas su legendomis graikų ir arabų 
kalbomis. Sultonas pageidavo, kad šie motyvai būtų panaudo- 
ti audžiant kilimus Anatolijoje, jie, deja, neišliko. Garsiuosiuose 
prancūziškuose gobelenuose (tuose iš Bovė) irgi pavaizduotos 
jūros, bet jų mažiau nei sausumos, daugiau Atlanto vandenyno, 
negu Viduržemio jūros vaizdų. 

"Tačiau klaidinga būtų kartografiją sieti su epu ar drama. Tarpais 
joje išryškėja ir nusižeminimas, ir ironija. Žodis mappa iš pradžių 
reiškė paprastą audinio gabalą, kuriuo buvo mojuojama cirke: gal- 
būt šis žodis kilęs iš pūnų kalbos, tiksli jo kilmė nežinoma. Žemė- 
lapiuose ilgai gyveno biblinės pabaisos, ypač tose jų vietose, kur 
pavaizduotos svetimos arba nežinomos jūros: milžiniškos žuvys 
iššieptais nasrais, pašiauštais pelekais, panašios į biblinį Leviataną 
arba Rahabą. Šiuo požiūriu Merkatoriaus darbas yra lemiamas: 
jis išvaro velnią iš žemėlapių. Jūros pabaisų dar galime aprikti jo 
„Atlase“, tačiau tik tuose puslapiuose, kuriuos kūrė Hondijus arba 
gal kas nors kitas. Matėme, kad antikos laikotarpio geografija yra 
romano kritika. Merkatorius ją pastūmėjo iki vaizduotės kritikos. 
Volteras šį mokslą pavadino tuštybės kritika. Prancūzų kartografai 
racionalistai (vyresnysis ir jaunesnysis Kasiniai, kilę iš pietų) šioje 
srityje parodė griežtumą ir saiką. XVII amžiaus pradžioje popie- 
žius Paulius V enciklikoje pamėgino sutriuškinti naujas idėjas apie 
žemės apvalumą ir užtarti senąjį Šventraščio aiškinimą. Apšvietos 
amžius oponavo krikščioniškam požiūriui, taip pat ir musulmo- 
niškam. Nuo XVIII vidurio pagrindinis meridianas pravesras per 
Grinvičą, toli nuo Jeruzalės ir Kaabos. Žemėlapis tapo pasaulietiš- 
kas, kaip ir požiūris į pasaulį, ne tik į Viduržemio jūrą. 


D žemėlapiai atsirasdavo palaikant galiai ir valdžiai. Tai 
patvirtina dedikacijos ir pripažinimas ant jų herbų ornamentų, pa- 
dėkos žodžiai už paramą ir globą. Kartografija laikyta valscybine 
arba tarnybine paslaptimi nuo finikiečių iki Bizantijos laikų, gal 

net nuo anksčiau, na, o vėliau tai neabejotinai. Prolemajo žemėla- 
pius iki Chrysoloro misijos griežtai kontroliavo Osmanų imperija. 
Apie ispanų ir portugalų žemėlapius nedaug žinota, ir šioje kny- 
goje nedaug apie juos rašoma. Didžiųjų jūrinių valstybių politika 
būtent šito ir siekė, taip ir išėjo. Baskas Chuanas de la Kosa, lydėjęs 
Kolumbą, ant asilo odos nubraižė Naujojo Pasaulio žemėlapį. Jis 
irgi buvo slepiamas, bet ne taip kaip kiti žemėlapiai. Įsivaizduoki- 
me didįjį tarptautinį geografų suvažiavimą, kurį portugalų kuni- 
gaikštis Henrikas, vadintas Jūrininku, sušaukė Sagrese, prie Šven- 
tojo Vincento kyšulio, pačiame Europos pakraštyje, ant didžiųjų 
atradimų slenksčio. Jis suvokė, kad be žemėlapių žlugs žemė, be- 
sidriekianti žemyno paribyje: kontinentiniai kraštai jai priešiški, 
be to, spaudžia vandenynas. Luzitaniečius gelbėjo jūrininkai ir 
kartografai. Jų valstybė įsteigė specialią tarnybą, prižiūrėjusią kar- 
tografijos sritį, ji vadinosi Casa de India. Sevilijoje Kastilijos vals- 
tybininkai įsteigė analogišką instituciją — Casa de Contratación, 
ši tarnyba tvirtindavo žemėlapius (patrón general) ir jų tikrumą. 
Šitaip valdžia cenzūruodavo plaukiojimus, ji troško kontroliuoti 
ir pačią jūrą. Net ir nykštukinė Dubrovniko Respublika pamėgi- 
no primesti cenzūrą rytiniams Adrijos jūros pakraščiams, .o Ve- 
necija — visai Adrijos jūros pakrantei ir dalinai Viduržemio jūrai, 
nepaisydama Genujos ir Bizantijos, arabų kalifų ir turkų sultono. 
Valstybės, užleidusios kartografiją, nepasižymėjo didžiais jūriniais 
pasiekimais: kas turi žemėlapį, užvaldo jūrą; tas, kurio žemėlapis 
tobulesnis, daugiau užkariauja. Politika dažniausiai tiesiogiai veik- 
davo žemėlapių atsiradimą. Ji žvelgė į jūrą iš savo kampo ir siekė, 
kad kiti į ją žvelgtų taip, kaip jai naudinga. Vis dėlto Viduržemio 
jūros kraštų politika buvo partikuliarinė, jai nepasisekė užmauti 
cenzūros apynasrio vandenynams. Troškimas turėti, užvaldyti ska- 
tino braižyti žemėlapius, tačiau ir patys žemėlapiai sužadindavo 
panašius potroškius. Besiformuojančios tautos sykį į žemėlapį 
žvelgė kaip į veidrodį, kitąsyk - kaip į programą. Viduržemio jū- 
ros kraštų istorija nulemdavo žemėlapių pobūdį, patys žemėlapiai 
patvirtindavo jų istoriją. 


A ir olandų 


kartografijos aukso am- 
žių nulėmė daug veiks- 
nių. Mums žinomi nevisi. 
Tiek Venecijos gyven- 
tojai, tiek olandai rėžis 
po rėžio glemžėsi žemę 
iš jūros, vieni barenomis 
įtvirtindami lagūną, kiti 
pylimais atitverdami pol- 
derius. Matyt, taip susi- 
klostė ypatingi santykiai, 
kurie pasireiškė ir sudari- 
nėjant žemėlapius. „Geo- 
grafijoje“ Ptolemajas kaip 
atskirą discipliną išskyrė 
chorografiją — brėžinius ir 
aprašymus vietovių bei 
gyvenviečių, stebimų iš 
laivo arba nuo kranto, 


Karolio V jūros žygis nuo Genujos iki 
Tuniso, pavaizduotas ant gobeleno, 
fokstiebio arba kalvelės, pagaminto pagal flamandų tapytojo 
kūpsančios pakrantėje, iš Vermejeno 1535 metų brėžinį 

šono, iš viršaus, iš paukš- 

čio skrydžio. Renesanso laikais tokių žemėlapių sudarymas buvo 
skatinamas ir palaikomas. Chorografinius žemėlapius braižė geo- 
grafai ir spaustuvininkai, vario raižytojai ir leidėjai, dirbtuvių ir 
botteghe [krautuvėlių] meistrai įvairiuose Italijos kampeliuose, 
ypač Venecijoje. Žiūrinėjau juos Šv. Morkaus bibliotekoje, pir- 
kau specializuotuose knygynuose, ieškojau privačiose kolekcijose. 
Susipažinau su kai kurių autorių žemėlapiais: Džovanio Andrea 
Vavasorio, kuris išspausdino pirmą Adrijos jūros žemėlapį, jau mi- 
nėto tėvo Koronelio, o per juos su Bordonės ir Rosačio, Balinio, 
galiausiai su Kamočio (Camoccio arba Camutio, jis savo vardą ra- 
šydavo įvairiai). Jų žemėlapiai kartais plaukiojimo pradžioje, kar- 
tais pabaigoje parodo požiūrį į jūros ir kranto santykius. Didieji 

tapytojai atidavė duoklę kartografijos meistrams. Tarpusavy jie da- 
lijosi troškimu atrasti naujus pasaulius. Kai kuriuose nuostabiau- 
siuose Vermero kūriniuose virš jo paslaptingų gražuolių galvų at- 
pažįstame pavaizduotus šiuolaikinius žemėlapius (pvz., „Moteris 
su ąsočiu“). Jo paveiksle „Astronomas“ pavaizduotas Hondijaus 
gaublys. Rubensas ir Velaskesas, kiekvienas jam būdinga maniera, 
nutapė Demokritą, džiaugsmingai apsikabinusį arba rodantį gau- 
bli. Tiepolas į savo „Olimpą su keturiais žemynais“ irgi įterpė pusę 
didžiulio gaublio, panašaus į Koronelio, - freska vietomis apšvies- 
ta ryškia Venecijos ir Viduržemio jūros šviesa. 

Kamočio dirbtuvėje, kurią puošė piramidės ženklas (ant jo 
dirbtuvių dažniausiai puikuodavosi užrašas Æl Segno della Pira- 
mide), dirbo ir dalmatai Natalis Bonifacijus (Božas Bonifačičius?) 
ir Martinas Rota (Martinas Koluničius iš Šibeniko, taip jį vadina 
kroatai). Jie veikiausiai džiūgavo, kad jų neištiko daugelio kroatų 
(schiavoni) likimas, kurių kalbą jie suprato, o šūksmus galėjo nu- 
girsti sklindant iš galerų kaimyniniame uoste, kartais gal ir prie 
Šv. Morkaus bažnyčios arba Dožų rūmų. Toje pačioje dirbtuvėje 
graikas Zenonas (jis pasirašydavo Domeniko Zenojaus vardu), su- 
darė kelis vertingus žemėlapius, tarp jų ir tą, kuriame pavaizduo- 
tos Ispanijos pakrantės. Šį žemėlapį išvydau svetingo kolekcininko 
iš Valensijos namuose. Zenono vardas išliko ir Venecijos teismų 
archyvuose. Čia jis atsidūrė dėl, matyt, nepadorių brėžinių su to 
meto poeto eilėmis, kuriose pastarasis stebisi ant didžiulės kriau- 
klės jūros fone stovinčios Afroditės nuogybe; baudą auksu sumo- 
kėjo ir braižytojas, ir leidėjas Kamočis. Cenzūra iš kartografo rei- 
kalavo visų pirma būti kartografu. Tikėkimės, kad pasakojimams 
apie panašias kebeknes rasis vietos kitoje knygoje, galbūt kieno 
nors romane apie kartografų darbą ir nuotykius Viduržemio jūros 
šalyse. 


D, šių pastabų užrašiau laive „Dodekanesos“, plaukiodamas 
po salas ir jų urvus. Turbūt patys patraukliausi kelionių aprašymai 
yra izolarijai. Chorografiniuose žemėlapiuose salų pavidalai dažnai 

iškreipti, kartais tyčia, vienur jie išdidinti, kitur sumažinti. Saky- 
tum, braižytoją labiau domina detalės, o ne visuma, galbūt todėl, 
kad daugelis salų yra iš visumos išskirtos detalės. Beje, salos ne tik 
pačios keitėsi, kartais joms tekdavo pakeisti ir pavadinimą. Senuo- 
se Viduržemio jūros kraštų žemėlapiuose labai lengva pasiklysti 
tarp pavadinimų ir formų. 

Izolarijai — ypatinga kartografijos ir tapybos, geografijos ir 
literatūros rūšis. Tai — šaltiniai, padėję man įsivaizduoti, kokios 
buvo pakrantės, kurių nepriplaukiau. Seniausias žinomas /z0/ari- 
jus atsirado XIII amžiaus pabaigoje, jo pavadinimas J Compasso 
da Navigare. Teko palaikyti rankose ir apžiūrėti dar kelis: Bartolo- 
mėjo da li Sonečio Isolario; Kristoforo Buondelmončio Liber In- 
sularum Archipelagi; Benedeto Bordonės Isolario; Kamočio Isole 
Famose; Tomo Porsačio Lisole piu Famose del Mondo; Koronelio 
(jo vardo nevalia praleisti) Zsolario ir Mari, Golfi, Isole. Henrikas 
Martelas Germanas ir Mateusas Merianas, nors ir nėra kilę nuo 
mūsų jūros, įsivaizdavo ir braižė Viduržemio jūros salas. Merianas 
Veneciją parodė kaip išskirtinę salą aiškiau ir galbūt įtikinamiau 
nei kuris nors kitas chorografas. Atrodo, kad į Veneciją jis žvelgė 
iš paukščio skrydžio, nors aplink nėra jokios aukštumos, ant ku- 
rios būtų galima užkopti, išskyrus Šv. Morkaus bazilikos varpinę. 
Šis pavyzdys rodo, kaip svarbu skatinti ir priimti žvilgsnį iš šalies, 
iš Vidurio Europos, iš žemyno gilumos. Įkvėpimas, ateinantis iš 
salų, nėra atsitiktinis arba proginis. Naujieji laikai labiau sureikš- 
mino savitumą — salos yra savitos. Kai pasaulio vidurys nusistūmė 
nuo mūsų jūros ir ji pati nustojo buvusi centrine jūra, izolarijuose 
chorografai nostalgiškai priminė, kad Viduržemio jūros salos užvis 
gražiausios. 

„Odisėja“ turbūt parašyta naudojant kokį nors izolarijų arba 
portulaną, jį poetas turėjo prieš akis arba atmintyje, kaip jūreiviai 
laiko žemėlapius ir atlasus. Šitaip atsirado įvairių rūšių ir žanrų 
kūrinių apie jūrą, kuriuos ilgai minėsime, prie kurių vis sugrįšime. 
Antikos saulėlydyje Salinas surinko daugybę „stebuklingų“ pasa- 
kų, įvykių ir scenų, kurios audrino labiau geografų nei rašytojų 
vaizduotę. Antai Renesanso klestėjimo laikais Džambatista Ra- 

musijus paskelbė tris didžiules knygas „Apie plaukiojimus ir kelio- 
nes“ (Delle Navigationi et Viaggi) su jas papildančiais žemėlapiais. 
Jo veikalas išleistas daugiau kartų negu Ptolemajo „Geografija“ — 
vaizduotė ir mokslas visada rungtyniavo. Didžiųjų atradimų lai- 
kais Ispanijoje suvienyti moksliniai ir jūriniai veikalai: Fernandeso 
de Ensiso Summa de Geographia ir Pedro de Medinos Arte del Na- 
vigare. Viskontis Madžiolas pagamino įdomią „planisferą“, šian- 
dien saugomą Fane, joje, be kitų dalykų, matome kupranugarius, 
dramblius, antilopes. Romoje Bartolomėjas Kreščentijus į dienos 
šviesą ištraukė „Viduržemio jūros navigaciją“ (Nautica Mediterra- 
nea), kurioje aprašyta beveik viskas, kas buvo žinoma apie laivus 
ir laivų statybą: nuo medienos, geležies, lynų ir dervos rūšies iki 
„navigacinių planisferų arba žemėlapių“, nuo vėjo ir vėjų rožės iki 
„kapitonų ir jūreivių temperamento“. Jis gyrė Dubrovniko kapi- 
tonus, tarp jų tuometinį Dubrovniko valdovą Nikolą Sagrį, dabar 
tėvynainiai jo vardą mieliau užrašo Nika Sagroevič, nors jis pats 


Hvaro miestas Hvaro saloje su Paklinskio salelėmis G. F. Kamočio 
rinkinyje „Isole Famose“ (XVI a. pab.) 

fabore 


Hvaro, Bračo ir Korčulos salų kontūrai Benedeto Bordonės „Isolario“ 
(Venecija, 1547) i 


šitaip nepasirašinėdavo. Tokiuose veikaluose pastebimas polinkis 
klasifikuoti, dalykas, kurį viduramžiais puoselėjo maištingumo 
dvasios apimti rašytojai, kitaip, regis, neįmanoma rašyti apie Vi- 
duržemio jūros šalių kraštutinumus. 

Salų pavidalai ir figūros żzolarijuose ir portulanuose kartais yra 
neproporcingai sumažinti, kartais gremėzdiškai išdidinti — įlan- 
kos, kyšuliai, reljefas. Šis reiškinys negailestingas ir salos, kur tam 
tikri dalykai stebina arba jaudina, gyvūnijai. Pavyzdžiui, rasta gy- 
vūnų kur kas mažesnio ūgio nei tos pačios rūšies atstovai iš gre- 
timų pakrančių: katės dydžio antilopė Balearuose, miniatiūrinis 
elnias Kretoje, hipopotamas neūžauga Kipre, dramblio skeletas ne 
ką didesnis už avį, jis rastas ne kur kitur, o Sicilijoje; o štai Sardini- 
joje visai neseniai būta tokių graužikų, kurie galėtų nugraužti pusę 
žmogaus pėdos, ir driežų, panašių į krokodiliukus. Tokius sumažė- 
jimus arba padidėjimus galbūt galima paaiškinti tuo, kad paskiros 
salos yra linkusios pačios save sumažinti iki mažiausio dydžio arba 
išpūsti iki žemyno apimties. Viduržemio jūros kraštuose radau ne 
vieną izolarijų, ne vieną portulaną, kuriuose galima įžvelgti tokią 
tendenciją. 

BA jūriniuose žemėlapiuose kartais žymėti ir švytu- 
riai. Jie statyti šalia prieplaukų arba kur nors netoliese, kad būtų 
galima saugiau priplaukti prie kranto ir prisišvartuoti. Švyturiai 
pastatyti kyšuliuose, ant uolų, salelėse, vietose, kur būtina įspėti 
dėl pavojaus. Vieni švyturiai nutolę ir vieniši, iki jų galima nusiirti 
tik valtele. Kiti stūkso sausumoje, miesto prieigose. Kartais prie 
švyturių rengiamos šventės, vakaronės, taip mėgstamos Vidurže- 
mio jūros kraštų gyventojų. 

Istoriniuose žemėlapiuose švyturiai užima svarbią vietą. Alek- 
sandrijos švyturys — vienas iš septynių pasaulio stebuklų. Savo 
šviesą jis šimtmečius skleidė jūros tolybėn, kol jį nuvertė žemės 
drebėjimai. Apvalus żolos jo viršuje pasitarnavo kaip pavyzdys 
bazilikoms ir ankstyvoms romaniškojo stiliaus cerkvėms mūryti. 
Nežinia, koks buvo tas milžiniškas lęšis, kurį, anot pasakojimo, 
padirbino Archimedas, siekdamas sustiprinti ir toliau paskleisti 
šviesos spindulius. Venecijoje išsaugotas turbūt vienintelis pa- 
tikimas to didžiulio bokšto planas — rytiniame Šventojo Mor- 
kaus bazilikos skliaute, Dzeno koplyčios mozaikoje. Rodo salos 
kolosas irgi buvo ne tik pasaulio stebuklas — jį taip pat galėjai 
užmatyti iš tolybės, jis nušviesdavo kelią vairininkams kelyje į 
Mažąją Aziją ir Palestiną. Šlovingi buvo Helesponto ir Bosforo 
švyturiai. Istorikai mena ir švyturį, stovėjusį netoli Mizeno ky- 
šulio, kur vyko jūrų mūšiai tarp Romos ir Kartaginos, švyturį, 
stovėjusį Mesinos sąsiauryje prie negandas lemiančios Scilės, o 
dar švyturys Brindizyje, toje vietoje, kur iš Apeninų pusiasalio 
pereinama į Balkanų, taip pat du didžiuliai Pirėjo ir Munikijos 
švyturiai, kurie apšviesdavo Atėnų prieigas. Ostijoje galingas 
švyturys vainikavo Romos uostą, kurį įtvirtino Germanikas, o 
baigė statyti Liucijus Aurelijus Komodas. Nūnai iš šio švyturio 
tik pėdsakai belikę, o kadaise, kaip byloja Svetonijaus aprašy- 
mas (20, 3), jį galėjai lyginti su Aleksandrijos milžinu. Yra daug 
statinių, kartografija saugo tik blankų jų prisiminimą. Varinėse, 
sidabrinėse ir auksinėse monetose, kaltose valdant Domicianui, 
Trajanui ir Adrianui ir išplitusiose po visus Viduržemio jūros 
kraštus, įspausti jų atvaizdai. 

Kadaise švyturių smaigaliuose degintos smalingos malkos ir 
bertos mineralinės druskos, kad liepsna būtų stipresnė ir kuo il- 
giau švytėtų. „Iliadoje“ Homeras mini laužo liepsnas aukštumose, 
„degančias skaisčiai“ (XIX, 376) [Homeras. „Iliada“, Vaga, 1981, 
vertė A. Dambrauskas, p. 302]. Ugniai palaikyti naudotas ir alie- 
jus: sezamų — rytinėje mūsų jūros pakrantėje, alyvų - vakarinėje. 
Švyturių statytojai dažniausiai naudojo akmenis, kartais — plytas, 
o naujaisiais laikais - cementą arba metalą. Būta specialių, mums 
nežinomų, ženklų arba kodų, kuriais perdavinėti pranešimai ir 
svarbūs perspėjimai tam tikru atstumu nuo vieno iki kito švyturio. 
Jų dėka išgelbėta daug Viduržemio jūros miestų. 

Švyturiai pažymėti ir miestų žemėlapiuose, kuriuose šie sta- 
tiniai nurodomi kaip orientyras: „iš šitos švyturio pusės“ arba 
iš kitos — „arčiau švyturio“ arba atokiau. Literatūroje aprašomi 
„šviesos namų“ sargai, atsiskyrę nuo žmonių ir gyvenimo šurmu- 
lio, atsidavę savo pašaukimui. Kartais su jais gyvendavo visa šeima. 
Apulijoje, prie Gargano kalno uolų, esu sutikęs vienintelę moterį 
Viduržemio jūros kraštuose, kuri viena saugojo švyturį. 


Ei žemėlapių, kuriuose nubraižyti vienuolynai. Paprastai, 
kaip ir svarbiausios bažnyčios, jie pažymėti kryžiumi arba, musul- 
monų kraštuose, pusmėnuliu su žvaigžde. Mūsų laivas pernelyg 
trumpai stabtelėdavo tose vietose, kur gyvena anachoretai arba ce- 
nobitai, asketai, dervišai. Vietos, kuriose įsikūrę katalikų ir stačia- 
tikių vienuolynai arba tekijos, kruopščiai rinktos. Tai aukštumos, 
nuo kurių matyti atvira jūra, pakraštys dykumos, panašios į jūros 
tolybę, nedidelės salelės arba dar mažesnės, greta plūduriuojančios 
salikės, ten, kur, rodos, dangaus skliautas artimesnis, tikėjimas sti- 
presnis, o malda labiau pakylėta. Toks yra Šventasis Kalnas (47- 
bos) viename iš trijų Chalkidikės pusiasalio „pirštų“ Egėjo jūroje. 
Kai kurie graikų vienuolynai ne atsitiktinai vadinami meteorais. 
Kapadokijoje, kadaise priklausiusioje Heladei, paskui persams, ro- 
mėnams, dabar ji priklauso Turkijai, neįprastose uolose ir grotose 
išskobtos vienuolyno celės, pastatyti altoriai, nutapytos freskos. 

Karanlik Kiliso bažnyčioje tikintieji meldžiasi tamsoje. Iki Kipre 
esančio Kikoso vienuolyno, sklidino ramybės ir pamaldumo, į 
kurį kaip ir į Šventąjį Kalną moterys neįleidžiamos, reikia ilgokai 
kopti Trodo kalno papėde. Į koptų bažnyčią Debre Damo Etiopi- 
joje, esančią šalia dykumoje dunksančių uolynų, pakylama lipant 
virve. Panašiai teko rabždintis virš putotos jūros iki švyturio, 
vadinamo „Juodieji akmenys“ (Pierres Noires) Prancūzijoje. Kas 
nori geriau pažinti Viduržemio jūros švyturius, neturėtų aplenk- 
ti vienuolynų. 

Katalikiški vienuolynai, pastatyti Europos pakrantėse, aprašyti 
ir ištyrinėti, nėra reikalo jų vėl vardyti. Italijoje kai kurie vienuo- 
lynai yra tapę muziejais, jie prieinami kiekvienam lankytojui. Ma- 
lonu atsipūsti kuklioje Kjaravalės Fiastros cistersų abatijoje arba 
Sicilijoje, prie Palermo, benediktinų abatijoje San Martin delle 
Scale. Kas žino, kiek dar liko benediktinų, atsidavusių salai. Šven- 
tojo Benedikto regula mus moko, kaip saikingai vartoti duoną 
kasdieninę „darbuose ir dienose“. Anatolijoje, netoli kadaise šlo- 
vingo Konijos miesto, pavadinto pagal graikų Ikonijų, musulmo- 
nų dervišai pasninkauja, meldžiasi ir melsdamiesi šoka tekijoje, 
kurią įkūrė poetas Mavlana Džalal ad Dinas Muhamadas Rumis, 
pakantumo ir gailestingumo šalininkas. Mačiau jo karstą, nuklotą 
Anatolijos rožėmis, mėlynomis tarytum jūra. Toli prie Irano išli- 
ko galbūt vienintelis Zaratustros, kurio mokymas senovėje buvo 
pasiekęs ir Viduržemio jūros krantus, garbintojų vienuolynas, jis 
vadinas Ateškade. Dubrovnike, pranciškonų Mažosios brolijos 
kluatre, išsaugota viena seniausių vaistinių, joje laikomi koštuvai ir 
visokių spalvų indai bei vaistų receptai iš Viduržemio jūros kraš- 
tuose augančių žolių. Kroatiškojoje Adrijos jūros dalyje, mažos 
Košliuno salos, kuri plūdinėja Puntarska Draga atsiautoje kone 
prisišliejusi prie Krko salos, benediktinų vienuolyno bibliotekoje 
išsaugotas, kaip jau minėta, senas Ptolemajo „Geografijos“ leidi- 
mas. Čia pirmą kartą išvydau Ptolemajo sudarytas Viduržemio 
jūros tabulae. 


J ūrų institutai saugo žemėlapius, kuriuose pažymėtos „avarijų, 

laivų sudužimo, jų nuolaužų zonos“. Plinijus Vyresnysis pavojin- 
giausia laikė Charibdę Mesinos sąsiauryje, kuri „ryja ir spjaudo 
jūrą tris kartus per dieną“ (II, 112). Kartografus paprastai labiau 
domina skendimo vieta arba priežastis, o ne laivo kilmė arba sa- 
vininkas. Jūros gelmėse visos vėliavos liaujasi plevėsavusios. Nu- 
skendęs turtas - ką čia beslėpsi! - žadina daugiau smalsumo, negu 
įgulos, kurią prarijo Viduržemio jūros vanduo, likimas. 

Niekas nežino, kiek duženų jūros dugne, jų neabejotinai dau- 
giau nei paviršiuje plaukiojančių laivų. Sakoma, kad toje žuvusių 
laivų flotilėje jų daugiau nei milijonas. Podraug nugrimzdo ir isto- 
rija. Šiame didžiuliame muziejuje vieninteliai lankytojai — žuvys, 
jūrų arkliukai, medūzos, kartais ir koks ryklys paneria, mėginda- 
mas pasiekti laivo viduriuose slūgsantį turtą. Viduržemio jūros 
laivai, paskendę kitose tolimose jūrose, yra mūsų palikimo dalis: 
pavyzdžiui, Kolumbo „Santa Marija“ paskendo 1492 metų gruo- 
džio 24 dieną, per Kūčias, Naujojo Pasaulio pakrantėse, kažkur 
netoli Haičio, kurį didysis plaukiotojas pavadino Espanjola. Tiks- 
liai nežinoma, ar tas laivas buvo karavelės modelio kaip „Nina“ 
arba „Pinta“, ar krovininis karakas, Viduržemio jūros istorikai dėl 
to nesutaria. 

Aptikus seniausias duženas visada randama dar senesnių. Mar- 
selio uoste, kuris įmanydavo paskandinti viską, ką užsimanęs, ir 
išlaikyti ant vandens paviršiaus visa, ko jam prireikdavo, iš dum- 
blo ištrauktas laivas „Lacydon“. Išsilaikė jo korpuso, kilio ir denio 
dalys, medinės detalės iš žaliojo ąžuolo, uosio ir Libano kedro, net 
ir iš Alepo pušies. Šis laivas veikiausiai paskendo jau po garsiojo 
pūnų laivo, nukentėjusio per vieną iš jūros mūšių tarp Romos ir 
Kartaginos netoli Egadų salų. Dabar laivas saugomas kaip trofėjus 
ir rodomas praeiviams Sicilijos uostamiestyje Marsaloje. Šis trofė- 
jus primena senovišką finikiečių laivą, pavaizduotą ant bareljefo 
karaliaus Sinaheribo rūmuose Ninevijoje. Prie dabartinės Turkijos 
pietryčių pakrantės, kadaise buvusioje Likijoje, netoli griuvėsių, 
likusių iš miesto, vadinto Apelae, yra Kašas ir Ulu Burunas. 
Čia skendėjo seniausios iki šiol rastos laivo nuolaužos, gausybė 

brangenybių, atskleidžiančių Rytų ir Vakarų ryšius - vienoje skry- 
nioje gulėjo papuošalas iš Baltijos jūros gintaro ir auksinis skara- 
bėjas iš Egipto su Nefertitės vardu. Be poetų liudijimų, neturime 
kitų duomenų apie nuolaužas graikų laivyno, plaukusio iš Trojos 
karo ir sudužusio prie Kaferėjo kyšulio Eubojoje. Tremtyje Ovidi- 
jus prisimena tą tragišką įvykį (Ibis, 238). Naujesnėse jūros gelmių 
kapinėse žemėlapiai pažymi Baie de Giens netoli Jero, šalia smėlėto 
tombolo (pervalko), vienintelio mūsų jūroje. Indų šukių rasta Egė- 
jojūros įlankoje, kurią vietiniai žvejai vadina - jei gerai supratau jų 
tarimą — Sorce Limani (Žvirblių įlanka). Palei Tuniso krantus, ša- 
lia Mahdijos, nuskendo graikų laivas su įspūdinga senų skulptūrų 
kolekcija, kuri papuošė Bardo muziejų Tuniso mieste. Kerkyroje, 
prie miestelio, pavadinto Paleokastritsa, be kitų dalykų, rastas ir 
didžiulio banginio korpusas, primenantis laivo kilį. Jo griaučiai 
eksponuojami kaimynystėje įsikūrusiame Šventojo Spiridono vie- 
nuolyne draugę su ikonomis, freskomis ir relikvijomis. Čia iš pietų 
pučia baisios vėtros, iš vakarų — pavojingi vėjai. Šalimais vandeny- 
je daugelyje vietų aptiktos fokstiebio, vairo, denio nuolaužos. Iš 
visko sprendžiant, būtent šioje vietoje galėjo būti paplūdimys, į 
kurį, laivui sudužus, išplaukė Odisėjas ir, ant kranto atsipeikėjęs, 
išvydo „baltarankę“ (VI, 267) Nausikają. Viduržemio jūros duže- 
nos dažnai vadinamos moteriškais vardais lyg našlės: Anticystera 
(Graikija), Mahdia (Tunisas), Marzamenni (Sicilija). 

Rytinėje Adrijos jūros pakrantėje galima nesunkiai nunerti iki 
dviejų neįprastų laivo nuolaužų: vienos graikiškos, kitos romėniš- 
kos, jos skendi įlankoje priešais Cavtato miestelį, abiejose yra gerai 
išsilaikiusių amforų. Jūros dugne paskutinį prieglobstį rado daug 
turtų, kurių niekada nepasieks tie, kurie labiausiai jų trokšta. Įgu- 
los narių vardai nežinomi, laivų pavadinimai pamiršti, tiek vienus, 
tiek kitus atstoja lūžgaliai, vardai ir pavadinimai miestų, prie kurių 
jie nugrimzdo jūros dugnan: Marselis ir Marsala, Ulu Burunas ir 
Tombolas. Šitaip nelaimės sukuria pavadinimus Viduržemio jūros 
atlasuose. 

Sia žemėlapiuose pažymėtos vietos, kuriose sumū- 
rytos gynybinės sienos, pilys, tvirtovės. Pastarųjų galbūt daugiau 
pasakojimuose negu atlasuose. Uostus ir miestus jos gynė nuo pi- 
ratų ir užkariautojų, plėšikų, kurie užpuldavo iš jūros ir sausumos, 
siaubdavo ir grobdavo. Šias tvirtoves mūrijo galia ir išmanymas, 
tuštybė ir šlovė. Šie statiniai būdravo aukštumose, nuo kurių toli 
matyti, patogu stebėti. Jie skiriasi pastatymo būdu ir svarbumu tų, 
kurie jas pastatė: Venecijos tvirtovės yra turto ir atsargumo vai- 
sius, jas įtvirtinant naudota Bizantijos patirtis ir formos; Genu- 
jos tvirtovės statytos be papuošimų, pabrėžiant jų paskirtį; Pizos 
statytojai retai leidosi vedami vaizduotės, mat prisibijojo grėslaus 
kaimyno iš Ligūrijos; normanų pastatai masyvūs ir tvirti, tai sykiu 
ir tvirtovės, ir dvarai; katalonų ir ispanų pilys dvelkė arabeskomis; 
prancūziški bastionai dažniausiai nusižiūrėdavo pavyzdžius iš že- 
myno, taip pat atrodė ir Austrijos pastatai, kai ji nusileido prie jū- 
ros; Afrikos pakrantėse tvirtoves pakaitomis statė užkariautojai ir 
vietiniai gyventojai — arabai žinojo, kad dykuma patikimesnė už 
krantą. Akmenys kruopščiai atrinkinėti, o kartais būdavo vežami 
iš tolimų kraštų: į Veneciją - iš Istrijos, į pietų Italiją — iš Lečės Kur- 
sio apylinkių, į Dubrovniką - iš Korčulos salos, į Sporadas ir Kikla- 
das — iš geriausių graikiškų salų akmens skaldyklų. Žemėlapiuose 


retai pažymėtos Viduržemio jūros regiono akmens skaldyklos. 


B ie archyvuose, kurie mažai kam prieinami ir grei- 
Čiausiai jų niekas netyrinėja, yra žemėlapių, kuriuose pažymėti 
senoviniai teatrai. Jie pastatyti aukštumose, prisiglaudę prie kalnų 
papėdžių, turi puslankio formos (hemziciklio) sceną ir prosceniu- 
mą, iškaltą uolos luite, eilėmis išdėstytus akmens suolus, parterius, 
galerijas. Tokių teatrų yra visose pakrantėse, net ir giliau žemyne. 
Visų pirma juos statė graikai, paskui romėnai, vėliau tautos, kurios 
laikėsi graikų ir romėnų tradicijos. Jie verti savo vietos Vidurže- 
mio jūros regiono kartografijoje. 

"Teatrai ne visada statyti miesto arba uosto centre, matyt, kad 
išvengtų įtakos, kurios centre turėjo valdžia. Dionizo teatras iš 

pradžių buvo įsikūręs „pelkynėje“ (en limnais) Atėnų priemies- 
tyje. Sirakūzuose teatras buvo pastatytas atokiai nuo uosto, nors 
jo scenoje kai kurios Aischilo premjeros įvyko anksčiau negu 
Heladėje. Šalia jūros ir sausumos kelių, jų suėjimuose ir kryž- 
kelėse, nubraižytuose žemėlapiuose kai kur pažymėti ir teatrų 
puslankiai. Be tų, kurie dažnai minimi ir gerai žinomi, dėmesio 
verti ir tie, kurie seniai nugrimzdo užmarštin: Sagalase, Terme- 
se, Aspende arba Cezarėjoje. Šalia teatrų, kuriems istorija skyrė 
daugiausia erdvės, pavyzdžiui, Korinte, Milete, Pergame, Tripo- 
litanijoje (Leptis Magnoje), reikia prisiminti ir tokius sugriau- 
tus bei apiplėštus kaip Mantenjos ir Eretrijos, Dugos (Thugga) 
Tunise ir Timgado (Thamugas) Alžyre, Palmyros anapus Sirijos 
tyrų, smėliu užpustytos Pataros Likijoje. Aplankiau Stobį Ma- 
kedonijoje prie Juodosios upės, Vardaro intako, šaltinio; mačiau 
liekanas Heraklėjos (Heraclea Lyncestis), pro kurią ėjo via Egna- 
tia; Skupi, dabar Skopjė, sugriuvo kartu su teatru per 518 metų 
žemės drebėjimą; senovės Lychnidus, dabartinis Ochridas, gar- 
sus savo vienuolynu ir šalia tyvuliuojančiu ežeru, kurio vanduo 
neįprastai žydros ir sykiu žalios spalvos. Visi tie griuvėsiai stirkso 
vandens paviršiuje lyg nuolaužos jūroje. Adrijos jūros sala Vis 
(senoji Issa) ir joje įkurtas miestas tuo pačiu pavadinimu buvo 
kolonija gerokai didesnės salos ir miesto: Sicilijos ir Sirakūzų. 
Nostalgiški sirakūziečiai nedideliame pusiasalyje, kurį slavai 
pervadino Pirovu, atgręžtame į pietus ir pietų vėjui, pastatė te- 
atrą, panašų į tą, kurį paliko tėvynėje. Jis senesnis kone už visus 
likusius teatrus, įkurtus kaimyniniuose miestuose: Salonoje arba 
Naronoje, Zadare arba Puloje, net ir Hvare. Seniausi teatrai statyti 
iš akmens - Atėnuose akropolio pašonėje, Pompėjaus ir Marcelo 
Romoje, teatras Epidaure Argolidės pakrantėse, didysis ir ma- 
žasis teatrai Pompėjoje, kurių nesunaikino lava ir pelenai, ne- 
paisant visko, jie išliko geresnės būklės nei kiti. Kai kurie teatrai 
statyti ir iš plytų, o sunkmečiu ręsti net ir iš medžio nelyginant 
laivai. Kasinėjant rasta daiktų, naudotų scenoje ir užkulisiuose, 
kaukių ir papuošalų, menadžių, silenų, satyrų. Kai kur išliko ir 
viena kita epitafija, panaši į Sisake, senovėje vadintame Siscija, 

ant trečiojo mūsų eros šimtmečio pabaigoje mirusio aktoriaus 
Leburno, pavadinto magister mimariorum, kapo išlikusiąją: 
„Scenoje miriau daug kartų, bet šitaip dar niekada“ (CIL, III, 
3480). Aktorių kaip ir jūreivių kapai nepažymėti žemėlapiuose: 
visa Viduržemio jūros teritorija — jų panteonas. 


N aujesniais laikais geologinių žemėlapių atsirado daugiau, 
jie įvairesni. Juose parodyti žemės sluoksniai, sudėtis. Jūros gelmė 
juose pažymėta mėlyna spalva: čia šviesesne, čia sodresne. Nubrai- 
žyti rifai, į kuriuos laivas gali sudužti, seklumos, į kurias gali įsirėž- 
ti, povandeninės uolos, galinčios laivą paskandinti. Gyvenviečių 
ir uostų, gatvių ir paminklų statytojai rūpinosi akmenimis, jų at- 
gabenimu, pervežimu, panaudojimu. Mūsų pajūryje daug akmens 
rūšių — pagal svarbą akmens vieta iškart po jūros. Akmenys ski- 
riasi amžiumi, atsparumu ir grožiu. Marmuras, porfyras, granitas 
ir bazaltas retesni ir labiau vertinami. Klintys arba skalūnas, kaip 
gipsas ir brekčija, travertinas, tufas ir smėlis, glūdi visur: uolynuo- 
se, nuosėdose, iškilumose arba akmens plokštėse, vientisas arba 
gabaliukais, baltas, pilkas, pageltęs. Kadaise akmens laužyklos 
buvo visuomeninis turtas, priklausė miestui, kraštui, bažnyčiai. 
Kai kurios jų priklausė valdovams ir karaliams. Valstybė imdavo 
mokestį už jų naudojimą (apo lithu). Efese jas globojo Artemidė, 
Dzeuso dukra. Nemažai akmens laužyklų išgarsėjo, jos paminėtos 
istorijose, žemėlapiuose, jas aprašė Viduržemio jūros kraštų, grai- 
kų, romėnų, arabų gamtininkai. 

Marmuras žinomas nuo seno, ypač marmuras iš Paroso salos — 
lapis Parius. Šį marmurą, pasak Pausanijo (I, 33), skulptorius Fidijas 
laikė nepakeičiamu. Garsėjo ir akmuo iš Pentelikono prie Atėnų — 
marmor Pentelicum - jis tvirtas ir pasiduodantis apdorojimui. Iš jo 
pastatytas Partenonas ir propilėjai; šį marmurą savo skulptūroms 
pasirinko Praksitelis. Nakse, vienoje iš Kikladų salų, šimtmečiais 
naudotas marmor Naxium, o Atikoje ant Himeto kalno - marmor 
Hymettium, šitaip jį vadina Strabonas (IX, 21). Iš senosios Eubojos 
buvo gabenamas marmor Carystium: sluoksniuotas, pelenų spalvos. 

Pavadinimus rašau ne graikų, o lotynų kalba, ji žinomesnė Vidurže- 
mio jūros kraštuose, kur užrašinėju šias eilutes. 

Prokonesas, esantis Marmuro jūroje, taip pat išgarsėjo mar- 
muru - lapis Proconnesius. Anot architektūros žinovo, koks buvo 
Vitruvijus (Arch. II, 8—10), iš šios salos marmuro pastatyti Mau- 
zolo rūmai Halikarnase, jie tapo pavyzdžiu visiems mauzoliejams 
ir nuo šio vardo kilo bendrinis tokio pastato pavadinimas. Verta 
paminėti ir Frygijos akmenį iš Anatolijos (marmor Phrygium), 
grūdėtą ir rausvą, taip pat numidiškąjį (marmor Numidicum), 
tamsų ir dėmėtą, kurį naudojo finikiečiai visai netoli Kartaginos. 
Seni šaltiniai mini ir marmor Taenarium iš Lakonijos pietrytinėje 
Peloponeso dalyje, šviesiai pilkas plokštes iš Chijo salos - marmor 
Chium - kuriuo apkaltas Romos Forumas. Marmurą Kararoje dar 
prieš romėnus kasė etruskai, o paskui ir toskaniečiai — jis garsėja 
šviesiais ruoželiais, vadintais cava di Michelangelo, iš jo išskaptuota 
La Piet4 Šventojo Petro bazilikoje Vatikane ir Dovydas centrinėje 
Florencijos aikštėje. Augusto laikais šiuo akmeniu kloti Amžinojo 
miesto fasadai. Apolodoras Damaskietis, graikas iš Sirijos ilgai ieš- 
kojo didelių marmuro plokščių Trajano kolonai iškelti, marmuras 
turėjo būti pakankamai kietas, kad atsilaikytų prieš laiko dantis, 
ir švelnus, kad jame būtų galima išskaptuoti figūras ir įvykius: du 
šimtus metrų sraigtiško bareljefo, kuris šlovins imperatoriaus žyg- 
darbius Dakijoje ir papuoš Viduržemio jūros sostinę. 

Iš tolimojo Luksoro į Viduržemio jūros pakrantes gabentas 
taurusis rožinis granitas. Ramzio II statula tikrai buvo raudona, 
tūkstantmečiai jos nenublankino. Didžiulė Aleksandrijos švytu- 
rio durų stakta, neseniai aptikta jūroje, iškalta iš to paties akmens. 
Bazalto parsivežti keliauta net į Etiopiją, todėl metraštininkai jį 
pavadino lapis Aethiopicus. Sunku ir brangu buvo jį gabenti ir sau- 
suma, ir jūra. Už jo gavybą ir pristatymą daugelis sumokėjo savo gy- 
vybe. Bazaltas gabentas laivais į Akvilėją, Raveną ir dar kai kuriuos 
uostus, kur laukdavo garbių užsakovų. Porfyras vežtas iš Tesalijos, 
tai — tamsus lapis atracium, ir iš Peloponeso - kiek šviesesnis /apis 
porpbyritus. Kokybiškiausias akmuo gabentas iš toli, dažniausiai iš 
Afrikos dykumų, net iš Raudonosios jūros pakrančių. Porfyrą vilk- 

davę kupranugariai, tempdavę vergai, laivai su šiuo kroviniu skęs- 
davę, galbūt todėl jis pavadintas „karališkuoju akmeniu“. Tais lai- 
kais dykuma daugelyje vietų panėšėjo į savaną. Ją puikino akacijos 
ir šilkmediniai fikusai, ten laigė greitakojės antilopės ir vienas kitas 
pabėgęs kupranugaris. Džebel Dukane, Egipte, rasta viena raudo- 
niausių porfyro rūšių, kurią Plinijus vadina „purpurine“ (XXXVI, 
7). Iš šios porfyro rūšies kalti sfinksai, stulpai, statulos, aukurai, 
obeliskai ir sarkofagai. Niekas nežino, kur ir kaip dingo porfyro 
sarkofagas, į kurį buvo sudėti Diokleciano palaikai: gal jis buvo 
nusviestas į jūrą kur nors netoli Splito krantinės arba gal „valakai“ 
ar „morlakai“ nuvilko į Dievo užmirštą kampelį, į Dalmatijos Za- 
gorą? Paskutinį kartą jį matė Sidonijus Apolinaras, matyt, praėjus 
dviem šimtmečiams po imperatoriaus, kuris uoliai vijo krikščionis 
ir sugalvojo sau pravardę Jovius, mirties. Gailestingesnio likimo 
sulaukė raudono granito kolonos, kurias imperatorius atsigabeno 
iš Asuano. Jei neklystu, jo rūmų, kuriais didžiuojasi Adrijos ir Vi- 
duržemio jūra, o ypač Splitas, peristilyje jų būta dvidešimt. 
Lacijuje, ypač prie Tibro, buvo išgaunamas puikus travertinas, 
iš kurio pastatytas Koliziejus, o vėliau Kidži, Montečitorijo ir kiti 
rūmai. Penktoje savo „Geografijos“ knygoje Strabonas aprašė, kaip 
šį akmenį galima pervežti sausumos ir upės keliu iki Romos. Vienur 
šis akmuo kietas ir atsparus, kitur — skalus ir nepatikimas. Tokie 
statytojai ir skulptoriai kaip Berninis ir Borominis rungtyniavo, 
kuriam teks geresnis luitas, kad galėtų jame iškalti barokines figū- 
ras. (Stendalis „Pasivaikščiojimuose po Romą“ apgailestavo, kad 
dalis Romos pastatų sumūryta iš tokio akmens, o ne iš geresnio, 
kokį matęs Istrijoje.) Iš balto Istrijos akmens pastatyti venecijietiš- 
ki rūmai ir bažnyčios bei didžiulis amfiteatras Puloje, pavadintas 
Arena. Taurusis akmuo iš Dalmatijos Bračo salos panaudotas ne 
tik statant Diokleciano rūmus, bet ir Baltuosius rūmus anapus 
vandenyno. Iš šio akmens kroatų skulptorius Meštrovičius netoli 
Dubrovniko, ant iškilusio kyšulio prie Cavtato, pastatė mauzoliejų. 
Iš akmens su ryškiomis gyslomis, slūgsančio Korčulos saloje, pasta- 
tytos gynybinės Dubrovniko sienos ir tvirtovės - Minčeta, Reve- 
linas ir Lovrijenacas. Iš antracitinio granito, kasamo Jablanicoje 

Neretvos upės pakrantėje, vadinamo gabru, ant Lovčeno kalno 
gaugaro virš Kotoro įlankos pastatytas paminklas juodkalniečių 
poetui Negošui. Viduržemio jūros kraštuose, regis, lengva pereiti 
iš geologinio žemėlapio į geografinį, iš geografinio peršokti į isto- 
rinį, o iš istorinio žemėlapio pereiti prie pačios istorijos. 

Esama daug klinčių rūšių: glotnaus ir gruoblėto paviršiaus, su 
„nervais“ viduje ir grūdeliais iš išorės, su dėmėmis, gijomis arba 
sprogymėmis, visokių spalvų, sudėties, amžiaus. Geriausios ir tvir- 
Čiausios klintys panėši į baltą marmurą, todėl lengva supainioti. 
Net ir žvitri Plinijaus akis apsigavo Šventojo Elijo akmens kirty- 
kloje netoli Trogiro: Tragurium marmore notum, užrašė moksli- 
ninkas (III, 141), tačiau marmuro ten nėra ir niekada nėra buvę. 
Eretikai bogomilai marmuru vadino kuo paprasčiausius akmens 
luitus, kuriuos tašydavo ir kaltu iškaldavo gailius testamentus. 
Kvarcas, saulėje žibantis ir tviskantis, naktį tampa panašus į klintį. 
Jo pasitaiko rausvose uolose, dažnai stūksančiose karstinėse vieto- 
se, tarytum akmuo būtų susituokęs su rūda. Raudoniausi akmenys 
išsisklaido po karstines daubas ir virsta raudona žeme, sausa ir der- 
linga. Beveik visose pakrantėse vulkanai išspjovė lavą ir magmą, 
iš kurios susiformavo sunkios, tamsios plokštės. Romos imperijos 
vergai baisiai vargdami jas skaldė, kad išklotų visus Viduržemio 
jūros šalių vieškelius. 

Juoda plokštė, rasta prie jūros Rosetyje, miestelyje, kurį arabai 
vadina Rašidu, padėjo Šampoljonui iššifruoti hieroglifus. Juodas 
marmuras nuo užmaršties išgelbėjo karalienės Nefertitės grožį. 
Keturis tūkstantmečius juodame sarkofage gulėjo faraono žmo- 
nos ir Anhensenpepės paveldėtojos mumija. Juodasis akmuo 4/ 
chadžar al aswad, dar vadinamas „Alacho ranka“ (jamin Allah), 
kurį, pasak religinio padavimo, Džibrailas (Gabrielius) atgabeno 
Ibrahimui (Abraomui), kad tas Mekoje pastatytų Kaabą, veikiau- 
siai yra meteorinės kilmės. Sakoma, kad kadaise ši šventovė buvusi 
balta, bet pajuodo nuo netikėlių nuodėmių. Kaip byloja islamiš- 
kas padavimas, jis nukrito visai šalia Viduržemio jūros kranto iš 
paties rojaus. 

A radimviečių paprastuose žemėlapiuose niekas 
nežymėdavo. Jų slūgsojimo vietos pažymėtos specialiuose geolo- 
giniuose žemėlapiuose, Brangakmeniai saugomi ižduose ir seifuo- 
se. Tačiau šie akmenys vis dėlto padarė savo įnašą, išgarsėjo. Kalba 
neįvardijo kai kurių spalvų - brangakmeniai suteikė joms savo pa- 
vadinimus: smaragdas, opalas, rubinas, turmalinas, akvamarinas ir 
kiti. Deimantas tvirtesnis už marmurą arba bazaltą. Oniksas, nef- 
ritas arba agatas, lazuritas, šviesus alebastras ir tamsus obsidianas 
pritraukia grožį ir aistrą. Kai kurie jų simbolizuoja ilgaamžiškumą, 
o gal ir amžinybę. Šioje knygoje nėra pakankamai vietos viskam 
aprašyti. Karavanai iš tolimų kraštų atgabendavo brangakmenius į 
mūsų pakrantes, kur jie buvo meistriškiausiai apdorojami ir bran- 
giausiai parduodami. Ne visi brangakmeniai nusėdo Viduržemio 
jūros kraštuose. 

Ochra, nors ir nėra brangakmenis, taip pat davė pavadinimą 
kelioms spalvoms, ypač rudai oranžiniam ir raudonam atspalviui. 
Ji santykinai minkšta, kartais net skysta. Ochra naudota medi- 
cinoje, tačiau labiausiai pasitarnavo tapybos mokykloms, ypač 
itališkoms, ochra vadinta zerra di Siena, terra di Umbria, rosso di 
Verona. Mažiau žinoma, kad senais laikais ochra naudota statant 
laivus. Laivai su trimis irklų eilėmis — żriremos - dažnai būdavo 
nudažomi ochros tepiniu iš Chijo salos. Kelis šimtmečius prieš 
krikščionybę Atėnai šią akmens rūšį laikė savo monopolyje grai- 
kiškojoje Viduržemio jūros regiono dalyje. 

Žemynų ribas žymi nematomos plokštės, dunksančios jūros 
dugne išilgai pakrantės. Vietomis akmens sudėtis ir išvaizda kin- 
ta. Pietinėje dalyje nuo Zamaleko salelės vidur Nilo link Maltos 
ir Džerbos iki pat Kanarų salų ochra nusidažė gelsva dykumos 
spalva. Vakarų pusėje nuo Rodo iki Kadiso ir galbūt iki pat Azorų 
salyno ji, galima sakyti, išblukusi arba balta. Uolos, panašiai kaip 
žmonių oda, turi savo pigmentą. Jos suteikia spalvos apšvietimui, 
nuspalvina šešėlį tekant ar leidžiantis saulei, perduoda spindesį 
arba melancholiją. Per visą Viduržemio jūros regioną tįsta vėri- 
nys iš akmenų arba iš smėlio, kuris yra ne kas kita, o suskaldytas 
akmuo. 

S žvilgteli į botaninius ir fitologinius žemėlapius, 
kuriuose nubrėžtos Viduržemio jūros regiono augalijos ribos. 
Tiems, kurie neišmano, jie kelia daugiau klausimų, negu pateikia 
atsakymų. Spygliuočiai prie jūros vietomis sugyvena su lapuočiais, 
kitur juos slopina. Skroblas ir makija sugyvena geriau. Makija 
karstinėje dirvoje gali išgyventi veik be vandens. Žemėlapiuose 
to nepamatysi. Kodėl vynmedžiui pavyko prisitaikyti prie žiemos 
ir šitaip nutolti nuo pakrantės, o figmedžiui, granatmedžiui arba 
migdolui - ne? Kur šaltukas sustabdo ir atbaido alyvmedį, mirtą, 
citrinmedį ir apelsinmedį? Arba į kokį aukštį pajūryje užsiropščia 
šalavijas, levanda ir bazilikas, rozmarinas, pankolis ir čiobrelis? Iki 
kur siekia palmės šiaurės ir pietų pakrantėje? Kokios ir kiek veš- 
lios dygiažolės ir krūmynai. Pinijų, kurių lajos primena karūnas, 
augančių Romos kalvose, nerasime Marselyje ir Malagoje, Splite 
ir Smirnoje. Palestinoje ieškojau žolelės, kuri Talmude vadinama 
samtra. Mane patraukė jos pavadinimas ir ją gaubianti paslaptis. 
Rabinai teigia, kad šis augalas egzistuoja. Tuo galima tik tikėti. 
Šios žolės neradau Sinajaus papėdėse, nepažymėta ji ir Vidurže- 
mio jūros žemėlapiuose - nei botaniniuose, nei religiniuose. 


K eliautojų ir jūrininkų liudijimai bei tyrinėjimai atskleidžia 
norą arba poreikį išpasakoti visa, kas pamatyta, atrasta ir patirta, 
tai turi būti užrašyta laivo dienoraštyje arba žemėlapyje. Tie, kurie 
deda daugiausia pastangų į kelionę ir plaukiojimą, ne visada spėja 
užrašyti, kur lankėsi, kaip ir ką sužinojo. Pati kelionė jiems daž- 
nai svarbesnė už kelionės užrašus. Markas Polas tik įkalintas ėmė 
diktuoti prisiminimus Rustičeliui (Rusticianui), literatui iš Pizos, 
kuris užrašinėjo ganėtinai padrikai, be to, kalba, kurios gerai ne- 
mokėjo. Ibn Batuta irgi nespėjo užbaigti savo 7:4/os - jis kalbėjo į 
plunksną Ibn Džuzai al Kaldijui, kuris, kaip mano mokslininkai, 
kai kuriuos skyrius stilizavo vedinas asmeninių literatūrinių am- 
bicijų. Kolumbas rašė laiškus, kuriuose beveik nėra aprašymų. Šie 
laiškai visų pirma skirti tiems, nuo kurių priklausė jo plaukiojimai, 
kurie padėdavo juos įgyvendinti ir rėmė. Laivo dienoraštis, rašytas 

Kolumbo, skurdus. Tiesą sakant, amžininkai su juo net nebuvo 
susipažinę. Daugiau ir sklandžiau rašė Kolumbo bendrakeleivis 
Chuanas de la Kosa. Pareigą protokoluoti kapitonai perleisdavo 
padėjėjams. Magelanui užrašus prancūzų kalba vedė Antonijus 
Pigafeta, kilęs nuo Viduržemio jūros. Menu, kaip jis aprašė aš- 
triadantę žuvį, jos desperatiškus traukulius, paskutinį mėšlungio 
priepuolį. Vaską da Gamą plaukiojimuose lydėjo istorikas Žuanas 
da Barosas — be jo portugalų šlovė tikrai būtų menkesnė. Esama 
daugiau tokių pavyzdžių. Didieji keliautojai visiškai atsiduodavo 
kelionėms, visa kita nelabai jiems rūpėdavo. Ši aistra akivaizdi ir 
žemėlapiuose, senuose ji labiau matyti negu naujesniuose, pir- 
miausia tai pasakytina apie Viduržemio jūros kraštus — šitaip jūra, 
atspindėta žemėlapyje ir banguojanti tikrovėje, tampa vieniu. 


A. kurios pagauti sudarinėtojai braižė žemėlapius, ne- 
blogai žinoma. Mažiau žinome apie švelnumą. Ponia de Skiuderi 
yra autorė klasikinio „Švelnumo žemėlapio“ (Carte du Tendre), 
kurį vertėjai kartais vadina „Širdies žemėlapiu“. Tai savotiškas 
romanas-portulanas, kuriame panaudoti atvaizdai, tekstai, pata- 
rimai. Šio kūrinio paantraštė „Romos pasakojimas“ (1654). Vie- 
tos, pažymėtos pagrindiniame žemėlapyje, pavadintos neįprastais 
vardais: „Netikėjimas“, „Nerūpestingumas“, „Išpuikimas“. Neiš- 
tyrinėta „Polinkių upė“ suteka į pasišiaušusią jūrą, kurią autorė 
pavadina „Pavojingąja“. Viduryje gan didelė „Abejingumo sala“. 
Netoliese — tiksliai ten, kur švelnumas virsta aistra — pažymėtas 
toponimas Terya Incognita. Čia minimi ir Heraklio stulpai, stūk- 
santys Viduržemio jūros šalių pariby, jie simbolizuoja kelionę, iš- 
vykimą, gal net išsiskyrimą. 


K adastriniai žemėlapiai, saugomi pajūrio miestų savivaldybių 
archyvuose, patvirtina esant tam tikrus žemės ir jūros santykius. 
Nuosavybė, pažymėta tuose žemėlapiuose, priartėja prie kranto iki 
pat jūros slenksčio, užima didesnį ar mažesnį laisvą plotą, lengviau 

ir sėkmingiau sąveikauja su aplinka. Ten, kur santykiai tarp jūros 
ir pakrantės nėra aiškūs, vėjingose ir audringose vietose išsidėstę 
sklypai dažnai keičia savininkus, kai kurie sklypai apleisti, matyt, 
iriš baimės, kad jūra gali juos išardyti arba užtvindyti, pasiglemžti 
iš šeimininko. Ant kai kurių žemėlapių (tokius aptikau mažame 
Trogiro miesto muziejuje netoli Čipiko rūmų) kadastro braižy- 
tojai skirtingomis spalvomis nuspalvino žemėlapių kontūrus ir 
paviršius. Nemanau, kad tai padaryta iš dyko buvimo. Priežastys 
turbūt kitos: reikėjo paryškinti erdvės padėtį jūros atžvilgiu, valdų 
padėtį Viduržemio jūros atžvilgiu. 

Atvirlaiškiai ir atvirukai su paveikslėliais (jūros, plaukiojimo, 
gamtovaizdžio motyvais) saugomi tėvų ir protėvių lagaminuose 
ir skryniose kartu su senomis nuotraukomis — nespalvotomis, 
rusvomis, sepijos atspalvio. Juos nelengva išskirstyti, tačiau ver- 
tėtų — jie taip pat supažindina su jūra ir pajūriu, primena apie ją. Jie 
nublukę kaip ir seni žemėlapiai. Atvirukai primena apie tai, kaip 
seniau vaikščiota prie jūros, ilsėtasi, trokšta nuotykių, kokių būta 
krantinių arba molų, prisišvartavusių laivų (dabar jau ir jie varomi 
garo mašinomis), vaizdų: paplūdimių, įvykių uoste, pasakojimų 
apie maudynes įlankoje. Fotografijos nėra tas pats kas žemėlapiai 
(apie tai primena ir pabrėžia kartografai), tačiau kartais juos pava- 
duoja arba papildo. Nuotraukose žiūrinėjame, kokia yra jūra ir kur 
ji išplinta, susipažįstame su ja ir drauge atpažįstame. Šeimos nuo- 
traukų albumai daugeliui mūsų buvo pirmieji Viduržemio jūros 
atlasai: jūros paveikslas prieš susitinkant su ja pačia. 


Y Ferdinandas Marija de Lesepsas susipažino su pirmai- 
siais fotografais. Jis panūdo, kad ir jie stebėtų Sueco kanalo kasimo 
darbus. Prie Karčiųjų, Bala ir Timsa ežerų, Bur Saido ir Izmailijos 
statybvietėse tuometinės kuklios kameros pačios negalėjo atlikti 
savo funkcijos. Jūrų muziejuje Paryžiuje eksponuojami paveikslai, 
panašūs į nuotraukas: „Šešta statybvietė prie Izmailijos“ , „Vidur- 
žemio jūros vandenys susijungia su Timsos ežeru“ ir kiti vaizdai, 
vertingesni kaip dokumentai nei kaip tapybos kūriniai. Šiuose 

paveiksluose puikiai matyti kanalas, sąsmaukos atkarpos, kurias 
senovėje gilino faraono Neko vergai arba Prolemajo II Filadelfo 
pavaldiniai, grioviai, kurie vėliau Abasidų kalifo Abu Džafaro al 
Mansūro įsakymu užrausti ir užpustyti tyrlaukių smėlio. Lesepso 
draugas Saidas Paša, kurį Osmanų imperija paskyrė Egipto val- 
dovu, be kitų dalykų, turėjo įveikti ir tikėjimo kliaudas. Alachas, 
parašyta Korane, pastatė „pertvarą tarp jūrų“ (55:20). Kai kanalas 
galiausiai buvo prakastas, vidinė jūra tapo sąsiauriu — praėjimu 
tarp dviejų vandenynų. Žmogaus ranka pakeitė ir Viduržemio jū- 
ros žemėlapį, ir jos vaizdinį. 

Ungurių keliai ir judėjimas jais glūdi instinkte, kuris tam tikra 
prasme yra jų žemėlapis. Ungurio kūnas pailgas ir judrus, o galva, 
lyginant su kūnu, smaila ir maža. Kas žino, kuriame jų smegenų taš- 
ke ar kūne galėtų būti išraižytas žemėlapis? O jis tikslus ir ilgalaikis. 
Šios gyvariškos žuvys įveikia tūkstančius kilometrų sūriais ir gėlais 
vandenimis, nuo vandenyno iki mūsų jūros pakrančių, upių žiočių 
ir ežerų, tyvuliuojančių prie jūros. Unguriai atplaukia į vietas, kurio- 
se gyveno jų protėviai, ir grįžta ten, iš kur išplaukė. Tai viena iš Vi- 
duržemio jūros paslapčių, kurių neįstengia įminti pati kartografija. 

Senovės medicinos - graikų, romėnų, arabų, Europos - cen- 
truose sudarinėti specialūs žemėlapiai, kuriuose pažymėti užkrato 
ir pandemijų, ypač niežų, maro ir juodojo maro židiniai. Gaila, bet 
tokio žemėlapio neradau nei Salerne, nei Monpeljė - senuosiuose 
Viduržemio jūros regiono medicinos centruose. Pajūryje niekada 
nepasiseka rasti visko, ko ieškai. Viduržemio jūros kraštuose pir- 
miausiai aptinkame tai, ko nesitikėjome išvysti. 

Tarp įvairių tylėjimo rūšių egzistuoja ir žemėlapių tyla: zonos, 
kurias jie praleidžia, atradimai, kurių neparodo, valdos, kurių ne- 
pripažįsta. Turiu omenyje ne tik technines priežastis. Nors šiaip 
tylėjimas nėra Viduržemio jūros šalių bruožas. 


E pochoms genant viena kitą, mainėsi ir žemėlapių spalvos. 
Tiksliai nežinoma, kaip spalvinti seniausi žemėlapiai. Jų spalvos 
išbluko arba užgeso. Tai turbūt priklauso nuo pagrindo, ant kurio 

užtepti dažai. Iš Ptolemajo „tabulų“ mus pasiekė tik juosvai bals- 
vi brėžiniai, kurių lapai gerokai išgeltę, suvytę. Ne vienas meistras 
buvo pasišovęs grąžinti joms spalvas, atgaivinti. Meistrai puoš- 
davo jas geltonplaukių renesanso stiliaus vaikų atvaizdais, tuos 
vaikiukus vadino putti, jie panašūs į angelus — iš jų lūpų sklido į 
putas ir liepsneles panašus dvelksmas. Pasibaigus viduramžiams 
žemynai vis labiau skyrėsi spalviškai, tai priklausė nuo pačių kar- 
tografų kilmės, užsakymų, kartais ir nuo užduočių, kurias jiems 
pavesta atlikti. Afrika dažniausiai gelsva ir geltonai rusva kaip jos 
tyrai ir smėlis. Tik daiktais Tel Atlaso džebelis tamsesnis, rusvas. 
Mažoji Azija paprastai ruda ir geltona. Šventoji Žemė išsiskiria iš 
aplinkinių žemių - indigo spalva jau nuo senovės įsitvirtino jos 
atvaizde. Prie Mekos ir Medinos kartais puikuojasi pusmėnulis su 
žvaigžde. Europa pajūryje šviesesnė, žemyninė jos dalis tamsesnė, 
o vidurys įvairiaspalvis. Pati jūra kai kur šviesiai mėlyna, ypač se- 
klumose, daiktais, kur gelmė ir atvira jūra, ji mėlyna ir matinė. Sa- 
los taip pat nuspalvintos skirtingai: jų spalva kartais pakeičia pa- 
vadinimą ir pasitarnauja kaip vietovardis. Bluki sala yra nesvarbi, 
balta — nepastebima, tiek viena, tiek kita vadinama apibendrintu 
pavadinimu — žerra incognita. Ryškiai nudažytos salos primena 
brangakmenius. Paprastai jos užapvalintos, lygios, simetriškos. 
"Tuo tarsi norima pasakyti, kad jose arba šalia jų būta lobių, galbūt 
koralų arba aukso vilnų. Salelės, kurių apribai vingiuoti, smailūs 
arba kampuoti, slepia tam tikrą pavojų, kaip antai mitiškas labi- 
rintas, Dedalas, Polifemas, kas žino, kokių dar dalykų ten glūdi. 
Dažnai kartografai braižo elipses, apskritimus ir kvadratėlius, su- 
teikia jiems prasmės, kurios nežinantieji negali išsyk įžvelgti. Maži 
ir dailūs archipelagai žada išsigelbėjimą, o suslėgti ir lėkšti įspėja, 
kad ten nepatartina plaukti. Tam tikrose vietose matyti juodi taš- 
kai, dėmės, juoduliai. Paprastai tai nėra tikros salos, o uolos, rifai, 
akmenynai. Prie jų suduždavo laivai, jūreiviai negalėdavo ant jų 
išsilaipinti, o jei pasisekdavo, tai tuose akmenynuose jie nerasdavo 
gėlo vandens ir neišgyvendavo. Vien ožkos čia išgyvuoja, vienas 
Dievas žino, kaip jos atsirado ant šitų stačių Viduržemio jūros 
uolų: ryte jos nulaižo rasą nuo skurdžių vainiklapių ir žolelių, nuo 


172 


plataus agavos lapo ir šitaip numalšina troškulį, kankinantį ir seki- 
nantį jas kiauras dienas saulėkaitoje. 
{v 


Ai ir portulanų braižytojai ne visada plaukiodavo jū- 

romis ir prisišvartuodavo uostuose. Kai kurie pasitenkindavo ke- 
liautojų ir nuotykių ieškotojų paliktais užrašais, veikalais, kuriuos 
išsaugojo istorija ir geografija. Literatūrinis paveldas išsaugojo laiš- 
ką, pavadintą Itinerarium, kurį 1358 metų pavasarį Petrarka pa- 
rašė lotynų kalba ir nusiuntė savo draugui Džovaniui Mandeliui. 
Laiško autorius prisipažino, kad nedrįsta lipti į laivą ir išplaukti 
juo į piligriminę kelionę į Šventąją Žemę - bijo jūros. Tačiau pa- 
nūdėęs lydėti draugą „dvasiškai“ (nichilominus te animo comitabor, 
p. 7), jis aprašė jūros kelią, kurio niekada neįveikė, plaukiojimą Vi- 
duržemio jūra, kurio niekada neįgyvendino. 

Poetas leidosi kelionėn iš Genujos, plaukė Tirėnų jūra, paskui 
palei Ligūrijos, Toskanos ir Poncos pakrantes, praplaukė pro Elbą, 
kurią vadina Ilva, pro Iskiją, kurią užrašo kaip Iscla, primindamas, 
jog kadaise ji vadinta Inarima. Pamini Sicilijos pakrantes, palieka 
„Etną iš dešinės“. Aplenkia miestus ir gyvenvietes: Scalea ir Motona, 
Malea arba Corona, kurie taip nebevadinami. Paskui pasuka vai- 
ralazdę link Peloponeso ir Korinto, Kikladų ir Sporadų, Jonijos ir 
Egėjo jūros, kad galiausiai pasiektų rytinę Viduržemio jūros pusę. 

Petrarka mini ne tik salas, uostus arba miestus, bet ir tvirtoves, 
vadintas Melorija ir Motrone, ir Pizos bokštus, kurie vėliau nu- 
griauti, medinius švyturius - Mesinos, Mizenos, Aleksandrijos — 
kurie jau seniai nebešviečia. Priartėjo prie upių ir jų žiočių, prie 
Averno netoli Kumų, Liesosios ir Ledinės (Gelidum) upės, kurios 
jau išgremžė naujas vagas ir pakeitė pavadinimus. Kaip ir portula- 
nų autoriai poetas kalba apie vėjus, jų prigimtį ir jėgą. Lygina pava- 
dinimus, kuriuos vartoja jūreiviai (nautae), su tais, kuriuos vartoja 
prastuomenė (vulgus), skiria juos nuo pavadinimų, išlikusių klasi- 
kinėse legendose. Laiške minimos istorinės ir mitinės vietos: Mi- 
zeno (Misenum) kyšulys Kampanijos kranto paribyje, jis pavadintas 
garsaus frygų trimitininko, plaukusio su Enėju ir netoli šios vietos 

nuskendusio, vardu, įlanka ir miestas Baja, taip pat Kampanijo- 
je, kur romėnai mėgdavę užsukti dėl pasimaudymo gydomosiose 
versmėse, Kumus, taip pat vadinamus Herofile, kur kitados rezida- 
vo Vergilijaus sibilė, Gaeta, slepianti šventojo Erazmo karstą, be 
kitų žymių Viduržemio jūros kraštų vietų, garsioji Rodo riterių 
ligoninė ir Šventosios Katarinos vienuolynas Sinajuje. 

Autorius stebisi, kad tokias vietas „apleido istorikai ir ypač poe- 
tai“. Pastaruosius jis pateisina: gal kaltas ne tik „nerūpestingumas“ 
(desidia), sako Petrarka, o tai, kad „tų vietų turtai nėra pakanka- 
mai ištirti ir pažinti“ (p. 19). Pabaigoje jis primena savo bičiuliui, 
kad ir jis pats „ne istoriją rašo, o tik aprašinėja vietoves“ (neque 
enim scribo nunc historiam, sed loca describo, p. 13). Tai tikras por- 
tulanas, parašytas ne plaukiojant, o remiantis perskaitytomis kny- 
gomis, išbrandintas „širdyje“. Nedaug keliautojų, ypač rašytojų, 
o ką jau kalbėti apie poetus, susigundė aprašyti arba apdainuoti 
Viduržemio jūros pakrantes, kurių neapiplaukė, nes nepasitikėjo 
bangomis, slėpėsi nuo vėtrų, bijojo jūros. 


Sa žemėlapių kolekcininkai susitinka įvairiomis progomis. 
Dalyvavau jų susibūrime Amalfyje. Šiame mažame šlovingame 
pajūrio miestelyje minėtos Leo Bagrowo, emigranto iš Rusijos, 
turbūt iškiliausio dvidešimto amžiaus kartografo, mirties metinės. 
Tikrasis jo vardas Leonidas Bagrovas, jis gimė 1881-aisiais Petro- 
grade, mirė užsienyje 1957-aisiais. Su juo susipažinau mažne atsi- 
tiktinai, jo gyvenimo saulėlydyje. Dėdamas milžiniškas pastangas 
jis leido kartografinį laikraštį „Imago Mundi“ ir kėlėsi gyventi iš 
vieno krašto į kitą lyg koks nomadas. Jo garbei surengta paroda 
„Vėjų rožės“ ir diskusija apie jas, iš jos kai kuriuos dalykus panau- 
dojau ir savo laivo dienoraštyje. (Lyginamąjį vėjų rožių paveikslą, 
paskelbtą minėtame laikraštyje, taip pat paėmiau iš tos parodos.) 
Diskusijoje pasisakė daug dalyvių, nuo mokslininkų iki savamoks- 
lių, panašių į tuos, kuriuos sutikote šioje knygoje. Tiek vieni, tiek 
kiti priėjo išvadą, kad negalima tvirtinti, jog amalfiečiai pirmieji 
vėjų rožes nubraižė žemėlapiuose, kaip mano Bartolomėjas Kreš- 

čentijus. Labai tikėtina, kad šis dalykas, kaip ir busolė, jiems pa- 
Žįstamas seniau negu jų varžovams iš Neapolio ir Taranto įlankos. 
Nėra įtikinamų įrodymų, kad amalfiečiai vėjų rožes perėmė iš ara- 
bų (Idrisijaus žemėlapiuose jų dar nėra) arba iš normanų, tačiau 
šito fakto neįmanoma ir paneigti. Garsiajame Pizos žemėlapyje, 
portulane, nubraižytame ant pergamento XIII amžiaus pabaigoje, 
pavaizduoti du krypčių susikirtimo taškai: vienas — netoli Sardi- 
nijos, kitas - prie Rodo, tačiau tai dar nėra tikros vėjų rožės. Nor- 
denšeldas „Periple“ irgi tvirtina, kad seniausiuose portulanuose 
nėra vėjų rožių. Regis, 1375 metais Katalonijos atlase pasirodžiusi 
vėjų rožė yra pirmoji mums žinoma. Tuo laikotarpiu žydų diaspora, 
prieš juos išvarant iš Iberijos pusiasalio, palaikė glaudžius ryšius su 
Afrikos ir Mažosios Azijos uostais, ypač su Jafa ir Haifa. Senovės 
civilizacijų žmonės pasaulio šalis žymėdavo tam tikromis spalvomis. 
Pasak kai kurių šaltinių, chazarai šitaip žymėdavę vėjus. Galbūt vėjų 
rožių spalvos tolimai syja su pasaulio pusių žymėjimu? Iš pradžių 
tos rožės Viduržemio jūros kraštuose pieštos dažniausiai juoda, rau- 
dona ir žalia spalvomis, paskui atsirado kitos, pereinamosios arba 
sutartinės spalvos, jos labiau pritaikytos regėti, negu atminti. 

Vėjų rožė apdainuota poemoje La Sfera, kurią sukūrė ir iliustra- 
vo Aorentietis Gregorijus (Gorijus) Datis arba jo brolis Leonardas, 
ginčas dėl to, kas iš jųdviejų yra tikrasis „Sferos“ autorius, čia nesvar- 
bus. Yra manančių, kad vėjų rožė yra emblema, tačiau ji nėra vien 
emblema. Kiti sako, jog tai metafora, tačiau vėjų rožė nėra tik me- 
tafora. Seniai žinomi kūriniai pirmtakai: Romėniškas fragmentas iš 
marmuro, saugomas Prahoje, jis padalytas į dvylika ar šešiolika vėjų; 
Vėjų bokštas Atėnuose su Androniko laikrodžiu, virš kurio kyla Tri- 
tono figūra; plokštė, kurią archeologai iškasė Mažojoje Azijoje prie 
Siparo, joje pavaizduota banguojanti jūra su keturiomis milžiniš- 
komis žvaigždėmis ant vandens paviršiaus; Romos gyvenvietės Tu- 
burbo Majaus netoli Kartaginos griuvėsiuose rasta mozaika, kurioje 
pavaizduoti du apskritimai su įvairiaspalviais spinduliais. Įvairiose 
vietose ir skirtingu laiku kalbėta apie vėjų rožių simbolius ir ženklus, 
apie jų pavidalus ir reikšmę, apie astrologinius ir kalendorinius įra- 
šus šalia jų, apie padalijimą į 4, 8, 16, 32 skiltis apskritime arba į 12 

ir 24 skiltis, o tai jau nėra vien geografinis, bet ir laikinis padalijimas. 
Kompaso rožės arba vėtrungės po gaubteliu su pažymėtomis pasau- 
lio pusėmis po stiklu ir magnetine adata veikiausiai atsirado šiaurės 
jūrose. Ilgus metus jas tyrinėjo tolimųjų plaukiojimų kapitonas Al- 
bertas Šiukas ir aprašė savo veikaluose. Vėjų rožėse raidė T jau nebe- 
teko tos reikšmės, kurią turėjo T-O žemėlapiuose, ji tiesiog reiškia 

tramontana, t. y. „Šiaurė“. Šiaurė vienur pažymėta smaigu arba strė- 
like (pavyzdžiui, pas Gastaldį), kitur — Šiaurine žvaigžde (Stella po- 
laris). Dažnai pieštas heraldinis ženklas su lelijų žiedu (fleur de lys). 
Po kryžiuočių karų šis ženklas reiškė pagarbą Prancūzijos karūnai, 
didžiausias nuopelnas — pajūrio gyventojų iš Akvitanijos. Rytinėje 
rožės pusėje nubraižytas kryžius — jis nukreiptas į Šventąją Žemę ir 
Jeruzalę, į pasaulio centrą pagal krikščionišką mokymą, Viduržemio 
jūros kraštų šventovę. 

Įvairiaspalvės vėjų rožės skiltys vadinamos pagal formą - rom- 
bais. Rombai su pagrindinių vėjų inicialais sudaro apskritimą, ku- 
ris Italijoje vadinamas rosone — tuo pačiu žodžiu vadinamas ovalus, 
spalvotas vitražinis langas katedroje. Naują, tikslų žemėlapį suda- 
ryti sunkiau, negu pastatyti katedrą. Rožių vainiklapiai, išlendan- 
tys už skritulio, kartais vaizduojami kaip dantys. Šis papuošimas 
vadinamas feu de joie — tai galima būtų išversti „džiaugsmo laužas“. 
Renesanso kartografai ėmė mažiau piešti vėjų rožių arba visai jas 
praleidinėti, matyt, siekdami sumažinti okultinę reikšmę, kurią 
joms suteikė prietarai. Tačiau rožės vėl grįždavo į žemėlapius - jų 
reikėjo jūreiviams, kurie tikėjo, kad kaip amuletas arba figūra laivo 
priekyje šios rožės neša laimę arba apsaugo. Tad neverta kapstyti, 
ar vėjų rožė atsirado Viduržemio jūros kraštuose, ar kur kitur... 


Asas navigacijos bibliotekoje yra svarbių kartografinių 
knygų. Aptikau ir Zacharijo Lilijaus, greičiausiai graiko, veikalą, 
išleistą 1493 metais Florencijoje, pavadintą Orbis Breviarium. 
"Taigi, deja, nesu pirmas geografijoje, istorijoje arba literatūroje 
sugalvojęs panašų pavadinimą. Praėjusių šimtmečių teologai per- 
spėdavo tokių knygų autorius, kad šie privalo atsispirti pagundai 
ir iš paprasto brevijoriaus nedaryti evangelijos. Zacharijas Lilijus 
šiai pagundai neatsispyrė, tikriausiai tokių autorių būta ir daugiau. 
Prie šios biblinės jūros pakrantės galbūt sunkiau susivaldyti negu 
kitur. Tad grįžtu prie pasakojimo apie žemėlapius pradžios - kuo 
daugiau sužinome apie mūsų jūrą, tuo mažiau į ją stebeilijamės 
vieni. Viduržemio jūra nėra vienatvės jūra. 

e) yra ypatinga rūšis - filologinė ir literatūrinė. Juos 
galima palyginti su ankstyvomis satyromis: satura kadaise vadin- 
tas dubuo arba lėkštė, prikrauta visokių pietietiškų vaisių ir siūlyta 
pasivaišinti - lanx satura. Tik vėliau, ypač Horacijaus ir Juvenalio 
eilių (saturae) dėka, satyra įgavo tokią reikšmę, kuria vartojama ir 
šiandien. Kai kur išliko ir senoji šio žodžio reikšmė: geidulingaja- 
me Petronijaus „Satyrikone“ arba XVI amžiaus pabaigos pervers- 
miškame „Menipo satyros“ žanre. Ne vienas žodynų sudarinėtojas 
siekė parodyti arba patvirtinti, kad egzistuoja Viduržemio jūros 
regiono koinė. Tačiau tai įrodyti pavyksta retai. Paprastai yra duo- 
menų apie malonų klimatą, palankius vėjus, nedidelius potvynius, 
patogius uostus arba trumpus nuotolius nuo vieno miesto iki kito, 
jūros baseino ilgis, kaip mums primenama, siekia vos du tūkstan- 
čius mylių, plotis - daugiausiai keturis šimtus. Nei mūsų jūros dy- 
dis, nei apimtis, nei amžius nėra ginčytinas. Puikiai žinoma, kaip 
Senojo Pasaulio jūreiviai ja plaukiojo, o kiti nusigandę žvilgčiojo į 
atvirą jūrą. Viduržemio jūros kraštų istorija jau parašyta. 
Augustinas Jalas, patyręs jūreivis ir užsidegęs mėgėjas, sudarė 
„Navigacinį glosarijų“, du didžiuliai jo tomai išleisti 1848 metais 
Paryžiuje, leidimą parėmė Jūrininkystės ministerija, nors autorius 
labai išsiplėtė ir paleido į darbą vaizduotę. Šio poliglotinio darbo 
įžangoje pabrėžiama, kad į glosarijus „gali būti įtraukta daugybė 
smulkių dalykų, kurių neįmanoma sudėti į detaliausius aprašy- 
mus, prismaigstytus visokiausių pastabų“ (p. 9). Pateiktos glosos, 

išdėliotos ant senos lėkštės, kartais padeda iš istorijos išrutulioti 
pasakojimą. Norėčiau ne tik nukreipti jus į šaltinius, iš kurių sė- 
miausi medžiagos, bet ir pristatyti bendrakeleivius, kuriuos suti- 
kau plaukiodamas Viduržemio jūra, žmones, kurie man padėjo, 
patarė, gelbėjo. 

v 


S, periplas padalytas į tris skirsnius. Pirmajame daugiau ap- 
rašymų, antrajame — atvaizdų, o trečiajame sudėtos sąvokos: bre- 
vijorius, žemėlapiai, glosarijus. Tas pats plaukiojimas vyksta visų 
pirma vietose, kuriose lankiausi, paskui tęsiasi žemėlapiuose, ku- 
riuos žiūrinėjau, ir paskiausiai knygose, kurias skaičiau. Kai kurios 
temos arba jų variacijos neišvengiamai kartojasi. Šito reikalauja 
pats dalykas ir jo sudėtingumas. Jį reikia apčiuopti iš skirtingų 
briaunų, derinti rašymą ir kalbėjimą. Įvairūs registrai, sluoksniai 
arba palimpsestai, ryškėjantys vienas pro kitą, syjantys tarpusavyje 
gulsčiai ir statmenai, padeda giliau įbristi į jūrą, jos praeitį ir istori- 
ją. Daug yra pakrančių, kurias norėtume atrasti, salų, kurias mielai 
aplankytume, įlankų, kuriose bemeilytume nuleisti inkarą. Lai- 
kiausi senojo Ptolemajo pamokymo, kurį kartojo Ibn Chaldunas 
ir Merkatorius: pasinaudokime liudijimais tų, kurie buvo ten, kur 
nebuvome mes, ir matė tai, ko nematėme mes. Tai ne Viduržemio 
jūros glosarijus, o viso labo brevijorius. 


a Am jūra pakrantėse, iki kurių išsilieja, turi daugiau 
vardų“, - primena Merkatorius savo „Atlase“ (išleistas Amsterda- 
me 1609 m., p. 30). Pavadinimai priklauso nuo jūros padėties, jos 
sąlyčio su pakrantėmis, kurias skalauja, ir nuo gyventojų, įsikūru- 
sių prie jų. Senovės tautos, egiptiečiai ir Šumero gyventojai, Vi- 
duržemio jūrą vadino Aukštutine jūra pagal jos išsidėstymą jų at- 
žvilgiu. Ir Biblijoje yra daugiau Viduržemio jūros vardų: Didžioji 
jūra iam bagadol (Joz 1, 4), Užpakalinė jūra [lietuviškai išversta 
„Vakarų jūra“] arba jūra, kuri yra užpakalyje, ¿am haabaron, (Įst 
11, 24), Filistijos jūra jam p ‘listim, (Iš 23, 31). Būta laikų, kai galėjai 

pasakyti „jūra“ ir visi žinojo, kuri jūra turima omenyje. Semitiš- 
kas žodis ża reiškė visus didelius vandens telkinius: jūras, ežerus, 
upes ir atskirai Viduržemio jūrą. 

Hekatajas ir Herodotas ją vadina Didžiąja jūra. Šitaip Vidurže- 
mio jūrą vadino fokiečiai ir finikiečiai, kurie veikiausiai pirmieji ją 
apiplaukė. Tukididas „Peloponeso karo istorijoje“ šią jūrą vadina 
pagal priklausomybę - Helėniška jūra (I, 4). Graikams ji - „mūsų 
jūra“. Šį pavadinimą iš jų perėmė romėnai, paskui ir kitos tautos. 
Platonas apdairiai sako: „jūra, plytinti šalia mūsų“ (par ‘hemin 
thalassa, Pbed., 113, a). Veikale, pavadintame De Mundo, kurio 
autorystė galbūt klaidingai priskiriama Aristoteliui, aptinkame 
lemtingąjį pavadinimą Vidinė jūra (be eso thalassa, III, 8), jis prieš- 
pastatomas išoriniam — Vandenynui. Iš šio pavadinimo vėliau išsi- 
rutuliojo pavadinimas Viduržemio jūra. 


r atskleidžia dalį mūsų jūros istorijos. Būdvardis medi- 
terraneus nebuvo toks taurus, pradėjus jį vartoti. Aukso amžiaus 
gramatikas Festas siūlė vietoj jo vartoti mediterreus, tačiau panašių 
pasiūlymų mažai kas paiso, kai žodis vartojamas dažnai, kalbame 
apie laikotarpį, kai Roma įsiviešpatavo jūroje. Epitetas meditullius 
(kilęs iš že//us - žemė, turbūt per graikiškąjį mesogaigos - tarpžemi- 
nis) jau buvo tapęs archajiškas. Mediterraneus reiškė plotą žemyne, 
iš visų pusių supamą žemės, priešingai nei maritimus. Ciceronas 
žemyno gyventojus vadina „labiausiai viduržemiui priklausančiais 
žmonėmis“ (homines maxime mediterranei, Verr., II, 5). Daikta- 
vardis mediterraneum reiškė vidų (pvz., daugiskaita mediterranea 
Galliae, t. y. žemyninės Galijos teritorijos). Kadangi „vidinė jūra“ 
pati apsupta žemių, tas pats epitetas pradėtas taikyti ir jai. Šia reikš- 
me jį vartoja Solinas savo geografijos ir pasakojimų kompiliacijo- 
se (Collectanea rerum mirabilium, XVIII, 1), kurias susidomėjęs 
skaitė antikos pasaulis savo epochos saulėlydyje ir kone visas vidu- 
ramžių pasaulis. Izidorius Sevilietis perėmė šį bendrinį būdvardį 
ir pavertė jį tikriniu vardu: „Didelė jūra (Mare magnum) vaka- 
ruose susisiekia su Okeanu; ji pasisukusi į pietus ir tįsta šiaurėn. 

Ji vadinama Didele todėl, kad lyginant su ja, kitos jūros mažesnės. 
Tai yra Viduržemio jūra, nes skalauja aplinkines žemes (mediam 
terram) iki pat Rytų, ji dalija Europą, Afriką ir Aziją“ (De mediter- 
raneo mari, Orig., XII, 16). Šitaip krikščionių poligrafo ir šventojo 
autoriteto dėka mūsų jūra pavadinta Viduržemio. Sunku pasakyti, 
kiek prie to prisidėjo Solino „Stebukliniai pasakojimai“. Okeanas 
pavadintas mitinio personažo, Urano sūnaus, vardu. Viduržemio 
jūra tikresnė už mitą. 


Claus turėjo daugiau žodžių, įvardijančių jūrą: ha/s yra 

druska - jūra kaip materija; pe/agos yra atvira jūra, platybė - jūra 
kaip vaizdas; pontos reiškia jūra kaip erdvė arba kelias; tþalassa yra 
bendra reikšmė (kilmė nežinoma, galbūt žodis kilęs iš Kretos? 
Mikėnų?) - jūra kaip patirtis arba įvykis; 4o/pos reiškia „užantis“ 
arba „užuoglauda“, tai — dalis jūros, apglėbusi krantą - įlanka arba 
nerija; laitma yra jūros gelmė, masinanti poetus ir savižudžius. 
Įvairių pasakotojų tekstuose šie žodžiai pridedami vienas prie kito, 
tad sujungti jie pereina savo reikšmės ribas: materija-buvimas, gel- 
mė-erdvė, kelias-platybė, vaizdas-įvykis ir taip iki begalybės, kaip 
ir patys jūros pavidalai papildo, persilieja vienas į kitą. Šitaip at- 
siskleidžia didelė, turtinga patirtis, kurią senieji helėnai sukaupė 
gyvendami prie Viduržemio jūros, plaukiodami ja, garbindami ir 
baimindamiesi jos. 


R omėnų patirtis menkesnė, pavadinimų kur kas mažiau. Žo- 
dis mare, kuriuo romėnai pasidalijo su daugeliu kitų indoeuropie- 
čių kalbų, pavyzdžiui, su slavų, senais laikais žymėjo visus vandens 
telkinius: jūrą, ežerus ir upes. Vėliau, perimdami helėniškus pavyz- 
džius, Romos rašytojai pasiskolino žodžius pontus ir pelagus arba 
lotyniškiems žodžiams suteikdavo graikiškas reikšmes. Retkar- 
čiais jų metaforose ir stilistinėse figūrose randame žemyninę pa- 
saulėžiūrą: campus aequor — šitaip vadinta atvira jūra. Vergilijaus 
kūryboje randame plaukiojimo lyginimą su arimu (maris aequor 

Tėvas Filipas Brietas: „Roma, tautų valdovė“ (Paryžius, 1687) 


arandum, Aen., II, 780). Viduržemio jūros tautos skiriasi ir pagal 
tai, kaip vadina jūrą ir kiek ji jiems artima. 


As ojų pavyzdžiu ir turkai, Viduržemio jūrą vadino Ru- 
meliška, t. y. bizantiškai romėniška: al bahr al rum. Ibn Chaldunas 
kūrinyje Mugadimmah ne kartą ją vadina ir Sirijos jūra. Šitaip jūrą 
vadina ir Idrisijus „Rodžerio knygoje“. Žodis ał bahr reiškė visus 
didelius vandens telkinius ir vis dar įvardija galbūt svarbiausią 
iš jų - Nilą. Išliko ir senas semitiškas pavadinimas a! iam, jis ar- 
chajiškas ir labiau literatūrinis. Musulmonų filologai į savo kal- 
bas išvertė bendrą Viduržemio jūros pavadinimą, kurį pašventino 
aukščiau minėtas krikščionis etimologas: al bahr al mutawisit. 


v 

Z odis „jūra“ įvairiose pakrantėse turi skirtingą giminę: lotynų 
ir slavų kalbose — bevardė, italų kaboje — vyriškąją, prancūzų - mo- 
teriškąją, ispanų kalboje šis žodis gali būti ir vyriškosios, ir moteriš- 
kosios giminės, o arabų kalboje yra du vyriškosios giminės žodžiai, 

graikų kalboje, kur žodžių, reiškiančių jūrą, daug, jie yra visų trijų 
giminių. Sunku nubrėžti ribą tarp vienos ir kitos jūros — jūros ribos 
ir šiaip skiriasi nuo sausumos ribų. Vos tik pamėginama jas praves- 
ti, tuoj atsiranda šališkumas savo jūros atžvilgiu. Kaip byloja sena 
graikų patarlė, tas, kuris kerta Malėjos rago, stūksančio Peloponeso 
pakrašty, ribą, tas palieka tėvynę. „Mūsų jūra turi didelį pranašumą, 
lyginant su kitomis, — rašė Strabonas, — ir nuo jos reikia pradėti“ 
(Georg., II, 57). „Iliadoje“ minimos tik dvi jūros: Trakijos ir Ikaro. 
„Odisėjoje“ nėra tikrinių vardų, kiekviena jūra yra jūra. Kai kalba- 
ma apie kitų kraštų jūras, užduodami įvairūs klausimai ir pateikia- 
mi įvairiopi atsakymai. „Ar kitų kraštų jūra graži?“ — klausia poetas 
Fernandas Pesoa poemoje „Jūreivis“. Daugelis į šį klausimą atsako 
neigiamai arba išvis neklausia. „Tik kituose kraštuose jūra yra graži“, 
(ibid.) - kartais taip atsako tie, kurie išplaukė, nors ir vien svajose, iš 
Viduržemio į Naujojo Pasaulio jūras. ; 

Kartais jūros pavadinimas ištariamas su nuostaba ar bauguliu, 
kurio reikšmės neįmanoma išsakyti žodžiais. Savo veikale „Anaba- 
zis“ Ksenofontas aprašė, kaip graikų kariai, ilgai klaidžioję sausu- 
ma, ėmė džiūgauti, išvydę jūros bangas: „Thalassa! Thalassa! Jūra! 
Jūra! Šis žodis ėjo iš lūpų į lūpas. Visi pasileido prie jūros... Puolė 
bučiuotis, verkti“ (IV, 7). Visi matė tą pačią jūrą, bet drauge kie- 
kvienas įžvelgė savąją. Ši scena turbūt kartojasi nuo pat pirmojo 
žmogaus susitikimo su jūra — dalis reikšmės išreiškiama sušukimu 
ir susižavėjimu, daugiau - šūksniu arba raudojimu, išraiška, kuriai 
stinga žodžių. Be to, skiriasi tie, kurie jūrą išvysta pirmą kartą, ir 
tie, kurie į ją žvelgia ne pirmąsyk, grįžta pas ją. Kai kam kiekvienas 
susitikimas su Viduržemio jūra yra ir pirmas, ir ne pirmas — tai 
priklauso tiek nuo jūros, tiek nuo mūsų pačių. 


J ūra yra absoliuti, jos pavadinimai sąlyginiai, tokią išvadą patei- 
kia žodyno sudarytojas Jalas. Viduržemio jūra vadinta ir Šiaurine, 
ir Pietine. Keliaudamas po Egiptą, Herodotas ją regėjo iš šiau- 
rės, todėl ir pavadino boreia thalassa (IV, 42). Pavadinimą „Pie- 
tinė“ randame renesansiniuose žemėlapiuose, net ir geografinėje 

Dantės poemoje La Sfera: Mare del Sud. „Pašėlusio Orlando“ 
pradžioje Ariostas rašo d4frica il mare. Civilizacijos, kurios pa- 
saulio puses žymėjo spalvomis, mūsų jūrą vadino Baltąja. Arabai 
išsaugojo pavadinimą Baltoji jūra (al bahr al abyad) — šia spalva 
jie žymėjo vakarus. Turkai irgi ją šitaip vadino (Ak deniz). Senose 
pietų slavų liaudies dainose be mėlynos minima ir balta jūra, ir 
ne tik tada, kai suputoja nuo bangų. Taip pat ir naujojoje graikų 
kalboje žinomas toks pavadinimas, nors ji skiriasi nuo helėniškos 
tradicijos. Raudonąja jūra (Erythros pontos) kadaise vadintas visas 
Indijos vandenynas — raudona spalva žymėti rytai. Senieji egip- 
tiečiai Raudonąją jūrą vadino Nendrių jūra (ia n$ari) - šitaip ji 
žymėta ir Amadėjaus Peirono Lexicon copticum iki pat 1835 metų 
(p. 304). Viduržemio jūrą, matyt, žvelgdami į ją nuo Nilo, egiptie- 
čiai apibūdindavę kaip „labai žalią“ - žalesnę už didžiosios, dažnai 
susidrumstusios, upės žiotis. 


J uodosios jūros (Pontos Euxeinos) pavadinimo nepaprasta eti- 
mologija: būdvardį euxenos, kuris reiškia „svetingas“, pakeitė axei- 
nos (nesvetingas), kokia jūra pasirodė esanti aukso vilnos ieškoto- 
jams. Matyt, turime reikalą su liaudiška etimologija, kuri senosios 
persų kalbos žodį akseana (tamsus, juodas) įprasmino naujaip. 
Juoda spalva kartais žymėta šiaurė. Kabaloje randame įrodymų, 
kad spalvoms būdavo suteikiamos įvairios reikšmės. Balkanuose, 
Viduržemio jūros pakrantėse ir aplinkinėse vietovėse yra vieto- 
vardžių ir hidronimų, kuriuose turbūt slypi krypčių arba pasaulio 
pusių gairės: upės Juodasis ir Baltasis Drinas, kurių vanduo visiš- 
kai nesiskiria, kaip ir Baltasis ir Juodasis Timokas Serbijoje arba 
Juodasis ir Baltasis Iskeras Bulgarijoje. Greičiausiai taip išėjo ir su 
Juodkalnija bei Albanija (alba - balta), Raudonąja ir Baltąja Kro- 
atija (Croatia Rubea - Dalmatia Superior, Croatia Alba - Dalma- 
tia Inferior), kurios tokiais pavadinimais minimos kunigo anoni- 
mo iš Doklėjos, kurį paprastai vadiname Dokliečiu, metraštyje, 
parašytame maždaug antrojoje XII amžiaus pusėje. Pavadinimai 
Baltasis ir Žydrasis Nilas, kitados jis vadintas ir Žaliuoju, taip pat 

kreipia mintį ta pačia vaga. Pavadinimas Azurna obala |Žydro- 
ji pakrantė] kilęs iš arabų kalbos arzak — „žydras“, tokiu kampu 
žiūrint, tai - geografinis žymėjimas, o ne žydrynės metafora. Kai 
kurie paleolingvistai gan drąsiai spėja, kad nuo pelazgų, Heladės 
senbuvių, vadintų „balta tauta“, kilo jūros pavadinimas - baltoji. 
Tokius spėjimus linkusios priimti Viduržemio jūros pakrantės. 

Jūra nuo kranto ir laivo rodėsi įvairiomis spalvomis — nuo žy- 
dros iki žalios persiliejimų, lyg sidabras ir auksas mėnesienoje arba 
spiginant saulei, giedra lyg dangus Vergilijaus metaforose (caeru- 
leum mare), tamsi it vynas Homero epitetuose (9i20ps), — ir ly- 
ginta su aliejumi arba druska. Mūsų įsivaizdavimai arba fantazijos 
prisidėjo prie to, kad kai kurie pavadinimai prigijo, tapo mėgstami, 
o kiti atmesti ir nepriimti. Jie yra kalbos, kuria kalbame apie jūrą, 
dalis, pasitelkdami tą kalbą mes siekiame atspėti jūros prigimtį. 
1925 metais Ch. Borchas apsakyme „Plaukiojimas“, iš rinkinio 
„Mėnulis priešais“, užrašė: „Jūra yra sena kalba, kurios negebu at- 
spėti“. Šie žodžiai sukosi man galvoje, kai tyrinėjau Viduržemio 
jūros pavadinimus, kai rašiau „Viduržemio jūros brevijorių“ ir pri- 
dėjau šį glosarijų. 


N an jūra sudaryta iš virtinės mažesnių jūrų. Jos vadi- 
namos, tai pastebėjo dar Izidorius Sevilietis, „pagal vietoves“ arba 
„pagal tautas“ (a gentibus: Tuscum, Ligusticum, Dalmaticum ir 
t. t.), „pagal salas“, „pagal žmonių likimus“, „pagal prisiminimus 
apie karalius“, „pagal gyventojų papročius“, net ir „pagal galvijų 
perėjimus“ (a bovis transitu: Bospbores, Orig., XIII, 16). Yra daug 
mažesnių jūrų, tyvuliuojančių Didžiojoje arba Mūsų jūroje: saky- 
tum, kiekvienas trokšta turėti savo jūrą. Senovėje savo vardus turė- 
jo Finikijos, Kilikijos, Lidijos, Ikaro jūra, vėliau ir Alborano, Sirto 
įlanka, Balearų, Genujos, Tarentijos, Marselio, Aukštutinė ir Že- 
mutinė jūra, Kandijos jūra, Morėjos jūra. Jų pavadinimai keitėsi. 
Adrijos jūrą Apolonijas Rodietis laikė viso labo „Jonijos įlanka“, 
o Strabonas Jonijos jūrą vadino dalimi „to, ką vadiname Adrijos 
įlanka“ (II, 5). Pasak Apaštalų darbų, šventasis Paulius plaukė 

„Adrija“, kuri tada tįso iki pat Kretos ir Maltos (27, 27), o kai ku- 
riose Prolemajo žemėlapių kopijose ji skalavo ir Sicilijos krantus. 
Kroatijos karalius Petaras Krešimiras viename 1069 metų įsake 
Adrijos jūrą vadina mare nostrum Dalmaticum. Šitaip ją vadina 
ir Bizantijos imperatorius bei metraštininkas Konstantinas VII 
Purpurinis (Chron., V, 31). Turkų keliautojas Evlija Čelebis savo 
užrašuose (Seyahatnamesi) jūrą vadina dvejopai: Venedik Korfėzi 
(Venecijos įlanka), kaip ji buvo vadinama jo laikais, ir Korfėz De- 
ryasi, kaip kitados turkai ją vadino persų pavyzdžiu. Anot Hero- 
doto, tiek Adrijos (ton Adrien), tiek Tirėnų jūrą (ten Tyrsenien) 
atrado fokiečiai (I, 163), jie nuplaukė iki vakarinių Viduržemio 
jūros krantų ir galbūt dar toliau. 


L statyti tiek prieš, tiek po Talmudo ir Biblijos parašy- 
mo laikų. Nežinome, kaip atrodė laivai, Kišo karaliaus įsakymu 
švartavęsi prie Akado molų maždaug prieš tris tūkstantmečius iki 
Kristaus gimimo. Jie atplaukdavo iš uostų, kurių išliko tik vardai 
ant molinių lentelių: Melukha, Maganas, Dilmunas... Senajame 
Testamente Pirmojoje Karalių knygoje parašyta: „Karalius Sa- 
liamonas pastatė laivyną Ezion-Geberyje, kuris yra arti Elato ant 
Nendrių jūros kranto, Edomo krašte. Hiramas išsiuntė su tuo lai- 
vynu savo tarnų, jūroje prityrusių jūreivių, drauge su Saliamono 
vyrais“ (1 Kar 9, 26-27). Iš to galime spręsti, kad senovės Izrae- 
lis turėjo savo laivų statyklų ir žydų karalystei Nendrių jūra buvo 
svarbesnė už Viduržemio. 

Talmudo įrašai mini įvairius laivų pavadinimus, jų įrangą ir 
plaukiojimus. Į Didžiąją jūrą drausta išplaukti nuo Sukoto mėne- 
sio, rudens pradžioje, iki Chanukos, žiemos pabaigoje. Mažesni 
laivai, gabenę prekes ir gaudę žuvis, buvo nepatikimi. Jie vadinti 
bizit ir dugit. Jų kilis išpjautas iš kedro (gasbosb), laivagalyje vai- 
ralazdė, vadinama murdia arba mardia, per vidurį fokstiebis su 
bure (mes ir toren). Kaip liudija pranašas, pats Tyras buvo panašus 
į laivą: „Iš Senyro eglių jie išpjovė lentas tavo šonams, tavo stiebui 
paėmė Libano kedrą“ (Ez 27, 3-5). Valtininkai naudojo įvairius 

irklus (masbotin, manbigin), rišo valtis tvirta virve (iskaria), pri- 
sišvartuodavo prie patikimų molų (shunita). Netoli Kirėnės dum- 
ble rastas alavinis inkaras ( 'wg7£), sunkus ir gerai išsilaikęs. Šalia jo 
išliko ir akmenų su smėliu balasto pėdsakai. Pavadinimai, užrašyti 
senomis hebrajų raidėmis, kartais panašūs į daiktus, kuriuos žymi. 
Ramesniais ir taikesniais laikais būta jūrinių reisų į Aleksandri- 
ją, Cezarėją, Kirenaiką ir Romą, kai legionierių kojos žengė ant 
Šventosios Žemės. Psalmės šlovina nugalėtojus, jūros mūšyje su- 
triuškinusius egiptiečius (106, 8-9). Pakrantės kontūrai braižyti 
ant pergamentinio pagrindo, ant molinių plokščių ir medinių 
lentučių. Jau tais laikais jūreiviai naudojo savotišką astroliabiją. Ji 
vadinta mezupit. Šitaip vadintas ir mažas muzikinis instrumentas, 
primenantis dūdą, o jo garsas panašus į lūpinę armonikėlę. Neži- 
nau, ar kada nors kur nors Viduržemio jūros kraštuose astroliabija 
ir muzikinis instrumentas vadinti tuo pačiu vardu. 


As. Viduržemio jūros regiono ribas kalbama jau Platono 
„Faidone“. Tame dialoge Sokratas sako „mes, gyvenantys nuo 
Fasido upės iki Heraklio stulpų, gyvename kažin kokioje mažo- 
je jo dalyje, aplink jūrą, it skruzdės ar varlės aplink balą“ (109 b) 
[Platonas. „Faidonas“, Aidai, 1999, vertė T. Aleknienė, p. 106]. 
Pakrantės kai kur sudaro pirmą ribą, kitur - paskutinę, bet tai nie- 
kada nėra vienintelė riba. Pačios jūros susieina tarpusavyje, tačiau 
kitaip. Kai kur ribos nustatomos pagal sausumos sąryšį su jūra: ża 
epitbaiattia, ta parathalattia, ta paralia reiškia pajūrį (žodis „pa- 
jūris“, regis, sudarytas pagal helėnišką pavyzdį). Epeiros reiškia 
„kieta žemė“ (kaip vietovė Epiras), terra firma, taip šį žodį išvertė 
lotynai, o jų pavyzdžiu ir kitos tautos. Kbersos reiškia „žemę kaip 
kraštą“ (šitaip pavadintas Chersonas Ukrainoje, netoli Dniepro 
žiočių). Eion yra bendrinis tiek jūros, tiek upės kranto pavadini- 
mas. Aigialos yra „paplūdimys“, šis žodis išliko Kotoro įlankoje 
plytinčio paplūdimio su gydyklomis pavadinime Igalas. Akte yra 
skardus krantas, iš jo kilęs sename mite minimo nelaimingojo 
Akteono vardas. Rakhia yra dar statesnis krantas. Graikai turi 

daug pavadinimų - jų pakrantė išskirstyta. Nuo jos visaip žiūrėta 
į sausumą ir jos gyventojus. Graikų kalba pateikia paradigmas, ku- 
rios galioja daugeliui kitų kalbų, ne tik Viduržemio jūros šalims: 

epitbalattidios reiškia „pajūrio gyventojas“, kbersaios - „žemyno 
gyventojas“, skirtumas tarp jų nurodytas Platono „Įstatymuose“ 
(704, b). Herodotas pastebėjo saliečio (nesiotes) ir krašto gilumos 
(epeirotes) priešybę. Aristofano „Varlėse“ (204) aptinkame būdin- 
gą pavadinimą athalattotos: tas, kuris nesusidraugavo su jūra, „be- 
jūris“. Atikos pakrantės žmonės į beotiečius iš žemyninės dalies 
žvelgė paniekinamai: Grigalius Kiprietis peikė jų protą (Bo/otion 
nous, III, 45), Makarijus juos net pavadino kiaulėmis (Boiotia hys, 
II, 79). Tokių pavyzdžių su aibe epitetų ir tropų, kuriuos filoso- 
fai ir rašytojai įvedė į klasikinę kultūrą, rasime įvairiose kalbose 
visais laikotarpiais per visą tįstančią jūros pakrantę. Daugiausia, 
matyt, Italijoje: labiausiai išplitęs pavadinimas — cafone — atsira- 
do Neapolyje ir įgavo platesnę reikšmę tiek šalies pietuose, tiek 
šiaurėje; żerrone yra bendras žemyno gyventojo pavadinimas, pa- 
lentone specialus, lokalizmas gabibbo Genujoje, regionalizmas ta- 
marro Abrucuose. Anot Strabono, jau pompėjiečiai pašaipiai at- 
siliepdavę apie kaimynus, gyvenančius užu pirmų kalvų (Nuceria, 
Nola, Acerra). Biblijoje, Siracido knygoje minimi nesutarimai tarp 
žydų, gyvenusių giliau sausumoje, ir filistiečių, gyvenusių pajūryje 
(50, 25) — turbūt j jie irgi vieni kitus pravardžiavo, tačiau manyta, 

kad to neverta minėti Šventraštyje. Arabai savo kalniečius vadina 
žbali, o bulgarai - balkandžija. Kroatiškas žodis žabar ne visame 
pajūryje reiškia tą patį: vienur taip vadinamas žemyno gyventojas, 
kitur - kaimynas, italas. Nugludintoje prancūzų terminijoje yra 
žodis cu/-terreux, kurio taip paprastai neišversi. Provanso gyven- 
tojai turi žodžių, kuriais vadina prancūzus, katalonai turi žodžių 
Aragono gyventojams įvardyti, Dalmatijos gyventojai - valakams 
iš Dalmatinskos Zagoros [regionas šiaurės vakarų Dalmatijoje to- 
liau nuo jūros], Kotoro įlankos gyventojai — Juodkalnijos kalnų 
gyventojams ir taip toliau. Šitoks vaidmenų pasiskirstymas seniai 
žinomas ir Viduržemio jūros kraštų komedijose ir tragedijose, 
atvirose kasdienybės scenose. 

Alė leidosi pajūrin ir vadino jūrą įvairiais vardais. Atkakę 
prie Adrijos jūros slavai girdėjo graikiškus ir romaniškus pavadini- 
mus. Šviesūs ir giedri vaizdai, kuriuos jie išvydo atsikėlę į šias vie- 
tas, greičiausiai pakeitė jų tarmių fonetiką ir pritaikė prie naujos 
gyvenamosios vietos. Tačiau jie išsaugojo savo žodį „jūra“ [207e]. 
Susitikę su graikais jie girdėjo žodį :balassa: šitaip ėmė vadinti 
bangas, banguojančią jūrą. Pavadinimas pe/agos išliko pietuose, 
šalia Šipano salos: veiksmažodis pelagat reiškia žvejoti toliau nuo 
kranto, atviroje jūroje; Palagružos salelių grupės Adrijos jūroje 
kaip ir Isole Pelagose į pietus nuo Apeninų pavadinimas kilęs iš šio 
žodžio. Iš žodžio kolpos keliose vietose prie Elafitų arba Jelenji salų 
išliko kulaf: ići na kulaf [eiti į „kulafą“] reiškia žvejoti toliau nuo 
pakrantės, atviroje jūroje; iš to paties žodžio kilęs ir venecijietiškas 
golfo, kuris tapo bendru įlankos pavadinimu ne tik Viduržemio 
jūros šalyse. 


Poa ir sąvokos „jūra“ aiškinimai dažniausiai skurdūs. 
Tie, kurie seniai įsikūrę prie jūros, nevadina jos vandeniu, o sau- 
sumos gyventojai priešingai, dažnai pasako „vanduo“. Mūsų pro- 
tėviai iš slaviškos protėvynės atsinešė žodžius: valtis [/24a], laivas 
[brod, korab(Ija)), irklas [veslo], burė [jedro]. Fokstiebio [jarbol] 
mūsų protėviai neturėjo - jis kilęs iš lotyniško kamieno. Jie turėjo 
savo meškerę [udica], žeberklą [osti], pinkles [v7$(1)e], tinklą [p2re- 
ža]. Paskutinį žodį, žvejodami upėse, slavai paskolino vengrams su 
rumunais, kurių kalbose jis išliko. Žodį vlak (šitaip senovės slavai 
vadino tempiamąjį tinklą) perėmė šiauriniai Graikijos kraštai ir juo 
pakeitė antikinį griphos (apie tai knygoje „Mūsų jūrinė ir žvejybinė 
terminija Adrijos jūros pakrantėse“, 1933 metais išleistoje Splite, 
išsamiai rašo kalbininkas Petaras Skokas). Iš senosios Romos pro- 
vincijos ir Bizantijos temos, ilyrų ir romanizuotų dalmatų, ateiviai 
savinosi daugybę pavadinimų: žuvų, kurių prieš tai nėra valgę, įren- 
ginių, kurių nėra turėję, įrankių, kuriais nesinaudojo. Apie Vidurže- 
mio jūrą ir jos ypatumus venecijiečiai žinojo nepalyginamai daugiau 
negu kiti — iš jų kiekvienas galėjo ko nors išmokti. 

Zadaro ir Šibeniko apylinkių aprašymas Ortelijaus „Theatrum 
Orbis Terrarum‘, 1595, Natalio Bonifaco (kurį kroatai vadina Božu 
Bonifačičiumi) iš Šibeniko darbas 


Čekų enciklopedistas ir filologas Konstantinas Jirečekas paro- 
dė, kad slavų kalbos turi daug bendrų upių ir apskritai vandens 
telkinių pavadinimų, daugiau negu pakrančių ir jūrų (žr. Ges- 
chichte der Serben, I, Gota, 1911, p. 63). Tyrinėdamas vietovar- 
džius rytinėje Adrijos jūros pakrantėje kroatų kalbininkas Petaras 
Šimunovičius priėjo išvadą: „Nei kroatiški vietovardžiai, nei geo- 
grafijos nomenklatūra nepatvirtina, kad kroatai visiškai įvaldė jūrą 
ir visiems dalykams, susijusiems su geomorfonimais, jūrininkyste, 
žuvininkyste, laivyba, laivų statyba, gyvenimu prie ir iš jūros, yra 
sukūrę ekvivalentiškus posakius bei visą individualią jūros pavadi- 
nimų terminiją“ („Rytinės Adrijos jūros pakrantės vietovardžiai“, 
Splitas, 1986, p. 252). Vietoj paguodos galime pateikti italų lin- 
gvisto Manlio Kortelaco mintis apie priešingą Adrijos jūros pa- 
krantę, apie mūsų mokytojus: „Itališkoje jūrinėje leksikoje vyrauja 
sausuminės kilmės komponentas“ (žr. Bollettino del! Atlante lin- 
guistico mediterraneo, VIII-IX, 1966-1967, p. 67-77). Vis dėlto 


visi mes gimėme sausumoje. Sunku nuspręsti, kas yra pirmtakas, o 

kas pasekėjas, kada yra viena, o kada - kita. Tačiau skirkime žinias 
apie jūrą nuo jūros, Viduržemio jūros, pajautimo. 


R ir išminčiai nuo senų senovės primindavo ir patardavo, 
kaip reikia kurti ir statyti miestus, tobulinti ir plėsti, užkariauti 
arba ginti. Jeruzalė ilgai buvo pavyzdys. Biblijoje pasakyta: „Jeru- 
zalė pastatyta lyg miestas, suaustas tvirtai į viena“ (Ps 122). Me- 
dicinos tėvas Hipokratas gyvenvietės padėčiai suteikė ypatingos 
svarbos saulės, vandens ir vėjo atžvilgiu: „Svarbu, ar miestas pa- 
kreiptas į saulėtekį arba saulėlydį, vartoja minkštą ir pelkių vande- 
nį arba kietą iš aukštų ir uolingų šaltinių, ar jį perpučia šiaurys, ar 
pietys“ („Apie orą, vandenį, miestus“, 6, 7). Beveik penkis šimtus 
metų prieš Kristų Tukididas manė, kad „polisą sudaro žmonės, 
o ne sienos arba laivai be įgulų“ (7, 77). Panašių minčių randame 

ir šventojo Augustino bei Izidoriaus Seviliečio darbuose. Štai 
Aristotelis „Politikoje“ sako „...valstybės vieningumas nėra susi- 
daręs natūraliai, kaip kai kas sako, ir kad tai, kas buvo pavadinta 
didžiausiu gėriu valstybėms, iš tikrųjų jas sugriauna“ (II, 1261 b) 
[Aristotelis „Politika“, Pradai, 1997, vertė M. Strockis, p. 92], ši- 
taip jis išreiškė santūrumą kiek idiliško Sokrato požiūrio atžvilgiu. 
O štai Platonas „Valstybėje“ teigė, kad miestas [iš tiesų Platonas 
kalba apie valstybę] gali plėstis tik tol, kol „ji išlieka vieninga, bet 
daugiau ne“ (IV, 423 b) [Platonas. „Valstybė“, Mintis, 2000, vertė 
J. Dumčius p. 139]. Antikos pasaulis pažino ir perdavė istorijai 
tragišką Babilono patirtį, kai dauguma jo gyventojų nepastebėjo, 
jog vienas miesto kvartalas užimtas ir apiplėštas, jie lyg niekur nie- 
ko toliau sau džiūgavo ir šventė. Senasis miesto erdvės padalijimas 
į šventą, viešą ir privačią, apie kurį kalba vienas pirmųjų urbanistų 
Hipodamas Miletietis, negalėjo išlikti. Religiniai vadovai apgai- 
lestavo, kad šventa erdvė, šimtmečiams bėgant, vis labiau sekulia- 
rizuojama, štai, pavyzdžiui, atstumas tarp mečetės ir turgavietės 
vis mažėjo, o riba darėsi vis nepastebimesnė. Viduržemio jūros 
miestai darėsi vis ankštesni, istorikai prabyla apie „erdvės prievar- 
tą“. Toje pačioje istorinėje terpėje atsirasdavo daugiau „istorinių 
centrų“, kurie tarpusavyje nesiderino arba varžėsi vienas su kitu 
savo dydžiu ir svarbumu. Dar ir šiandien daugelis uostų labiau nei 
derėtų atskirti nuo miestų, kuriems priklauso. Miesto utopijoje, 
panašioje į Kampanelos „Saulės miestą“ ir kitus tokio pobūdžio 
veikalus — išsikelto pavyzdžio idealizavime, - galima sakyti, slypi 
esamos padėties kritika. Ypač sunku valdyti miesto vertikalę ir ją 
išsaugoti. Horizontalumas dažniausiai pranyksta išsiplėsdamas, 
pereidamas ribas, kuriose galima įžvelgti miesto bruožus. Toks li- 
kimas ištiko kone visus Viduržemio jūros miestus. 

Tiems, kurie rašo apie Viduržemio jūros miestus, gali būti nau- 
dingi pastebėjimai, sudėti į nedidelę, tačiau įžvalgią Italo Kalvino 
knygą „Nematomi miestai“. Įsivaizduodamas, kaip keliautojas iš 
Venecijos galėjo pristatyti kelionėje matytus miestus kinų chanui, 
autorius atkreipia dėmesį: „Despina pasiekiama dviem būdais: lai- 
vu arba kupranugariu. Miestas atrodo skirtingai, nelygu keleivis 

ten atvyksta jūra arba sausuma“ (išleido „Einaudi“, 1984) [I. Cal- 
vino. „Nematomi miestai“, Lietuvos rašytojų sąjunga, 2006, vertė 
V. Tauragienė, p. 21]. Yra miestų, tuo pat metu paskendusių ir jū- 
roje, ir sausumoje, tikrovėje ir vaizduotėje, vidur tyrų arba anapus 
Viduržemio jūros. 


D. yra Timosteno, dešimties knygų „Apie uostus“ auto- 
riaus ir Ptolemajo II laivyno admirolo, veikalai. O jei jie nebūtų 
pradingę, daugiau sužinotume apie senuosius uostus, kokių jų 
būta ir kaip jie pastatyti. Kai kurie jų galbūt egzistavo dar prieš 
atsirandant laivams. Iš tų uostų nuotykių ieškotojai ant rąstgalių 
išplaukė į kitą krantą. Graikai ypač vertino uostus, atsiradusius 
savaime, suformuotus gamtos, galima būtų pasakyti, jūros va- 
lia: limen autophyes, vienas pirmųjų tokį apibūdinimą pavartoja 
Tukididas (I, 93). Vitruvijus pabrėžė tokių uostų ir emporiumų 
pranašumus (emporium egregium, portus naturaliter tutus, II, 4). 
Pelago-limen, kaip aprašo strategas Polienas (III, 9), stovėjusi ant 
akmeninės sampylos, šalia kitų molų. Finikiečiai statė uostus su 
dviem prieplaukom, kad nepriklausytų nuo vienos krypties vėjo. 
Jie pasirinkdavo geriausias Viduržemio jūros vietas, vadindavo jas 
priebalsiais mhvz, nežinia, kuriuos balsius jie ištardavo tarp jų. 

Naujaisiais laikais ne vienas smalsuolis tyrinėjo paskendusius 
uostus, nėrdavo gilyn prie jų molų, apžėlusių dumbliais, kriau- 
klėmis ir jūržolėmis, arba gramdydavo dumblą, smėlį ir akmenis, 
užbėrusius tuos molus. Prancūzų archeologų grupė ištyrinėjo vie- 
tas, kuriose stovėjo Biblo miestas (Maurice Dunand Les fouilles 
de Byblos, Paryžius, 1937), - mane apėmė baimė skaitant prane- 
šimą apie tai, kas ten buvo rasta, kiek ten visko buvo, kaip visa 
tai dingo uoste, iš kurio pavadinimo veikiausiai kilęs skaitomiau- 
sios pasaulyje knygos pavadinimas. Inžinieriaus Gastono Žondė, 
1910-1915 metais tyrinėjusio povandenines Faroso uosto netoli 
Aleksandrijos liekanas, užrašai byloja apie senovės statytojų meis- 
triškumą: du dideli bangolaužiai - dviejų su puse kilometro ilgio 
ir per šešiasdešimt metrų pločio kiekvienas, jie įtvirtinti ant luitų, 


197 III GLOSARIJUS 


atgabentų iš Mekso akmens skaldyklų, jie sujungti be cemento ir 
tinko, sudėti minojietiška tvarka, tarp buvusios salelės ir Abu Ba- 
karo kalvos. Statant Aleksandrijos švyturį, kurio statybos Ptole- 
majo I laikais užtruko keturiolika metų (297-283 m. pr. Kr.), lai- 
kytasi Platono geometrinių ornamentų, švyturio aukštis siekė 135 
metrus, beveik tiek, kiek ir Gizos piramidė. Jis švietė daugiau nei 
šešiolika amžių, kol jį sugriovė žemės drebėjimai. Keturioliktame 
amžiuje Ibn Batuta jį užtiko gailios būklės, visai prieš pat jam nu- 
virstant į jūros bangas. Daugiau nei šimtmetį iš jūros dugno trauk- 
tos jo liekanos, milžiniškos Asuano akmens plokštės, marmuriniai 
ir porfyriniai sfinksai, skulptūros (plg. Jean-Yves Empereur Le 
Phare d'Alexandrie - La Merveille retrouvée, éd. „Découvertes“, 
Gallimard, 1998). Man teko lankytis Pocuolio apylinkėse netoli 
Neapolio, jo pakrantės irgi nugrimzdo vandenin: Portus Iulius, 
Baia, Campi Flegrei Kampanijoje. Čia istorija mini vieną didžiau- 
sių senovės uostų inžinerijos sumanymų, įgyvendintų naudojant 
vulkaninį smėlį (puteolanus pulvis), kuris susilietęs su vandeniu, 
gėlu ar sūriu, virsdavo kiečiausiu cementu. Jį kaip vieną pasaulio 
stebuklų mini Seneka (Quaest. nat. III, 35), aptaria architektū- 
ros žinovas Vitruvijus (II, 6). Netoli pusiau paskendusios Serapio 
šventyklos dešimties metrų gylyje stūkso senovės skulptoriaus 
dirbtuvės. Seklumose, prie sugriautų stulpų auga neįprastos žo- 
lės: jūrų plukė, raudonoji gorgonija, permatoma klavelina. Netoli 
Gajolos salelės stūkso senovės nimfėjaus griuvenos, jos pavadin- 
tos „Vergilijaus mokykla“. Kažkur šalia šių vietų per apaštališką 
kelionę į Romą išsilaipino šventasis Petras. Ten driekėsi via Do- 
mitiana. Šį gamtovaizdį kaip foną pasirinko ir Petronijus Trimal- 
chiono puotos scenoje. Prieš palikdamas Pocuolį viename sename 
knygyne aptikau Marcialio epigramą apie Romos matroną, kuri į 
artimiausią vasarvietę Bajų kurorte „atvyko kaip Penelopė, o iš jos 
grįžo būdama Elena“ (I, 62). Judėdamas link Adrijos pakrančių 
varčiau mažai žinomą Rudžerio Boškovičiaus veikalą Del porto di 
Rimini, išleistą Pesare 1765 metais. Tai iš Dubrovniko kilęs moks- 
lininkas, kuris domėjosi kosmologija ir užčiuopė atomų teoriją, 
įstojo į jėzuitų broliją ir lenktyniavo matematikoje su d'/Alamberu, 

drauge jis ir astronomas, išmatavęs meridiano, einančio tarp Ro- 
mos ir Riminio, ilgį, gimtojo miesto seniūnai jį pasikvietė padėti 
susitvarkyti su bėdomis, nuo kurių kentė jų uostas. Tai apie miestą 
liudija uostas, kaip įprasta Viduržemio jūros šalyse. 

Apie uostų ir vartų sąsają parašyta ne tik glosarijų, bet ir kito- 
kių knygų, pavyzdžiui: Žoržo Diumezilio Fėtes romaines d ‘été et 
d'automne, ypač skyrius Ports et Portes. Lotynų ir romanų kalbose 
šie du terminai kilę iš tos pačios šaknies. Portūno, uostų ir prie- 
plaukų dievo globėjo (Deus portuum portarumgue praeses), šventė 
būdavo švenčiama rugpjūčio 17 dieną, o jo šventykla, anot Varono 
(VI, 9), stovėjo netoli upės ir tilto ¿n portu Tiberino. Senoviniuose 
kalendoriuose uostų šventė Portunalia, tik įsivaizduokime, kokios 
jos būta, taip pat vadinta Tibernalia. Uostai ir šventės syja įvai- 
riais būdais. Uostų, prieplaukų ir upių žiočių sąryšis itin svarbus 
Viduržemio jūros kultūrose, dar niekam nepavyko išpainioti visų 
jo aspektų. Etruskiškas žodis cułs, įamžintas viename ilgiausių šios 
išnykusios kalbos įrašų — ant vienos garsios lininės drobulės, kuria 
apvyniota mumija Archeologijos muziejuje Zagrebe (Liber linteus 
Zagrabiensis) — greičiausiai reiškė ir vartus, ir uostą, ir dievybę 
(culsans), kuri visus tuos dalykus vienijo. Etruskai, būdami šauni 
pajūrio tauta, parinko daugelio Viduržemio jūros iš Apeninų pu- 
sės uostų padėtį ir šitaip padėjo Romai, kuri juos užkariavo. 


DAN uostai panašūs į nekropolius. Juos ištiko toks pats li- 
kimas kaip ir miestus bei salas, kurias prarijo jūra. Juos irgi gaubia 
paslapties skraistė, supa daugybė klausimų, persekioja pamoky- 
mai. Kai kurie uostai ištyrinėti iki smulkmenų, o kitų nebejma- 
noma tyrinėti. Tiro uostas, vienas seniausių žinomų, buvo įsikūręs 
sąsmaukoje, jungiančioje salą su krantu - tokie uostai laikyti pato- 
giausiais. Jame buvo pastatyti bangolaužiai, kurie galėjo sudaužyti 
stipriausias bangas ir sudaryti sąlygas laivams prisišvartuoti per 
audrą. Šio uosto griuvėsiai gunksojo virš jūros paviršiaus iki pat 
naujųjų laikų nelyginant uolos - mačiau jas viename vario raiži- 
nyje, sukurtame 1836 metais. Neaiškūs kontūrai įžiūrimi dugne, 


199 III GLOSARIJUS 


kai jūros vanduo nesudrumstas. Toje vietoje nardytojai rado Po- 
seidono skulptūrą su jūrų arkliuku rankoje. Apie Helikės uostą, jo 
staigų ir tragišką paskendimą Kartaginos įlankos vandenyse šimt- 
mečiais kalbėta baiminantis ir su apdaira - apie jį rašė metrašti- 
ninkai ir istorikai. Žymioji Apolonija, ji driekėsi Libijos pakrante, 
su dviem erdviais uostais, statytais finikiečių pavyzdžiu, t. y. apsau- 
gotais bangolaužiais ir sujungtais tarpusavyje, kaimyninei Kirėnei 
sukrovė neregėtus turtus, nes per jos uostus gabenti grūdai į Osti- 
ją, tačiau ir ji paskendo, nepaisant visų turtų ir globėjo, kurio var- 
du pavadinta. Kai jūra aprimsta ir praskaidrėja, čia taip pat galima 
įžvelgti kitados klestėjusio uosto likučius. Afrikos žemyne esama 
daugiau tokių pavyzdžių: Utika, netoli Kartaginos, sunku pasa- 
kyti, ką sunaikino žmonių įtūžis, o ką — jūros įniršis, Utika irgi 
buvo salos uostas. Panašaus likimo sulaukė romėnų karinis uostas 
Mizenas, kuris atrodė neįveikiamas, jis stovėjo įremtas į didžiules 
plokštes ir sunkius kesonus, įsodintus į jūros dugną panaudojus ži- 
nias, perimtas iš etruskų ir kartaginiečių, ir jas patobulinus. Netoli 
šiandieninio Marselio rasti pušies ir akmeninio ąžuolo kamienai, 
ant kurių rėmėsi senosios Masalijos uostas, įkurtas fokiečių prieš 
šešis šimtmečius iki Kristaus gimimo, iš šio uosto Pitėjas patraukė 
į savo periplous link tolimiausios šiaurės, tada Masalija nugrimz- 
do jūros dugnan. Vakariau, netoli šiandieninės Sen Žervė įlankos, 
keturių penkių metrų gylyje galima įžiūrėti ne tik molus, bet ir 
pastatų stulpus, vietoje, vadinamoje Pajūrio Fosu, gal net galima 
įžvelgti dievų skulptūras, čia Ronos upė prinešė dumblo — upės 
dažnai dalyvauja tokiuose sąmoksluose. Prie pat Posilipo dugne 
glūdi graikiškosios Partenopėjos ir emporiumo Paleopolio lieka- 
nos. Netoli šių vietų jūroje matyti senovės prieplaukų, Gajolos ir 
Marekjos, griuvėsiai ryčiau nuo vietovės, vadintos Casa degli Spi- 
riti. Amžinybėn nugrimzdo ir Matsos uostas Sicilijoje, žinomas 
iš šios šlovingos salos klestėjimo laikų. Adrijos jūros Pago saloje 
gyvavo ir išnyko ilyriškųjų liburnų uostas (nėra tikrų žinių, ar jis 
priklausė tik jiems). Jis vadintas Cissa arba Kissa. Jo pėdsakai dar 
tyrinėjami, tvarkomi. Esu sutikęs Rovinjo gyventojų, įsitikinusių, 
jog yra kilę būtent iš ten. Netoli Brijunų salų irgi yra nuskendęs 

uostas. Tokių vietų esama nemažai, daugelio nespėjau aplankyti. 
Su šiais uostais nemėgstame tapatintis. Juk kiekvienas mūsų kar- 
tais virsta paskendusiu uostu Adrijos, Marmuro arba Tirėnų jūro- 
je, ar dar kurioje nors Viduržemio jūros vietoje. 


M mažiau žinomoje Anatolijos pakrantėje, netoli senojo 

finikiečių, graikų ir romėnų uosto griuvėsių, išliko akmenyje iškal- 
ta epitafija plaukikui, galbūt uosto kapitonui. Įrašą išgraužė drus- 
ka, sunešta vėjo nuo jūros, išblukino saulė, nuplovė lietus. Drauge 
su senovės kalbų ir abėcėlių žinovais pamėginome tą epitafiją iš- 
skaityti: „Plaukiu, mane supa jūra, ji manyje, aš egzistuoju jūroj, 
esu jūra. Žemėje manęs nėra ir nebus. Paskęsiu savyje ir į savo jūrą, 
dabar iramžiams“. Šitaip išvertėme įrašą, jis nelabai aiškus, nelabai 
įskaitomas, leidžia vaizduotei jį papildyti. Jūra gali mus apgauti ir 
suklaidinti, o Viduržemio jūra gal net labiau nei kuri nors kita. 


N elengva nustatyti laivų pavadinimų ir pavidalų kilmę, pri- 
klausomybę. Nežinia, iš kur kilęs žodis barka [valtis], kurį perėmė 
kone visos tautos. Jis vartotas jau senovės Egipte. Galbūt ir egiprie- 
čiai jį iš ko nors pasiskolino. Jį vartojo finikiečiai ir pūnai, paskui 
graikai ir romėnai. Seniausia valčių rūšis daugelyje kalbų vadinta 
„medžiu“: arabiškai 4/'44 (iš čia kilęs ir kroatiškas Zeut [žvejybi- 
nė valtis su vienu fokstiebiu]), itališkai ir ispaniškai /egno ir leño. 
Lada, baltų-slavų kilmės (/odia nuo o/dia), taip pat reiškė medinį 
rąstgalį (zonoksil). Lotyniško žodžio navis šaknį aptinkame sans- 
krite, graikų kalboje, keltiškose tarmėse, armėnų dialektuose: ne- 
žinoma, kam šis žodis priklausė pradžioje. Taip pat galeros (galea, 
galeone, galeota, galera ir t. t.) kilmė nėra išaiškinta, nors galeros 
plaukiojo po visas jūras ir buvo minimos - išdidžiai ar desperatiš- 
kai — visomis kalbomis: nė Mejeris-Liubkė Romanisches etymolo- 
gisches Wörterbuch nenustatė šio žodžio kilmės. Italų etimologai 
K. Batistis ir Dž. Alesis mano, kad tai „reliktas iš ilyriškojo subs- 
trato, išplitusio nuo Dalmatijos iki Venecijos pakrančių“ (žr. Dizi- 

onario etimologico italiano, sąs. II, Florencija, 1951). Galera galėtų 
būti savotiškas vėžlys (/es:uggine), kuris judėdamas darosi panašus 
į valtį, valdomą viena arba dviem irklų eilėm. Žodis korab/ja [bur- 
laivis] kilęs iš graikiško koørabion, jis pateko į slavų kalbas dar prieš 
tautų kraustymąsi. Jį būtų galima sieti su kokio nors vabzdžio arba 
vėžio (karabos, žr. Aristotelis, Historia Animalium, 531b, 25) pa- 
vadinimu. Šie pavyzdžiai, kaip ir aibė kitų, kurių čia neminėsiu, 
parodo bendras formas, darybą, metaforas. Ten, kur neįžvelgiame 
kilmės arba pradžios, mums ima dingotis, kad žodžiai ir daiktai 
išnyra iš pačios Viduržemio jūros. 


Via duomenų apie laivus ir laivų statybą aptinkame įvai- 
riose vietose, praeityje ir dabartyje. Garlaiviu apiplaukiau Venecijos 
lagūnos salikes, pabuvojau Torčele, Burane ir Murane, kur kaip ir 
kiti stebėjausi stiklo pūtėjų meistriškumu, apsilankiau Macorbe ir 
Malamoče, kur kadai kada buvo įsikūrusi Venecijos Respublikos 
valdžia. Mačiau Isole Realtine, galiausiai aplankiau Kjodžą. Man į 
rankas pateko savotiškas dviejų tomų glosarijus, pavadintas Cala- 
fati, squeri e barche di Chioggia, jis išleistas 1985 metais, remiant 
Kjodžo savivaldybei; tai beveik nežinomo autoriaus Dino Memo 
(Dino Memmo) veikalas. Iš šios knygos galima sužinoti daug dalykų: 
ką šis mažas miestelis davė galingajai Venecijai — jūreivius, galeri- 
ninkus, didžiausias aukas šlovinguose jūrų mūšiuose; kaip ir kokia 
kaina tame miestelyje buvo vystoma laivyba (g2/a/2); kada atsirado 
korporaciniai laivų statytojų statutai, taip vadinamosios mariegolos, 
pirmoji minima 1211 metų pavasarį; kokių būta inkarų prieš orna- 
mentinį „renesansinį inkarą“ (ancora rinascimentale); kokiais vairais 
buvo valdomas laivas prieš atsirandant „navarietiškajam“. Glosari- 
jaus autorius, žinoma, nepraleido progos išvardyti įvairių įrankių ir 
įrenginių pavadinimus: curiaga, canagola, chissa, gala arba gala ver- 
ta, catarafa ir cartabon, polachina, cortelo, verna, becanela a due arba 
becanela a tre, alzana, berlass arba imberlasso. Sename, simpatiška- 
me venecijietiškame Džiuzepės Boerio glosarijuje (Dizionario del 
Dialetto Veneziano, Venecija, 1829) ne kiekvienas šių žodžių paminė- 

tas. Nėra reikalo juos ir čia 
versti. Jų nesupranta be- 
veik nei vienas italas, nei 
venecijietis, jei dar yra likę 
senųjų venecijiečių, lygiai 
taip pat dalmatizmų, ku- 
riuos minėjau šioje knygo- 
je, nesupranta Panonijos 
lygumose gyvenantys kro- 
atai, o ką jau kabėti apie 
serbus ar bosnius. Manau, 
kad tokia pat padėtis ir ki- 
tose pakrantėse bei už jų 
besidriekiančiose žemyni- 
nėse dalyse: nuo Magrebo 
link Libijos ir Palestinos, 
Sirijos ir Pietų Anatolijos 
iki Provanso, Katalonijos, Venecija Braidenbacho veikale 
Aragono ir Gibraltaro. Tai „Peregrinationes in Terram Sanctam“ 
Viduržemio jūros kraštų (Maincas, 1486) 

savitumas. 

Prie šių duomenų ir pavadinimų kiekvienas tokio žodyno su- 
darytojas, ypač italas, pridėtų ir tai, kad Dantė stebėjosi Venecijos 
Arsenalo (Arzana de Viniziani) laivadirbių išmanymu. Jis stebė- 
jo, kaip statomas naujas laivas (/eg220) ir lopomas senas, kai „vienas 
šonus kamšo palengva / Ar pluša prie irklų, ar tepa smalą... Taip 
dievo noru..“ (per divin ' arte). Šis aprašymas įtrauktas į „Pragarą“ 
(XX, 7-16) [Dantė. „Pragaras“, Vaga, 1968, vertė A. Churginas, 
p. 144]. Tuo laikotarpiu niekur, nė vienoje Viduržemio jūros laivų 
statykloje, nebuvo šitaip ir tiek statoma. 


Va progą grįžti prie laivo figūrų ir jų paskirties. Savo 
amžių jos baigia jūrų muziejuose. Istorikai mums primena, kaip 
egiptiečių laivų, plaukiojusių Nilu ir pasiekdavusių atvirą jūrą, 

»riekį arba paskuigalį puošė lotoso figūros. Kartais jų apačioje bū- 
lavo nupiešiamos didžiulės akys, kad apstulbintų arba įbaugintų. 
{ai graikų flotilė laimėjo mūšį prie Salamino, persų laivų figūros 
uvo padėtos Temistokliui po kojomis, tai reiškė, kad priešinin- 
zas pasiduoda. Kai šventasis Paulius po pirmojo laivo sudužimo, 
vykusio netoli Kretos krantų, pratęsė kelionę į Maltą ir Romą, 
Meksandrijos laivas, į kurį jis įlipo, turėjo „Dioskūrų ženklą“, t. y. 
ūreivių globėjų Kastoro ir Polideuko ženklą, kaip liudija šventasis 
-ukas Apaštalų darbuose (28, 11). Romėnai, siekdami užkariau- 
i jūras, burlaivių priekyje ištašydavo didžiulius snapus (rostra), 
itaip pabrėždami savo jėgą ir galybę. Viduramžiais laivų figūros 
»uvo pamirštos. Jas atgaivino Renesansas. Barokas padabino. Ga- 
eonų pirmagaliuose atsirado viliokliškos drūtų, jaunų, putnių 
noterų figūros. Į laivus sugrąžinti mitologiniai slibinai, salaman- 
lros, liūtai, keisti paukščiai, neregėtos bestijos, „baisingi žvėrys“, 
au minėjau, kad šitaip laivų figūros vadinamos Dalmatijos Bračo 
aloje. Jeigu mūšyje arba per potvynį figūra lūždavo arba nukrisda- 
o, ją bemat pataisydavo ir pritvirtindavo laivo priešakyje. Figūros 
lingimas laikytas bloga lemiančiu ženklu arba pikta lemtim. Nuo 
ada, kai laivo galuose ėmė plevėsuoti vėliavos, stūksoti karalių ir 
lidikų skulptūros, Viduržemio jūros figūros viena po kitos ėmė 
rimzti užmarštin. 
v 


Z odis brod [laivas] veikiausiai syja su seno slaviško veiksmažo- 
Ižio bresti, bredo šaknimi, t. y. bristi, perbristi, pereiti per vandenį. 
io žodžio kilmė akivaizdžiai žemyninė. Radovano Vidovičiaus 
Jūrinis žodynas“ (Splitas, 1984), savo atmosfera ir nekonven- 
ionalumu artimas A. Jalo „Jūriniam glosarijui“, šalia žodžio brod 
rateikia tokius pavadinimus (pagal senuosius „mūsų šaltinius“), 
urie daugiausia kilę iš graikiškų, lotyniškų ir romaniškų žodžių 
aknies: „banzo, barca (barka [valtis|), bastasia, bastassiza (basta- 
ica [nedidelis laivas žmonėms ir kroviniams gabenti |), batel, ber- 
antinus [brigantina], biremis (tas pats kas fusta [irklinis karinis 
rba piratų laivas]), barcon, barcosa, barcusius (bragol? [uždaras 

Sena Splito prieplauka su Diokleciano rūmais (Ch. L. Kleriso brėžinys 
iš R. Adamo knygos „Ruins of the Palace“..., Londonas, 1764) 


žvejybinis laivas]), carabus (korablja), caraca, carachia, casselata, 
chelandia, cocha, codura, drievo, dromo, frigada, fusta (fusta), galea 
(galija), galera, galion (galiun [galeonas]), grippus (grip [žvejybi- 
nis tinklas]), gumbara, kravela (tas pats kas ir korablja, gr. kara- 
bos), lada, lembus, lignum [bendras irkluojamojo Viduržemio jūrų 
burlaivio pavadinimas] (drievo, legno), linter, londra, marziliana, 
navicula, navigium, navis, ormanica [senoviškas nedidelis kroatų 
karinis laivas], p/av [senoviškas laivo pavadinimas], saeta, sagittea, 
sagiteda, saita (turbūt ir šajka [laivelis] kilusi iš šio žodžio), tarta- 
na [krovininis, žvejybinis, karinis burlaivis su lotyniškosiomis bu- 
rėmis], žreciones (galeae), triremis, zolla, zopula“ (op. cit., p. 70). 
Kaip matome, būta daugybės įvairių laivų pavadinimų, o ir išliko 
nemažai, nors dauguma žodžių pasimiršo. Autorius, pasinaudo- 
damas jūreivių dienoraščiais, kurių normatyvinė leksikografija 
paprastai nepaisė, išsklaido prietarus apie neva puikų maistą, kurį 
valgė laivų įgulos: „Sūdyta mėsa, pirkta Triesto, Italijos, Anglijos, 
Marselio turguose, būdavo pajuodusi ir liesa it šuniena: angliški 
sausainiai buvo negardūs ir kieti kaip plokštės, neišmirkdavo nei 
kavoje, nei vandenyje, o dauguma kapitonų taupymo sumetimais 

pirkdavo būtent juos, o ne tuos iš Odesos ir Genujos, kuriuos per- 
lauši bakstelėjęs pirštu. Valgiaraštis burlaiviuose būdavo retai kei- 
čiamas... Uostuose vietoj sūdytos mėsos būdavo perkama šviežia, 
tačiau ne pati mėsa, o galvijų galvos, kad kuo pigiau kaštuotų, tai 
pirkdavo galvas be smegenų ir liežuvių, o mažesniuose laivuose 
penkiems šešiems įgulos nariams būdavo nuperkama pusė galvijo 
galvos... Visa įgula laivo pirmagalyje valgydavo kartu iš vieno kati- 
lo, tik bocmanas turėdavo atskirą lėkštę, o vandenį nuo kapitono 
iki eilinio jūreivio visi gerdavome iš statinės“ (ibid. p. 301-302). 
Glosarijaus sudarytojas Vidovičius šią citatą paėmė iš knygos „Pri- 
siminimai iš jūreiviško gyvenimo“, kurią jūreivis Vladas Iveličius 
paskelbė 1933 metais Splite. Panašius glosarijus Viduržemio jūros 
kraštų gyventojai skaito kaip savotiškus memuarus, tokie jie kartais 
ir yra. Akivaizdu, jog toks ir didysis Atlante linguistico mediterraneo, 
kuris seniai leidžiamas su tęsiniais Venecijoje (vyriausiasis redakto- 
rius buvo dubrovietis Mirkas Deanovičius, 1894-1984). Šie glosari- 
jaus tęsiniai Viduržemio jūros šalysė tebesulaukia susižavėjimo arba 
priešiškumo, tačiau vis stipriau dvelkia nostalgišku „Pietų ilgesiu“. 


X X amžiaus pradžioje dubrovietis Božas Cvjetkovičius, 
įkalbintas kritiko Jovano Skerličiaus, kuris jį aplankė Lapade, pa- 
mėgino parengti savotišką brevijorių, trumpesnį už šitą ambicingu 
pavadinimu „Estetinė okeanografija“ (Dubrovnikas, 1920, išleido 
„De Giulli“). Griaudint Pirmajam pasauliniam karui jis rašė apie 
senąsias Dubrovniko laivų statyklas. Maža Dubrovniko Respubli- 
ka - maža tik erdvine prasme — turėjo daug laivų statyklų (švere 
arba Dubrovniko tarme skare) pačiame Dubrovnike ir priemies- 
čiuose: Gruže, Cavtate, Župoje ir Rijeka Dubravačkoje, Zatone, 
Lopudo ir Šipano salose, Slane ir Sotone Pelješaco pusiasalyje. Čia 
ant vandens nuleistos stovėjo „ilgos virtinės galerų, prekybinių 
burlaivių, karakų, didesnių ir didžiulių burlaivių, kurie šlovino 
šventąjį Blažiejų nuo pasakiškojo Levanto iki Heraklio stulpų, o 
nuo čia iki tamsaus (sic!) ir aikštingo Albiono, Kolumbo žemės ir 
Vasko da Gamos keliais iki Kalidasos tėvynės ir dangų siekiančio 

Bhagavatos sosto“. Šitaip rašo tikras Viduržemio jūros krašto gy- 
ventojas. Garsiąją laivų statyklą, įkurtą 1526 metais Gruže, jis ap- 
rašė panašiai: „Ji aprūpinta visais reikalingais įrankiais: mediniais 
velenais, plaktukais, lynais, kirviais ir visais daiktais, reikalingais 
burlaivių saugumui ir įrangai. Šalia statyklos driekėsi didelių me- 
dienos, dervos, kanapių, inkarų ir t. t., sandėlių eilės. Statykloje 
buvo pastatytas namas, kuriame galėjo gyventi laivo savininkas ir 
stebėti, kaip statomas jo laivas. Daug medžiagos statyboms duo- 
davo tais laikais labai miškingas Srdžo kalnas, Mljetas, Arbanija, 
Neretva, Senis, o ypač Sant Andželo ir Gargano kalvos Apulijoje. 
Vadovų, tašytojų, stalių ir kitų darbininkų parūpindavo Dubrov- 
nikas, Gružas ir jo apylinkės“ („Dubrovniko laivų statyklos“, auto- 
riaus leidimas, Dubrovnikas, 1917, p. 5-6). Daugelis veikalų apie 
mūsų jūrą išvydo dienos šviesą išleisti pačių autorių, mat leidėjai 
nelabai tikėjo tuo, kas rašyta apie Viduržemio jūrą. 


Ali geriau išmanė laivybą ir laivų statybą, negu įprasta 
manyti. Al Andalusija mena jų sumanymus tiek vienoje, tiek kitoje 
Gibraltaro sąsiaurio pakrantėje, jie suderinti su Korano suromis, 
pasveikinančiomis laivus ir drąsinančiomis jūreivius. Kadaise tarp 
didžiojo Aleksandrijos molo ir Seutos, Sevilijos, Malagos ir Alme- 
rijos buvo palaikomi nuolatiniai jūriniai ryšiai. Atlanto vandeny- 
nas buvo didžiulis iššūkis arabų ir berberų jūrininkams (glosarijaus 
pobūdis leidžia pakartoti, kaip jie vadino tą vandenyną: al bahr, al 
zulumat, t. y. „tamsos jūra“, ir al bahr, al muzlim „sutemų jūra“). 
Arabai turėjo nuosavus arsenalus Afrikos pakrantėje iš Atlanto 
vandenyno pusės, nuo Tanžero ir Salos iki Azemuro ir Mogadoro, 
Iberijos pusiasalyje nuo Tarifos iki Kadiso. Tiksliai nežinome, ar 
tie patys laivai plaukiojo Viduržemio jūra ir Atlanto vandenynu, 
kuo skyrėsi kariniai nuo prekybinių, o prekybiniai — nuo kelei- 
vinių laivų. Saracėnai (kurių vardas graikiškai reiškia maždaug 
„šeimyna palapinėje“) labai šauniai ir sumaniai kraustėsi iš vienos 
pakrantės į kitą ir šiaurinėje Viduržemio jūros pusėje kėlė grėsmę 
įsitvirtinusiems krikščionių miestams. Almoravidų, Almohadų ir 

Umajadų kalifato laikais keliautojų, karių ir prekijų užrašuose mi- 
nima daugybė įvairių plaukimo priemonių. Bendri jų pavadinimai 
yra safina (literatūroje dažnai vartojama daugiskaita safun) ir mar- 
kab (daugiskaita - marakib). Dar minimi al marakib al safariyya 
(kelioniniai laivai), al arkakib barbiyya (kariniai laivai), al mara- 
kib al hammala (krovininiai laivai, tos pačios šaknies yra bosniš- 
kas žodis hamal arba hamalin [nešikas, krovikas]). Kai kurie laivai 
nusipelnė būti pavadinti kżbar (didelis), kiti - apibūdinami sigar 
(mažas; tos pačios šaknies žodis „cigaretė“). Safina al bahr plau- 
kiodavo po atvirą jūrą. Sbawanai ir shinai panėši į galeras. Oaragir 
pavadintas pagal venecijietišką karaką. Shiti - burlaivis su dviem 
fokstiebiais ir viena irklų eile. Mažesnio tonažo valtys vadintos 
zawrag, harraq, dugayyas. Al fattas - vedantysis eskadrilės laivas. 
Tarida - lėkštas ir erdvus laivas, kuriuo būdavo pervežama kariuo- 
menė ir užkariaujami uostai, šis žodis kilęs iš Levanto. Mažesnę 
ir lengvesnę valtį arabai vadino garib, o iškilmingą, admirolišką 
laivą - gurab. Šiuos du žodžius perėmė otomanai užkariautojai ir 
paskleidė po visą Balkanų pusiasalį: pirmas reiškia silpną būtybę 
(garib), o kitas - didelį pyragą (gurabija), kuris iš tikrųjų panašus į 
laivą. Kai Kolumbas prisišvartavo prie Guanahanio, pirmos aptik- 
tos Naujojo Pasaulio salos, kurią pavadino San Salvadoru, kranto, 
jo pasitikti atėjo vietiniai gyventojai: didysis keliautojas kanoją, 
kuria šie priplaukė prie jo karavelės „Santa Marija“, pavadino ara- 
bišku žodžiu almadia, tai bendras laivo pavadinimas, kaip užrašė 
dominikonas Bartolomė de Las Kasas, kuris tą dieną, 1492 metų 
spalio tryliktąją, vedė laivo dienoraštį. Tai parodo, kokios didelės 
įtakos turėjo arabiški terminai. Daug laivų, įvairių pavidalų, dy- 
džių ir paskirties, švartuodavosi prie al Andalusijos krantų, jie per- 
veždavo sėklas, prieskonius, podraug ir papročius iš Rytų ir Pietų į 
Vakarus ir Šiaurę. Jie plaukdavo iš vienos ir kitos Viduržemio jūros 
pusės link „sutemų“ ir „tamsos“ jūros - Zuluma. 


S kaip ir jūros keitė vardus. Ne visada žinoma, kodėl ir kaip. 
Jos keitė tiek valdovus, tiek gyventojus, kurie tuos vardus jiems su- 

teikdavo arba atimda- VTOPIAE INSVLAE FIGVRA 


vo. Diodoras Sicilietis, 
kuris savo „Biblioteko- 
je“ saloms paskyrė visą 
knygą (Nesiotikė), pa- 
aiškino, kodėl jo gim- 
toji Sicilija, „kuri iš pra- 
džių vadinta Trinakrija 
dėl savo formos — trijų 
didelių kyšulių, panašių 
į tris smaigus — paskui 
pavadinta Sikanija pa- 
gal tuo metu joje gy- 
venusių sikulų vardą“ 
(V, 2). Pranašai Kipro 
gyventojus vadino ki- 
tiečiais - „Kitimų salos“ 
(Ez 27, 6), o senovės 


Utopiae Insulae Figura vario raižinyje, 
graikai sią didžiulę salą Leuvenas, 1516, autorius nežinomas 
vadino Alasiotas. Sena- 


jame Testamente Kreta 

vadinama Kaftoru (Pr 10, 14), paskui arabai ją pervadino į Kan- 
diją. Liparai buvo geriau žinomi kaip Eolijos salos. Peloponesą ve- 
necijiečiai vadino Morėja dėl šilkmedžių gausos. Ibisa vadinta Pj- 
tyusa dėl pušų. Kerkenos archipelagas kadaise vadintas Kyrannos, 
o tais laikais, kai Hanibalas, sutriuškintas sausumoje, ėmė ieškoti 
prieglobsčio jūroje, mėgindamas būtent nuo šios pūnų ir kartagi- 
niečių krantų pusės pasiekti finikiečių pakrantę, istorikai jį vadina 
Cercina, o taria Kerkina. Džerbą graikai kadaise vadino Meninxu, o 
lotynai - Menis. Krkas, didžiausia Adrijos jūros sala, senais laikais 
vadinta pagal joje įkurto miesto pavadinimą Curicta ir Curicum 
arba graikiškai Kurikon ir Kuriatika, italai ją vadino Veglia, o vieti- 
niai gyventojai vadino Veja arba tiesiog Bodulija. Tarp Krko ir gre- 
timos pakrantės kyla stati uola, vadinama Šv. Morkaus, anksčiau 
ji vadinta Almis, ji akmeninga ir visiškai plika, į ją remiasi ilgas 

tiltas, išsirietęs virš kanalo, sykį vadinamo Tyliuoju, kitąsyk — Au- 
dringuoju. Pago sala, kaip ir minėtas joje įkurtas uostas, senovėje 
vadinta Cissa arba Kissa. Sala Vis vadinta Issa. O kai kurios Vidur- 
žemio salos visada vadintos tuo pačiu vardu — Rodas, kiek tik ži- 
noma apie šią salą, ji visada vadinta tuo vardu, taip pat Lesbo sala. 

Etimologai graikišką salos pavadinimą (mesos) sieja su indoeu- 
ropietiška šaknimi, kuri reiškia „tai, kas plaukioja“. Lotyniški ir ro- 
maniški žodžiai nėra visiškai išaiškinti: ž2sula, isola, íle ir kt. Itališ- 
kas veiksmažodis /so/are, kurį perėmė daugelis kalbų, kilo iš žso/a: 
salos simbolizavo atsiskyrimą ir vienatvę. Žodis otok [sala] kilęs 
iš veiksmažodžių „tekėti“ ir „ištekėti“, ostrvo [sala] kilęs iš žodžio 
struja [srovė] ir o-strujiti [apsroventi], anot jau minėto etimologo 
Petaro Skoko, „tai nėra jūriniai terminai. Jie atnešti iš sausumos į 
pajūrį. Tokių vietovardžių esama ir žemyninėje dalyje“ („Etimolo- 
ginis kroatų arba serbų kalbos žodynas“, III t., Zagrebas, 1970, 
p. 350). Ir tai turbūt parodo, iš kur atkeliavę mūsų saliečiai. Plini- 
jus Vyresnysis aplankė kai kurias Adrijos jūros salas ir kai kurias jų 
aprašė: „Ilyrijos pakrantėje yra per tūkstantį salų, prie jų jūra se- 
klesnė, ir srovės silpnesnės, jos prasibrauna pro siaurus užutėkius“ 
(III, 151). Pomponijus Mela sekė jo pavyzdžiu. Jis nebuvo labai 
talentingas, tačiau susižavėjo Adrija ir paskyrė jai pagyrų kupinas 
eilutes (De Cborograpbia, II, 55). Kiekviena Viduržemio jūros re- 
giono jūra turi savo pomponijų — tad padėkokime pomponijams. 

"Turbūt seniausią įrašą apie „palaimintųjų salas“ rasime Hesio- 
do „Darbuose ir dienose“: „Toj Laimingųjų saloj, prie gilių Oke- 
ano verpetų, / Džiaugsmo sulaukę herojai, kuriems maitintoja 
žemė / Tris kartus per metus vešliausią derlių suteikia“ (170-173). 
[Hesiodas. „Darbai ir dienos“ in: Graikų literatūros chrestomati- 
ja, Mintis, 2008, vertė J. Dumčius, p. 150]. Saliamono Giesmėse 
salos turtingos, o saliečiai dosnūs: „Taršišo ir Salų karaliai mokės 
duoklę“ (72, 10). Savarankiškų salų, kurių nevaržo jokia išorinė 
įtaka ir gali būti įvesta tobula tvarka, įsivaizdavimas paskatino 
kurti didžiausias utopijas. Platonas „Kritijyje“ ir „Timajuje“ aprašė 
klestinčią Atlantidą kaip „...visa, ką kvapnaus dabar augina žemė... 
ji [ten] gimdė ir puikiai augino... jie įkūrė šventyklas ir valdovų 

rūmus, uostus bei laivų statyklas [ Platonas. „Timajas. Kritijas“, Ai- 
dai, 1995, vertė N. Kardelis, 115a-b, p. 174-175]. Ir Pindaras šlo- 
vino jos grožį. Tokia sala turėjo paskęsti, idant suvoktume laimės 
laikinumą. Kas nutiko daugybei kitų salų, apie kurias seniai kal- 
bėta, rašyta, svajota: kur Antilija, Satanazes, Septynių miestų sala, 
ar jas ištiko Atlantidos likimas ir ar jos iš viso egzistavo, to niekas 
nežino. Tačiau mes tikime, kad bent jau gražiausios jų plūduriavo 
Viduržemio, o ne kurioje nors kitoje jūroje. 


B Scilės ir Charibdės tyko pavojai ir pagundos. Salos nėra 
vien laimės ir palaimos prieglobstis. Jos yra ir tremties bei įkali- 
nimo vietos. Šitaip buvo ne tik senovės mituose ir epuose, bet ir 
valdant graikų, romėnų ir romanų, arabų, turkų arba slavų val- 
dovams ir tironams. Dedalas Kretoje pastatė kraupiausią belan- 
gę - labirintą. O jo sūnus Ikaras pakilo į dangų nuo šios žymios 
salos uolos ir krito į jūrą, pavadintą jo vardu. Sunku išvardyti visas 
salas, į kurias tironai ištrėmė savo priešininkus. Romoje net egzis- 
tavo „salos bausmė“: vartydamas IV mūsų eros amžiaus istoriko 
Amiano Marcelino veikalus, aptikau terminą poena insularis (XV, 
7), kuris, kaip aiškėja, į teisinę terminologiją įtrauktas dar prieš 
Imperijos nuopuolį. Šv. Mykolo salelė Neapolio karalystėje buvo 
colonia penale. Seneka aštuonerius metus gyveno ištremtas į Kor- 
siką. Dubrovniko poetas Ivanas Gunduličius jau kone senatvėje 
persikėlė į vieną mažiausių Elafitų salyno salelę Daksą, panūdęs 
atgailauti dėl jaunystės nuodėmių. Naujaisiais laikais toje vietoje 
daugelis prarado gyvybę. Į kai kurias Adrijos jūros salas, gal net 
ir į Mljetą, kurio pavadinimas siejamas su medumi: melite mesos, 
Romos valdovai, consules atque proconsules, trėmė pačius aršiau- 
sius priešus. Ten visur knibždėte knibždėjo nuodingų gyvačių, 
tad prižiūrėtojų nereikėjo. Dubrovniko Respublika perėmė ir 
šią Viduržemio jūros tradiciją, pritaikiusi prie savo poreikių ir 
galimybių. 

Šis reiškinys buvo paplitęs. Korsikietis Bonapartas ištremtas du 
kartus: pirma į Elbą, netoli gimtosios Korsikos, paskui į tolimą 

Šventosios Elenos salą. Pirmas Levo Trockio tremties etapas buvo 
Prinkipo salelė (turkiškai Bžy4k Ada) Marmuro jūroje: „raudonų- 
jų uolų, virš tamsios žydrumos palinkusių... lyg kokie priešistori- 
niai milžinai girdykloje, sala“ (Max Eastman. Great Companions, 
Niujorkas, 1940, p. 117). Liparų salos garsėjo kaip koncentracijos 
stovykla. Sena austrų tvirtovė, stūksanti Mamulos salelėje Bokos 
įlankoje, virto antifašistų kalėjimu. Rabo saloje (galbūt toje pačio- 
je vietoje, kur dabar beprotnamis) 1941-1943 metais veikė italų 
koncentracijos stovykla, skirta žydams ir slavams. Mažoje Jaros sa- 
likėje kaip ir didelėje Makroniso saloje - grįžkime prie graikiškų- 
jų šaltinių — pasibaigus Antrajam pasauliniam karui pulkininkai 
įkūrė stovyklas demokratams ir intelektualams. Adrijos jūroje yra 
Goli sala arba Jsola Calva - joje buvo įkalinti nepalaikantieji Tito 
santykių nutraukimo su Stalinu 1948 metais. Sunku pasakyti, ar 
buvo tolimas Sizifo palikuonis tas, kuris čia pradėjo neįprastą at- 
gailą: kaliniai ėmė skaldyti akmens luitus, mėtyti tuos guralus į 
vandenį ir šitaip užpylinėti Viduržemio jūrą. l 

` Vienoje iš Kvarnerio salyno salų (tiksliai nežinoma kurioje) 
žiaurioji Medėja nužudė savo brolį Apsirtą. Tai patvirtina ir 
graikų mitas, ir Apolonijo Rodiečio „Argonautika“ (IV, 455- 
475). Senovėje visas šiaurės Adrijos archipelagas vadintas pagal 
Apsirto vardą - Apsirtidė (Apsyrtides mesoi). Taip pat miestas 
Apsaros arba Apsorus, įsikūręs sąsmaukoje tarp Creso ir Lošinjo 
salų, pavadintas jo vardu, šis pavadinimas išliko italų ir kroatų 
kalbose - Ossexo arba Osoras. Gretimoje pakrantėje, netoli Pu- 
los, anot Kalimacho (11, 3-4), kankinosi du nelaimingi įsimy- 
lėjėliai: Afroditės dukra Harmonija ir Europos brolis Kadmas, 
kitados jo vardu vadinta Adrijos jūra - Kadmo jūra. Apsirtidės 
taip pat vadintos Elektridėmis, pagal gintarą (gr. elektron), ku- 
riuo „virsdavo pralietos ašaros“. Dėl šių pavadinimų polemizuo- 
jama senuose užrašuose: Apolonijas Rodietis laikėsi nuomonės, 
kad tai yra gintaro salynas (IV, 505). Ir Pseudo-Skilaksas šitaip 
manė. O Strabonas (Geogr. 215) ir Plinijus Vyresnysis (Nat. hist. 
III, 152) nepalaikė šios nuomonės. Ginčai dėl pavadinimų lydi 
visą Viduržemio jūros istoriją. 

Dž. Rosačis: graikiškos salos „Kelionė į Veneciją ir Konstantinopolį“ 
(Venecija, 1606) 


Netoliese yra Didžioji ir Mažoji Sarkana, dvi neišvaizdžios 
salos, greičiausiai pavadintos saracėnų vardu. Užkariautojas Kal- 
funas praėjo pro Otranto vartus, užėmė Brindizį, Ankoną ir dalį 
Kvarnerio, kurį Dantė vadino Carnaro („Pragaras“ IX, 113). Ne- 
žinia, kaip anksčiau vadintos tos salelės ir ar kada nors jos buvo 
pažymėtos žemėlapiuose, ar iš tikrųjų jos pavadintos negailestin- 
gojo saracėno Kalfuno, atėjusio iš priešingos Viduržemio jūros 
pakrantės, vardu. 


|. užkariautos kolonijos ispanai perėmė daugelį papročių. San 
Francisko, miesto, pavadinto garsaus Viduržemio jūros krašto 
šventojo vardu, įlankoje Alkatraso saloje visai neseniai dunksojo 
„patikimiausias kalėjimas pasaulyje“. Šalia Prancūzijos Gvianos 
krikščionišku vardu (Išsigelbėjimo salos) pavadinti kalėjimai, ku- 
rie žiaurumu pralenkė antikinius. Trijose salose žuvo, galbūt ne 
atsitiktinai, trys didūs tyrinėtojai: Magelanas, Laperūzas ir kapi- 
tonas Kukas. Nežinia, kuri sala tapo Kafkos „Pataisos darbų ko- 
lonijos“ motyvu. Pavyzdžių apstu literatūroje, ir ne tik skirtoje 
Viduržemio jūros kraštams. i 

Kvarnerio salynas abato Alberto Fortiso veikale (Venecija, 1771) 


Ruošdamasis kelionei į Italiją, kuri, be kita ko, įkvėpė „Romos 
elegijoms“, Gėtė sapnavo sapną, panašų į salą-utopiją: „Gan dide- 
le valtimi plaukiu palei kažkokią klestinčią salą, apaugusią vešlia 
augmenija, ir žinau, kad joje galima rasti geriausių fazanų... Kaip 
paprastai įvyksta, kad sapnas viską įpavidalina savaip, taip ir tie 
fazanai turėjo kitokias uodegas su įvairiaspalviais apskritimais lyg 
povai arba reti rojaus paukščiai“ (Italienische Reise, 1786 spalio 19 d.). 
Sicilija poetui priminė „Aziją ir Afriką, taigi nemenkas dalykas 
stovėti tame stebuklingame taške, kuriame susieina tiek pasaulinės 
istorijos kelių“ (IŽid., 1787 kovo 26 d.). Viduržemio jūros istorija 
dažnai baigiasi salose, ne tik tose, kurias skalauja jūra. 

Kai kurias Viduržemio jūros salas nelengva pažinti. Pasinau- 
dojau tų, kurie jas pažįsta geriau už mane, liudijimais, pavyzdžiui, 
bemaž pamirštu D. H. Lorenco veikalu Sea and Sardinia: „Nei 
romėnai, nei finikiečiai, nei graikai, nei arabai niekada nebuvo 
užkariavę Sardinijos. Ji driekiasi nuošalyje. Ji civilizacijos tėkmių 
užriby... Ji man primena Maltą: pasimetusi tarp Europos ir Afri- 
kos, nepriklauso niekam. Nepriklausydama nė vienam žemynui, 

ji niekam nepriklausė... Ji palikta anapus istorijos laiko“ (Anchor 
Books, Niujorkas, 1954, p. 11, 65). Viduržemio jūros kraštuose 
istorijos laikas paskirstytas nevienodai. 

Lorensas Darelas apiplaukė Siciliją, Rodą, Kerkyrą, Kiprą, 
Patmosą, užrašė daug pastebėjimų apie kiekvieną šių salų. Jis iš- 
gelbėjo nuo užmaršties žodį islomania (insulomania arba „salų 
manija“) ir prisidėjo prie jo sklaidos: „Sykį kažkur tarp Gideono 
užrašų aptikau sąrašą ligų, kurių medicinos mokslas dar niekur 
nepriskyrė. Tarp jų pamačiau ir s/omania, tai - retas ir nežino- 
mas sielos liūdesys. Yra žmonių, aiškina Gideonas, kurie negali 
pasipriešinti salų traukai. Vos sužino apie kurią nors salą, apie tą 
mažutį jūros supamą pasaulį, juos tučtuojau užvaldo neapsakomas 
svaigulys. Tie apsigimę „insulomanai“ (is/omanes), dėsto autorius, 
yra tiesioginiai Atlantidos (Atlanteas) palikuonys, tad jų pasąmo- 
nė trokšta salietiško gyvenimo. Ši, kaip ir visos Gideono teorijos, 
yra geniali... Šios knygos intencija — insulomanijos anatomija“, — 
sako Darelas apie savo „Jūros Veneros apmąstymus“ (Londonas, 
1960, p. 15). Šis brevijorius siekia išlaisvinti dvasią nuo visokių 
Viduržemio jūros ligų, ir nuo insulomanijos, kuria sirgau, ir karts 
nuo karto vis dar sunegaluoju. 


Sa meditacija siejasi su tremties tema, kuri turbūt nusipelno 
trumpo midrašo. Tikėjimo ir apeigų klausimais senovės hebrajai 
buvo labiau linkę į institucionalizavimą ir hierarchiškumą nei 
helėnai. Savo tarpe jie rinko egzilio vadus, laikė juos Dovydo pa- 
likuonimis, suteikdavo jiems įvairių įgaliojimų — dvasinių ir pa- 
saulietiškų. Toks išskirtinis asmuo aramėjiškai vadintas 708 ga/uta, 
o į graikų ir lotynų verstas „egzilarchas“. Žydų kilmės prancūzų 
rašytojai, Talmudo žinovai, jį vadino prince de L'exil: taip jis va- 
dinamas neįprasto poeto Edmondo Flego rinkinyje, pavadintame 
Ecoute, Israël (paskelbta Paryžiuje 1953 m.). Daugelį įkvėpė Mi- 
drash Rabba, veikalas kurį egzilarchas Rabbi Huna paskyrė trem- 
tiniams. Diaspora ilgai saugojo vardą r0$'galuta ir gerbė jo parei- 
gas. Daugelis kartų gyveno šio instituto globojamos. Egzilarcho 

institutas vis dėlto sunyko po Rabbi Ezekielio. Jo jau buvo nejma- 
noma atstatyti. Skurdūs duomenys, kuriuos radau, patvirtina, kad 
egzilarchai išsiskirdavo pakantumu ir kantrybė: „Jie buvo gerosios 
vilties kyšulių švyturiai, tremties salų kapitonai“, - pasakė man 
senas rabinas Vilniuje. Viduržemio jūros regionas gali didžiuotis, 
kad toks institutas atsirado prie jo jūros krantų, dvasingumo sa- 
lose. 


E taip pat keičia vardus arba prigimtį, ypač tie, kurie iš 
salų tapo pusiasaliais, sąsmauka juos sujungus su sausuma. Senovė- 
je Iberijos šalis vadinta pagal saulės laidą ir prieblandą - Hesperi- 
džių kraštu. Romėnai ją vadino Beatica pagal senovinį pavadinimą 
upės Beazis, kurią vėliau arabai pavadins „didžiąja upe“ — Gvadal- 
kviviru (wadi al kabir). Šis didelis pusiasalis vadintas ir tų, kurie 
jame gyveno arba šeimininkavo, vardais: Kordobos kalifatas, Gra- 
nados karalystė, Almoravido imperija. Balkanų pusiasalis taip pat 
turėjo daugiau pavadinimų. Pirmiausia jis vadintas Haemus. Dėl 
kalnų ir tarpeklių jis buvo pavadintas „Pasaulio grandine“ (Ca- 
tena mundi). Slavai jį pavadino Senuoju Kalnu, o turkai išvertė 
į vieną savo tarmių, nežinau kurią, ir pavertė Balkanais. Šis pu- 
siasalis kaip ir Iberijos turėdavo vardą galingesnių ir gausesnių jo 
gyventojų: Ilyrijos, Graikijos, Bizantijos pusiasalis arba europinė 
"Turkija. Naujesniais laikais vieni jį vadino „civilizacijos lopšiu“, 
kiti — „parako statine“. Jis niekada nepriklausė vien Europai arba 
vien Viduržemio jūros kraštams. 

Krymas irgi keitė vardus. Kitados jis vadintas Tauride, kol jo 
plotais jodinėjo skitai ir taurai. Tais laikais, kai jame aukota Ifige- 
nija, graikai senovės miestą pavadino Tauridės Chersonesu (Cher- 
sonesus taurica). 'Tarpekliai kliudė Juodajai jūrai susijungti su Vi- 
duržemio ir drauge prilygti vandenynui. 

Heraklio stulpai, kurie yra tiek pusiasalis su sala, tiek uolos ir 
nežinia kas dar, neišsaugojo pavadinimų, kuriais vadinti mitiniais 
laikais. Gibraltaras yra sudėtinis žodis, jis susideda iš arabiško 
žodžio džebel (kalnas) ir berberų užkariautojo Tariko vardo. Tai 

parodo, kokios būta pietinės pakrantės galios praeityje. Pavadini- 
mą Džebeltarik tautos, gyvenusios priešingoje sąsiaurio pusėje, pa- 
vertė Gibraltaru, tai įvyko tais laikais, kai jie primetė savo valdžią 
šiauriniams Viduržemio jūros kraštams. 


I pervadindavo tiek gyventojus, tiek pakrantes. Se- 
nus hebrajiškus vardus iš Šventraščio perėmė įvairių tautų ir kal- 
bų krikščionys, tos pačios šaknies žodžius musulmonai pernešė iš 
Rytų į Vakarus: Abraomas arba Ibrahimas, Dovydas arba Davidas, 
Saliamonas arba Suleimanas, Juozapas arba Jusufas, Marija arba 
Maryam ir t. t. Būta ir ypatingų vardų, kurie skyrėsi kiekvienoje 
tautoje, religijoje. Vieni tų vardų siejosi su šviesa arba saule, žeme 
arba akmeniu, bet retas — su jūra. Petrą Dievo sūnus pavadino pa- 
gal uolą: Kefas (Jn 1, 42). Šventoji Marija Magdalietė pavadinta 
pagal miestelį Magdalą. Lidija pavadinta Lidijos žemės vardu, iš 
jos kukli „purpurinių drabužių prekeivė“ atėjo į Filipus, Egėjo 
Makedonijos sostinę, kur klausėsi šventojo Pauliaus pamokslo ir 
tapo pirmąja Makedonijos krikščione (žr. Martyrologium Roma- 
num, III, 8). Šventasis Jeronimas pamėgino paaiškinti Marijos var- 
dą kaip sudėtinį: meir (šviesa) ir jam (jūra); Stella maris nuo seno- 
vės žinoma jūreiviams. Tačiau ši etimologija, nepaisant šventojo 
autoriteto ir vertimų genijaus, paneigta. Didžių ir šventų vardų, 
susijusių su jūra, nėra tiek, kiek jų galėtų būti, nors žmonijos per- 
vardinimas šiaip ar taip prasidėjo Viduržemio jūros kraštuose. 

Oir pačios pakrantės dalijasi į pašventintas ir ne. Jų pašventini- 
mas prilygsta žmonių ir laivų krikštijimui. Krikščioniškos pakran- 
tės dažnai vadintos šventųjų arba Dievo Motinos vardu. Antai 
Sardinijos pakrančių pavadinimai: Santa Maria Navarese ir Isola 
di Santa Maria, Santa Catarina di Pittunari, Santa Lucia, Monte 
Santu, San Antonio di Santadi, Capo San Marco, Stagno di San 
Giovann, Santa Teresa di Gallura, Isola Maddalena, Costa Paradi- 
so. Kitur pakrantės irgi vadinamos šventųjų vardais, tačiau mūsuo- 
se daugiau nei kitur — labiau iš jūros baimės negu iš dievobaimingu- 
mo. Sicilijos pietuose yra Marsala, šitaip miestas pavadintas valdant 

Alesandras Dala Vija: Šventasis Kalnas 
(Venecija, XVII a. pab. - XVIII pr.) 


arabams sudūrus du žodžius: mars (uostas) ir Alachas. Barselonoje 
miesto turgus kartu su žuvų turgumi vadinamas šv. Juozapo vardu. 
Adrijos jūros krantuose būdvardis „šventasis“ ypatingu būdu įsi- 
pina į miestų pavadinimus, galbūt intymiau nei kitur (romaniškas 
titulas sant atitinka slaviškąjį svet, kuris trumpinamas iki s4£ arba 
su): Supetar |šv. Petras], Supavo [šv. Paulius], Sutivan [šv. Jonas], 
Sustipan (šv. Steponas], Sućuraj [šv. Jurgis], Sumartin (arba su 
metateze Sumratin), Sutorina [šv. Irena], Sutmiho [šv. Mykolas] ir 
Sutmihojska, Sutvara [šv. Barbora], Stombrata [šv. Morta], Sutikla 
[šv. Teklė], Sućidar [šv. Izidorius], Sutomišćica [šv. Eufemija] ir t. t. 
Be to, yra Punta Križa [Kryžiaus kyšulys], Punta Madona, Vala od 
Marije [Marijos įlankėlė) ir Šv. Pauliaus įlanka, liūdnai pagarsėjusi 
moterų pataisos kolonija Šv. Grigaliaus sala. Pulos įlankos priean- 
gyje mus pasitinka trys salelės: Šventojo Petro, Šventojo Andriaus 
ir Šventosios Katerinos. Šventojo Elijo vardu pavadinta pakrantė 
ir akmens kirtykla Sutlija, kuria Trogiras labai garsėjo, ja stebėjo- 
si Plinijus Vyresnysis (Nat. hist. III, 141). Šitaip pašventinama ir 

Viduržemio jūros žemė, ne tik jūra, kuri sykį šventa, kitąsyk, kai 
išduoda, tampa prakeikta. 

Pajūrio miestai pasirinkdavo šventuosius globėjus. Centriniuo- 
se Viduržemio jūros kraštuose daugelis miestų turėjo globėjus iš 
Rytų — tai patvirtina dvasiniai, ne tik prekybiniai mainai. Genu- 
ja, Barselona, Taragona ir mūsų mažasis Senio miestas pasirin- 
ko šventąjį Jurgį iš Sirijos. Ravenos egzarchatas pirmenybę teikė 
Bizantijos patronams. Adrijos pajūryje, nepaisant visko, suartėjo 
Rytai ir Vakarai: šv. Domnijus ir šv. Blažiejus yra Splito ir Dubrov- 
niko globėjai, šv. Teodoras, Bizantijos kariuomenės globėjas, jis 
globojo Korčulos salą, šv. Jokūbas - Šibeniką, šv. Trifonas - Koto- 
rą. Renesanso laikais Trogiro gyventojai buvo įkūrę šv. Kozmo ir 
Damijono broliją. Zadare pastatytos Šv. Anastazijos ir Šv. Krozo- 
gono bažnyčios. Dalmatija šventajam Simonui dovanojo skrynią, 
padirbintą iš tauriųjų metalų. Daugybė įstabių Viduržemio jūros 
miestų nebūtų apsigynę nuo žiaurių barbarų, jei jiems nebūtų pa- 
dėjęs jų šventųjų palaiminimas ir globa. 


As pusiasalyje, kuris šiaurinėje Egėjo jūros pusėje iš- 
sišakoja į tris dalis, viena kurių pavadinta Šventojo Kalno valstybe, 
Ivirono vienuolyne susipažinau su vienuoliu Irinėjumi. Dar kartą 
jį sutikau netoli koptų bažnyčios As-Suriane, tarp Aleksandrijos 
ir Kairo, šalia pakrantės, dykumos paribyje. Daugiausia iš jo išmo- 
kau apie jūros ir maldos santykį. Jis kilęs iš Odesos, tėvai unitai, 
nukentėję pogromų laikais; jis rado prieglobstį graikų šeimoje, 
kurių šiame kosmopolitiniame mieste būta daug. Su ta šeima karo 
metais pabėgo į Salonikus. Tapo vienuoliu Atone, paskui tarna- 
vo Viešpačiui Sinajaus kalne ir Libano plokštikalnyje, Kipro vie- 
nuolynuose, graikiškų meteory celėse. Jis melsdavosi, žvelgdamas 
jūros tolybėn, atsiduodamas jos bekraštybei, medituodamas apie 
visatą ir jos prasmę. Jis pasakojo apie šventąjį Antaną ir šventąjį 
Pachomijų, koptų anachoretus, apie tai, kaip atgailauta tyruose, 
šalia jūros, apie Šv. Makarijaus vienuolyną ir šventojo Bazilijaus 
monastines taisykles: „Atsiskirti nuo likusio pasaulio, likti be 

tėvynės ir šeimos, be turto ir be gerovių, be draugų ir be darbų“ 
(cituoju iš atminties). Šv. Jeronimas, jis ir pats buvo linkęs į atsisky- 
rėliškumą, tas griežtas šv. Bazilijaus taisykles išvertė į lotynų kalbą. 
Šv. Atanazijus parašė veikalą apie šv. Antano Didžiojo gyvenimą. 
Anachoretas Irinėjus, melsdamasis ir žvelgdamas tolybėn, atrodė 
garbingas ir gražus. Jo žodžiai skambėjo įtikinamai ir nuoširdžiai 
- jis troško, kad visi krikščionys susitaikytų Kristuje ir geriau su- 
prastų kitus tikėjimus. Jis kalbėjo rusiškai, švaria rusų kalba, kar- 
tais archajiškai, be metaforų. Jis mokėjo daugiau kalbų, išmoko ir 
koptų. Klausiausi jo pasitikinčiai ir pagarbiai: „dvasingumą, kurį 
pranašai ir apaštalai skatino ir plėtė Viduržemio jūros pakrantėse, 
paveldėjo pirmieji didūs atsiskyrėliai“; Filono „Kontempliatyvinis 
gyvenimas“ (De Vita Contemplativa) — viena gryniausių naujojo 
helėnizmo formų; theoria reiškė regą ir žiūrėjimą; kontemplia- 
cija yra teorijos menas, praxis kai theoria. Vienuolis man aiškino 
pradines anachorezės ir koinonijos, ksenitėjo ir lauros reikšmes, 
apatheia prasmę kaip savęs suvaldymą ir diakrisis kaip lemiamus 
sprendimus. Teologijos tradicijos kadaise perkeltos iš rytų į va- 
karus. Neįprasti dvasios keliai veda į Kapadokiją, Kijevo Pečiorų 
laurą, į Šv. Naumo, Sopočianų ir Dečanų vienuolynus, į Keturias- 
dešimties kankinių cerkvę Bulgarijoje, į armėniškus vienuolynus 
prie sūriojo ežero Van ir gėlavandenio Sevano. Irinėjus minėjo 
daug veikalų, religinius ir pasaulietinius autorius. Hiolderlino Hi- 
perionas svajojo tapti „atsiskyrėliu Graikijoje“. Antikinėje kultū- 
roje vyravo „Žžiūroviškas žiūros taškas“. Filosofai ieškojo „protingo 
požiūrio“. („Dievo tarnas“, šitaip jis save vadino, šiuos žodžius jis 
ypač pabrėždavo.) Kadangi „jėgos išprovokuoja priešingų jėgų at- 
siradimą“, helėnistiniame dvasingume atsirado ir tendencija „pra- 
mušti matomumo ribas“ — šitaip išmintis, t. y. prasiskverbimas į 
jos paslaptis, pradėjo tapatintis su aklumu. Teiresijas aklas kaip ir 
Homeras, tačiau jis nujaučia, kas slypi anapus matomojo pasaulio. 
Oidipas išsiduria akis, kurios jį išdavė. Graikų skeptikams senie- 
ji krikščionys pamokslininkai sakė: „Jeigu tave gundo tavo akis, 
iškabink ją ir sviesk“. Pietų saulė lengvai mus apžilpina. Dantė, 
pasiekęs begalinę Rojaus šviesą, prarado regą. Antikos laikotarpio 

saulėlydyje atsirado tylėjimo šalininkai. „Prieš Logosą turi būti ty- 
lėjimas“, - perspėdavo neoplatonikai. Plotinas ieškojo „supratimo 
tylėjime“. Asketo idealas buvo „garbinimas be žodžių“, nukreiptas 
į Viešpatį. Šitaip pusiausvyra pasiekta meldžiantis, kalbant, žiū- 
rint. Tai ne tik Bizantijos tradicija, kartojo vienuolis. Jos ištakų ir 
pėdsakų yra ir Vakarų valstybėse, Palerme (Chiostro di San Gio- 
vanni degli Eremiti, XIII a.), daugelyje Ispanijos ir Prancūzijos 
vietų (cistercitai, pauliečiai, trapistai), keliose Adrijos jūros salose 
(mažajame Košljune prie Krko salos ir dar mažesnėje Dievo Mo- 
tinos Škrpelietės Kotoro įlankoje), taip pat pietinėje Viduržemio 
jūros pakrantėje, islamiškuose sufistiniuose tarikatuose. Tai irgi 
reikia paminėti, kai kalbame apie Viduržemio jūros regiono ribas. 
Nežinau, ar vienuolis Irinėjus baigė savo pasakojimą apie Simoną 
Stulpininką ir priežasčių, dėl kurių šis nepaprastas šventasis užli- 
po ant stulpo ir prisirišo prie jo. Kaip ir daugelis slavų, vienuolis 
neatsakinėjo į laiškus. Kas žino, ar tie mano rašyti laiškai jį iš viso 
pasiekdavo. Kur jis dabar, kuriame vienuolyne, Šventajame Kalne? 
O gal kur nors dykumoje, prie Raudonosios jūros, galbūt ir prie 
pačios Viduržemio jūros? 


„a Graikijoje druska rūpindavosi įstatymų kūrėjai. Drus- 
kos gavėjas mėgavosi pagarba, o druskos laukai būdavo saugomi. 
Homeras „Iliadoje“ apdainavo „dievišką druską“ (balos theio, IX, 
214). Aristotelis ją siejo su dora ir draugyste („Nikomacho etika“, 
1156b, 27). Plinijus Vyresnysis įžvelgė jos įtaką „dvasios smagu- 
riškumui (ad voluptates animi), šitaip sūriomis imtos vadinti viso- 
kios gyvenimo grožybės ir didžiausi džiaugsmai, poilsis nuo įtam- 
pos, kurio neišreiškia joks kitas žodis“ (XXXI, 88). Ciceronas 
turėjo nuosavus druskos laukus ir šitaip apie juos didžiuodamasis 
kalbėjo: salinarum mearum possessio [mano druskos kasyklų val- 
dos] (4d fam. VII, 32) - tai turbūt parodo, kaip iškalba susijusi su 
druska. Vienas svarbiausių Romos vieškelių, kur sabinai krauda- 
vo druskos maišus ir gabendavo į Amžinąjį miestą, pavadintas via 
Salaria - kartografas jį nubraižė žemėlapyje, pavadintame /2bula 


221 III GLOSARIJUS 


peutingeriana. Druska atverdavo kelius nuo jūros į sausumą, tiesė 
kelius nuo sausumos link jūros. Turbūt neįmanoma suskaičiuoti 
visų Viduržemio jūros pakrantėse plytinčių druskos laukų, kaip ir 
gėrio, už kurį esame jiems skolingi. 


Alisa, auginimo kultūra reikalavo terminų, artimų fi- 

losofiniams arba religiniams. Alyvų augintojas vadintas e/aiologos, 
pardavėjas - elaioparokbos, prižiūrėtojas — elaiokbristes, aliejaus 
gamyba - elaioturgia, jos prižiūrėjimas - elaiokbristia. Getsema- 
nė, vieta, kur Kristus pasimeldė prieš mirtį, hebrajiškai reiškia 
sodą (gath) su spaudykle (semanim yra spaudyklės rūšis). Alyyme- 
dis - kamienas kaip ir jo vaisius — užima ypatingą vietą Šventajame 
Rašte. Iš jo vaisių spaudžiamas aliejus, „kuriuo dievai ir žmonės 
pagerbiami“ (Ts 9, 8). Mastah (mesijas, tas kuris yra pateptas) į 
graikų kalbą išverstas kaip Hristos — pateptasis. Korane prisiekia- 
ma alyvmedžiu ir figa: „Šitaip Mes figos ir alyvos, šitaip Mes Sina- 
jaus kalvos, šitaip Mes šio saugaus miesto“, parašyta 95 suroje, kuri 
pavadinta pagal figą Et-Tin. Dažnai minima, kad islamo Pranašui 
„alyva — nei rytietiška, nei vakarietiška“ (24, 35). Štai kokiomis 
sampratomis ir institucijomis buvo grindžiama Viduržemio jūros 
kraštų pracitis. 

„Viduržemio jūros regionas siekia dykumos juostos ribą, o alyv- 
medis yra jo medis, saulės skaistumo, kuris perskiria ekvatoriaus 
ir Šiaurės niaurumą, ribos medis. Jis yra klasiškumo simbolis tarp 
dviejų romantizmų“ (Aldous Huxley. The Olive Tree, Londonas, 
1973, p. 287). Anot Hakslio, alyvmedis yra ir lotyniškumo simbo- 
lis. Jis atskleidžia rašytojo tautiečiams tai, kas juose savitai angliš- 
ka, o ne teutoniška. Be Viduržemio jūros kraštų įtakos „Čoseris ir 
Šekspyras niekada netaptų originaliais poetais“ (/bid.). Lorensas 
Darelas, kuris jaunystę praleido graikiškose salose, o senatvę Pro- 
vanse, būtent alyvoje įžvelgė „viduržemiškumo“ sintezę: „Vidurže- 
mio jūros kraštų visuma — skulptūros, palmės, aukso papuošalai, 
barzdoti herojai, vynas, idėjos, laivai, mėnesiena, sparnuotos Gor- 
gonės, bronzinės figūros, filosofai, visa tai prasisunkia pro aitrų ir 

rūgštų juodosios alyvos skonį tarp dantų. Jis senesnis už mėsos ir 
raudonojo vyno skonį. Jis senas kaip šaltas vanduo“ (Prospero 's 
cell, skyrius Landscape with Olive Trees, Londonas, 1976, p. 96). 
Daug rašytojų ir poetų paliko užrašų apie alyvą. Daug tapytojų 
ją įamžino. Alyvmedžiu rūpinosi jūros miestų statutai ir pajūrio 
žemių įstatai. Uolus pranciškonas donas Franas Ivaniševičius iš 
Poljicos vaizdinga tarme aprašė alyvų skynimo ir aliejaus gamin- 
tojų darbus, vykstančius prie Adrijos jūros pakrantės Poljicoje: 
„Alyvos skinamos lapkritį po Visų Šventųjų... reikia atsinešti ko- 
pėčias, pagalį, tada užlipti ir numušinėti. Negalima rinkti perno- 
kusių alyvų, bet ir žalių nevalia, reikia pasirinkti per vidurį. Kai 
alyvos surenkamos, maišuose nuvelkamos namo, išpilamos į dube- 
nis arba akmeninius indus, o jei šitų rakandų nėra, išberiamos ant 
grindų. Išbertas alyvas reikia palikti kokiai dienelei, kad pailsėtų, 
atsikvošėtų ir geriau prisirptų. Jei jų daug viename daikte, pamai- 
šyti, kad prasivėdintų, nes kitaip ims svilti, svils ir aliejus (degins 
burną). Alyvos spaudžiamos spaudyklėje, moterys jas nešioja ir 
mėto, o vyrai suka spaudyklę. Skystis neišpilstomas, o palieka- 
mas nusistovėti. Tada į paviršių iškyla aliejaus žiedas, /anbik arba 
lotnjak — geriausias aliejus. Jis išpilamas į statinę (medinį indą), 
tavulja (maišelis) kelis kartus užliejamas verdančiu vandeniu, į jį 
sudedama likusė masė, tada vyras atraitoja klešnę ir spaudžia, tri- 
na koja, kol išspaudžia paskutinius aliejaus lašus. Grynas aliejus 
nugriebiamas lėkšte ir supilamas statinėn, o drumzlės, vadinamos 
murga, išpilamos lauk“ („Poljica - liaudies gyvenimas ir papro- 
čiai“, Zagrebas, 1903, p. 304; skliaustuose pateikti paties autoriaus 
tarmybių paaiškinimai). Kiekviename Viduržemio jūros krašte 
būta savų aliejaus spaudėjų ir kas žino, kiek dar įvairių spaudyklių, 
spaustuvų ir presų. 


P. dvelkia žolėmis ir augalais, įvairiomis smilgelėmis, stie- 
beliais. Kai kur stipriau augalais nei jūra. Kiekvienoje pakrantėje 
kvapai skiriasi. Kai kurie jų paveikia sielą ir kūną, kiti įtakos neturi. 
Vynuogienojas minimas ir Šventraštyje (Pr 9, 20), ir Korane (18, 

32-43). Taip pat minima 
figa: „Nuo usnių niekas 
nerenka figų, o nuo erškė- 
čio neskina vynuogių“ (Lk 
6, 44). Visoje Viduržemio 
jūros regiono teritorijoje 
ant sarkofagų ir paminklų, 
freskų, ikonų, mišiolų, ant- 
kapių dažnai pavaizduotos 
vynuogės. „Palmė mėgsta 
sūroką dirvą“, teigia Te- 
ofrastas „Augmenijos is- 
torijoje“ (II, 6). Jeruzalės 
gyventojai Jėzų pasitiko 
laikydami palmių šakeles — 


jos dažnai vaizduojamos. 


Toskana Leonardo da Vinčio 


žemėlapyje (detalė); brėžinys kreida, 
nubraižytas 1502-1503 m., saugomas Šiaurinėje mūsų jūros da- 
Karališkojoje Vindzoro bibliotekoje lyje palmės tarpsta siauroje 

juostoje, pietuose — išplin- 

ta plačiai, ištveria karštį. 
Mandorla (valgomasis arba laukinis migdolas) pasirenkama goti- 
kinių paveikslų ir skulptūrų motyvu — ji sutraukia šviesos spin- 
dulius ir saulę daro paslaptingą. Šitaip pavadintas ir ikonografinis 
simbolis - mandorla — ovali aureolė, apipinanti Kristaus siluetą 
Paskutinio Teismo scenose, Dievo Motiną Apreiškimo metu, sep- 
tynias balandes, kurios po Viduržemio jūros kraštų bažnyčias iš- 
nešioja septynias Šventosios Dvasios dovanas. 

Apie vikšrinį kiškiakrūmį rašė kelionių aprašytojai, o ir eilių 
apie jį parašyta (Leopardis). Šis augalas taip pat dažnai vaizduo- 
tas paveiksluose (impresionizmas ir pan.). Vikšrinio kiškiakrū- 
mio žiedeliai ryškiai geltoni, todėl kai kur jie vadinami žutilov- 
ka, žuka arba žukovina [nuo kroat. žut - geltonas]. Šis augalas 
ypač gerai žinomas šiaurinėse Viduržemio jūros pakrantėse. Ant 
senų krosnių žarijų ir pelenų būdavo numetama jo šakelė, idant 
suteiktų pyragui ypatingo aromato. Vikšrinis kiškiakrūmis, ro- 

dos, nėra atvežtas iš kitų kraštų, jo tėvynė - Viduržemio jūros 
pakrantės. 

Granatmedis nuo žilos senovės auga ir sirpina vaisius Vidurže- 
mio jūros kraštuose, paveiksluose, svajose. Jo pavadinimas mini- 
mas šventose knygose - hebrajiškose, krikščioniškose, islamiškose. 
Saliamono šventyklos šulus dabino granatmedžio obuoliai (1 Kar 
7, 18). Šiam augalui paskirtos eilės garsiuose rinkiniuose (pvz., 
P. Valeri). Visomis Viduržemio jūros šalių kalbomis kalbama apie 
jo raudonus grūdus, sulipusius į vaisių, ir apie patį vaisių, kuris 
pernokęs sprogsta. 


Nas laikų istorikas įsivaizduoja, kaip Herodoto 
istorijos sudarytojas grįžta į vietas, kuriomis kadaise keliavo, ir 
stebisi tuo, ko savo laikais negalėjo išvysti. Kiek nežinomų me- 
džių ir vaisių: apelsinai, panašūs į „aukso obuolius“, kurie arabų 
dėka atkeliavo iš tolimosios Kinijos; citrinos, persikai, abrikosai, 
šilkmedžiai, kurių uogų neturėjo galimybės ragauti; romėnai tik 
prieš sugriūvant imperijai paragavo trešnių arba vyšnių; palmes 
Herodotas turbūt regėjo tik oazėse, tačiau ne prie pat kranto, palei 
pasivaikščiojimų takus, kuriuos jos šiandien puošia; nei kiparisai 
dar nebuvo atkeliavę iš Persijos, nei eukaliptai, kurių pavadinimas 
graikiškas, o tėvynė - Australija; tokie „neįprasti keistos išvaizdos 
augalai“ kaip kaktusai, alijošiai arba agavos kur kas vėliau atvežti 
iš Naujojo Pasaulio, taip pat bulvės, pomidorai arba kukurūzai, 
kurie išgelbėjo Senąjį Pasaulį nuo bado. Kitados Viduržemio jūros 
pakrantėse neaugo ir krūmas, negražiai pavadintas „barbarų figa“, 
kurio dygūs ūgliai duoda gražiausią raudonį merginų lūpoms. 


Ria ir prisiminimai apie vynuogynus ir vynuoges, o ypač 
diskusijos apie vyną, galėtų užpildyti daugiau knygų, storesnių 
už šitą. „Gilgameše“ Enkidu išgeria net „septynis ąsočius vyno“; 
po didvyrio mirties ir jam paaukotos aukos, žmonėms pasiūly- 
ta „vyno su duona“. Biblija pasakoja, kaip Nojus išsyk po Tvano 

„įveisė vynuogyną“ (Pr 9, 20), paskui prisigėrė ir gėdingai apsi- 
nuogino prieš sūnus. Vynuogynai įvairiose Egipto vietose auginti 
dar prieš ištremiant „išrinktąją tautą“, antrame senosios eros tūks- 
tantmetyje, greičiausiai net ir anksčiau. Vyriausiasis vynininkas 
papasakojo Juozapui savo sapną apie vynmedį ir tris jo šakas, ir 
„vos tik joms išsprogus, tuoj pasirodė ant jų žiedai ir iš jų kekių 
prisirpo vynuogės“ (Pr 40, 9-11) - jis išspaudė jas į taurę ir pa- 
siūlė faraonui. Ekleziaste pasakyta: „Paskatinti savo kūną vynu, 
nors mano širdis ir buvo užsiėmusi išmintimi“ (Koh 2, 3). Home- 
ro didvyriai nepasižymėjo susilaikymu: Odisėjas gėrė vyną salose, 
kuriose sutikdavo gundančias gražuoles, ir lengviau pamiršdavo 
savo ištikimąją Penelopę. Vynas jam padėjo apsvaiginti kiklopą 
Polifemą (IX, 170-436) ir šitaip išgelbėti savo ir visos laivo įgulos 
gyvybes. Teofrastas labai sureikšmindavo vynuogienojų apipjovi- 
mą ir tinkamiausios dirvos jiems sodinti išrinkimą (II, VII, 2; II, 
V, 7). Dionisas, kurį Dzeusui pagimdė nuostabioji nimfa Semelė, 
antikos laikais Viduržemio jūros kraštuose dažniausiai minimas 
kaip vyno dievas. 

Romėnai irgi rūpinosi vynu, girdavo geriausius, peikdavo pras- 
Čiausius, tiek savo, tiek kitų. Markas Porcijus Katonas, kartais 
vadintas Cenzoriumi, o kartais - Oratoriumi, veikale De Agyi 
Cultura parodo, kad puikiai išmano vynininkystę (I, 7). Markas 
Terencijus Varonas jau buvo aštuoniasdešimties, kai ėmėsi rašyti 
vadovą, pavadintą Res Rusticae. Liucijus Kolumela parašė veikalą 
beveik tuo pačiu pavadinimu - De Re Rustica - nes irgi panūdo 
išmokyti amžininkus ir jų palikuonis, kaip auginti geras vynuoges. 
Vergilijus „Georgikose“ lygina vynuogienojų padėtį vynuogyne 
su Romos legiono išsidėstymu mūšio lauke (II, 273). Ir Strabonas 
savo „Geografijoje“ ateinančioms kartoms paliko liudijimą apie 
vynuogynų paplitimą Viduržemio jūros pakrantėse. Gimęs pieti- 
nėje Juodosios jūros (Amasya) pusėje jis gyrė ne tik tėviškės vynus, 
bet ir kaimyninius: nuo Kaspijos, taip pat iš Kapadokijos, iš Egėjo 
jūros salų, ypač iš Koso, Chijo ir Lesbo (XIV, II, 19). Adrijos jūros 
pakrantėje Strabonas pagyrė Akvilėją kaip gerų vynų, gabenamų iš 
Ilyrijos ir Dalmatijos, emporiumą — tame mieste jis matė didžiules 

kaip namai statines (V, I, 8-12), galbūt didžiausias, kokios tada 
egzistavo Viduržemio jūros regione. 


„a Pranašas griežtai pasmerkė svaigųjį gėrimą ir azar- 
tinius žaidimus: „Juose slypi didelė nuodėmė, nors šiek tiek ir 
naudos žmonėms, tačiau nuodėmė kur kas didesnė už naudą“ (2, 
219). Tai, pasak Muhamedo, „nešvarūs šėtono dalykai“, kurių 
reikia vengti (5, 93). Tačiau skyriuje „Bitė“ (En-Nahl), turbūt pa- 
rašytame jaunystėje, jis buvo atlaidesnis: „Iš palmės ir vynuogių 
vaisių jūs pasigaminate svaigųjį gėrimą ir gardų maistą. Išties tai 
yra ženklas protingiems žmonėms“ (16, 67). Nupasakodamas ro- 
jaus, t. y. „dženeto, kuris pažadėtas dievobaimingiesiems“, gėrybes, 
įkvėptasis Pranašas išpranašavo, kad be šviežio vandens, medaus 
ir pieno upių, ten tekės ir „upės vyno (42227), saldaus tiems, ku- 
rie jį geria“ (47, 15). Arabų poezija prieš islamizavimą, o ir po jo, 
šlovino visokiausius nektarus ir išreikšdavo pagyras vynui: ham- 
riyyat. Arabijos pusiasalio pietuose, Sirijoje ir Palestinoje vynas, 
pagardintas visokiais prieskoniais, buvo žinomas nuo senovės. 
Poetas Aša iš Bakrio, Pranašo amžininkas, aistringai aprašė vy- 
nuogių rinkimą Jemene. Ne visur šitaip būta. Kalifas al Hakimas 
savo užkariavimų kelyje šiaurės Afrikoje vykdė Korano draudimą 
ir naikino vynuogynus. Kai arabų kariauna persikėlė per Gibral- 
tarą ir vėliau nugalėjo prie Lakos upės, užplūdo Ispanijos ir Por- 
tugalijos pakrantes, kelius į Kadisą, Toledą ir Kordobą, Omejadų 
valdovai pasirodė atlaidesni negu Abasidai. Daug vynuogienojų 
išrauta valdant būtent pastariesiems. Tačiau vynuogynai išsaugoti 
pasižadėjus, kad vynuogės bus valgomos, o ne paverčiamos misa. 
Tokie poetai kaip Hafizas, Chajamas arba Rumis, nepaisydami 
draudimų, svaiginosi „vyno upėje“, kuri žadėta rojuje, trokšdami 
patirti rojaus palaimą jau žemėje. Gydytojas Avicena, kuris apėjo 
Viduržemio jūros pakrantes, siūlė gerti gerus ir natūralius vynus 
kaip vaistą sielai ir kūnui. 

Osmanų imperijoje, kai vynas buvo adusa: o atrasta kava, 
karčemos virto kavinėmis. Vis dėlto janyčarai mėgavosi privilegija, 

kuri jiems leido retkarčiais pasisvaiginti vynu arba stipria rakija 
(arak), ypač prieš sunkius mūšius. Sultonas Selimas II, Suleimano 
Didžiojo sosto paveldėtojas, buvo pagarsėjęs girtuoklis. Smirnoje 
gamintas ypatingas karštas vynas, vadintas „liūtės pienu“. Bosni- 
joje ir Hercegovinoje pietų slavai, kurie priėmė islamą, toliau gėrė 
stipriuosius gėrimus ir pavadino juos naujaip: muselez, bardali- 
ja, ramazanija. Apie tai liudija ne tik keliautojas Evlija Čelebis, 
aprašydamas savo kelionę po Balkanus nuo užeigos prie užeigos, 
nuo karčemos prie karčemos, bet ir liaudies daina: „Geria vyną 
agos sarailiečiai Ilidžoje prie Sarajevo“. Regis, jie gėrė daugiau nei 
serbų valdovai — karalaitis Markas „pusę pats išgeria, pusę Bėriui 
atiduoda“. Viduržemio jūros užnugary, vakarinėje Balkanų pusėje, 
nerastum geresnių karčemų kaip Sarajevo Baščaršijoje ir Mostaro 
Kujundžiluke. 

Išliko įvairių užrašų apie tai, kaip vynas gabentas amforose — 
deginta žemė jo skonį geriau išsaugodavo negu išdžiovintos stati- 
nės. Prireikdavo laiko ir meistriškumo, kad medinius šūlus apdo- 
rotum taip, jog visiškai išnyktų jų kvapas ir sula, kuri gadina paties 
vyno aromatą ir skonį. Keičiant indus, senųjų ir vidurinių amžių 
sandūroje Viduržemio jūros pakrantėse vynai patyrė sunkių iš- 
bandymų. 


K. kartos mums perdavė pamokas apie rūgštumą ir aitru- 
mą, stiprumą ir gaižumą. Giriamas ir gerbiamas actas, ypač vyno 
actas. Graikų ir romėnų laikais garsėjo ypatingos acto rūšys: ace- 
tum Aegyptium, Pharium, Niliacum, Alexandrinum (Plinijus, 
Nat. bist., XXIX, 102). Mūsų protėviai iš patirties žinojo, kad ac- 
tas malšina skausmą, jie mirkydavo drobės atraižą šiame skystyje 
ir apsivyniodavo galvą arba kelius. Actu palengvintos paskutinės 
Kristaus kančios ant kryžiaus: „Jie pakėlė ant yzopo vytelės kem- 
pinę, pamirkytą vyne, ir prinešė prie jo lūpų“ (Jn 19, 29). Duona 
pamirkyta vyno acte, pagal Senąjį Testamentą, Samarijos, Karme- 
lio ir Šarono papėdžių bei kone visoje Judėjoje pjovėjams atstojo 
užkandą. Žilaplaukis Boazas taip pamaitino augalotą moabietę 

Rutą (Rut 2, 14), o ji jam „netrukus pagimdė sūnų“, paveldėtoją. 
Islamiškoje tradicijoje actas taip pat vertinamas. Alacho Pasiun- 
tinys laikė, kad „nėra geresnio maisto priedo už actą“ (el khall), 
tai patvirtina chadžiai, kuriuos užrašė At Tyrmidhi, Ibn Madža, 
Muslimas ir ad Darimi. Actu ir šiandien gydomos žaizdos, nuima- 
mas karštis, malšinamas troškulys ir palengvinamos pagirios - jas 
nelengva praskaidrinti po Viduržemio jūros saule. 

Senovės Romoje itališkas actas (acetum Italicum) laikytas gero 
skonio ir šmaikštumo įvaizdžiu. Jam plota katučių teatruose. Jis 
buvo geluonimi Plauto ir Terencijaus komedijose, nuodais - Juve- 
nalio satyrose ir Marcialio epigramose. Italico perfusus aceto — šiais 
žodžiais Horacijus drąsino išdykėliškus plunksnų ir proto žaidi- 
mus (I, 7, 32). Vario raižytojai acto ir rūgšties mišiniu, pasitelkę 
kaltą ir skardą, varinėse plokštėse išpjaudavo žemių ir jūrų kontū- 
rus. Veikiausiai šitaip atsirado pirmieji žemėlapiai ir tasai pinax, 
kurį Herodotas matė Levante, jame buvo pavaizduoti visi iki tada 
atrasti Viduržemio jūros kraštai. 


B. įvairių rūšių augalų ir vaisių, suskirstytų ir surūšiuotų bota- 
nikos vadovuose, kiekvienas turi kokią nors žolelę, lapelį, augalą, 
žiedą, smilgelę, kuri jam ypač limpa prie širdies. Glosarijaus suda- 
rinėtojas turi privilegiją — savo nuožiūra pateikti vieną ir praleisti 
kitą straipsnį, nors pastarasis ir yra svarbesnis. Šiame glosarijuje 
pirmiausia kalbėsime apie saldžiąją ceratoniją, kuri dažnokai pa- 
mirštama. Ji atvežta iš Azijos, greičiausiai iš Persijos įlankos, anks- 
čiau už vynuogienoją, gal net ir alyvmedį. Ji išplito po Viduržemio 
jūros pakrantes, pasiekė Kanarų salas, persikėlė per vandenyną. 
Ceratonija minima senose knygose, išliko pasakojimuose (Talmu- 
das, Tanis 23a). Jonas Krikštytojas vaikščiojo po tyrus, vilkėdamas 
kupranugario vilnos apdarą ir, evangelisto Mato žodžiais (3, 1), 
mito ne skėriais, kaip manė kai kurie egzegetai, o būtent ceratoni- 
jomis - šitaip atsirado pavadinimas „šventojo Jono duona“. Cera- 
tonijų vaisiais stiprinosi finikiečiai jūreiviai, piramidžių statytojai, 
Romos legionieriai, Dalmatijos pabėgėliai nuo Osmanų imperijos, 

taip pat islamo Pranašo pasekėjai. Venecijiečiai šiais augalais mai- 
tino galerininkus, kad plaukiojime jų išmatos būtų kietesnės ir 
denyje ant šiaudų liktų kuo mažiau nešvarumų, būtų lengviau iš- 
valyti. Ceratonijos vaisiai maistingi, bet negendantys. Ji gyslinga, 
bet trapi. Jos miltuose yra cukraus. Žievė aromatinga. Šis augalas 
auga pačiuose sausringiausiuose Viduržemio jūros kraštuose, net 
ir dykumoje. 

Tinkamoje dirvoje ceratonijų lajos vešlios. Svirpliai jose dai- 
ningi, o jų leidžiami garsai skardūs. Vienas bičiulis iš Adrijos jū- 
ros salos Vis - jis pateikė dalį istorijos apie šį augalą - papasakojo 
man, kad jo gimtajame Kamižos žvejų miestelyje žmonės smulkias 
ceratonijų ankšteles vadina „kepaliukais“. Jos nerenkamos, palie- 
kamos varguoliams, kurie rankioja likučius po derliaus nuėmimo. 
Daugelį išmaitino košė arba duona, kepta iš šių tamsių ir kietų vai- 
sių. Arabai ypač puoselėjo šį augalą. Jo sėklas vadino girat. Iš šio 
pavadinimo kilęs aukso svorio matas karatas. Saldžioji ceratonija 
didžių išbandymų laikais buvo sausasis Viduržemio jūros kraštų 
auksas. 


L labai seniai atgabentas iš Rytų, greičiausiai iš Indijos, 
galbūt iš Kinijos, per Siriją, Kiprą, Kretą. Venecijos ir Genujos ga- 
leros jį plukdė į Pietų Europą, karavanai per Nubijos ir Abisinijos 
dykumą vežė į Mašreką ir Magrebą. Botanikai jį vadina įvairiais 
vardais: indigofera, tinctoria, cyanescens, jų gal yra daugiau, mums 
negirdėtų. Nežinau, kas indigą iš Malabaro pavadino „mėlynuoju 
auksu“. Tai, kokiu būdu iš tam tikrų augalų stiebų ir lapų išgauna- 
mas skystis, kurio spalva nėra nei grynai mėlyna, nei violetinė, o 
abi kartu, ilgai laikyta paslaptyje. Dar senovės Egipte, Kartagino- 
je, Heladėje, Romoje juo dažytos medžiagos ir daiktai. Kai kurios 
religijos, viena pirmųjų izraelitų, šiai spalvai suteikė mistinę reikš- 
mę ir ja dažė apeiginius rūbus. Arabai šią spalvą įspaudė mozai- 
kose ir emalyje, perdavė ispanams, perkėlė į Siciliją. Venecijoje ir 
Florencijoje ją naudojo freskų tapytojai ir aksomo audėjai. Džotas 
siekė įsigilinti į jos dvasinę reikšmę. Leonardui da Vinčiui ši spal- 

va simbolizavo nepasiekiamus tolius. Tarp įvairių kelių, žinomų ir 
nežinomų, iš visų pusių besidriekiančių į Viduržemio jūros kraš- 
tus, nepamirškime indigo kelio: jis persipynė su šilko ir dramblio 
kaulo keliais pietuose ir rytuose, gintaro ir alavo — šiaurėje ir va- 
karuose. 


K aparis, jis kroatų kalboje turi dvi gimines, galbūt todėl, kad 
mums dingojasi, jog jis auga pats iš savęs, be tėvų. Šis augalas tarps- 
ta ten, kur retas jo ieško ir galbūt niekas nesitiki išvysti. Šio augalo 
pirmiesiems pėdsakams tūkstančiai metų, jie atrasti Vidurio Azi- 
joje. Pavadinimas kilęs iš arabų kalbos (42427). Tačiau negalėtume 
teigti, kad jo sėklas pernešė kas kitas, o ne vėjas ir akmuo: vėjas 
sėklas įpučia į uolas, įspraudžia į jų luitus, įsodina į uolynių plyše- 
lius. Kaparį išvystame laukinėmis sąlygomis, negyvenamos salos 
akmenynuose, tačiau aptinkame iš miesto vidury: sienose ir tvir- 
tovėse, kitąsyk ir prie svarbaus paminklo, nepastebimame tarpely- 
je, į kurį sėklelę galėjo įkišti tik Dievo pirštai. Šiam augalui reikia 
mažai vietos, dar mažiau drėgmės, bet pakankamai daug saulės ir 
labai daug šviesos. Po kokį lašelį skysčio kaparis galbūt išsiurbia iš 
kalkių, kurios jį saugo nuo aplinkos poveikio. Jūra ir druska jam 
nepatinka, jis įmano stiebtis uola, į kurią daužosi bangos. Jo plo- 
nos gyslos įsiskverbia į akmenį, uolą, tinką uoloje ir į viską iš eilės. 
Jis nepasiduoda paprastai išraunamas — ir kai kas nors jį nukerta, 
stiebeliai vėl užauga tokie, kokie buvo, gal net tvirtesni. Iš papras- 
to krūmokšnio vietomis užauga dailus medelis. Iš stiebo prasika- 
la veržlus žiedas, kai kur baltas ir violetinis, su aiškiai matomais 
kuokeliais. Sunokęs vaisius naudojamas kaip prieskonis. Sėklos su- 
noksta vaisiuje, jos pasiruošusios vėjui, drėgmei, akmeniui. Gailų 
kapario skonį geriausiai pažįsta tie, kurie pažįsta visą Viduržemio 
jūros kraštų gailesį. 


„a [satyrijas] primena orchidėją, priklauso tai pačiai rū- 


šiai. Jis retas ir neįprastas. Jo stipri šaknis ir ryškiai raudonas žiedas. 

Kaip ir jo bičiulę mandragorą (alrauna), jį, regis, paprasčiau rasti 
literatūroje negu gamtoje. Daugelis, paveikti kalbų apie šį augalą, 
visur jo ieškodavo. Mažai kas jį rasdavo. Dar mažiau tų, kuriems 
jis iš tiesų padėjo - visais tais pagyrūnais neverta tikėti. Satyrioną 
mini ir arbiter elegantiae Petronijus „Satyrikone“ (I, 20), sieja jį 
su geidulingumu ir ištvirkavimu. Teofrastas išpūtė kai kurių šio 
augalo porūšių sukeliamą lytinį potraukį (IX, 18). Plinijus jį ap- 
rašė santūriau: „satyrionas turi vyrišką ir moterišką vaisių“ (Nat. 
hist., XXVI, 96-98), jis giminingas su eritraiku ir daugelis mano, 
kad norint pasiekti stiprų lytinį susijaudinimą, pakanka šiek tiek 
palaikyti jo stiebą tarp delnų. Arba dar geriau: įmerkti stiebelį „į 
avies pieną arba vyną ir išgerti šį mišinį“ (ibid.). Satyrionas, kaip 
teigia gamtininkas Plinijus, auga prie pačių stačiausių Viduržemio 
jūros uolų. 


P. - ne augalinės kilmės. Žodis kilęs iš graikiško porpbiros. 
"Turkai į Balkanus atnešė sinonimą - grimiz. Jo raudonai violetinė 
spalva dažnai painiojama su raudonio spalva. Panašu, kad painia- 
va prasidėjo popiežiaus Pauliaus II laikais, kai Bažnyčia nustatė, 
jog kardinolai turi dėvėti raudoną drabužį, tačiau jo pavadinimas 
paliktas - porporati. Gamtos žinovai teigia, kad visų pirma kaltos 
kriauklės arba sraigės, kurių glitimas saulėje iš pradžių pažaliuo- 
ja, pamėlsta ir tampa purpurinis arba karmino spalvos, galiausiai 
raudonio spalvos. Turint omenyje tai, kaip ši spalva išgaunama, ji 
buvo reta ir brangi. Senovės Romoje ji naudota tik aukščiausių pa- 
reigūnų drabužių kraštams puošti. Bizantijoje ši spalva laikyta pra- 
bangos ir valdžios simboliu — sosto paveldėtojas, gimęs imperato- 
riaus rūmuose, vadintas porfirogenetu |purpuriniu]. Seniausiuose 
Viduržemio jūros miestuose purpuras keldavo nuostabą, baimę ir 
menkinimo jausmą. 


M ano žinios apie Viduržemio jūros kraštų augmeniją būtų 


kur kas kuklesnės, jei ne Teofrasto raštai ir Dioskorido iš Anazar- 

bo veikalas De Materia Medica, kuriuos skaičiau ir iš kurių mo- 
kiausi. Pastarasis gimė vienoje Kerkenos salų, bet dirbo Džer- 
boje, kelyje į Humt Suką, netoli senos ispaniškos tvirtovės (gal 
ji tebestūkso) — čia buvo daugiau užsakovų, kuriems reikėjo jo 
paslaugų, negu Kerkenoje. Dioskoridą vadino żebib, arabiškai 
tai reiškia ir „gydytojas“, ir „vaistininkas“. Tikrasis jo vardas Va- 
hidas. Jis gyveno mažame name su dviem kukliais kambariais, 
nendriniu dembliu ant grindų, vienas, našlys, bevaikis. Mediciną 
pradėjo studijuoti Prancūzijos pietuose - Monpeljė. Studijų ne- 
baigė, tačiau į prancūzų kalbą išvertė Ibn al Baitaro „Veikalą apie 
vaistinguosius augalus“, kuris puikiai papildo paties Dioskorido 
veikalus. Pirmiausiai jis man pasakojo apie jo tėvynėje augančias 
vaistažoles, aiškino, kodėl kaimyniniuose kraštuose tiek įvairių 
tos pačios žolės ar stiebo pavadinimų. Alžyro pakrantėje figmedis 
turi bent tris pavadinimus: kerma, tagerut, telukat, be to, Kora- 
ne dar yra at-tin; vikšrinis kiškiakrūmis vienur vadinamas sedida, 


Viduržemio jūros portulanas, kurį 1593 m. sudarė 
Vickas Demetrijas Volčičius 

kitur — zellegit. Šalavijui įvardyti, kaip ir Balkanuose bei Iberijos 
pusiasalyje, yra daug įvairios kilmės žodžių: kusa, takruff, Egipte 
esu girdėjęs ir sasaf (nepavyko išsiaiškinti, ar tai koptiškas žodis). 
Rozmarinas vadinamas iazix, klil ir basalban, mėta - mersit, bana 
ir nana (pastarąjį pavadinimą turkai atnešė net į mūsų Bosniją). 
Ežiuotis vienur vadinama dega, kitur — be/bel, o dar kitur - djell. 
Tebibas man parodė pušį, vadinamą snuber (arba senuber, mano 
transkripcija nėra tiksli), kabilų kraštuose - azumbei. Mačiau vy- 
nuogyno rūšį, kurią mini Teofrastas — veikiant dūmams vieną sykį 
jis sunokina raudonas, kitą sykį - baltas vynuoges (Hist. pl., II, 3). 
Jis paaiškino man, kuo skiriasi palmės: vienos yra jūrinės (joms 
reikia „sūrios dirvos“), kitos auga toliau nuo kranto, šalia dyku- 
mos; jos nokina vaisius - datules, kitos - ne. Datulinė palmė va- 
dinama ekla, kiekviena jos dalis skirtingai įvardijama berberiškai 
ir arabiškai. O toji nykštukinė, vadinama dun, jos lapai pirštiški: 
geltoni — vyriški, žali - moteriški, o dar geltonai žali - dvilyčiai. 
Prie Vahido namo pasodintos trys mirtos: tehan arba mersin jos 
vadinamos arčiau jūros Sachelyje, o Sacharoje — tafėltest. Čia tu- 
rime reikalą su ypatinga semantika, tiesiogine prasme šaknine, su 
kuria jau susidūrėme brevijoriuje, vardydami įvairius Viduržemio 
jūros kraštų augalus, paplitusius rytinėje Adrijos jūros pakrantėje 
arba Apeninuose. Aristotelis jau seniai tai patvirtino savo bota- 
nikos klasifikacijose. Šios rūšies daugiapusiškumą sąlygojo ne tik 
kilmė, bet ir noras, kad per bendrinę ir vienareikšmę kalbą išliktų 
tiek ypatumai, tiek sudėtingumas. Iš visko sprendžiant, šis reiški- 
nys susijęs su pačia jūra. Hipotezę, kurią iškėlė arabų žolininkas 
iš Džerbos, pagal kurią mūsų jūra labiau linksta į pietus, o ne į 
šiaurę, jei žiūrėtume į tai, kaip ir iki kurios ribos auga bei vėl ima 
tarpti žolių ir smilgų rūšys, išklausiau nepasitikinčiai. Tik vėliau 
aptikau įrodymą profesionaliuose Afrikos augmenijos tyrinėji- 
muose: „Tipiškų europinių Viduržemio jūros kraštų augalų atra- 
dimas aukštose centrinės Sacharos kalvose buvo vienas didžiausių 
netikėtumų botaniniuose tų kraštų tyrinėjimuose... Vegetacija va- 
džiuose [sausa laikinos upės vaga, užsipildanti po smarkaus lietaus] 
Hogaro kalnuotose vietovėse neginčijamai viduržemiška“ (Pierre 

Quézel. Contribution å l'étude de la flore te de la végétation du Ho- 
ggar, Alžyras, 1954, p. 155). Viduržemio jūros regionas įstengia 
nugalėti dykumą. 


N iekada nesužinosime, kas buvo užrašyta aštuoniose knygo- 
se, skirtose žuvims ir žvejybai, kurias mini Atėnajas, — išliko tik 
Opiano Halieutica. Ir Ovidijui esame dėkingi už kelis fragmentus, 
kuriuose sunku išaiškinti visus pavadinimus, ypač tuos, kuriuos 
tremtinys išgirdo priekrantinėse Ponto jūros seklumose. O apie 
įvairias žuvis ir dar didesnę įvairovę būdų, kuriais jos gaudomos 
ir gaminamos, rašė daugelis. Nežinia, kodėl kai kurių žuvų atvaiz- 
dai įspausti monetose, rastose Didžiosios Graikijos miestuose: 
yra krabų iš Motijos pavyzdžių, aštuonkojų iš Sirakūzų, jūrų šu- 
kučių iš Oksento, delfinas iš Tarento, o štai kiti tokie pat gardūs 
jūrų gyviai nepatraukė iždininkų dėmesio. Šibeniko kanauninkas 
ir šiek tiek poetas Jurajus Šižgoričius (Georgius Sisgoreus Sibeni- 
censis), gyvenęs XV amžiuje, savo lotyniškai parašytame veikale, 
jo rankraštis išliko pavadinimu De situ Illyriae et civitate Sibenici 
(Apie Ilyrijos padėtį ir Šibeniko miestą), aprašė žuvų susitikimo 
vietą Krkos upės (Tyrus fluvius) žiotyse, tose vietose, kur susimai- 
šo gėlas ir sūrus vanduo: „Čia galima rasti neįprasto dydžio tunų 
(thynni), sutinkami žaidžiantys delfinai (de/pbines), labai dažnai 
pasirodo ir ruoniai (vituli marini). Kai saulė yra Vėžio, Liūto ir 
Mergelės žvaigždyne (in Cancro, in Leone et in Virgine), čia gau- 
domi didžiakakčiai dančiai (dentrices cristatae), kurie laikomi di- 
deliu gardėsiu; tokių, sako, dar galima pagauti Dardaneluose (/2 
Helesponto). Čia gaudomos austrės (ostreae), kurioms gardumo 
suteikia Dalmatijos jūra, kefalės (capitones), sarpos (sa/pae), skor- 
penos (scorpenae), Viduržemio jūros barzdotės (muli), vilkešeriai 
(lupi), gružliai (gobiones), auksaspalviai sparai (auratae), pagrai 
(pagri), kalmarai (/oligines), skumbrės (scombri). Kai saulė įeina į 
"Tauro žvaigždyną, jūros gelmėje ima kibti gausybė ančiuvių ir ma- 
žųjų sargų (copia menarum et spalurolum). Kartais pasirodo ir ne- 
įprasti niekada nematyti jūrų siaubūnai (piscium monstra)“ (XIII, 

45), Matome, kad Šižgoričius mini austres, o ne kitas midijų ar vė- 
:Hiagyvių rūšis: nuo įprastų Viduržemio jūros midijų iki gardžiųjų 
ūrinių datulių, nuo nekilmingų krabų iki tauriųjų langustų [kro- 
ıt. jastog], jo pavadinimas kilęs iš graikiško žodžio astakos - atėjū- 
1ai iš šiaurės pirmą sykį juos išvydo senbuvių smaližių dubenyse. 
Turbūt kanauninkas nebus regėjęs nei kardžuvių, nei Viduržemio 
ūros ruonių [kroat. morsko tele - „jūrų veršiukas“ |, kurie kitame 
Adrijos jūros krante vadinami „ruoniais vienuoliais“ (foca mona- 
a), šie žinduoliai, matyt, jau tais laikais slėpėsi jūros olose ir nyko. 
š visko sprendžiant, mūsų pajūryje kulinarijos meno „angažemen- 
as“ irgi kito. Iš statistinių duomenų, kuriuos galima gauti didžių- 
ų ir plačiai žinomų žuvų turgų administracijose (juos analizavau 
3arselonoje, Neapolyje, Marselyje, Atėnuose ir Stambule, Trogire, 
Irapanyje, Tripolyje ir Trieste), matyti, kad visai mažai žuvų rūšių, 
cilusių iš kitų jūrų, — išskyrus Atlanto menkę ir galbūt lašišą, - yra 
vaklausios ir vartojamos Viduržemio jūros šalių kulinarijoje, šiaip 
abai pakančioje svetimybėms. j 
v 


Ža pavadinimai ištyrinėti Vojmiro Vinjo veikale „Adrijos 
ūros fauna — pavadinimų etimologija ir struktūra“ (Splitas-Za- 
rebas, 1986). Įvade autorius išreiškė deramą padėką ne tik mūsų 
»endram mokytojui Petarui Skokui, bet ir Henrikui Baričiui 
1883-1957), romanistui ir albanistui, vienam geriausių Vidur- 
:emio jūros kraštų lingvistinių mįslių žinovui. P. Skokas, deja, ne- 
pėjo sutvarkyti savo etimologinių užrašų apie Viduržemio jūros 
aunos ir floros pavadinimus - paskutinį kartą mačiau juos sukrau- 
us į kažkokią aptriušusią kartoninę dėžę, paskui jie be pėdsakų 
lingo iš profesoriaus seminaro. Minėtoje „Adrijos jūros faunoje“, 
turi irgi yra savotiškas glosarijus, autorius pastebi įdomų reiški- 
1į, kuris galbūt pereina ichtioleksikografijos ribas: „Greičiausiai 
ralime laikyti dėsningumu tokį dalyką: kuo žuvis ar kitoks jūros 
ryvis mažiau vertingas ir mažiau vartojamas, tuo daugiau vardų jis 
uri. Sarpy ir tunų įvaizdis visoje Viduržemio jūros teritorijoje tas 
zats... Tuo tarpu nevalgomi ir žvejams keliantys rūpesčių uoliniai 

ešeriai (Paracentropristis hepatus) tikriausiai turi tiek pavadinimų, 
kiek yra egzamino vertinimo balų“ (p. 24, I sąsiuvinis). Hierar- 
chija, kaip matome, aiški ir pavadinimuose. Ją galima įžvelgti ir 
ichtiomorfinėse figūrose, kurias aptinkame senuose paveiksluose, 
ypač viduramžių: ar banginis (arba siaubūnas), kurio nasruose at- 
sidūrė Jona, iš tikrųjų plaukiojo Viduržemio jūra, kurių žuvų tokią 
gausybę sužvejojo apaštalai, kokia žuvų rūšimi Kristus pamaitino 
tiek žmonių? 


Ku gyvenančios šeimos valgė pigias žuvis. Mename sar- 
dines ir skumbres, keptas ant grotelių, dideles ir mažesnes sarpas 
ir aterinas, kietesnius ir minkštesnius kalmarus bei aštuonkojus, 
per šventes kokią iškeptą barzdotę, didžiagalvę kefalę ir auksaspal- 
vį sparą, vilkešerį, kartais būdavo išverdama ir skorpenų, pagami- 
nama žuvienė su daržovėm, ungurius, sužvejotus Neretvos žiotyse 
rudeniop, kai jie ne tokie riebūs. Literatūrą domino stambios žu- 
vys, ypač retsykiais į mūsų pajūrį užklysdavę banginiai, jie įstrig- 
davo seklumose ir žūdavo. Iš ryklių - pesikany, - kurių čia nėra 
daug ir jie ne tokie grėslūs, pavadinimo net atsirado pravardės ir 
pavardės. Visose Viduržemio jūros pakrantėse nuo senų senovės 
smalsumą žadino delfinai ir tunai. 


A pie delfinus išliko daugybė užrašų, pasakojimų, net ir eilių. 
Kartais delfinai žaismingi ir vaikiški, kitąsyk pagudraujantys, su- 
manūs, dažniausiai jie nepavojingi, visada geranoriški. Retsykiais 
jie sudrasko žvejų tinklus ir yra jų keikiami, bet gelbėja nelaimėlius 
iš sudužusių laivų ir nuplukdo juos į seklumą. Būdami žinduoliai 
jie turi ypatingą klausą ir yra pagaulūs muzikai. Plinijus Vyresnysis 
susižavėjęs kalba apie delfiną, kuris „be to, kad yra žmogaus drau- 
gas, mėgaujasi darniu dainavimu“ (mulcetur sympboniae cantu, 
Nat. hist. IX, 8). Nežinau, ar kuriam nors kitam jūros sutvėrimui 
skirta tiek visokių nekrologų ir epitafijų; „Palatino antologijoje“ 
randame vienus gražiausių žodžių, kupinų dėkingumo ir nuostabos, 

kartais ir gailesio dėl to, kad šį žmogaus bičiulį užklupo tokia ne- 
laimė. Poetė Anita iš Tegėjos trys šimtai metų prieš krikščionybę 
rašo apie šią kenčiančią būtybę pirmuoju asmeniu: „Štai nebeiš- 
neriu daugiau iš gelmės, nė savo kaklo linksmai neiškeliu virš jū- 
ros, kurią skrodžia laivas, patenkintas matydamas savo atvaizdą 
vandens paviršiuje. Nes mane purpurinis jūros potvynis išmetė 
į sausumą ir guliu dabar ant stataus kranto, kyšančio virš jūros“ 
(VII, 215). Aulas Licinijus Archijas, kurį prisimename iš garsio- 
sios Cicerono kalbos „Už poetą Archiją“, taip pat paskyrė delfinui 
jaudinančias eiles: „Nebeplaukioji daugiau, delfine, po ošiančios 
jūros gelmes ir negąsdini žuvų, nešoki, skambant dūdelės garsams, 
nebeplukdai ant nugaros Nerėjo dukters į Tetidės gelmes, nes įtū- 
žusios jūros didžiulė it Meleakapo viršūnė banga išmetė tave ant 
kranto akmenų“ (VII, 214). Senosios ir naujosios eros sandūroje 
Antipatras iš Salonikų, taip pat pirmuoju asmeniu, reiškia gailestį 
dėl savo delfino: „Ta pati jūra, kuri mane pagimdė, pasmerkė mane 
mirti. Kas gi tada patikės jūra, jeigu ji nė savo vaikų neapgina?“ 
(VII, 216). Kiek dar tokių epitafijų įvairiuose Viduržemio jūros 
kraštų kampeliuose, parašytų eilėmis ir proza, kurių nežinomi nei 
autoriai, nei kalbos, nei tėvynės! 
v 


Ža gaudymo būdų ir žinių apie tai esama ne mažiau negu 
pačių pakrančių. Būta „neregėtų laimikių“ tolimoje praeityje, 
panašių į pagautus Genezareto ir Galilėjos ežeruose, tai aprašyta 
Evangelijose pagal Luką (5, 1-11) ir Joną (2, 1-18). Tuno gaudy- 
mas tikrai yra vienas Žiauriausių ir drauge teatrališkiausių reginių, 
kokius tik galima stebėti. Būriai didžiulių, plonų žuvų mėlyna oda 
ir gardžia mėsa pas mus dažniausiai užplaukia iš vandenyno, jas 
varo geismas, jos pasirengusios apsivaisinti geidulius keliančiuose 
Viduržemio jūros užutėkiuose. Tunai plaukia sparčiai, bet ramiai, 
sakytum, miegodami ar sapnuodami. Regis, ir Aristotelis tuo 
patikėjo, kaip matyti iš jo užrašų apie tunus (Hist. anim., 537a). 
Opianas aprašė įrankius, kuriais tunus gaudė žvejai. Jie liko beveik 
tokie patys, kiek patobulinti: platėjantys ir siaurėjantys tinklai, 

„vartai“, kurie atveria ir užveria praėjimą žuvims, „koridoriai“, ku- 
rie neklystamai nuveda aukas į mirtį (Halieut., III, 640). Aischilas 
negalėjo likti abejingas tokiai dramai (Pers., 422-428). Ji pasiekia 
viršūnę, kai būrys ar pulkas, nežinau, kaip tiksliau pavadinti, pa- 
tenka į „mirties kamerą“. Tą akimirką rais, kuris vadovauja visam 
veiksmui, ir čurma, kurie vykdo jo nurodymus, pradeda rėkauti ir 
šūkauti visomis kalbomis, žinomomis ir pamirštomis (raís ir Čiur- 
ma yra arabiški žodžiai, daugelis kitų, ne mažiau raginančių, kilę 
iš kitokių tarmių). Tada prasideda paskutinis veiksmas, vadinamas 
mattanza — Sicilijoje n 'wccisa — kitaip tariant, žudynės arba už- 
mušimas. Jūra suputoja ir nusidažo kraujo spalva. Šios akimirkos 
visada pritraukdavo žmonių dėmesį, ne tik prastuomenės, bet ir 
diduomenės. Nacionaliniame muziejuje Neapolyje saugomas pa- 
veikslas, kuriame imperatorius Ferdinandas I iš Burbonų dinasti- 
jos ir jo žmona Karolina Austrijietė mėgaujasi šiuo kraupiu regi- 
niu. Mažai beliko specialių įtvirtinimų, nuo kurių stebimi tunų 
pulkai, Italijoje gal tik du ar trys, tinkami naudoti, Favinjanos 
salelėse šalia Sicilijos, Asinaroje ir San Karle prie Sardinijos. Jų ne- 
beliko Mažajame Bakarace šalia Rijekos, Kamoljyje prie Genujos, 
Maljorkoje ir Menorkoje, Tuniso, Alžyro ir Libijos įlankose, Grai- 
kijos, Ispanijos, Turkijos pakrantėse. Nežinia, kiek jų dar yra visoje 
Viduržemio jūros pakrantėje, kur kas mažiau, negu anksčiau. 


U. tai, kad šiek tiek ėmiau nutuokti apie pinčių rinkimą, esu 
dėkingas vokiečių tyrinėtojui H. mitui, kuris labai atsidavęs ty- 
rinėjo šį nedėkingą darbą ir 1852 m. parašė knygą apie Adrijos 
jūros pintis, pavadintą Die Spongien des Adriatischen Meeres. Jis 
romantiškai pavadino Adrijos jūrą „pinčių sodu“ (Spongiengar- 
ten), nors veikiausiai tuo metu negalėjo žinoti, kiek tų pinčių ko- 
lonijų ir jų rinkimo vietų jūroje: be Krapanio prie Zlarino, kuris 
yra žinomiausia pinčių santalkos vieta, dar turime Žirje ir Murterį, 
daugiau vietų Istrijoje netoli Rovinjo ir Porečo, kelis svarbesnius 
kyšulius kaip Kamenjakas ir Pelegrinas netoli Proizdo, Prigradi- 
cos ir Vele Lukos, prie Paklinskio salų, Premudos, Silbos ir Olibo, 

netoli Žuto salos, tarp Kornatų salyno, prie Sito, Milnos, Smriko- 
vos, Lavdaros ir Balabros, Vela Kurbos ir Mala Kurbos, Didžiojo 
ir Mažojo Glavočo — tyčia parinkau pavadinimus, dvelkiančius 
praeitimi, tiek senbuviais, tiek ir atkilėliais. Nuo senų senovės 
pinčių rinkėjai nardė ieškodami vertingųjų kriauklių, kaupian- 
čių purpurą (lotynai jas vadino murex): „Jūroje prie Lakonijos, 
netoli Korinto, gausu kriauklių, kurių purpuru dažomos sukne- 
lės, tas kriaukles vertingumu pralenkia tik Finikijos jūros kriau- 
klės“ (Pausanijas, III, 21). Pinčių rinkimu vertėsi Egėjo ir Jonijos 
jūrų salose, netoli Rodo ir Kretos, šalia Tabarkos Tunise, tarp 
Kerkenos ir Džerbos Gabeso įlankoje, nuo Tarvaho iki Misratos 
"Iripolitanijoje, greta Maltos, priešais Tore del Greką prie Nea- 
polio, Anatolijos pakrantėse, ypač Sirijos jūroje, kuri konkuravo 
su Raudonąja arba Eritrėjos jūra, kur rinktos nuostabiausios se- 
nųjų ir vidurinių amžių pintys. Devyniolikto amžiaus viduryje 
pradėtas naudoti įrenginys gangava arba gannegava, geležinis rė- 
mas su specialiu tinklu, kuriuo būdavo grėbiamas jūros dugnas, 
o patį įtaisą grandine pritvirtindavo prie laivo ritės. Akvalangas 
Adrijos jūroje pirmą kartą panaudotas 1893 metais, visoje Vi- 
duržemio jūros teritorijoje tai įvyko ne ką anksčiau — iki tada 
pintys, kaip ir koralai bei purpurinės kriauklės, gaudytos arba 
rinktos primityviu arba klasikiniu būdu. 


EEE dažnai vadinami pagal žuvų, kurios jais gaudomos, pa- 
vadinimus: srdelare [tinklas sardinėms gaudyti] arba vojge [drei- 
fuojantysis tinklaitis], m2igavice [tinklas mėlynosioms žuvims 
gaudyti), ušatare [tinklas juodauodegiams balnotiesiems karo- 
sams gaudyti], ciplare [tinklas kefalėms gaudyti], tunare ir t. t. 
Jūriniuose vadovuose išsamiai aprašomi įvairūs tinklai: p/ivačice 
[plaukiojantieji], stajačice [stovintieji vietoje], potegače [tinklas, 
kuriuo gaudoma nuo kranto], skakačice — „šokinėjantys“ tinklai 
(kuriuos kai kuriose Dalmatijos vietovėse vis dar vadina sa/tarele), 
kalimere (pakabinamieji tinklai), strasini (tai veikiau maišai, o ne 
tikrieji tinklai), dar esama visokių porūšių, tokie tinklai tempiami 

gilumoje: koče ir kogoli, šabake arba šabakuni, su durklu ir be, kurie 
plevėsuoja jūroje lyg sudraskyta vėliava. Abatas Albertas Fortis, 
apkeliavęs Dalmatiją ir parašęs garsųjį kelionių veikalą Viaggio in 
Dalmazia (Venecija, 1774), vietovėje Zlosela prie Šibeniko matė 
„tam tikrus tinklus, kuriuos jo tarme vadina fružate arba spaven- 
ti (baidyklės). Šūkaujant, daužant irklais per vandenį, mėtant į jį 
akmenis, kuolus išgąsdinamos kefalės, tada jos ima blaškytis ir pa- 
kliūva į tinklus“ (p. 161). Mokytasis italų abatas pastebi, kad šitaip 
žvejoja pernelyg tingūs ir žvejybinių įgūdžių neįvaldę žmonės, tad 
„norint įgyvendinti šių pajūrio gyventojų laimę, kaip pagrindinio 
įrankio teko griebtis lazdos, tai yra priemonės, kuri ne itin pritinka 
Viduržemio jūros gyventojams“ (ibid.). 

Romoje imperatoriaus Tito rūmuose ant sienų buvo pavaiz- 
duoti žvejai, metantys tinklus į jūrą ir juos traukiantys, paveiks- 
luose pabrėžiami rimti žvejų veidai ir įtempti judesiai. Retorikoje 
irgi žinomi tokie gestai. Jie kažkuo giminingi ir su tradicinės po- 
etikos tropais. Romėnai šį stilių (kuris karts nuo karto primena 
imtynes, tad galėtume jį vadinti romėnišku) perdavė savo palikuo- 
nims. Tinklų ir žvejų deivė buvo Diktina - diktyon yra graikiškas 
tinklų pavadinimas. Šiai deivei pastatyta šventykla net ir Spartoje 
(Pausanijas, II, 12). Kretoje ji vadinta Britomarte. Žvalgai, vadinti 
ichtioskopais, helėniškuose Viduržemio jūros kraštuose buvo savo- 
tiški jos žiniuonys. 


L iteratūra apie Viduržemio jūros regiono turgus rašyta prakti- 
niais sumetimais — čia svarbesnė prekyba, o ne pati turgavietė. Se- 
novės Graikijoje turgaus prižiūrėtojai, agoranomoi, buvo svarbūs. 
Romoje tokie pareigūnai buvo renkami iš edilų. Arabų pasaulyje 
jie vadinti mubtasibi ir mubtakiri. Ispanijoje jie vadinti skambiu 
titulu e/ Señor del zoco. Retas veikalas apie intymią turgaus istoriją, 
net ir apie jo išvaizdą arba pastatą, kilmę arba rūšį prabyla neįmai- 
šydamas prietarų. Tokia yra Pedro Chalmeto Gendrono knyga EZ 
Señor del zoco en Espana: edades media y moderna (išleido Ins- 
tituto bispdnico-arabe de cultura, Madridas, 1973, su arabisto ir 

prekybos žinovo Maksimo Rodinsono pratarme). Vertingų paste- 
bėjimų randame ir antikinių istorikų užrašuose. Herodotas apė- 
jo Egipto turgavietes ir pastebėjo tam tikrus „turgaus prekeivių“ 
ypatumus (juos mini keliose vietose: I, 93-94, II, 141, IV, 183); 
Pausanijas „Heladės aprašyme“ pasakoja apie mažas krautuvėles, 
susispietusias viena prie kitos eilėmis (VI, passim.); Aristofanas 
„Debesyse“ perspėja apie pagundas, kurios tokiose vietose tyko 
jaunuolių. Dievus, kurie globoja turgus, Aischilas vadino theoi 
episkopoi agoras („Septynetas prieš Tebus“, 292). Tai buvo galingi 
Viduržemio jūros kraštų dievai. 

Agora Atėnuose, kaip ir Spartoje, buvo ir turgus, ir vieša aikštė. 
Aristotelis manė, kad šie du dalykai skirtingi - pasak jo, politi- 
nių susirinkimų arba švenčių vietą (eleuthera agora) ir prekyvietę 
(agora onoin) privalu atskirti (Pol, 1331a, 31). Atėnų klestėjimo 
laikotarpiu skyrėsi mažmeninės (kapeleia) ir didmeninės (empo- 
ria) turgavietės. Iš pradžių į turgus buvo įleidžiami tik vyrai, bet 
vėliau praktiniais sumetimais ėmė atsirasti ir moterų tūrgavietės: 
agora gynaikeia. Egzistavo ir specialus alyvų bei jų aliejaus turgus: 
to elaion. Jo priežiūra vadinta aleiokbristia. Prekeivis, parduodan- 
tis, superkantis ar auginantis alyvas, buvo vadinamas e/a/o kapelos. 
Žodžiai, kuriuos čia pateikiame, parodo, kad turgus Viduržemio 
jūros kraštuose laikytas svarbia institucija. 


bė vertintos kvapiosios žolelės, pagal kurių aromatą turga- 
vietės skyrėsi viena nuo kitos. (Duomenis apie mirą, cinamoną, 
smilkalus, kasiją ir gauruotąjį švitrūną, minėtus pirmame brevi- 
joriaus skyriuje, paėmiau iš Herodoto, III, 113). Turguose buvo 
pardavinėjamos ir žolelės, vaistinės bei kitokios, apie tai byloja 
daugelis šaltinių: isopas Biblijoje minimas kaip vaistas nuo lepros, 
rūta gelbsti nuo apsinuodijimo, medetka, melisa, mėta savaip sti- 
prina ir gydo, taukė padeda suaugti lūžusiems kaulams, bazilikas 
laikomas karališku augalu, čiobrelio [żimijan] pavadinimas galbūt 
kilęs iš seno egiptietiško žodžio tham (kaip ir smilkalas [tżamjan]), 
jis naudotas balzamuojant faraonus. Piramidėse rasta daug šių 

žolelių, tai — atsarga pomirtiniam gyvenimui. Jos tebeauga palei 
Viduržemio jūros uolas, ypač salas, tačiau negydo kaip anksčiau ir 
galbūt nėra tokios kvapios. 

Namus puošė egiptietiškos, finikietiškos, graikiškos, minojiš- 
kos, romėniškos ir kitokios skrynelės, indai, vazos. Azijietiški ir af- 
rikietiški, o ypač siriški ir asiriški aromatai sklido po vasarnamius. 
Apie tai byloja poetai ir meilužiai: Asirijos kvepalais kvepiantys 
namai... aliejumi kvepianti Sirija (Carmina Catulli VI, 8 ir LXVIII, 
146). Nuostabioji Fotidė Apulėjaus „Aukso asile“ spindesio savo 
ilgiems plaukams suteikdavo „arabiškaisiais lašais“ (cum guttis 
Arabicis, II, 9). Venecijietiški karakai iš jau dekadentiškų Rytų į 
činkvečento Italiją plukdys dalykus, skirtus veidui skaistinti ir pri- 
žiūrėti kūnui, ypač moters; tokių priemonių Vakarų Viduržemio 
jūros šalys nežinojo iki pat Renesanso. | 

Kitados skyrėsi archajinio ir jonėninio stiliaus turgūs. Tiek 

vieni, tiek kiti statyti stačiakampio formos, tačiau jų padėtis 
miesto, gatvės, uosto atžvilgiu skyrėsi. Atėnų agoros topogra- 
fijoje atsispindi tiek geometrinio, tiek klasikinio laikotarpio 
bruožai. Garsios buvo turgavietės Pirėjuje ir Korinte, Mažosios 
Azijos salose ir kolonijose, Milete, Fokajoje, Antiochijoje, Per- 
gamone. Ten jau galima pastebėti kolonistinio, kuris skyrėsi nuo 
metropolinio, stiliaus bruožus. Romoje forumas (daugiskaita 
fora) drauge buvo ir turgus, ir aikštė, kaip agora Atėnuose. Mer- 
catus iš pradžių skambėjo kone vulgariai — reiškė tiek prekybą, 
tiek turgavietę, kurioje prekiaujama. Trajano mercatais Roma ir 
šiandien didžiuojasi. Horrea (daugiskaita nuo þorreum) yra di- 
džiulės saugyklos, daugiausia skirtos grūdams ir druskai laikyti. 
Garsi saugykla buvo Ostijoje. Nedidukės žuvų prekyvietės palei 
Tibrą, teigia vietiniai metraštininkai, buvo didžiojo klasikinės 
epochos macellumo pirmtakės. Romėniškojo castrumo plane 
buvo numatytas plotas ir prekyvietei. Romėnai skatino turga- 
viečių statybas ir užkariautose žemėse. Nuvesdavo į jas vandenį, 
įrengdavo fontanus, panašius į Viduržemio jūros sostinės - Am- 
žinojo miesto — fontanus. 

Po centras atskleidžia vidinius institucijų ryšius. Šio tra- 
giško miesto forume yra Jupiterio, Apolono ir Augusto genijaus 
šventyklos, Basilica (teisingumo rūmai), miesto Curia, kuri vie- 
nodai rūpinosi tiek politiniais klausimais, tiek prekėmis, atveža- 
momis iš artimiausio Portae maritimae, ir Comitium, kur būdavo 
rengiami ir skelbiami rinkimai, dar ten tilpo mercatus ir borrea, 
patalpos, kuriose buvo galima patikrinti ilgį ir svorį (mensa pon- 
deraria), pinigų keityklos (argentarii), dirbtuvės, kuriose būdavo 
apdorojama garsioji Pompėjos vilna (aedificium eumachiae), pre- 
kystaliai, ant kurių prekeiviai sukraudavo viską, ką galima par- 
duoti. Atokiau nuo centro, bet ne per toliausiai būdavo įsikūręs ir 
viešnamis, Viduržemio jūros kraštuose puikiai pažįstama įstaiga, į 
kurią užsukdavo prekijai, pelningai sutvarkę prekybinius reikalus, 
Čia jie atsipalaiduodavo. 

Miesto statutais daugiau ar mažiau sėkmingai mėginta nusta- 
tyti gyventojų pareigas ir teises. Viduramžių miestai mėgdžiojo 
antikinius. Gerų statutų pavyzdžių galime rasti kai kuriuose Adri- 
jos jūros pakrantės miestuose (pvz., Korčula, Splitas, Vinodolas, 
Trogiras ir t. t.). Tyrinėjau nuostatas, reglamentuojančias žuvų 
turgų darbą, prekių ilgį, svorį, nuobaudas už nusižengimus ir 
keiksmažodžius. „Žuvų pardavėjai privalo stovėti, o ne sėdėti ir 
nevalia nieko turėti užsimovus ant galvos“ (stare debeant in pedi- 
bus... nihil tenere debeant in capite), rašoma Torgiro statuto papil- 
dyme (Reformationum liber I, 11). Miesto valdžios vyrai galvojo ir 
apie teatralinę žuvų turgaus pusę: aktorius, kuris sėdi, o jei dar ir 
jo galva apvožta kepure, nėra gerai matomas ir įtikinamas. Genu- 
joje atsižvelgiama ir į filologiją: ant šio miesto žuvų turgaus vartų 
tebėra užrašas Mercato ittico. Viduržemio jūros kraštų turgūs, jų 
vaizdai ir juose vykstantys įvykiai, kasdienės ir amžinos scenos 
praturtino teatrą. Kai kur žuvų turgavietės pralenkdavo Vidurže- 
mio jūros krantines, molus, net ir pačius uostus. 


Ko turgų tipai ir į juos vedę keliai kartais kelia nuos- 
tabą, kartais - baugulį. Jų ryšys su mus pasiekusiomis fabulomis 

ne atsitiktinis. Žodžiai bazar ir čaršija yra persiški: wazar pehle- 
vi kalba reiškia turgus, aikštė; čar — keturi, o su — šonas reiškia 
keturkampį, kaip graikiškasis žežragon. Kryžiuočiai stebėjosi tų 
rytietiškų turgų turtingumu ir spalvingumu. Turkai iš vienos pu- 
sės, arabai — iš kitos perdavinėjo Rytų prekybos meną Vakarams. 
Mehmedas II Stambule pastatė savo garsųjį turgų, sultoniškos ga- 
lios ir prabangos simbolį. Stambulo Kapali čaršija tapo viena pa- 
grindinių sostinės įstaigų. Garsusis Bezestan (liaudiškai bezistan, 
šilko turgus) savo blizgesiu užgožė senuosius Rytų miestus. Turkai 
perkėlė žodį dućan [krautuvė] (iš arabiško dukkan) į Balkanus, o 
arabai jį paskleidė iki pat Atlanto krantų. Žodis magazin (arabiš- 
kai makhazin) išplito po visą pasaulį. Bankai irgi yra Artimųjų 
Rytų ir jų prekybinės dvasios išmonė: sakytum, visos negerovės ir 
visi geri dalykai atkeliavo iš tų Viduržemio jūros kraštų. 

Neįprastas yra žodžio suk likimas. Juo Akadijos semitų tarme 
buvo vadinama visa, kas siaura ir ankšta. Aramėjiškai šiuo žodžiu 
vadinama eilė nedidukių, susigrūdusių krautuvėlių. Al Idrisijaus 
žemėlapiuose Gibraltaro sąsiauris vadinamas sukak (siauras praėji- 
mas, kaip Bosnijoje vadinamas sokak [siaura gatvelė, skersgatvis]). 
Arabai žodį suk atnešė į užkariautas žemes, tačiau šis žodis pats, 
be arabų pagalbos, užkariavo pasaulį - jis įveikė net vandenynus. 
Ispanijoje ir Portugalijoje seniai žinomi šio žodžio vediniai: z0c0, 
AZOCA, AZ07, azogue SU mažybinėmis formomis azugueio arba 
açougy ir açogue. Buvo ir vis dar yra nuostabių suky: Sevilijoje ir 
Tolede, Navaroje ir Teruelyje, Maljorkoje, Sicilijoje. Turgaus die- 
nos čia — šventadieniai. Vynuogių šventėms (kokias mena graikiš- 
kosios salos), per kurias prekystaliai lūždavo nuo visų atspalvių — 
nuo šviesiai geltono iki tamsiai violetinio - vynuogių, neužteko 
įprastos turgavietės ploto: visas miestas pavirsdavo suku, o kartais 
ir visas kraštas. Tokiomis dienomis būdavo parduodama daugiau, 
nei sunokdavo arba būdavo pagaminta apylinkėse: visokie vaisiai, 
sėklos, ypač prieskoniai. Iš kur būdavo gabenama visa, kas būda- 
vo kraunama ant prekystalių, iš kurio Rytų ar Pietų krašto, lieka 
nežinoma ir geriausiai susipažinusiam su Viduržemio jūros kraštų 
paslaptimis. 

Turbūt islamas tur- 
gaus atžvilgiu buvo pra- 


čionybė. Pasak Naujojo 
Testamento, prekeiviai 
išvyti iš šventyklos (Jn 
2, 15, Lk 19, 45). O štai 
Korane „Pranašas eina 
per turgų ir maistą jame 
ima“ (25, 7). Sukas, daž- 
nai parodydamas blogą- 
sias savo puses, plito ir 
plinta po pasaulį. Net 
atsirado terminas „su- 
kizacija“. Šio reiškinio 
nereikėtų nei pervertin- 


Triesto įlanka anoniminio autoriaus 
brėžinyje, XVII a. (Nacionalinė šv. ti, nei numoti į jį ranka. 
Morkaus biblioteka, Venecija) Gaila, kad gražiausių 

sukų aprašymai perleisti 

turistiniams vadovams. 
Pamirštami klasikiniai tekstai, pavyzdžiui, tas Mopasano apie 
Tuniso suką su kilimų, odų, vadžių, balnų, auksu siuvinėtų pa- 
kinktų, geltonų ir raudonų šlepečių pilnomis nišomis (knyga La 
Vie errante — Tunis). Daugelis mūsų įtariai žiūrime į Viduržemio 
regiono sky pardavėjus. Tačiau mažai kas susimąsto, kiek laiko jie 
ir jų artimieji praleidžia prie dalykų, kuriuos parduoda ir iš kurių 
pragyvena - kiek tame kantrumo, kurio niekuo neatpirksi. Ne- 
sivaikydamas egzotiškumo, nuo kurio nenukenčia tik literatūra, 
filosofas klausia apie reikšmes: „Sukwose nėra užrašo ant įėjimo, 
tiesą sakant, nėra nė paties įėjimo. Išdėliojama visa, kas parduoda- 
ma. Niekada nežinai, kiek ir už ką mokama: kainos nenurodytos, 
jos ir nepastovios... Čia rasi viską ir visa tai yra daugialypiška“ (žr. 
Elias Canetti. Die Stimmen von Marrakesch, passim). Tokie pa- 
svarstymai galėtų pakreipti kalbą apie turgų kita linkme - aptarti 
metodą. Rytietiškas turgus - plati sąvoka. Lotyniškas žodis mmer- 

catus (nuo merx — prekė) suponuoja vartojimą. Matyt, čia ir slypi 
nuolatinė prieštara tarp svajonės ir praktiškumo dvasios, Rytų ir 
Vakarų. Šis padalijimas gali suklaidinti: Viduržemio jūros regio- 
nas kartais pats suskildavo. 


N. senovės laikų turiniu, kokybe ir maitinimosi įpročiais 
sėslūs gyventojai skyrėsi nuo klajoklių, civilizuoti - nuo barbarų, 
miestiečiai - nuo kaimo gyventojų, žvejai - nuo gyvulių auginto- 
jų, valgantieji duoną skyrėsi nuo tų, kurie kramtė košę, galiausiai 
tie, kurie maistą sūdo jūros druska, nustebę žvelgia į tuos, „nema- 
čiusius marių plynųjų / Ir neragavusius niekad druska užsūdyto 
valgio“ („Odisėja“, XI, 120) [Homeras. „Odisėja“, Vaga, 1997, ver- 
tė A. Dambrauskas, p. 148]. Viduržemio jūros pakrantėje ir giliau 
žemyne įsikūrę miestai ir kaimai anksti pažino kulinarinio meno 
prabangą ir skurdą - skurdo patyrė daugiau negu prabangos. 

Brevijoriuje nėra pakankamai vietos, kad atskirai kalbėtume 
arba pateiktume Viduržemio jūros kraštų patiekalų ir gėrimų 
gaminimo santrauką. Šia tema prirašyta gausybė knygų. Apie 
daugelį gardėsių esame tik girdėję. Daugelio jų niekada nepara- 
gausime: garsiojo garumo, kurį romėnai ruošė žuvies padaže, ver- 
juso, išspausto iš nenunokusių pietietiškų vaisių, arba štai mums 
artimesniais laikais Marselyje gamintų „keturių pramaniūgų“ su 
rozmarinais, mairūnais ir augalo 24//2-campana šaknimi, Provan- 
so marinato su crista-marina lapais, „turkiškos košės“, Magrebo 
„dykumos sriubos“ ir daugybės kitų nuostabių kulinarinės meis- 
trystės pavyzdžių, ne tik tų su skambiais pavadinimais. Šia pro- 
ga glosarijuje paminėtinas Apicijaus veikalas De Re Coguinaria, 
kuriame, be kita ko, dažnai kalbama apie alyvas. Čia randame ir 
atsakymą į klausimą: „Kaip laikyti žalias alyvas, kad bet kuriuo 
metu iš jų būtų galima išspausti aliejų?“ (I, 28). Apicijaus vaizduo- 
tė viską iššniukštinėjo. Visiems ekstravagantiškiems Viduržemio 
jūros gardėsiams buvo atvira šio pasileidusio romėno burna ir gei- 
dulingumas. Į savo įdarus ir kepinius jis dėdavo net kupranu- 
gario kanopų, povo arba lakštingalos liežuvį, gaidžio skiauterę. 

Kulinaras gyveno Tiberijaus valdymo metais, krikščionybės auš- 
roje. Iššvaistė visą turtą, idant patenkintų savo aistrą. Galiausiai 
nusižudė. Paskesnės kartos perimdavo jo užrašytus patarimus, 
gamino valgius su „ispanišku ir liburnietišku aliejumi“ ir keturių 
rūšių druska, su „Aleksandrijos ir Piceno duona“ (panis Alexan- 
drinus, panis Picentinus). Jis mokėjo pakeisti vyno spalvą, iš raudo- 
nojo padaryti baltąjį: „Įberk į butelį pupų miltų su trim baltymais 
ir ilgai skalanduok (diutissime agitas) - vynas pasidarys baltas“ (I, 
5). Tertulijono laikais Apicijaus vardas tapo bendriniu pavadini- 
mu - talentingų kulinarų sinonimu (Tert. 4pol. 3, 6). Jis užgožė, 
gal ne visai pateisinamai, savo graikiškus pirmtakus ir varžovus: 
Doriono pamokymus „Apie žuvis“, Jatroklio „Apie saldumynus“, 
Chrisipo iš Tiano „Kepėjo meną“, o ypač tokius dietos šalininkus 
kaip Akronas, gydytojas iš Agridžento ir daugelį kitų, kurių gardė- 
sius kitados skanavo Viduržemio jūros kraštai. 

Užkariavimai ir kraustymasis skatino dalytis kulinarine patirti- 
mi ir ją praturtinti. Arabai paįvairino patiekalus įvairiais produk- 
tais, kai kurie jų buvo menkai žinomi arba visiškai svetimi Vidur- 
žemio jūros šalių gyventojams: cukranendrės, šafranas, citrinos ir 
apelsinai, melionai ir arbūzai, ryžiai, baklažanai, pyragai iš mig- 
dolų miltų, įvairūs pagardai ir delikatesai, kuriuos turkai perėmė 
iš arabų ir atsinešė į užimtas žemes. Arabų smaližiai išmokė mūsų 
protėvius, kaip virti vaisius su cukrumi ir pagaminti visokiausių 
uogienių ir marmeladų, kokių nė graikai su romėnais nemokėjo 
padaryti. Vidurio Europa irgi padovanos likusiems Europos, o ir 
Viduržemio jūros kraštams kai kuriuos savo saldumynus, ypač tuos 
iš Vienos (viennoiseries), visa tai jau daugsyk aprašyta kulinarinėse 
enciklopedijose, kur galima rasti išsamesnės informacijos. 

Šia proga ypač verta paminėti „akmenų sriubą“, kurios esu ne 
kartą ragavęs ir jaučiu pareigą čia aprašyti: iš tinkamos vietos, kur 
jūra švari ir sekli, paimti du tris akmenis, nei per didelius, nei per 
mažus, patamsėjusius nuo glūdėjimo dugne, geriausia, kad akme- 
nys būtų akyti - į tas kiaurymes kartais įlenda vienas kitas vėžia- 
gyvis. Tuos akmenis reikia ilgai virti puode, užpylus paprastu, o 
dar geriau lietaus vandeniu, kol iš akmenų išlįs visa, kas susikaupę 

paviršiuje ir viduje. Pabaigoje galima įmesti lauro lapą, čiobrelio 
stiebą, po šaukštą vyno acto ir alyvų aliejaus. Jeigu buvo parinkti 
tinkami akmenys, ilgai išgulėję jūroje ir persismelkę jos vandeniu, 
papildomai sūdyti nereikia. Tokią sriubą, žinomą skurdžiose Egė- 
jo, Jonijos ir Adrijos jūros salose, virė pelazgai, ilyrai ir liburnai. 
Akmenų sriuba tokia pat sena kaip ir Viduržemio jūros pakrančių 
skurdas. : 


S i hebrajai turėjo estetinį matavimo suvokimą. Mato vie- 
netus jie suderindavo su įstatymais. „Matavimo vienetų įstatuo- 
se“, rastuose tarp „Kumrano ritinių iš Negyvosios jūros olų“ (ži- 
nomuose pavadinimu The Dead Sea Scrolls, New Haven, 1950), 
ritinėlyje, pavadintame „Šviesos sūnų karas prieš tamsos sūnus“ 
(M 'gilat milbemet b 'ene or bivne hošeh), išlikę ilgio matų pavadi- 
nimai: ama (uolektis), tofah (plaštaka), gudal (colis), ocba (pirš- 
tas). Tai atspindi žmogaus kūno ir matavimo būdo ryšį, kuris pa- 
prastai prarandamas praktikoje. Minėtuose rankraščiuose sunai- 
kintos dalys, kuriose kalbama apie svorio vienetus. Iš Viduržemio 
jūros kraštų archyvų dažnai dingdavo dokumentai, susiję su ilgio 
ir svorio vienetais. 

Skirtingose pakrantėse skirtingais laikotarpiais matavimo vie- 
netai buvo keičiami ir naujaip pritaikomi. Dubrovnike Sponzos 
rūmuose tarp vestibiulio kolonados ir kapitelių, akmens skliaute 
kabėjo oficialios miesto svarstyklės su lotynišku užrašu, kuris vis 
dar įskaitomas: 

„FALLERE NOSTRA VETANT ET FALLI PONDERA - 
MEQUE PONDERO CUM MERCES PONDERAT IPSE 
DEUS“ 

(Mūsų svarmenys neleidžia apgaudinėti patiems ir būti apgau- 
tiems. Kaip pasveriame prekes, taip mums atseikėja ir Dievas.) Iš 
visko sprendžiant, Dievas čia turėjo svarbos. Apie tai gausu litera- 
tūros senuose miestuose - pakanka peržiūrėti archyvus Genujoje 
ir Marselyje, įvairius šaltinius Valensijoje ir Barselonoje, ypač Nea- 
polyje, Kaire arba Stambule. Daugelis pajūrio gyventojų (plačiąja 

prasme) mano, kad visi žemyne gyvenantys žmonės, nors ir at- 
vyksta tik praleisti šventes, yra naivūs ir lengvatikiai, jie nenutuo- 
kia apie „mūsų reikalus“, juos lengva apgudrauti, apmauti. Tai vie- 
na iš priežasčių, kodėl žemyno gyventojų akivaizdoje Viduržemio 
jūros kraštų žmonės dažnai atrodo daugiau ar mažiau impulsyvūs. 
Tikėjimas ir išmintis nuo senovės patarė rasti tinkamą matą ir jo 
neviršyti. Senovės graikai sukūrė posakį meden agan [venk kraš- 
tutinumų], o romėnai - ne quid nimis [nieko per daug]. Suroje, 
pavadintoje Er-Rahman (55, 7-8), Pranašas pabrėžia, kad „Visa- 
apimantis Geradarys <...> nustatė matą (774222), idant seikėjant 
nebūtų peržengta riba“ — seikėjant tiek svarstyklėmis, tiek ir dva- 
siškai. Viduržemio jūros kraštuose dažnai būdavo nepaisoma nei 
vieno, nei kito. 


a ir gestai, kuriuos panaudoja keikūnai, verti daugiau dė- 
mesio, nei jiems skiria mokslininkai. Šie dalykai užima svarbią 

vietą Viduržemio jūros „slaptame žodyne“: šitaip Kamilas Chose 
Sela pavadino savo ispanišką glosarijų, kuris šiame skyrelyje man 
labai padėjo, ypač iš praktiškosios pusės (Diccionario secreto; ypač 
I sąsiuvinis: Series coleo y afines, taip pat II sąsiuvinis: Series pis y 
afines, Madridas, 1979). Keikiamasi turbūt nuo tada, kai egzistuo- 
ja kalba. Kroatiškas veiksmažodis keiktis [psovati] kilęs iš žodžio 
„šuo“ [pas]. jau Senajame Testamente keikūnai smerkiami (Kun 
24, 11-16). Graikų ir romėnų rašytojai nepaliko pakankamai įro- 
dymų apie keikimąsi rašytinėje kalboje, tačiau kai ką galima aptik- 
ti tokių klasikų kaip Aristofanas arba Plautas veikaluose, bet dau- 
giau galima tik nuspėti. Pompėjos sienų užrašuose dažnai šmėžuo- 
ja veiksmažodis, kurį smerkiamai pavadinome „kopuliatyviniu“, 
tad galime daryti išvadą, kad anuometiniai keiksmai kažkuo pana- 
šūs su šiuolaikiniais. Žiaurūs Justiniano įstatymai numetė mirties 
bausmę už žodines šventvagystes. Nebuvo atlaidesnis ir Muhame- 
das Korane (7 sura). Dantė „Pragare“ (III, 103-105) akimirką, 
kai ignavi [tinginiai] ant Charono plausto perplaukia lemtingąjį 
Stiksą, sutiko bemaž visų rūšių keikūnus ir juos suskirstė: 

Tūžmingai keikė vardą visagalio, 

Gimimo dieną, vietą ir tėvus, 

Ir giminę žmonių, ir savo dalią. 

[„Pragaras“, p. 24] 

Markas Maruličius, kroatų literatūros tėvas, kaip jį vadina mūsų 
profesoriai, savo „Evangelistariume“ (III leidime, išleistame Kelne 
1529 m.) visą dalį paskyrė „keiksmų blogybei“ (De maledicendi 
nequitia). Šią ydą jis priskiria prie baisiausiųjų (magnum vitium est 
maledicentia, VII, 29). Pasmerkdamas keikūnus rašytojas pasitel- 
kia tokius autoritetus kaip Saliamonas, pranašai Jeremijas ir Ho- 
šea, ypač šv. Paulius, kuris Pirmajame laiške korintiečiams griežtai 
nuteisė: „Nei ištvirkėliai, nei stabmeldžiai, <...> nei keikūnai (cum 

fornicariis et idolorum cultoribus), <...> nepaveldės Dievo karalys- 
tės“ (1 Kor 6, 9-10). „Splito miesto statutas“ (originalas sudarytas 
1312 m.) atlaidesnis už krikščionį Maruličių: atskiroje klauzulėje, 
skirtoje „tiems, kurie keikia Dievą ir šventuosius“, nustatyta, kad 
už kiekvieną tokį nusižengimą bus skiriama 10 librų bauda, o pusę 

sumos gali gauti tas, kas įdavė nusikaltėlį (De blaspbemantibus 
Deum et sanctos, lib. IV, cap. 28). Dabar neįmanoma sužinoti, kiek 
tokiu būdu pinigų pateko į miesto iždą. Korčulos saloje imta tik 
po perperą už keiksmažodį, o kas nė tiek neturėjo, tam būdavo ski- 
riama bausmė „visą dieną stovėti pririštam prie stulpo“ („Korčulos 
salos ir miesto statutas“, cap. LV). Metraštininkai mums neprane- 
ša, kiek keikūnų stovėdavo pririšti kaitriomis dienomis, kai prie jū- 
ros piktžodžiaujama smarkiausiai. Austrijos imperijoje pagal 1853 
metų Kodekso 122 ir 124 straipsnius už burnojimą prieš Dievą 
buvo sodinama „į belangę nuo šešių mėnesių iki metų“. Teismų ar- 
chyvai rodo, kad tokių prasikaltėlių nepalyginamai daugiau būta 
Istrijoje ir Dalmatijoje, taip pat Austrijos imperijai priklausiusiose 
Italijos žemėse negu Panonijoje arba Vienoje. Laimei, Kodekso 
nuostatos nebuvo griežtai taikomos, kitaip žala būtų buvusi ge- 
rokai didesnė, negu ta, kurios visam Viduržemio jūros regionui 
pridarė filoksera. 

Yra teoretikų, kurie teigia, jog tikrus nešvankius keiksmažo- 
džius su kopuliatyviniu veiksmažodžiu iš Azijos žemyno atnešė 
turkai arba vengrai (ypatingi keikūnai), tačiau šią hipotezę sun- 
ku patikrinti. Tyrimus vietovėse papildė dvi studijos: Džiuzepės 
Karpeco Bestemmia e turpiloquio (veikalas išleistas 1923 m. Bo- 
lonijoje, tačiau ir šiandien yra aktualus) ir tėvo Ignacijaus Gavra- 
no iš Bosnijos disertacija „Nešvankūs keiksmažodžiai“ (paskelbta 
1962 m. Sarajeve autoriaus lėšomis). Šiame veikale perskaičiau 
jaudinantį vieno teatrališko arba gestiško „viduržemiško“ keiks- 
mažodžio aprašymą lotynų kalba, jis gal veikiau moteriškas nei 
vyriškas, skamba taip: denudatio partis posterioris, kaip teigia tėvas 
Ignacijus, yra ir švelnesnė, galėtume pasakyti, mažybinė jo forma: 
ejusdem levis percussio (p. 13), išvertus į šnekamąją kalbą reiškia 
„plekštelėti sau per sėdynę“. Didžiai gerbiamą tėvą Ignacijų radau 
Zaostrogo miestelio, netoli Makarskos, vienuolyne, čia jis ilsėjosi 
versdamas ištraukas iš vieno seno Corpus Hippocraticum leidimo, 
kuris saugomas vienuolyno bibliotekoje. Jis ilgai vardijo įniršio, 
pykčio, užsispyrimo ir kitų panašių dalykų, taip pat keiksmažo- 
džių, vartojamų Viduržemio jūros kraštuose, pavyzdžius. Pasako- 

Dantė Florencijoje, nežinomo dailininko vario raižinys, XV a. (Viena, 
Albertina) 


tojas tai siejo su kaitra ir troškuliu ir reiškė atlaidumą tiems, kurie 
„nežino, ką daro“. Santūrumas greičiausiai yra vienintelė priežas- 
tis, kodėl jo šaunioje knygoje nerodoma, tarkime, panieka arba 
protestas, išreiškiamas gestu, kuris Italijoje vadinamas pernacchia, 
Ispanijoje el pito catatán — dirbtinis pirstelėjimas, išgaunamas lū- 
pomis ir pirštais. Šio gesto atsiradimas priskiriamas neapoliečiams 
(il pernacchio), nors yra rodytas nuo senų senovės bemaž visose 
Viduržemio jūros pakrantėse. 


Vadot jūros kraštų atmosferos aprašymuose dažnai mi- 
nimi svirpliai ir cikados: Palatino antologijoje (Resonans cicada, 
roscidis guttis inebriata, VII, 196), Sapfo eilėraštyje, iš kurio liko 
tik neiššifruotas fragmentas (89), daugelio graikų poetų, seniausių 
ir naujų, nuo Homero iki Eličio („maža paprasta cikada bepročio 
nakty“, žr. „Lakonikas“), kone kiekvienoje nacionalinėje literatūro- 
je, kroatų taip pat, Vladimiro Nazoro (1876-1949) eilėse, kuriose 

„Cikada čirpia ant juodos eglės šakos“, kryklėse arba krūmokšniuo- 
se. Ir Aristotelis pasakojo apie tai, kaip šis mažas vabzdys „išgauna 
garsą virpindamas orą“ (Hist. anim., IV, 9). Tiesą sakant, nežinau, 
ar tai garsas, šauksmas, triukšmas, dainavimas arba kažkas kita. 
Paminėjimo vertą paaiškinimą girdėjau iš vieno mokytojo Samo 
saloje, šis žmogus gyvenimą paskyrė cikadų ir svirplių, jų chorėjų 
ir jambų, metrikos, kuri, anot jo, syja su ankstyvojo ir vėlyvojo he- 
lėnizmo prozodija, tyrinėjimui. Jis laikėsi nuomonės, kad yra skir- 
tumas tarp salose ir kitur gyvenančių cikadų, tarp jų orgijų, kurios 
tampa erdvės ir laiko, dienos ir nakties dalimi. Už citatas iš klasikų 
kūrybos, kurias čia pateikiu, esu dėkingas šiam kukliam mokytojui 
nuo Egėjo jūros pakrantės. Cikadų ir svirplių skleidžiamas garsas, 
triukšmas arba gal dainavimas negelbsti nuo nemigos — tai žinau 
iš patirties — vasaros naktimis, kai lengviau būdrauti, o ne miegoti, 
kai sielos trokšta likti budrios ir, galima sakyti, susijungusios su 
visa Viduržemio jūros pakrante. 


„e susiję su vėjais, paprastai prasideda su Home- 
ru ir jo klasifikacija „Odisėjoje“ (Euras, Notas, Zefyras, Borėjas, 
V, 295-296). Adrijos jūros pakrančių gyventojai vėjams įvardyti 
dažnai skolindavosi svetimžodžius: bura (iš graikų per lotynų ir 
romanų kalbas) pučia iš šiaurės, /evant (it. levante) atkeliauja iš 
rytų, pulenat (it. ponente) — iš vakarų; o žodis jugo [pietys] nėra 
skolinys: svajonė apie pietų kraštus skatino senąsias slavų gentis 
kraustytis; $i/ok arba sirok (it. scirocco) yra karštas Pietų Euro- 
pos ir Šiaurės Afrikos vėjas (žodis kilęs iš arabų shark, Magrebe 
shuluq - kartais jis atneša gūsius smėlio arba nuspalvina lietų); 
burin yra nestiprus šiaurės vėjas, buraca — tylus, buraska — stai- 
gus; neverin yra žodžio nevera deminutyvas (nuo it. neve — snie- 
gas, kuris retkarčiais suplazda virš Viduržemio jūros pakrančių): 
tai netikėta audra, kurią liaudies etimologija sieja su netikėjimu 
arba neištikimybe [kroat. nevjera, nevjernost]; garbin ir garbinada 
pučia iš pietvakarių ir gali būti labai nemalonūs (arabiškai garbi 
reiškia „vakarinis“); /ebžč ir /ebičada yra pietvakarių vėjai, tačiau ne 

kiekviename krašte (žodis kilęs iš Libijos pavadinimo, it. /beccio, 
tai tam tikras klaidingas įsivaizdavimas apie tos žemės išsidėsty- 
mą, o tai anaiptol nėra neįprasta šiuose kraštuose); tramuntana 
(it. tramontana) pučia iš sausumos, per kalnus: tai šioks toks kerš- 
tas už tai, ką Viduržemio jūros pakrančių gyventojai galvoja arba 
kalba apie „užkalnę“. 

Literatai turėtų labiau nei kalbininkai atkreipti dėmesį į tokį 
laipsniavimą: /evantič ir /evantin (mažesnis „levantas“), /evantun 
(didesnis), /evantarun (labai didelis) drauge su /evantaru arba le- 
vančaru, kurie tariami piktai, yra ir /eventora ir livanterina, kurių 
tikrąją prasmę sunku apibrėžti. Bemaž kiekvienas vėjas turi savo si- 
nonimus. Daugybė mažybinių arba maloninių formų - /evantin, 
burin, neverin, garbin ir kiti — išreiškia tam tikrą norą sušvelninti 
gamtines (arba gal antgamtines) jėgas. Anot Aristotelio „Mete- 
orologijos“, audros sukyla, „kai vienų vėjų viduje ima siausti kiti 
vėjai“ (II, 6). Esama tam tikros analogijos tarp audrų ir epopėjų: 
„jėga užplūstantis vanduo yra viena pirmųjų universalaus pyk- 
čio schemų. Todėl nėra epopėjos, kurioje nebūtų audros scenos“ 
(Gaston Bachelard. L 'eau les rėves, Paryžius, 1942, p. 239). Vėjo 
ir jūros stichija Viduržemio jūros istorijoje susivienydavo ir tai su- 
keldavo maištus arba katastrofas. 


N eretas atvejis, kai kalėjimai būdavo sumūrijami prie pat jū- 
ros, kai kur net su vaizdu į jūros tolybę. Turime aibę tokių pavyz- 
džių įvairiuose kraštuose: Graikijoje, Turkijoje, Italijoje, Ispanijo- 
je, Magrebe ir kitur, tokiuose miestuose kaip Triestas, Dubrovni- 
kas, Splitas, Neapolis, Marselis, Barselona, Alžyras, Stambulas bei 
Venecija, kurioje dėl Kazanovos vardo garsi belangė dei Piombi ir 
t. t. Ivo Andričiaus „Prakeiktame kieme“ apie senovinį Stambulo 
kalėjimą, įkurtą prie pat Bosforo sąsiaurio, pasakojama kaip apie 
visų žmogiškųjų kelių susiėjimo vietą. Tokioje vietoje, siaučiant 
vėjams ir ošiant jūrai, sunku pakelti kūno ir dvasios įkalinimą. 
Visose Viduržemio jūros kraštų kalbose, gyvose ir mirusiose, yra 
daug žodžių, kuriais ši kančia išreiškiama. Galbūt dėl šios prie- 

žasties kai kurios kalbos ir išnyko. Dalmatijos pakrantėje, berods, 
daugiau statyta beprotnamių, nei pržuzų (nuo it. prigione [kalėji- 
mas]). Garsėjo Šibeniko kalėjimas, bet ne ką mažiau buvo liūdnai 
pagarsėję ir kalėjimai, stūksoję Rabo ir Ugljano salose. Tokių įs- 
taigų stigo tiek Adrijos, tiek Viduržemio jūros pakrantėse — pietų 
saulė praskaidrina sielą, tačiau kartais atima protą. 


M jūros kraštuose dažnai diskutuojama apie mūsų 
jūrą. Veikiausiai Platono „Puota“ prisidėjo prie to, kad įsitvir- 
tintų ir išplistų ši literatūros, kultūros ir visko, kas su tuo susiję, 
rūšis. Esu dalyvavęs daugelyje simpoziumų, kartais net prieš savo 
valią. Kai kuriuose jų teko būti moderatoriumi, kuriam prastai 
sekėsi sustabdyti dalyvių, ypač tų, iškalbingiausiųjų, atvykusių iš 
mūsų regiono šalių, žodines papliūpas. Šitaip įvyko 1973 metais 
Zagrebe organizuotame simpoziume, skirtame Viduržemio jūros 
kultūrinėms tradicijoms, jame skaityti pranešimai buvo paskelbti 
Kroatijos rašytojų sąjungos laikraštyje Most [„Tiltas“] (Nr. 39-40, 
1974), o 2006-ųjų rudenį Romoje įvyko simpoziumas, pavadintas 
„Viduržemio jūros regionas ant naujo tūkstantmečio slenksčio — 
lūžiai ir suartėjimai“, jo medžiagos dar nepaskelbtos, kaip papras- 
tai atsitinka Italijoje. Ši knyga pradėta pirmajame simpoziume, o 
paskutinieji jos puslapiai parašyti pastarajame. Juos skiria trisde- 
šimt treji metai. Per šį laikotarpį brevijorius kito, buvo papildo- 
mas ar net trumpinamas, sykiu praplečiamas ir sutraukiamas. Jūra 
neturi nei pradžios, nei pabaigos! Kai simpoziumai pasiseka, o tai 
atsitinka ne taip dažnai, jie virsta savotiškais žodiniais glosarijais. 
Todėl knygose apie Viduržemio jūros kraštus, šitoje irgi, jie turi 
savo vietą — laikiau savo pareiga išdėstyti bent jau dalį to, ką girdė- 
jau arba sužinojau tuose susitikimuose. 

Zagrebo susitikime iš Lenkijos atstovo sužinojau apie Janą Pa- 
randovskį (1895-1978) - Viduržemio jūros regiono mitų ir le- 
gendų tyrinėtoją. Jo veikaluose daug padrąsinančių minčių (Rzym 
czardziejski - „Stebuklingoji Roma“, Eros na Olympie | Olimpo 
erosas], Dysk olimpijski [Olimpijos diskas|). Tame pačiame sim- 

poziume rašytojas iš Vengrijos pristatė Mihajį Babitsą ir jo ap- 
žvalgą „Italija ir Panonija“, paimtą iš knygos „Lapai iš vilkdalgio 
vainiko“ (Budapeštas, 1909): „paslaptingas ir giluminis Panonijos 
krašto lotyniškumas“, „itališko ir vengriško gamtovaizdžio pana- 
šumas“, „Jano Panonijaus meilė Italijai“. Pietūs nuolat veikė ven- 
grų kultūrą, magino, drauge ir stebino. „Panonija yra Viduržemio 
jūros regiono prieangis“. Ji, kai sunoksta javai, pučiant vėjui, ypač 
vidudienį ir prieblandoje, vilnija it jūra. Kitados archajiška jūra 
tyvuliavo ten ir tįso iki pat Karpatų papėdės. Nūnai dar likę jos 
pėdsakų, gal mažiau kraštovaizdyje, daugiau atmosferoje. Kai ku- 
rie rašytojai tai prisimena: Danila Kišas „Smėlio laikrodyje“, Vla- 
dimiras Vidričius kūrinyje „Ex Pannonia“. Balatonas retkarčiais 
iš tiesų atrodo lyg jūra, nors jo vanduo nesūrus. Dar keli Vidurio 
Europos ežerai sukuria tokį įspūdį, ypač vasarą. Tereikia juos už- 
tikti tinkamą akimirką, be išankstinio nusistatymo, kurį mumyse 
pasėjo Viduržemio jūra. 

Slavų autorių vardai, minėti „Zagrebo pasikalbėjimuose“ ir 
kitomis panašiomis progomis, retai kuriam užsieniečiui buvo ži- 
nomi. Net artimiausi Viduržemio jūros kraštų kaimynai nedaug 
težino vieni apie kitus ir neparodo didelio noro pažinti geriau. De 
institutione bene vivendi - veikalas (išleistas 1524 m. Venecijoje) 
iškilaus kroatų humanisto ir mąstytojo Marko Maruličiaus, ku- 
ris pirmasis parašė apie „eiles kroatiškas“. Jis buvo labiau linkęs į 
krikščionišką askezę, negu į dionizišką pagonybę. Galbūt kroatų 
literatūra išsaugojo kai ką būtent iš tokių sąvokų. Šv. Pranciškus 
Ksaveras į mistinę kelionę po Indiją, be brevijoriaus, pasiėmė tik 
De institutione (1531 m. Kelno leidimą). Splite, netoli Dioklecia- 
no rūmų Ivano Meštrovičiaus sukurtas paminklas labiau pabrėžia 
Maruličiaus nacionalinius, o ne tikėjimo bruožus. Dubrovnike 
Marinas Držičius (1505-1567) savo komedijomis pasirodė labiau 
pasaulietis, tačiau jo renesansiškas humoras, deja, liko be pasekė- 
jų. Mokyklinės ir istorinės knygos primena, kad Miklošas Zrinis 
(Nikola Zrinskis), kroatų kilmės didikas, yra vienas iš puoselėto- 
jų vengrų kalbos, kuria sukūrė poemą Adriai tengernek Syrenaya 
(1651). Šį kūrinį, keleri metai prieš žūdamas Austrijoje, Vyner 

Noištate, išvertė ir pavadino „Adrijos jūros sirena“ jo brolis Peta- 
ras Zrinskis. „Adrijos sirenos“ šauksmas aidėjo nuo Viduržemio 
jūros iki Vengrijos pustų. 

Susibūrę dažnai kalbėdavome apie tai, kad Vidurio Europa 
vietomis panėši į Viduržemio jūros pakrantes: Triestą, Rijeką ir 
Opatiją, dvi tris vietas Venecijoje ir Dubrovnike — turimi omeny 
ne tik keli seni, patogūs viešbučiai ir Habsburgų stiliaus vasar- 
namiai. Tas dviejų regionų susitikimas galėjo pasibaigti ir kitaip, 
kaip svajojo nostalgiški kavalieriai Austrijos-Vengrijos ir Osmanų 
imperijų saulėlydyje. Hermanas Baras 1909 metais, stovėdamas 
prie Dubrovniko miesto vartų, užrašė tokius žodžius: „Žiūriu, vis 
žiūriu į Straduno gatvę. Ir ūmai kažkas manyje prabyla: matai, ir 
Getreidegase, kai tave pasiekia virpuliuojantis varpo skambesys, 
ir įmantriuose auksakalių namukuose Hradčane, netoli Prahos, ir 
priešais audinių parduotuvę Krokuvoje, kur stovi Mickevičius, ir 
aikštėje Trente, kur Dantė kreipia ranką į šiaurę, ir Bolcane Fogel- 
veidės aikštėje, ir čia Komninų dinastijos spindesyje jautiesi kaip 
namie, visa tai yra tavo namai, visa tai kartu paėmus esi tu, ar da- 
bar supranti, ką reiškia būti austru? <...> Grafas Ivas Vojnovičius 
pasakoja gimtojo miesto istoriją“ (Da/matinische Reise, Berlynas, 
1909, V skyrius, passim). Dramaturgas ir poetas grafas Ivas Vojno- 
vičius (1857-1921) iš tiesų pateikė dalį Dubrovniko istorijos, ta- 
čiau — kaip ir jo brolis Luja - nerodė simpatijos Vidurio Europai, 
kuri buvo tokia brangi Barui, ir priešino ją tuometinei pietų slavų 
susivienijimo idėjai. Šiandien kai kurie jam už tai priekaištauja. 
Viduržemio jūros regionas nevalingai šliejasi prie savo žemyninės 
dalies. 


N ežinau, kiek kartų įvairiuose simpoziumuose, ir tame pa- 
skutiniame Romoje, klausiausi citatų iš Polio Valeri „Viduržemiš- 
kų inspiracijų“: „Niekur kitur žodžio galia, sąmoningai discipli- 
nuota ir nukreipta, nebuvo tobuliau ir naudingiau išvystyta: žo- 
dis, suderintas su logika, pavartotas atrandant abstrakčias tiesas, 
čia žodis - geometrijos ir santykių, kuriais remiasi tiesa, pasaulio 

kūrėjas; forumo šeimininkas, pagrindinė politinė priemonė, nuo- 
latinis valdžios užgrobimo ir išlaikymo įrankis“ (išleido Pléiade, I, 
p. 1097). Nekyla ginčų dėl to, kad žodis turi būti „disciplinuoja- 
mas“. Tuo tarpu kalba dažnai suirdavo į plepėjimą ir šitaip išnyk- 
davo disciplina. Garsus tapo Tartarenas iš Taraskono - į jį panašių 
didvyrių Viduržemio jūros kraštuose būta daugiau negu kitur. 

Į kai kurias A. Kamiu idėjas, kurios dažnai cituojamos tokio 
pobūdžio susibūrimuose, taip pat reikėtų žiūrėti kiek santūriau: 
„Kiekvieną kartą, kai kokia nors doktrina susitinka su Vidurže- 
mio jūros baseinu ir iš to kyla idėjų susidūrimas, šis regionas visa- 
da lieka nepaliestas, jis nugali doktriną“ (Essais, išleido Pléiade, p. 
1323). Inkvizicija arba fašizmas šiaip ar taip buvo „doktrinos“, t. y. 
ideologijos, ir Viduržemio jūros baseinas neliko visiškai „nepalies- 
tas“ jų įtakos ir ne taip lengvai jas „įveikė“. Įdomesnės yra Kamiu 
refleksijos apie tai, kaip krikščionybė užslopino kūną ir kodėl isto- 
rija tapo savotiška bausme. Rašydamas apie prietemą prisiminiau 
ir jo aprašomą prieblandą pietinėse pakrantėse, Alžyre, prie Tipa- 
sos griuvėsių — laikus, kuriuos išgyveno kaip „laimės pažadą“ (Es- 
sais, Paryžius, 1965, p. 76). Virš Viduržemio jūros seniai kaupiasi 
kitoks niūris — „viduržemiečiui“ Kamiu artimesnis Sizifas, negu 
Prometėjas. 

Savo neįprastame veikale „Pasakojimas apie Sicilijos pakran- 
tes“ Leonardas Šaša nė kiek nenusileisdamas parodo, kad saliečiai 
dažnai priešpriešinami jūrai ir pati Sicilija savo esybe anaiptol nėra 
tiek sala, kaip mums atrodo. Jis tarmiškai užrašė kelis sakinius, ku- 
rie tai įrodo: Lu mari ė amaru - jūra yra karti. Loda lu mari, e af- 

fervati a li giumari - kažkas panašaus į mūsų posakį „girk jūrą, bet 
laikykis kranto“; Cui po jiri pri terra, non vada per mare - jei gali 
eiti žeme, neplauk jūra; Mari, focu e fimmini Diu nni scanza — lai 
Dievas saugo nuo jūros, ugnies ir moterų; Cui non sapi prigari, vaja 
a mari - kas nemoka melstis, lai eina plaukiot (Rapporto sulle coste 
siciliane, in Opere 1956-1971, Milanas, 1987, p. 1167-1168). Per 
simpoziumą Romoje graikų romanistas Vasilis Vasilikas išsklaidė 
mūsų (klasikines) iliuzijas apie helėnus kaip veidu į jūrą pasisu- 
kusią tautą, jis išvardijo nemalonius epitetus, kuriais jo tautiečiai 

apibūdina jūrą: farmakeri (nuodijanti), maghissa (raganiška), pi- 
krokymatoussa (karti ir nerami), /eventopichtra (smaugianti). Vi- 
duržemio jūros pakrantėse tokių žodžių yra daugiau, negu gali 
atrodyti. 

Taha Chuseinas, gimęs Egipto miestelyje Magagoje (1889), 
apako trejų metų, visą gyvenimą — o gyveno jis ilgai - buvo už- 
valdytas Viduržemio jūros dvasios, šviesos, kurios anksti neteko, 
ir Pietų, kuriuos juto neregėdamas. Šis žmogus vadintas Amid 
al adab al 'arabi - arabiškos knygos seniena. Jis naujaip aiški- 
no ikiislamiškąją poeziją, atspėjo joje slypintį „Homero klau- 
simą“, prisidėjo, kad rašymas nebūtų pavaldus nei valdžiai, nei 
imamams. Daugeliu aspektų juo sekė ir Nagibas Machfuzas, 
garbintas ir puldinėtas Kaire. Dėl savo eretiškų idėjų jis buvo 
užpultas fanatiko, kuris smeigė peilį jam krūtinėn, tačiau rašy- 
tojas liko gyvas. Jis mirė vėliau labai senas 2006-ųjų rugpjūčio 
30-ąją, būtent tą dieną, kai rašau šias eilutes. Ir koptų kilmės El 
Karatas savo „Šafrano Aleksandrijoje“ skleidžia panašią atmos- 
ferą. Mano bičiulis Gamalis al Gitanis tęsia nuo ten, kur sustojo 
Machfuzas. Pietinėse Viduržemio jūros pakrantėse tikėjimas vis 
dėlto nepakinkė dvasios. 


A. padalijimą į apoloniškąjį ir dioniziškąjį pradą mąstė 
Nyčė - po jo daugelis apie tai kalbėjo simpoziumuose ir už jų ribų. 
Apoloniškoji gyvenimo samprata nesusiveda vien į pavidalą, san- 
tūrumą ir susikaupimą ties savo esybės suvaldymu. Dioniziškoji 
taip pat nėra vien polinkis į ekstazę, sudvasinimą arba nuoširdu- 
mą. Viduržemio jūros kultūros aukščiausiose apraiškose nužy- 
mėtos abi šių sampratų. Kai tik viena didžiųjų svarstyklių lėkštė 
nusvyra į vieną arba kitą pusę, pakrantė ir jos gyventojai nuo to 
nukenčia. Nyčė laikėsi nuomonės, kad bet kurioje vietoje gali- 
ma pasiekti arba paveldėti „viduržemiškumą,, jis pateikė Gėtės ir 
Vinkelmano pavyzdžius, Mocarto muziką apibrėžė kaip „tikėjimą 
Pietumis“. Zaratustros gerbėjas mus nukreipė į reikšmę šūksnio 
„mirė didysis Panas“, kuris atėjo kažkur iš Viduržemio jūros kraš- 

tų, rodos, iš Pakso salos, kai palei ją plaukiojo laivas su egiptiečių 
vairininku Tamuzu — apie tai Plutarchas praneša savo „Pitiniuose 


dialoguose“ (XVIII). 


I tikra teorija pamėgino surūšiuoti sapnus apie jūrą pagal 
gyvenimo tarpsnius, pagal sapnuojančiųjų amžių arba lytį. Ši teo- 
rija juos suskirstė, pavyzdžiui, į vyriškus ir moteriškus, ankstyvus 
ir vėlyvus, į pranašingus ir bereikšmius, į įsimenančius ir tokius, 
kurie bemat išgaruoja iš galvos, į naktinius ir dieninius, į sapnus 
iš krantų, salų, plaukiojimų. Lukrecijus aprašė, šiek tiek įliedamas 
cinizmo, pojūtį, kurį puikiai pažįsta žmonės, sapnavę, stebėję arba 
išgyvenę laivo skendimą: „Miela, kai siautėja vėjai po jūros didžio- 
sios platybę, / kito žmogaus neapsakomą vargą stebėti nuo kranto; 
/ ir ne todėl, kad smagu kitą matant į bėdą patekus, / o tik dėl to, 
kad jaustis toli nuo bėdos yra miela“ (De rer., II, 1-4). [Lukreci- 
jus. „Apie daiktų prigimtį“, Mintis, 1964, vertė M. Račkauskas, 
p. 103]. Kai nubundame iš sapno, kuriame laivas ėmė krypti, nu- 
džiungame supratę, jog tai viso labo sapnas. Laivo sudužimas ne 
visada neša nelaimę. Zenonas iš Kitijos tapo filosofu stoiku, kai 
jo Finikijos purpuro prikrautas laivas paskendo netoli Pirėjo. Kai 
jūra išmetė į Rodo krantą jaunąjį Aristipą, šis Sokrato mokinys 
ant smėlio nubraižė ir šitaip išsaugojo geometrines figūras, kurios 
jį įkvėpė. Vitruvijus manė, kad įvykusi nelaimė turėjo lemiamos 
įtakos (De arch., VI, 1-2). Kai kurie jūrinę literatūrą kuriantys 
autoriai avarijų, kančios ir skendimo vaizdus kartais stebi su vos 
slepiamu mėgavimusi. Tokius vaizdus aprašinėja ir tie, kurie yra 
plaukioję Viduržemio jūra, ir tie, kurie niekada nėra laikę irklo 
rankose. 

Simpoziume Romoje pasižymėjau kai kuriuos dalykus - min- 
tis, prielaidas, polemikas, - nesilaikydamas nei dėstymo eilišku- 
mo, nei dalyvių hierarchijos. Viduržemio jūros regiono paveikslas 
naujo tūkstantmečio pradžioje nesuteikia pasitikėjimo. Šiaurinė 
jo pakrantė atsilieka nuo Europos, o pietinė — nuo šiaurinės. Vi- 
duržemio jūros baseinas ieško vietos, kuri jį atitiktų, ir kurios būtų 


261 d III GLOSARIJUS 


verta jo visuma. Ar šis regionas iš viso gali būti suvokiamas kaip 
visuma, nepaisant jį skaidančių skirtumų ir draskančių vaidų? 
Žvilgsniai iš šiaurės retai sutampa su pietiniais. Patys žiūros taškai 
yra kitokie, lūkesčiai skirtingi. Jau ne sykį minėta, kad tikrovės įsi- 
vaizdavimas ir pati tikrovė viena kitą pakeičia - „pati Viduržemio 
jūra ir jos vaizdinys“. 

Viduržemio jūros kraštai atsilikdavo nuo Europos žemyno. Jie 
liko įkalinti savo pačių palikime, vertame pagarbos, tačiau vis ma- 
žiau atliepiančiame šiuolaikiškumui. Centrai kėlėsi į kitas vietas, 
keliai priklausomai nuo pasikeitusių centrų keitė kryptis. Senasis 
Pasaulis čia ilgiausiai gyvavo ir sunkiausiai perimdavo naują požiū- 
rį į besikeičiantį gyvenimą. Laisva mintis vos pasiekdavo Vidinę 
jūrą - Apšvieta smerkė priešinimąsi pažangai arba nepakantumą 
net ir nuostabiausiuose miestuose. Pietuose užgimusi demokrati- 
ja sunkiau kalėsi čia negu Šiaurėje. Čia religijos daugiau tarnavo 
valdžiai nei kitur. Pasaulietiškumas laikytas nuodėme. Pramoninis 
polėkis aplenkdavo pietinius kraštus, priblokštas jų nepaslanku- 
mo - jis skriejo toliau link šiaurės, link kitos vandenyno pakran- 
tės. Daug yra priežasčių, dėl kurių modernumas abejojo, ar mesti 
inkarą mūsų uostuose ir įlankose. Viduržemio jūros regionas pa- 
gimdė Europą, ilgą laiką jis buvo didesnis ir svarbesnis už ją, bet 
jau seniai toks nebėra. 

Kai senasis žemynas vienijasi ir plečia ribas savo rytinėje ir šiau- 
rinėje dalyje, drauge kuriasi vidinė riba tarp Viduržemio ir sausu- 
mos Europos. Būti Pietų pusėje, pabrėžia salų rašytojai, reiškia ne 
vien „likti su Pietumis“, bet ir išmokti „matyti tikrovę iš pietinės 
pusės“. Sintagma „Pietūs, kurie dar nėra tapę Šiaure“ yra visiškai 
klaidinga - bene galima tikėtis, kad Pietūs ja taps? „Pietūs-subjek- 
tas“ nepakenčia „objekto padėties“ ir maištauja prieš ją. Jie turėtų 
„gintis savo pietietiška įstanga ir jėgomis“, visų pirma kultūra ir jos 
pasiekimais. Čia nelabai gali padėti romantiškas ir sentimentalus 
pietietiškumas, kuris pasireiškė praėjusiame šimtmetyje ir kai kur 
vis dar pasireiškia. Lemtingi sprendimai Viduržemio. jūros kraš- 
tams atnešami iš kitur arba priimami jiems nedalyvaujant — tai 
kelia nepatiklumą ir pasipriešinimą. 

Dž. Rosačis: Rodo sala „Kelionė į Veneciją ir Konstantinopolį“ 
(Venecija, 1606) 


Pagal seną papratimą, kurio sunku atsikratyti, į mūsų jūrą žiū- 
rima kaip į ilgą bei šlovingą praeitį ir dažnai viskas suvedama vien į 
tai. Iš tiesų, stebėjimasis pridaro tik žalos regionui: jam reikia tiek 
dabarties, tiek ateities. Kalbėjimas „viduržemiškomis“ temomis 
tapo nebepatikimas. Reikia kurti naujus diskursus. Kiekvienas 
projektas turėtų susidaryti iš būdų ir galimybių, kuriomis būtų 
įgyvendinamas - nužymėti sąlygas ir terminus, priemones ir jsi- 
pareigojimus, išsivaduoti iš tuščių pažadų, neįgyvendinamų troš- 
kimų, nepagrįstų utopijų. „Padėti alternatyvios Viduržemio jūros 
regiono kultūros pagrindą“ — toks projektas nuskambėjo ne tik 
Romos simpoziume. Tačiau šiuo metu tai neįgyvendinama. „Skir- 
tingų požiūrių Viduržemio jūros regiono kultūrose sutaikymas“, 
nepaisant visko, regis, yra labiau įgyvendinamas. 

Mes žinome apie negandas ir sunkumus, dėl kurių kenčia nū- 
dienos Viduržemio jūros šalys. Nenutylėkime šių dalykų: sudarky- 
ta aplinka, užterštas pajūris, nežabojamas statybų bumas, paper- 
kamumas perkeltine ir tiesiogine prasme, tvarkos stoka ir darbo 
trūkumas, neapgalvotos permainos ir bergždi persikėlimai iš vie- 
nos vietos į kitą, iš žemyninės dalies į pakrantę, iš pakrantės toliau 
už savo žemyninio ruožo ribų. Pati jūra nėra vienintelė tokios 

padėties kaltininkė. „Mainų“ suvokimas, „bendradarbiavimo“ 
reikšmė, „partnerystės“ prasmė turi būti griežtai peržiūrėtos ir ap- 
valytos nuo tam tikrų iliuzijų. Uostuose ir įlankose daug „senų, 
išbrinkusių ir sutrūnijusių virvių“, kurių mazgai kadaise pririšdavo 
laivus ir likimus. Visur oficialiai ir neformaliai pakišinėjami pla- 
nai niekur netapo Viduržemio jūros regiono politika. Nepasiten- 
kinimas turbūt yra vienintelis bendras pajūrio gyventojų bruožas. 
Susižavėjimas vaizdu, kurį Viduržemio jūra mums atskleidžia, vis 
santūresnis. Rezignacija vis atkaklesnė. Panašumams nepavyksta 
numalšinti ginčų. Pesimizmas įsėlino į istoriją — ir į patį istorijos 
suvokimą. Prieblanda uždengė akiratį. „Krepuskolarizmai“ [XX a. 
pr. Italijoje rašyta elegiška, niūrios nuotaikos poezija] meta šešėlį 
ant Viduržemio jūros kraštų poezijos. 


EB tūkstantmečių sandūroje nė per vieną susibūrimą ne- 
įmanoma apeiti emigracijos problemos. „Viduržemiškai“ dvasiai 
visada buvo artima mintis apie tremtį — mite, istorijoje, pasako- 
jime. Mūsų laikais su ja syja socialiniai, kultūriniai, civilizaciniai 
klausimai. Emigracijos priežastys akivaizdžios, pasekmės nenuspė- 
jamos. Tai tapo miestų ir jų savivaldybių, valstybių ir valstybinių 
institucijų, pačių Viduržemio jūros šalių gyventojų ir jų aplinkos 
rūpesčiu. 

Išvykstant ir atvykstant yra dvi pagalbinės priemonės, galima 
sakyti metaforos: plaustas ir ryšulys. Plaustas per ankštas, ryšulys 
per mažas. Retas tarp kelionėn suruoštų daiktų įdeda ir knygą. Iš- 
vykimas su knyga ir be jos skiriasi. Viduržemio jūros kraštų emi- 
grantai paprastai jų nesiveždavo savo kelionmaišiuose — pavyz- 
džiui, italai arba graikai, bangomis išvykdavę devyniolikto ir dvi- 
dešimto amžiaus paribyje. Tėvai sunkiai išmoksta kitos aplinkos 
kalbą, o vaikai užmiršta tėvų kalbą. Tokia padėtis ne itin pasikeitė 
ir mūsų dienomis. „Argentina yra italų žemė, kurioje kalbama is- 
paniškai“, - pasakė Borchas viename simpoziume. Arabai savo ry- 
šulėlyje nesiveža Korano, o ką jau kalbėti apie turkus arba albanus. 
Neteko sutikti ispano arba kroato, kuris būtų iškeliavęs į pasaulį su 

Šventuoju Raštu. Niekad nesu sutikęs laimingų emigrantų — suti- 
kau tik tuos, kurie buvo laimingi, jog negali emigruoti. Tai nėra 
vien Viduržemio jūros regiono paradoksas. 

Emigrantų kalboje sintaksė pažymėta tokia priešprieša: „mes“ 
ir „jie“, „mūsų“ ir „jų“ — šioje takoskyroje „mes“ arba „mūsų“ yra 
emigrantai, o „jie“ arba „jų“ — vietiniai gyventojai, gyvenantys že- 
mėje, į kurią mes atsikėlėme. Laikas taip pat perskiriamas: viena 
vertus, egzistuoja „tada“ arba „kažkada“, tai yra laikotarpis prieš iš- 
vykimą, kita vertus, „dabar“ arba „šiandien“, periodas po išvykimo — 
kai tapome tuo, kas esame. Lūžis vyksta nužymint ir vietą: „ten“, iš 
kur išvykome, ir „čia“, kur atvykome. Galima sakyti, turime reikalą 
su tam tikra eschatologija. Plutarchas vienas pirmųjų joje ieško- 
jo paguodos: „Aristotelis kilęs iš Stageiros, Teofrastas — iš Ereso, 
Stratonas — iš Lampsako, Likonas buvo iš Troadės, Aristonas iš 
Chijo, Kritolas - iš Faselidės, o stoikų mokyklos atstovai Zenonas 
kilęs iš Elėjos, Kreontas - iš Aso, Chrisipas iš Solo, Diogenas - iš 
Babilono ir kiekvienas jų turėjo išvykti... Tačiau jeigu jie nebūtų 
palikę savo tėviškės, turbūt nebūtų sukūrę viso to, ką sukūrė“ (Peri 
phyges, 605 A9). Viename simpoziume Paryžiuje kalbėjome apie 
„išlaisvinantį egzi/į“ (Milanas Kundera), kuris turėjo padėti išlais- 
vinti diskusiją. Tokia paguoda nuo seno žinoma tiek vienoje, tiek 
kitoje Viduržemio jūros regiono pusėje — ji formuoja savitą rašy- 
mą, kuris priklauso ne vien literatūrai. 


L aikotarpyje, kurį vadinu „tarp prieglobsčio ir egzilio“, daž- 
nai patekdavau į situaciją, kai simpoziumuose ir kitokiuose su- 
sibūrimuose aiškindavau, koks likimas ištiko Balkanus ir dalį jų 
aplinkos dvidešimto amžiaus pabaigoje. Ši tragedija prasidėjo kur 
kas anksčiau ir nežinia, kada jis visiškai užges. Susirėmimai tarp 
lotyniškojo ir bizantiškojo pasaulio lygiai kaip ir tarp Vakarų ir 
Rytų bažnyčios sustabdė Balkanų pusiasalio raidą dar prieš už- 
kariaujant turkams. Įvairios aplinkybės, istorinės ir dar daugiau 
neistorinių, atėmė iš pietų slavų galimybę įgyvendinti svarbesnių 
graikų ir lotynų, Bizantijos, romanų ir kitų tautų, atsidūrusių ten, 

ur jos gyveno, pasiekimų sintezę. Galbūt tai praleista galimybė 
risai Europai, suskaldytai į tautas, interesus, tikėjimus. „Kiekvie- 
1ame taške atskiriami Rytai ir Vakarai“, — užrašė Leonardas Da 
Vinčis savo užrašų knygelėje (Codice Atlantico in: Scritti scelti, 
Turinas, 1966, p. 326). Adrijos jūros pakrantėje prieš ir po slavų 
tsikėlimo nuo senovės laikų gyveno įvairios tautos ir gentys, jų 
yuyo skirtingi vardai ir kalbos. Kanauninko Jurajaus Šižgoričiaus 
au minėtame rankraštyje (De situ Illyriae), kuriame, anot paties 
mutoriaus, panaudoti Plinijaus, Strabono, Apiano, Kalimacho, 
3okačo, veikiausiai Liucijaus iš Dalmatijos ir kitų autoritetų vei- 
zalai, išvardyti „tie, kurie vadinami bendru ilyrų vardu“: „Vieni 
'adinami panonais (Pannones) romėniškai arba peonais (Peones) 
rraikiškai, himanais (Himani), enhelėjais (Encheleae), bulinais 
arba Dudini) ir peucesijais (Peuceciae) pagal Kalimachą, soretais 
Soretes), sirapilais (Serapilli), jasais (Iasi), sandrizetais (Sandri- 
setes), kolapianais (Coiaphiani) ir breucais (Breuci) pagal Plinijų, 
1oričiais (Norici), atintiniais (Antintini), ardiečiais (Ardiei), retais 
Retii), palarejais (Pallarii) ir japodais (Iapodes), kaip teigia Apia- 
1as, gyvenanatys Alpių teritorijoje. Toliau eina salazijai (Salasii), 
egestanai (Segestani), daisijai (Daysii), dakai (Daci) ir getai (Get- 
zae) arba gotai (Gothi). Be to, bojai (Boii), istrai (Istri), liburnai 
Liburni), dalmatai (Dalmatae), kuretai (Curetes - pasak lotynis- 
o Veliko Gortano, tai buvo kroatai). Galiausiai mizai (Mysii), tri- 
valai ( Tribali) ir prūsai (Prusi), kurių apgyventos vietos tęsiasi net 
ki Juodosios jūros“ (III, 19). Ši Ilyrijos ir aplinkinių teritorijų įvai- 
ovė sukels nemažai kebeknių formuojantis tautiniams ir valstybi- 
1iams junginiams Balkanų pusiasalyje ir jų tarpusavio santykiams. 
vujaudintas tiekos skirtybių mūsų kanauninkas, kuris šiaip mėgo 
inkti slaviškus veikalus, apsisprendė Venecijos liūto naudai: „Ar 
nūsų laikais yra kas maloniau, nei gyventi valdant venecijiečiams? 
ų miestas visada laisvas, niekada nerenkami mokesčiai, jis visad 
rikščioniškas, niekada nepaniekinamas kitatikių stabų garbini- 
nu, Venecija yra jūros karalienė, turtų gamykla, pasaulio saldybė, 
štikima dorovės ir tikėjimo garbintoja“ (ibid., XVI, 53). Kaip jau 
akyta, tautybė dažnai sąlygiška Viduržemio jūros kraštuose. 

Minėtos tautos arba gen- 
tys priešpriešinosi vienos ki- 
toms arba susijungdavo. Jų 
tarpusavio skirtumai arba 
išnykdavo, arba išryškėdavo. 
Apie tai Balkanuose kartais 
kalbama baimingai, kartais 
pašaipiai. Literatai pakai- 
tomis rašydavo tai odes, tai 
parodijas. Korane pasakyta, 
kad „kiekviena tauta turi 
savo pabaigą ir kai ateis toji 
pabaiga, negalės jos nė aki- 
mirkai nei atidėti, nei pa- 
spartinti“ (7, 34). Čia mus 
domina visų pirma ryšiai 
su jūra. Antropologas ir ge- 
ografas Jovanas Cvijičius 
(1856-1922) savo veikale 
„Balkanų pusiasalis“ (iš pradžių paskelbtas prancūzų kalba Pénin- 
sule balkanigue, Paryžius, 1918) rašo: „Pietų slavai pasikeitė vei- 
kiant jūrai ir Viduržemio jūros klimatui: tik kai kurios šių kraštų 
slavų grupės (turima omenyje rytinė Adrijos jūros pakrantė nuo 
Istrijos iki Kotoro įlankos - P. M.) prisitaikė prie Viduržemio 
jūros regiono gyvenimo būdo, tad užaugina šaunių jūreivių. Tik 
šie pietų slavai išnaudojo ryšį su jūra ir užmezgė kontaktą su už- 
jūrio tautomis ir įvairiomis civilizacijomis. Pajūrio slavų grupės 
gyveno smarkiai romanų civilizacija persunktoje terpėje; dar ir 
dabar galima aptikti kai kuriuos Bizantijos civilizacijos pėdsa- 
kus, ypač tarp VII-X amžių, taip pat kai kuriuos vos įžvelgiamus 
rytietiškos civilizacijos likučius <...>; tai jų gyvenimo ir patir- 
ties, greičiausiai perimtos tiek iš Rytų, tiek iš Venecijos, mišinys“ 
(II sąsiuvinis, Belgradas, 1931, p. 86-99). Slaviškasis sluoksnis, 
kuris uždengė vietinį pagrindą, vienur buvo gan gilus, kitur visai 
plonas. Nepaisant visko, jis primetė autochtonams savo tarmes. 


Seniausias pasaulyje išlikęs Martino 
Behaimo gaublys (pagamintas 1492 m.) 

Dėl to skirtumai nenusitrynė. Viduržemio jūros regionas suteikė 
jiems savo kontūrus. 


BS rytinės Adrijos jūros pakrantės dalis atiteko kro- 
atams. Čia gyvena Dalmatijos kroatai, paprastai vadinami dal: 
matais. Ankstyvaisiais viduramžiais čia susikūrė kroatų valstybė, 
viena pirmųjų iš visų slavų tautų. Sostą užimančių karalių ir ku- 
nigaikščių vardų antra sudedamoji dalis dažniausiai būdavo s/av 
[šlovė] ir mir [ramybė] (pvz., Tomislav arba Zvonimir), o tai visai 
nenaudinga tiems, kurie kritikuoja slavišką kroatų kilmę. Jie pa- 
statė laivyną, kuris dešimtame amžiuje pritraukė imperatoriaus 
Konstantino VII Purpurinio dėmesį: savo traktato De Adminis- 
trado Imperio 31 skyriuje jis kalba apie 80 didesnių „sagenų“ [kari- 
nis ir prekybinis laivas] ir 100 mažesnių „kondurų“ [pakrantės lai- 
vas, valdomas irklais ir burėmis], tuo nepaprastai didžiuodamiesi 
cituoja mūsų istorikai, nors bizantietis greičiausiai išpūtė skaičius, 
matyt, turėdamas savo sumetimų. Istorijoje pažymėti įvairūs Dal- 
matijos ir Panonijos kroatų tarpusavio santykiai, jų ketinimai susi- 
vienyti arba išsiskirti, tiek vienų, tiek kitų siekiai susijungti su liku- 
siais pietų slavais arba atsiskirti nuo jų. Mes nepasinaudojome vi- 
somis galimybėmis, idant būtume labiau žinomi jūroje, o ir pačios 
aplinkybės nebuvo mums palankios. Laimei, tai mums netrukdo 
mylėti jūrą, prie kurios prasimušė mūsų protėviai, ir laikyti ją pačia 
nuostabiausia Viduržemio jūros regione. 


S aaa atiteko nedidelis Adrijos jūros rėžis šiaurėje, Istri- 
joje, Triesto ir Pirano įlankose. Jų praeitis labiau syja su pajūriu, 
slovėniškuoju pajūriu, negu su pačia jūra. Apie troškimą išsilaiky- 
ti jūros pakrantėje šalia Alpių kalnų liudija slovėnų istorija. Apie 
„gražiąja Vidą“ [to paties pavadinimo baladės personažas], kuri 
jūra išplaukė į platųjį pasaulį, byloja liaudies kūryba. Apie prisi- 
rišimą prie karsto rašo poetai, bet kartu jie nepamiršta ir Adrijos 
vandenų. Kai kurie aistringiausi Slovėnijos poetai kilę „iš Primors- 

kos [Slovėnijos pajūrio regionas]“. Be abejo, yra skirtumų tarp pa- 
jūryje ir žemyniniame Slovėnijos ruože gyvenančių slovėnų, taip 
pat tarp slovėnų iš Dolenjskos, Gorenjskos regionų, Štirijos arba 
Korintijos, tačiau šias skirtybes bendra slovėnų kalba - s/ovenšti- 
na - peržengė ir įveikė. Ji tapo paveikesnė ir svarbesnė už sausumos 
ir jūros, Vidurio Europos ir Viduržemio jūros regiono santykį. 


„a per savo istoriją iki šiltųjų jūrų nusigaudavo ne vieną 
sykį — didžiausios galybės ir sunkiausių išbandymų laikotarpiais. 
Dušano Galingojo, vieno iš Bizantijos imperijos despotų [vidu- 
ramžiais Serbijos monarcho titulas], karalystė XIV amžiuje iš- 
siplėtė iki dviejų jūrų, neskaičiuojant Adrijos: Jonijos ir Egėjo. 
Valstybė, kuriai vadovavo ir kurios sienas praplėtė šis valdovas, vis 
dėlto priešpriešino sausumą jūrai. Dubrovniko miestui ji pardavė 
Pelješacą, didžiausią pusiasalį pietinėje Adrijos jūroje. Gerokai vė- 
liau, kai buvo sutriuškinta nelygioje kovoje per Pirmąjį pasaulinį 
karą, serbų kariuomenė per Albanijos tarpeklius atsitraukė link 
Kerkyros salos. Iškankintiems kariams prieš akis lyg išsigelbėjimas 
tyvuliavo jūra — tačiau daugeliui jų ji tapo „žydruoju kapu“. Jų iš- 
troškę žirgai puolė į bangas atsigerti ir, srėbtelėję sūraus vandens, 
pradėjo žvengti. Tas jų žvengimas turbūt simboliškas. Balkanuose 
Europa gynėsi nuo Azijos. Serbijai teko būti tvirtove, daug kartų 
griauta ir vėl atstatyta. Atstumta nuo pajūrio ji iš visų jėgų laikėsi 
įsispyrusi į kietą kontinento žemę. Dunojus kartais įmano pakeisti 
jūrą. Tapytojai tapė „Belgradą, miestą prie jūros“. Rašytojai jį ap- 
rašinėjo kaip Viduržemio jūros šalies dalį. 


B osnijos karalystė taip pat siekė jūrą. Tam tikru laikotarpiu ji 
buvo užėmusi rėžį pakrantės tarp Splito ir Dubrovniko. Herco- 
gas Steponas davė vardą naujam miestui Kotoro įlankoje - Herceg 
Novi. Toje neįprastoje įlankoje - ji, kaip ir daugelis kitų įlankų, 
retkarčiais panūsdavo tapti jūra — gimė šaunūs jūreiviai, rusų laivy- 
no kapitonų mokytojai. Kotoro gyventojai nusimanė apie laivybą. 

Žemyninės Juodkalnijos gyventojai pratę prie kalnų. Į jūrą jie žvel- 
gė iš aukštai, tai priartėdami, tai nutoldami nuo jos. Iškiliausias jų 
poetas, valdovas ir metropolitas Negošas sukūrė „Kalnų vainiką“, 
kuriame kalnietiškoji pasaulėvoka stipresnė už pajūrio. Bemaž iš 
visų pusių apsupti priešų juodkalniečiai gyveno atskirtyje - jų pa- 
pročiai panėšėjo į saliečių. Galiausiai jie priėjo prie jūros pakran- 
čių ir tvirtai jų įsikibo. 


D. Osmanų imperijos laikais islamą priėmusių slavų, bosnių 
ir hercegovinų liko nelyginant sala Balkanuose. Šią metaforą pir- 
masis pavartojo Meša (Mechmedas) Selimovičius romane „Der- 
višas ir mirtis“, kurio skyriai pradedami citatomis iš Korano surų. 
Nemažai arabiškos arba turkiškos kilmės žodžių išliko pietų sla- 
vų kalbose, ypač bosnių ir hercegovinų, kuriems teko patirti savo 
brolių slavų nepakantumą. Reiškiniai, kuriuos kai kurie tų žodžių 
įvardija, egzistuoja įvairiose šalyse — tad pamaniau, kad juos reikia 
paminėti ne tik simpoziumuose, bet ir knygoje apie Viduržemio 
jūros šalis. 


M akedonams jūra artima pietuose ir rytuose - jie ją jaučia, 
tačiau nėra šalia. Kitados ši tauta prie jos prieidavo, bet jai nepavy- 
ko prie jos išsilaikyti. Kaimyninės tautos, galingesnės už ją, nelei- 
do šitai įgyvendinti. Egėjo jūros pusėje liko mažuma, kurią sudaro 
jų kraujo broliai, šnekantys ta pačia kalba. Pirino kalnų teritorijoje 
taip pat yra tokia mažuma. Vardaro upe pasroviui pučia pajūrio 
vėjai. Iš tiesų Makedonijos jūra yra Ochrido ežeras. O Doiranas - 
jos ežeras. Prie Šv. Naumo vienuolyno auga figmedžiai, rozmarinai 
ir migdolai, o šalimais tarpstantis vynuogynas yra visiškai pietie- 
tiškas. Ir vynai čia yra Pietų skonio. Eilėraščiuose ataidi „Pietų il- 
gesys“. Šv. Sofijos cerkvėje, senajame Ochrido mieste, freskos nu- 
tapytos neįprasta žydra spalva - jas nutapęs tapytojas mylėjo jūrą. 
Pelagonija, vos tik subanguoja javų laukai, tampa panaši į jūros 
tolį — ir pavadinimą iš jos gavo (pe/agos). Prieblandai leidžiantis 

ji melsvėja, o paskui tampa tamsi it Homero naktinė jūra. Dauge- 
lyje vietovių žemės gelmėje slūgso suakmenėjusi druska, vadina- 
ma solodi arba solončaci. Ir čia kadai kada būta jūros, bet ji kažkur 
nutekėjo, seniai ir amžiams. Liaudies pasakose — vėl peržiūrėjau 
tas, kurias užrašė Markas Cepenkovas - plaukiojimas Viduržemio 
jūra neminimas. 


N uo Šižgoričiaus laikų iki mūsų dienų Balkanuose ir aplinki- 
nėse šalyse daug dalykų pasikeitė. Gentys tapo tautomis, tautos — 
nacijomis, pastarosios formavo nacionalines valstybes. Tačiau su- 
siskaidymai liko, tiek seni, kuriuos istoriniame veikale aprašo ka- 
nauninkas, tiek primesti istorijos. Be tikėjimo, nacionalinių arba 
valstybinių sąmonėje ir santykiuose išliko įvairūs archajiški ypatu- 
mai, veikiau vietiniai ir regioniniai negu tautiniai ir nacionaliniai. 
Šiandien vis dar sunku paaiškinti svetimšaliui — o šį nedėkingą 
darbą man dažnai tenka atlikti simpoziumuose ir kitur, gal tam 
tikra prasme netgi šioje knygoje, - kokių skirtumų būta arba liko 
tarp „raudonųjų“ ir „baltųjų“ kroatų, tarp juodkalniečių „bjelašų“ 
[po Pirmojo pasaulinio karo susivienijimo su Serbija šalininkai] 
ir „zelenašų“ [tokio susivienijimo priešininkai], tarp serbų „pre- 
čanų“ [serbai, gyvenantys už Serbijos ribų] ir „srbijancų“ [serbai, 
gyvenantys Serbijoje], bosnių ir „bošnjakų“ [Bosnijos muslumo- 
nai], valakų ir karavalakų, slovėnų iš Kranjo ir taip vadinamųjų 
„kranjcų“, sandžaklijų [Serbijos ir Juodkalnijos regionai, kur gy- 
vena musulmonai] ir gorancų [slavų etninė grupė, gyvenanti Ko- 
sovo, Albanijos ir Makedonijos pasienyje], tarp gegų [albanai] ir 
toskų [Pietų Albanijos albanai], Kosovo ir Makedonijos albanų, 
turkų užkariautojų ir suturkėjusių vietinių gyventojų, senovės ir 
dabartinių dubroviečių, senųjų dalmatų ir naujųjų Dalmatijos gy- 
ventojų, nūdienos Rijekos gyventojų ir vakarykščių „fiumanų“ [it. 
Rijekos pavadinimas], Konavlės ir Kotoro gyventojų, tarp Kotoro 
įlankoje gyvenančių katalikų ir stačiatikių. Ką žino pasaulis ir ką 
jam reikėtų pasakyti apie bodulius [Krko salos gyventojai |, skuto- 
rus |menkinantis pajūrio, salos gyventojų pavadinimas], Makarskos 


271 X“ III GLOSARIJUS 


gyventojus, apie fetivi [iš it. effettivo tikras] splitiečius ir tuos, kurie 
atsikėlė iš žemyninės dalies, apie morlakus ir dukljanus, 5arabva- 
tus ir sorabus, kurie, kaip manoma, jau Irane gyveno kaimynystėje, 
apie žmones iš Bekijos, Cista Provos ir Imotska Krajinos, Široki 
Brijego ir Zagvozdo, apie žmones iš Kliso, Livno ir nuo Duvno 
(senas jo vardas Delminium dovanojo pavadinimą visai Dalmati- 
jai), apie Sinjo žmones ir jo riterius, apie Senjo žmones ir jo usko- 
kus [turkų laikais į pajūrį pabėgę bosniai], nereviečius ir Neretvos 
piratus, apie Dubrovniko ponus ir Poljicos respublikonus, Pelje- 
šaco ir Kotoro kapitonus, darbininkus iš Makedonijos, guslinin- 
kus ir serdarus iš Juodkalnijos ir Pietų Serbijos, apie haidukus ir jų 
bendrus, apie didikus ir prastuomenę, apie visokiausius saliečius ir 
pusiasalio gyventojus, pirmiausia apie Hvaro ir Bračo žmones, o 
dar apie Korčulos, Pago, Rabo, Creso, Vis ir visų kitų salų gyven- 
tojus, apie Kroatijos ir Slovėnijos istriečius, taip pat apie istriečius 
italus, kurie vargais negalais susibūrė į mažumą, apie jugoslavus, 
kurie jau nebėra mažuma, apie buvusius Dalmatijos žo/omašus 
[Dalmatijos autonomijos šalininkai Austrijos-Vengrijos laikais] ir 
antitolomašus, apie „mūsiškius“ ir „anuos“, senbuvius ir atkilėlius, 
apie šetebandijerus [nuo it. sette septyni ir bandiera vėliava, politi- 
nis persivertėlis] tarp vienų ir kitų, apie tuos, kurie panėši į kažko- 


Žeraras de Jode: Kroatija tarp Turkijos ir Venecijos (Antverpenas, 
1593) 

kius priešslaviškus gyventojus, pvz., mokslininko kanauninko mi- 
nimus japodus, noritus arba tribalus, ir apie tuos, kurie į juos ne- 
bepanašūs, apie mūsų romus arba čigonus, kurie vis dažniau mus 
palieka, ir galiausiai apie žydus, kurių jau taip mažai liko gyvų. 
Kaip paaiškinti, ką reiškia kiekvienas šių vardų ir pravardžių, kurie 
iš jų yra daugiau ar mažiau įžeidžiantys, kad visa tai sunku išversti 
į artimas, o ką jau kalbėti apie tolimas kalbas?! Prašiau vertėjų, ir 
ne tik tų, kurie gyvena Viduržemio jūros kraštuose, šias pastabas 
praleisti, nors pats neatsilaikiau pagundai jas užrašyti. 


E tnonimas „valakai“ vertas atskiro straipsnio. Kroatų istorikas 
Ivanas Lučičius (Lucius) vienas pirmųjų įžvelgė šio pavadinimo 
daugiareikšmiškumą knygoje De regno Dalmatiae et Croatiae, 
kurios išleidimu Amsterdame pasirūpino kartografas J. Blau (žr. 
De Vlahis, VI, 5, 1666). Germanai kartais šitaip vadindavo romė- 
nus, o romėnai — keltus ir dar kai kurias tautas (Volces), kroatai, 
slovėnai ir vengrai — italus, serbai - rumunus, turkai taip vadino 
krikščionis, katalikai — stačiatikius, pajūrio gyventojai taip įvardy- 
davo žmones iš žemyno gilumos, lygumų gyventojai - kalniečius, 
autochtonai — atkilėlius, o šie savo ruožtu dar vėlesnius atėjūnus. 
Žodis morlak, senas Dalmatijos žemyninės srities ir Adrijos jūros 
pakrantės dalies gyventojų pavadinimas, yra sudarytas iš maur 
(juodas) ir (7)/ab. Šitaip juos vadino ir abatas Albertas Fortis, ir 
neištikimas Napoleono maršalas Marmonas, duc de Raguse ir Ily- 
rijos provincijų commandant en chef, „Memuaruose“, geriau žino- 
muose Dalmatijoje negu Prancūzijoje. Tokia šio žodžio vartojimo 
įvairovė iškalbingai parodo kaimynų tarpusavio santykius. Tačiau 
šičia visi vieni kitiems yra kaimynai — Viduržemio jūra, kaip jau 
minėta, yra kaimynystės jūra. 


M. dažnai stebindavo tai, kad esama ypatumų, ku- 
rie, mano galva, ypač svarbūs, tačiau nėra deramai aptariami ne 
tik simpoziumuose, bet ir rimtuose veikaluose. Kodėl knygose 

tiek jūros istorijos, tačiau pačios jūros nėra? Artėdamas prie šio 
glosarijaus — norėtųsi, kad jis būtų tikra lanx satura — pabaigos, 
aptarsiu kai kurias su Viduržemio jūros regionu syjančias temas, 
kurios galbūt nėra tokios bereikšmės, kaip gali pasirodyti iš pirmo 
žvilgsnio, pavyzdžiui, pastabos apie akmenis, pemzas, jūros putas 
Viduržemio jūros kraštų retorikoje. 

Jau senovėje išminčiai ir poetai ieškojo priežasčių, kodėl 
džiaugsmingai paimame į rankas pakrantės rieduliukus ir žaidžia- 
me jais, sviedžiame taip, kad šokčiotų vandens paviršiumi arba ką 
nors braižome smėlyje, pasiimame tą akmenėlį, įsidedame į krepšį, 
nūsinešame. „Iliadoje“ vaizduojamas pakrantės smėlyje žaidžiantis 
berniukas: „Kurs ją [tvirtovę] pirmiau bežaisdamas vaikiškai buvo 
pastatęs, / O nusibodus lengvai vėl išžarsto su rankom ir kojom“ 
(XV, 363-364) [ „Iliada“, p. 230]. Pasak Hėrakleito, „Amžinastis 
yra vaikas vaikaujantis, kauliukus (pess0/) metantis: vaiko yra ka- 
ralystė“ (Frg., 61) [Hėrakleitas. „Fragmentai“, Aidai, 1995, vertė 
M. Adomėnas, p. 59]. Pindaras „Olimpinėse odėse“ mini ypatingą 
akmenį, kurį malonu laikyti delne, vadina jį psepbos (X, 9). Jauni- 
kiai, laukiantys, kada ištikimoji Penelopė pagaliau iš jų pasirinks 
naują vyrą, „Žaidė kauleliais ir linksmino širdį, kieme atsisėdę / Ir 
pasitiesę odas galvijų, kuriuos jie išpjovė“ (I, 107) [„Odisėja“, p. 8]. 
Periklio laikais, ankstyvoje demokratijos vaikystėje, akmenėliai 
naudoti balsuojant. Palamedas, Eubojos karaliaus sūnus, Odisėjo 
priešas, be kitų dalykų, sugalvojo žaidimą akmenėliais, pavadintą 
jo vardu - jis galėjo būti panašus į mūsų šaškes arba į žaidimą kau- 
liukais. Praslinkus šimtmečiams po graikų išminčių ir poetų lai- 
kų, Juodosios jūros pakrantėse Koktebelyje Osipas Mandelštamas 
rinko įvairiaspalvius akmenėlius - jie jam pasitarnavo kaip „savo- 
tiškas dienoraštis apie laiką“, padėjo suvokti „Dangiškąją komedi- 
ją“ ir parašyti neįprastą „Pašnekesį apie Dantę“ (XI, passim.). Dėl 
šių ir daugelio kitų priežasčių pasakojime apie Viduržemio jūros 
regioną nereikėtų nutylėti nei apie rieduliukus, nei apie akmenė- 
lius, akmeniukus. 4 

Metas paminėti pemzą. Ji susiformavo iš burbuliukų, kartu su 
lava šaudančių iš vulkano žaizdro putų pavidalu. Pemza yra bluki 

arba žydroka, daiktais permatoma, šviesi. Nors ji netvirta ir lūži- 
nėja, tačiau naudojama svidinant marmuro arba metalo plokštes. 
Moters oda, patrinta pemza, tampa šviežesnė ir skaistesnė. Pemza 
lengva, lengvesnė už vandenį. Plūduriuoja vandens paviršiuje it 
koks šiaudelis ar šakelė. Anksčiau pemza naudota vietoj rašiklio. 
Vienoje dedikacijoje Katulas teigia, kad savo „naują knygą“ parašė 
išdžiovinta pemza: novum libellum arida modo pumice expolitum 
(I, 1-2). Bangos sūpuoja pemzos gabalėlius ir nuneša nuo tų vietų, 
į kurias jas išsviedė vulkanai. Iš Egadų salų, kur, regis, pemzos dau- 
giausia, ypač prie Strombolio grotos ir Pelato kalvos, jos luiteliai 
įmano nusigauti iki pat Marmuro jūros, iki tolimiausių Vidurže- 
mio jūros kraštų kampelių. 


p= apie putas išdrabstyti po įvairias literatūros rūšis 
kaip ir jos pačios. Nelengva būtų juos surinkti arba padaryti san- 
trauką. Hesiodas „Teogonijoje“ aprašo, kaip meilės ir vaisingumo 
deivė Afroditė atsirado iš putų: „...išlipo krantan ši gražioji gar- 
bingoji deivė, / ... Afroditė — ... / Taip ją dievai ir žmonės vadina, 
kadangi išniro / Jūroj iš putų baltų; kiterietė, nes lankės Kiteroj; / 
Kiprogenija - mat gimė Kipre, skalaujamam jūros, / Mylinti vyrus, 
nes kilo iš vyro dalies geidulingos. / Ją lydėjo Erotas..“ (194-202 
eilutės) [Hesiodas. „Teogonija“, Aidai, 2002, vertė A. Kairienė, 
p. 21]. Ne visi priėmėm Hesiodo etimologiją, pagal kurią putos 
(aphros) yra ir Afroditės varde. Kita vertus, atsirado nemažai tuo 
tikinčių poetų ir tapytojų (antai Botičelis, kuris ją įamžino). Pa- 
lyginimas, kad putos išnyksta lyg sapnas, nuo jūros pasklido po 
sausumą — pasiekė didžiuosius Vidurio Europos miestus ir dar to- 
liau. Vokiečių kalboje žinomas žodžių žaismas Traum (sapnas) ir 
Schaum (putos): Traumdeutung (sapno aiškinimas) pašaipiai pa- 
verčiamas į Schaumdeutung. Jau Aristotelis putas siejo su žmogaus 
būdu, juo sekė ir Hėgelis — jis laikė, kad „melancholikai kupini 
putų“ (Vorlesungen zur Philosophie der Religion, Rinktiniai raštai, 
17 sąsiuvinis, Frankfurtas prie Maino, 1970, p. 320). Iš įniršio 
dažnai atsiranda putų ant lūpų, suputoja viduje, ypač kalbant. Vis 

dėlto tai ne tos pačios putos, kurias bangos išnešioja po visą Vi- 
duržemio jūrą, kurių burbulėliai sukurti bemaž iš nieko ir virsta 
į nieką. 


H omero veikale teka upė, kurią miniu, Titaresijas, jo vanduo 
nepanoro maišytis su kitais vandenim: 
Bet su Penėjo šviesiais vandenim nesimaišančios niekad: 
Tarsi aliejus paviršium vandens Titaresijas plaukia. 
Stikso jis mat atšaka, baisiųjų priesaikų upės. 
[„Iliada“, p. 37] 
Platono „Faidone“ kalbama, kad „susidaro neįsivaizduojamo 
dydžio neišsenkančios upės — ir karšto vandens, ir šalto“ (11d) 
[„Faidonas“, p. 109]. Į romantinę Platono hidrografiją Aristotelis 
realistiškai reagavo „Meteorologijoje“ (II, 2). Homeras iškėlė daug 
klausimų, į kuriuos ir šiandien ieškome atsakymų. Pavyzdžiui, kuo 
žuvėdra paliečia jūros paviršių, krūtine ar kojelėmis, snapu ar spar- 
nu? „Odisėjoje“ ši paukštė „vilgo sparnus sūriam vandeny“ (V, 53) 
[„Odisėja“, p. 67]. Tam pačiam kūriniui esame dėkingi už svarbius 
duomenis apie laivo statybą (V, 230), taip pat apie seną paprotį, 
kai į jūreivio kapą įsmeigiamas irklas, „kuriuo su jumis aš yriausi, 
būdamas gyvas“ (XI, 77-78) [ten pat, p. 147] - šitaip pasielgė 
jaunojo Elpenoro bičiuliai, o ir mes panašiai įsmeigiame kryžių. 
Homero kūrinyje daugelyje vietų kalbama ir apie plaukiojimą: 
apie Dioniso ir Ampelo plaukimo varžybas, apie Karpo ir Kala- 
mo lažybas, apie išdykėliškus Satyro žaidimus vandenyje. Ervino 
Melo glosarijuje, skirtame antikiniam plaukimo menui (Antike 
Schwimmkunst, Miunchenas, 1927), yra daug vertingų paveikslų 
ir pavyzdžių: mergina iš Herkulanėjo, plaukianti ant šono, jau- 
nuolis etruskas, kūlvirsčia šokantis į jūrą, achajų vaza iš Luvro su 
didžiule vonia moterims, Hero ir Leandras, įamžinti Pompėjos 
freskose ir monetose, Leandro „įvairūs plaukimo būdai“ (copia 
nandi), kuriuos Ovidijus įamžino „Herojėse“ (XVI, 147), apie ku- 
riuos vėliau rašė daugelis kitų rašytojų iki Marlou ir'Grilparcerio. 
Nepamirškime ir prancūzų abato Ameljono, jis vienas pirmųjų 

prisidėjo prie plaukimo meno tyrinėjimo, 1777 metais Paryžiuje 
išleisti jo darbai Académie des inscriptions, kuriuos labiau išsilavinę 
Viduržemio jūros kraštų gyventojai susidomėję skaitė. 


R ašant šią knygą man labai padėjo kartografinis leidinys 
Imago Mundi, kurį pasiaukojančiai leido L. Bagrovas. Taip pat 
Nordenšeldo Periplus - iš jo pirmojo leidimo anglų kalba (išleista 
1889 m. Stokholme) antro skyriaus cituoju duomenis apie vėjų 
rožes senoviniuose žemėlapiuose (p. 47). Šv. Augustino nuomonė 
apie „antipodo absurdiškumą“ išsakyta jo žymioje knygoje Civitas 
Dei (XVI, 9). Skyriuje apie žemėlapius kelionės aprašymą per Eš- 
kolo slėnį sudariau iš kelių Senojo Testamento ištraukų. Daugelyje 
vietų plagijavau Talmudą, Bibliją ir Koraną. Viliuosi, kad tikin- 
tieji, tai pastebėję, man dovanos. Nūnai net ir Viduržemio jūros 
kraštuose pamirštamas katekizmas. 

Nuoroda apie žemėlapius (as sahifa), „kuriuose pažymėtos Ru- 
melijos jūros pakrančių ribos, bet nėra Okeano“, paėmiau iš Ibn 
Chalduno veikalo 4/ Muqaddimah (Beirutas, 1967, p. 92). Alek- 
sandrijos siena, ant kurios ieškojau Ibn Batutos minėto fragmento 
apie ketverius Aleksandrijos uosto vartus, per tą laiką sugriuvo. Šis 
užrašas tikslesnis jo R/b/oje, pagal kurią jį perfrazavau (Beirutas, 
1985, I, 37). Manuelio Chrysoloro portretas taip pat nėra prama- 
nytas - jis iš tikrųjų yra Luvre, Cabinet des dessins [Spaudinių ir 
piešinių skyrius], jo inventorinis numeris 9849 bis. Žodžiai, ku- 
riais Pranašas Muhamedas drąsino jūros užkariautojus ir pabrėžė, 
kad „mūšiui jūroje prilygsta dešimt mūšių sausumoje“ ir „šachido, 
žuvusio jūroje, verti du, praradę gyvybę sausumoje“, parašyti vie- 
name griežčiausių chadžių rinkinių („Leiden-Brill“, 1934, leidi- 
mas arabų kalba, II, 160). Pirma pažintis su arabiškais žemėlapiais 
įvyko sklaidant Konrado Miulerio Mappae Arabicae, kuriuos, pa- 
minėkime ir tai, autorius išleido savo lėšomis (I-VI, Štutgartas, 
1926-1927). Jo prielankumą Viduržemio jūros regionui, ypač 
pietinėms pakrantėms, supratau kaip „tikėjimo Pietumis“, kurį, 
kaip matėme, mini Nyčė, kalbėdamas apie Mocartą, išraišką. 

Ir tolimųjų plaukiojimų kapitonas Albertas Šiukas ilgą laiką 
savo lėšomis vieną po kitos leido didelio glosarijaus apie kompasų 
vėjų rožes dalis (Der Kompas, Hamburgas, 1911-1918). Miniu ir 
O. Šmito knygą apie pintis Adrijos jūroje, ji išvydo pasaulį 1852 
metais Leipcige, taip pat išleista autoriaus lėšomis. Apie mazgus 
daugiausiai sužinojau iš Klifordo Ešlio „Knygos apie mazgus“ 
(Book of Knots, Doubbleday and Co, Londonas, 1960). Autorius, 
kilęs nuo vandenyno pakrančių, vienuolika metų su žmona Sara 
plaukiojo palei įvairias pakrantes, ypač Viduržemio jūros, iš uosto 
į uostą, nuo molo prie molo. Jis rinko duomenis apie įvairiausius 
mazgus ir užrašinėjo jų pavadinimus — surašė ir nubraižė lygiai tris 
tūkstančius aštuonis šimtus penkiasdešimt keturis mazgus. Toks 
atkaklumas ir sistemiškumas retai būdingas autoriams, gimusiems 
Viduržemio jūros kraštuose, kur yra daugiau mazgų nei prie ku- 
rios nors kitos jūros. 

Rankose teko laikyti įvairių paveikslų ir tekstų, kurie vaizduo- 
ja arba aprašo švyturius. Tarp jų pasitaikė ir istoriko Žiulio Mišlė 
knyga „Jūra“: „Kai akiratyje nebelieka žvaigždės, jūreivis išvysta 
švyturį: jis atgauna narsą, nes vėlei mato savo žvaigždę, Brolybės 
žvaigždę... Švyturys — altorius, šventykla, kolona, tvirtovė... Ro- 
mos imperija visus Viduržemio jūros kraštus nušvietė nuo kyšulio 
iki kyšulio“ (La mer, Paryžius, 1875, p. 91-97). Kartais ir tapy- 
tojai šalia jūros pavaizduoja bokštus, skleidžiančius paslaptingą 
spindėjimą, kupiną nostalgijos: „Begalybės nostalgija“ (Nostalgia 
del Infinito), toks yra pavadinimas paveikslo, kuriame pavaizduo- 
tas vienišas švyturys ir dvi žmonių figūros, vyro ir moters, bei jų į 
tolybę tįstantys šešėliai. 1911 metais šį paveikslą nutapė Džordžas 
de Kirikas. Švyturių istorija Viduržemio jūros šalyse yra ilgesio ir 
vienatvės istorija. 


ks kurie tokio pobūdžio knygų nepraskleidžia, jei- 
gu jose nepasakojama apie karnavalus. Tačiau kai kurie autoriai 
vengia apie juos rašyti arba mini probėgšmais. Šiaip jau karnavalai 
nėra būdingi tik Viduržemio jūros arealui. Jie rengiami ir kitur, 

nors ir kitaip. Įvairiose šalyse tokie renginiai sukeldavo rūpesčių 
tiek valdžiai, tiek prieštaraudavo religijos ir įstatymų nuostatams. 
Jų sąsaja su teatru, nesvarbu, ar kalbėtume apie kostiumus, akto- 
rius ar kaukes, visuotinai žinoma. Pietietiškų miestų scenose kar- 
navalams atsirasdavo ir vietos, ir laiko, ir dingsčių: jūros šviežumas 
provokuoja dvasią, saulė ragina apnuoginti arba perrengti kūną, 
protas galų gale nebeatsispiria tiek sielos, tiek kūno poreikiui at- 
siduoti žaismei, svaiguliui, beprotybei. Pernelyg rizikinga aiškinti 
tokias scenas — čia vaidmuo nėra vien vaidmuo, troškimas nėra 
vien troškimas, o ir kaukės nėra tik kaukės dienomis ir ypač vaka- 
rais, kai Viduržemio jūros kraštai švenčia. 


E gzistuoja tradicija — baigiant darbą padėkoti tiems, kurie pa- 
dėjo. Toks dalykas — čia jo neapibrėžčiau kaip kokios nors litera- 
tūros rūšies - kitados Viduržemio jūros kraštuose vadintas /2bu- 
la gratulatoria. Paprastai tokio dėkojimo trūkumas - jo apimtis, 
kuria norima parodyti, kiek autorius įvaldė medžiagą. Blogumas 
tas, kad autorius nutylėdavo apie kurį nors šaltinį. Senoviniuose 
žemėlapiuose rėmėjų vardai būdavo užrašomi auksinėmis raidė- 
mis, priklausomai nuo paskiro žemėlapio kainos. Esu dėkingas 
jūreiviams, kurie stovėjo prie laivų, kuriais plaukiojau, vairalaz- 
džių, bibliotekininkams ir knygynų pardavėjams, kurie ieškojo 
ir rado knygas bei atlasus, kurių man reikėjo, fotografams, kurie 
nupaveikslavo žemėlapius šiai knygai. Dėkoju savo žmonai Mir- 
janai, draugams Sinanui ir Inoslavui, kurie perskaitė paskutinę 
rankraščio versiją ir padėjo ištaisyti klaidas, kurias nuolat darau 
ne tik rašydamas kompiuteriu. Labai dėkoju įguloms laivų, ku- 
riais apiplaukiau Adrijos ir dalį Viduržemio jūros. Iš jų sužinojau 
apie dalykus, kurių nėra knygose, neįmanoma pamatyti atlasuose 
ar išgirsti simpoziumuose, net kai jie rengiami Romoje. „Hydros“ 
ir „Dodekanesos“ jūreiviams, su kuriais apiplaukiau Kikladas ir 
Sporadas, turbūt esu labiausiai skolingas — su jais lengviausiai ra- 
dau bendrą kalbą. Augustinas Jalas, kuriam irgi esu skolingas, savo 
pavyzdiniame glosarijuje pastebi: „Nors žodžiai dažnai skiriasi, 

jūreivių kalba visur turi tas pačias figūras, tą pačią energiją, glaus- 
tumą. Jie pratę patekti į tokią pat padėtį, būti tų pačių scenų liudi- 
ninkais, valdyti tuos pačius įrenginius, visų šalių jūreiviai vartoja 
vienodus tropus... Poezija viena, skirias tik jos raiškos priemonės“ 
(p. 12-13). Gal vis dėlto egzistuoja savotiška Viduržemio jūros 
kraštų koinė. 


li mąsčiau, kaip galėčiau išreikšti padėką vienam iš istorikų, 
kuris, galima sakyti, buvo kone visų mūsų, pastaraisiais metais na- 
grinėjusių Viduržemio jūros kraštų temą, mokytojas, bet drauge 
išvengti konvencionalumo ir banalumo, būdingo įprastai padėkai. 
Tačiau prieš tai — trumpas įvadas. Visai jaunas ir beveik nežinomas 
dėstytojas parašė disertaciją, pavadintą „Viduržemio jūra ir jos pa- 
saulis Pilypo II laikais“. Vargiai galėjai rasti trūkumų šioje išsamio- 
je studijoje, nagrinėjančioje jūrą ir pakrantę, istorinius laikotar- 
pius ir „jų ilgą trukmę“, asmenybes ir įvykius, scenas ir užkulisius. 
Ši disertacija buvo kitokia nei daugelis tokio pobūdžio darbų. Ji 
skyrėsi puikiu medžiagos pažinojimu, giedriu požiūriu į pajūrio 
valstybes ir miestus, jų tarpusavio santykius ir konfliktus. Komi- 
sija, prieš kurią jis gynė disertaciją, liko sužavėta - buvo aišku, 
kad tai jaunas ir talentingas pasakotojas. Nepaisant visko, vienas 
iš komisijos narių, kurio vardą istorija galbūt nepagrįstai užmir- 
šo, per viešą diskusiją papriekaištavo kandidatui, kad šis praleido 
itin reikšmingo Viduržemio jūros kraštų protagonisto vaidmenį ir 
svarbą. Kurio? — pasidomėjo dalyviai. Žinoma - asilo. Tai atsitiko 
sename universitete Europos širdyje, Lotynų kvartale. Kandida- 
to vardas — Fernandas Brodelis. Vieno iš daugelio paskesnių savo 
knygos leidimų įžangoje - kai jau tapo žinomas visame pasaulyje 
ir išverstas į dievaižin kiek kalbų - žilo plauko sulaukęs istorikas 
nuolaidžiai pripažino šią jaunystės kliaudą. Baigdamas „Vidurže- 
mio jūros brevijorių“ klausiau savęs, kaip geriausiai galėčiau atsi- 
lyginti šiam meistrui. Galiausiai apsisprendžiau, kad kukliai pa- 
pildydamas tai, ko trūksta jo garsiajam veikalui apie Viduržemio 
jūros kraštus, grąžinsiu jam tai, ko iš jo išmokau. 

Au. [magarac] turi daugiau vardų - tovar [nuo „krovi- 
nys“], osa0, pule [mažas asiliukas], sivac arba sivonja [nuo „pil- 
kas“], kenjac ir paprasčiausiai magare. Ne visų vardų šis gyvūnas 
nusipelnė, kai kurie jų užgaulūs. Asilai visada buvo naudingi prie 
jūros ir kalnuotose vietovėse. Jie padėdavo suskaldyti akmenis, so- 
dinti vynuogynus, prakirsti kelią, pernešti krovinius, sukti malūno 
girnas, sumalti grūdus. Viduržemio jūros kraštuose dažnai daryta 
klaida, dažniau nei kitur, jo vardu vadinant tuos, kurie jo neverti. 

Asilai neša krovinius ant nugaros, abiejų šonų, iš priekio ir už- 
pakalyje. Jie keberiojasi įkalne ir nulipa papėde palei krantą ir po 
visą sausumą. Iš prigimties asilai kantrūs, retai priešinasi ir dar re- 
čiau maištauja. Juos lengviau priversti paklusti negu arklius, o ką 
jau kalbėti apie mulus. Jų nereikia pakaustyti - kanopos suram- 
bėjusios, sukietėjusios nuo vaikščiojimo ir sunkulio. Vedliui ne- 
reikia rimbo. Ant asilo jojančiam žmogui nereikia pentinų. Asilui 
vis tiek pat, ar eina prieš šeimininką ar žingsniuoja jam įdurmais. 
Jis prisimena stačius ir slidžius kelius kaip ir lygius bei patogius. 
Jei pamiršta, kur reikia eiti, sustoja ir palaukia, kol jį nukreipsi. 
Eidami vietove, kur yra smegduobių, asilai moka pastatyti koją 
saugioje vietoje, kad nenusisuktų sprando arba neišsinarintų ko- 
jos, patys suranda atramą ir sau, ir nešamam kroviniui. Asilų akys 
dusyk didesnės už žmogaus, jie mato tiek į ilgį, tiek į plotį, į priekį 
ir į šonus. Kai pastato ausis ar staiga jas ištiesia, ima girdėti kur 
kas geriau už savo šeimininką. Asilai junta atūžiant lietų, pasidaro 
neramūs prieš audrą. Jie atsigula ant šiaudų, žiaumoja šieną, ge- 
ria vandenį ilgais ir lėtais gurkšniais. Veikiau snaudžia, nei miega. 
Sakytum, laukia, kada kas nors bakstels jam alkūne ir prižadins, 
ragindamas tęsti darbą. Kartais asilas didžiąją nakties dalį gali 
praleisti stovėdamas ant visų keturių kojų arba, jei labai pavargęs, 
palenkti priekines ar užpakalines kojas po pilvu ir slėpsnomis ir ši- 
taip atsipūsti. Nėra reikalo asilą rišti, pakanka permesti vadžias per 
tvorą — jis lauks tol, kol kas nors ateis ir jį nusives. Rodos, asilai ne- 
moka plaukti, nes brisdami per šaltinį ar upokšnį, vengia verpetų 
ir lenkiasi greitesnės srovės. Dažnai ant asilo supuola tuntai musių, 
kartais ir širšių, gyvulėlis nespėja jų nuvyti, mosuodamas uodega — 

ant jos galo esančiu kuteliu. Kartais asilai krinta ant šiaudų arba 
ant žolės pievoje ir vartydamiesi pasikaso nugarą, pasišukuoja kar- 
čius — regis, tai viena retų jų pramogų, gal vienintelė. Pats asilas 
nesirenka asilės, su kuria susiporuotų, žmogus jį pas asilę atveda 
ir prileidžia — tarytum ir tai jis atlieka iš pareigos, ne iš poreikio. 
Jo organas didokas, apvaisindamas veikia uoliai, mašna gausinga, 
kupina sėklos. Žiloje senovėje Viduržemio jūros kraštų medicina 
rekomenduodavo asilo kūno dalis kaip vaistą, sužadinantį lytinį 
instinktą. 

Smarkiai perkrautas asilas ima krypti į vieną, į kitą pusę ir pra- 
deda svirduliuoti, seilės nasrų kampučiuose sutirštėja ir pagelsta. 
"Tada gyvūnas sustoja, užsispiria ir jo niekaip iš vietos nenustum- 
si. Taip elgiasi ne iš kietakaktiškumo arba nepaklusnumo, vei- 
kiau todėl, kad pasijaučia bejėgis arba dėl patiriamos neteisybės. 
Kai asilas ima būbauti arba, kaip dar sakoma, bliauti, iš tiesų 
neįmanoma suprasti, ar jis džiaugiasi, ar skundžiasi. Būna, asilas 
sumūkia taip, tarsi gerklė su rėkle būtų pertemptos, perdžiūvu- 
sios, tačiau balsas girdimas. Jis neprašo pagyros nė palaikymo, 
pakanka paglostyti karčius ar patapšnoti per kryžių. Gestus šis 
gyvūnas supranta geriau už žodžius. Jis tai pastato ausis stačiai, 
tai nulenkia iki pat sprando, lyg norėtų tuo kažką, kas žino ką, 
pasakyti. Ima šokčioti, risčia pasileidžia, sakytum, nori parodyti, 
kad ir tai moka - gal tokiame elgesyje irgi slypi pasitenkinimas, 
tačiau negali sakyti, jog čia esama kažkokio maivymosi. Kitąsyk, 
žiū, atitrūksta ir kažkur nulekia, nei per arti, nei per toli, tiesiog 
kad bent akimirką pabūtų nepriklausomas ir laisvas. Jei kur už- 
kliūva ar suklumpa, jei jį ar jo artimą būtybę ištinka nelaimė, jo 
akys sudrėksta ir ima spindėti. Kas žino, kaip asilas susigraudi- 
na ir kaip liūdi. Akivaizdu, kad jis nepravirksta. Veikiau parodo 
nuovargį negu negalią, skausmą, o ne kančią. Asilės (dalmatų 
tarme ugota) nepasigailima nė nėštumo metu. Atsivedusi į pa- 
saulį asiliuką, kuriam čia nulemtas nelengvas gyvenimas, ji vos 
spėja jį pažindyti. Asilės pienas maistingas, bet jo nedaug. Yra 
vietų, kur asiliena vertinama, bet, laimei, ne visuose Viduržemio 
jūros kraštuose ji valgoma. 

Graudu stebėti seną asilą, kaip jis mėgina būti toks, koks kadai- 
se buvo, vilkti nešulius kaip anksčiau, daryti viską, ką darė jaunys- 
tėje. O kai gyvulėlis visai iškaršta ir nuleidžia galvą, jo gailėtis ima 
ir tas, kuris daugiausia jį kankino. Jo pilkas kailis patamsėja, išre- 
tėja, nusišeria. Asilui nugaišus, panaudojama visa, kas po jo liko. 
Daugelyje Viduržemio jūros pakrančių išliko paprotys nudirti asilo 
kailį ir pagaminti, pavyzdžiui, nagines, maišus arba net būgną — ant 
asilo odos galima įžiūrėti randų, kurių net neįtartum esant. 

Memfio bareljefuose ir piešiniuose, nutapytuose piramidžių 
viduje, ant laidojimo mastabų sienų ir „Mirusiųjų knygos“ hiero- 
glifuose asilas užima deramą vietą. Jis minimas daugelyje Talmu- 
do ir Biblijos vietų, o ir islamiškieji chadžiai jo nepamiršta. Asilas 
padėjo ir Abraomui, ir Mozei. Juozapo broliai ant dešimties asilų 
ir dešimties asilių kuprų iš Egipto atgabeno grūdų, kad pamai- 
tintų išalkusius judėjus. Jei gerai prisimenu, didžiausiame Kairo 
muziejuje saugoma asilo statula, pagaminta iš aliejingo ir tamsaus 
medžio, vadinamo karite, kurį į šiaurines Afrikos pakrantes kara- 
vanai atveždavo iš pietinių Sacharos kraštų. Ištikimo ir atsidavusio 
keturkojo nepamiršo nei graikų, nei romėnų literatūra. Lukianas 
Samosatietis išgarsėjo aprašydamas Lukijo iš Patrų virtimą asilu. 
Jis paskatino Apulėjų parašyti „Aukso asilą“. Filosofas Buridanas 
siejo savo vardą su asilu. Savo geografinėse paskaitose Kantas apie 
asilą kalbėdavęs su ypatinga simpatija. O Dostojevskis kunigaikš- 
čiui Miškinui „Idiote“ patikės savo nuojautą, kad „asilas yra ge- 
ras žmogus“. Ir iškilieji dailininkai neapėjo šio gyvulio. Džotas jį 
įamžino Asyžiuje, Botičelis - Florencijoje, Beatas Andželikas ant 
asilo nugaros pasodino Dievo Motiną ilga žydra suknia su kūdikiu 
Išganytoju glėbyje. Šiauresniuose kraštuose, kur šiaip labiau mėgs- 
tami paradiniai žirgai, o ne paprasti asilai, asilą nutapė ir Diureris, 
ir Rembrantas. Šagalo asilėliai kartais skrieja, o vienas net smui- 
ku griežia. Senovės Neapolyje buvo nuspręsta, kad mielas ciuccio 
bus įkurdintas Partenopėjos herbe. Skulptorius Buvina ateities 
kartoms paliko išraižytą asilo figūrą, puošiančią Splito katedros 
duris. Paminkluose Sevilijoje ir Ispanijos aikštėje Madride Sančas 
Pansa pasikinkęs asilą. Išmintingasis mula Nasredinas, atsisėdęs 

ant asilo, apjojo mažiausiai pusę Anatolijos. Nė „Tūkstančio ir 
vienos nakties“ pasakos negalėjo būti pasektos be asilo. Senasis ir 
Naujasis Testamentai atidavė jam reikiamą pagarbą: už pagalbą 
karavanams (Pr 42, 26), už atliekamą darbą (Įst 22, 10), už sun- 
kulius, kuriuos neša (Pr 22, 3), už paslaugą, daromą jojančiajam 
(Ts 1, 14). Kantrieji gyvuliai padėjo Šventajai šeimai pabėgti nuo 
Erodo vykdomų naujagimių žudynių į Egiptą. Garde kūdikėlį 
Jėzų asilas šildė savo alsavimu. Verbų sekmadienį Dievo sūnus įjo- 
jo į Jeruzalę ant asilo (Mk 11, 2-11, Jn 12, 14-16), o pranašas 
išpranašavo, jog būtent šitaip ateina Mesijas (Zch 9, 9). „Jo reikia 
Viešpačiui“, - sako evangelistas. „Eikite į kaimą, kurį štai matote, 
ir, vos įėję, rasite pririštą asilaitį... Atriškite jį ir atveskite. O jeigu 
kas paklaustų, kam jį atrišate, atsakykite: „Jo reikia Viešpačiui“. Ši- 
taip rašo šventasis Lukas (19, 30-31). Šventasis Matas (21, 2-3) ir 
šventasis Morkus (11, 2-3) tai ištaria bemaž tais pačiais žodžiais. 
Bene galėtume asilą praleisti šiame brevijoriuje, jei jau tiek kartų 
citavome Evangeliją? Viduržemio jūros regionas vargiai mums tai 
dovanotų. 


re ns vairininkas vardu Jona rodė man ženklus ant že- 
mėlapių ir juos aiškino. Ta proga ladino kalba ištarė posakį, kurį 
įsiminę jo protėviai sefardai, grįždami iš vakarinių Viduržemio jū- 
ros krantų į rytines: Dame e! mazal e etcha me a la mar - „Duok 
man laimę ir įmesk mane jūron“. 

Laikas pakeitė daugelio žodžių reikšmę. Plaukiodamas laivu 
„Dodekanesos“ senu helėnų papratimu duoną vadinau artos, o jū- 
reiviai sakė pso2/, vandenį vadinau hydor, o jie - nero, žodį „vynas“ 
tariau oinos, o jie tarė krassi. Ir duona, ir vanduo, ir vynas pakeitė 
pavadinimus. Jūra liko ta pati: :balassa. Glosarijaus sudarytojas 
pasakytų, kad Viduržemio jūra viena, skiriasi tik jos raiška. 

Jūra plaukiojau drauge su laivų įgulomis ir bendrakeleiviais, 
upes ir jų žiotis apkeliavau vienas — esu gimęs prie upės, jos pava- 
dinimas Neretva. Sekdamas paskui jos intaką priėjau Adrijos — ir 
Viduržemio - jūrų krantus. 

Desc: 


Dal P cosmegrafo Coroneli 


Neretvos upės žiotys M. V. Koronelio brėžinyje ( Venecija, 1699) 

PREDRAGAS MATVEJEVIČIUS (Predrag Matvejevič, 
g. 1932 m., Mostaras, Bosnija ir Hercegovina) - Sarajeve pradė- 
jo studijuoti romanų filologiją, baigė Zagrebe. 1967 m. Sorbonos 
universitete apsigynė disertaciją lyginamosios literatūros ir esteti- 
kos tema, o 1994 m. ten pat įgijo habilituoto daktaro laipsnį. 

1959-1991 m. Zagrebo universitete dėstė prancūzų literatūrą. 
1991 m. apsisprendė emigruoti ir išvyko iš pradžių į Prancūziją, 
paskui į Italiją. Nuo 1994 m. Romos universiteto La Sapienza 
profesorius. JAV, Prancūzijoje dėstė kaip kviestinis profesorius. 

Vienas reikšmingiausių Pietryčių Europos publicistų. Parašė 
knygų apie kroatų, prancūzų literatūrą (apie P. Sartrą, M. Krležą), 
gvildeno kultūrines, visuomenines temas. 

Viduržemio jūros brevijorius išverstas į dvidešimt kalbų, 1992 m. 
Ženevoje gavo Charles Veillon premiją kaip geriausia publicisti- 
kos knyga, 1993 m. Paryžiuje apdovanotas kaip geriausia užsienio 
autoriaus knyga, pelnė ne vieną apdovanojimą Italijoje. 

